
«Cieniet meklētājus!» — tā saucās principiāls pro- 
blēmu raksts, ko Latvijas PSR Nopelniem bagātā mākslas 
darbiniece Anna Lācis uzrakstīja 1970. gada rudenī, 
piedaloties laikraksta «Literatūra un Māksla» sarīkotajā 
diskusijā par tradīcijām un novatorismu latviešu teātra 
mākslā. Režisorei jau bija septiņdesmit deviņi gadi, bet 
viņa uzskatīja par nepieciešamu teikt savu vārdu un 
atbalstīt tos, kuri neiet pa iemītām takām, «kuri vairs 
neapmierinās tikai ar emociju attēlošanu vien, bet cenšas 
izraisīt skatītāju interesi ar cilvēka intelektuālās dzīves 
attēlojumu»,! kaut arī reizēm kļūdās un nonāk galējībā. 

Annas Lācis dzīve ir bijusi meklējumu ceļš, un, pār- 
skatot to kopumā, redzam, ka nekur viņa nav varējusi 
mājīgi iekārtoties un dzīvot uz sasniegtā rēķina. Mūžs 
ir bijis trauksmains, un Annas Lācis pēdas atrodam 
dažādos ģeogrāfiskos punktos un dažādās cilvēka garī- 
gās dzīves sfērās. Rīga, Pēterburga, Maskava, Orla, 
Smoļenska, Berlīne, Minhene, tālās Kazahijas ciemi, 
Valmiera... 

Ejot pa šīm pēdām, mēs ievērojam, ka visur, kur viņa 
bijusi un strādājusi, Anna Lācis līdz atnesusi meklē- 
jumu garu, nesamierinātību ar pasivitāti, ar patērētāja 
attieksmi pret dzīvi, rosinājusi vajadzību kļūt intelek- 
tuāli bagātākam. Kā Bertolta Brehta dzejolī «Himna 
revolucionāram», ko režisore mīl citēt: 


Tur, kur viņš pie galda sēžas, 
Viņam blakus sēžas nemiers.? 


1 «Literatūra un Māksla», 1970, 26. sept., 12. Ipp. 
2 Brehts B. Izlase. R., 1967, 544. lpp. 


Anna Lācis pieder pie tās paaudzes, kurai personības 
apzināšanās gadi sakrīt ar Oktobra sociālistisko revolū- 
ciju. Cilvēki, kas tolaik nostājās proletariāta interešu 
aizstāvniecības pozīcijā, bija pārliecināti internacionā- 
listi un dziesmas vārdus «Mēs jaunu pasauli sev celsim» 
izprata kā programmu darbībai pasaules mērogā. Tad 
krasi neizvirzījās jautājums «kur», bet svarīgi bija 
«kā» — cik aktīvi, mērķtiecīgi, bez kompromisiem. lt 
īpaši — tādiem dedzīgiem raksturiem kā Anna Lācis. 
Tāpēc arī tad, kad objektīvu vai subjektīvu apstākļu 
dēļ vajadzēja atstāt dzimteni, galvenais dzīves uzde- 
vums nepazuda. 

Annas Lācis attieksmi pret dzīvi noteica revolūcija, 
un lielā mīlestība kopš jaunības — teātris — viņai kļuva 
par ieroci sociālisma ideju skaidrošanai, apliecināšanai 
un īstenošanai. 

Kā režisore viņa savu pārliecību aizstāvēja arī divdes- 
mito gadu buržuāziskajā Latvijā, ienākdama to pulkā, 
kas :veidoja revolucionāru dramaturģiju un teātri, ko 
Linards Laicens vēlāk trāpīgi nosauca par «vajāto 
teātri». Pašdarbnieku grupas darbs, kurā strādāja profe- 
sionāli rakstnieki Leons Paegle un Linards Laicens un 
profesionāla režisore Anna Lācis, bija pavisam atšķirīgs 
no nejaušas mākslas mīļotāju sanākšanas kopā, lai spē- 
lētu teātri. Noteiktos vēsturiskos apstākļos šī grupa 
mērķtiecīgi veidoja savu seju un bija cieši saistīta ar 
sava laika aktuālajiem uzdevumiem politiskajā cīņā par 
komunismu. 

Protams, vispirms šie meklējumi mūs var interesēt no 
vēsturiskā aspekta, lai pilnīgāk izprastu latviešu revolu- 
cionāro kultūru. Bet, otrkārt, «vajātā teātra» pieredze, 
kā vistiešāk un iedarbīgāk aktivizēt skatītāju, var būt 
noderīga jebkurā laikā, arī mūsdienās, kad padomju 
teātri par vienu no galvenajiem uzdevumiem izvirza 
cilvēku pilsoniskās apziņas veidošanu. 

Jaunā kvalitātē politiskā teātra principi atkārtojās 


жал єз 


un 


Annas Lācis iestudējumos Valmieras drāmas teātrī, kur 
viņa strādāja по 1948. līdz 1957. gadam. Režisore iera- 
dās Valmierā ar krietnu pieredzi sociālisma celtniecībā, 
Ко bija ieguvusi, kopš 1926. gada dzīvojot Padomju 
Savienībā, un tā bija viņas priekšrocība. Recenzijās un 
rakstos par Valmieras teātri atrodam atzinīgus vārdus 
par repertuāra idejisko izturētību, par uzvedumu kauji- 
nieciskumu. Vēl tagad cilvēki atceras teātra galvenās 
režisores ieinteresētību skatītāja idejiskajā un estētiskajā 
audzināšanā, atceras saistošos atklātos mēģinājumus 
kolhozos, rosinošās pārrunas pēc izrādēm utt. Annas 
Lācis darbības laikā Valmieras drāmas teātrim piešķīra 
revolucionārā rakstnieka Leona Paegles vārdu, bet kopš 
1955. gada Anna Lācis ir LPSR Nopelniem bagātā māk- 
slas darbiniece. 

Latviešu padomju teātra attīstībā Annas Lācis devu- 
mam ir sava iezīmīga vieta arī tāpēc, ka erudītā režisore 
ir bijusi dzīva saite starp latviešu, krievu un vācu revolu- 
cionāro dramaturģiju un teātri, gan praktiski, gan teorē- 
tiski veicinot to mijiedarbību un pilnveidošanos. 


Ar to, ka viņš saka jā, ar to, ka viņš saka nē. 

Ar to, ka viņš sit, ar to, ka viņš top sists. 

Ar to, ka viņš pievienojas šeit, ar to, ka viņš pievienojas tur, — 
Tā izveidojas cilvēks ...! 


1891. gada 19. oktobrī netālu no Līgatnes Ķempju 
muižas seglinieka Jāņa Liepiņa ģimenē piedzima meita, 
kuru nosauca par Annu. Kad meitenei bija septiņi gadi, 
vecāki pārcēlās uz Rīgu un apmetās Valmieras ielā. 

Tēvs sāka strādāt tuvējā vagonu fabrikā par tapsētāju, 
bet nopelnīja visai maz, jo bieži slimoja. Māte turpat 


' Brehts B. Dzejoļi, balādes, dziesmas. R., 1969, 151. lpp. 

dzīvoklī iekārtoja nelielu veikalu, tā saucamo pipar- 
bodīti. Liepiņu ģimenes rocība bija šaura, tomēr tēvs 
uzskatīja, ka meitai noteikti jāmācās, un Anna varēja 
iestāties A. Ķēniņas ģimnāzijā. 

Annas un Ata Ķēniņa vadītajās mācību iestādēs, mei- 
teņu ģimnāzijā un zēnu reālskolā, valdīja citāda atmo- 
sfēra nekā «kroņa skolās», kas darbojās Latvijā gad- 
simta sākumā. 

«Ķēniņi ir ļoti jauki ļautiņi, it sevišķi sieva tev patiktu, 
viņai dziļš, harmonisks raksturs, un arī ārēji tā izskatās 
simpātiska. Viņš ir labs, maigs jauneklis, arī ar smalku 
raksturu... Arī skolotāji tagad daudz saprātīgāki nekā 
agrāk. Lasa tādas grāmatas, kādu mums pat nav... No 
tā laika viņi izkustējušies, un redzams, ka viņi čakli jo 
čakli seko visam jaunajam, trūkst tikai liesmojošās 
dzirksteles, kas varētu viņus iejūsmināt...»' Tā 1902. ga- 
dā Aspazija rakstīja Rainim uz Slobodsku par saviem 
iespaidiem pēc viesošanās Ķēniņu ģimenē. 

Ģimnāzijas bijušās audzēknes atceras, ka te pedagogi 
nemaz nav līdzinājušies skolmeistariem, kas bezkaislīgi 
pasniedz mācību programmā paredzēto vielu. Skolotāji 
nākuši uz stundām ar dzejisku sajūsmu, skaļi lasījuši 
priekšā pasaules klasiķu darbus un daudz stāstījuši par 
tautas vēsturi. 


Atis Ķēniņš kopā ar Saulieti un Jani Rozentālu nodibi- 
nāja grāmatu izdevniecību «Zalktis» un izdeva arī tāda 
paša nosaukuma almanahu, bet vēlāk «Mēnešrakstu 
literatūrai un mākslai». «Zalkša» 1908. gada 1. numurā 
atrodam redakcijas rakstu, ko var uzskatīt par izdevēju 
manifestu: «Palikdami uzsāktajam virzienam uzticīgi, 
centīsimies tādēļ strādāt arī uz priekšu bez stei- 
gas un patosa priekš latviešu mākslas un mākslinieciskās 
noskaidrošanās mūsu juku un cīņas saucienu trokšņainā 


1 Raiņa Literatūras un mākslas vēstures muzejs. Inv. nr. 58912. 


laikmetā. Mēs turēsimies tālu no politisko partiju ип 
šķiru cīņu tendenciozajiem ceļiem...»! 

Ķēniņa ģimnāzijas skolotāji spēja iededzināt savos 
audzēkņos mākslas mīlestību un tieksmi pēc zināšanām, 
bet šī mākslas burvības piesātinātā atmosfēra bija ļoti 
bīstama. Literāti, kas pulcējās ap «Zalkti», kategoriski 
nostājās pret mākslu, kas runā «izmērdētās, kailās tau- 
tas un revolūcijas ideālu vārdā»*, un mudināja jaunieti 
«uz klusu darbu un godīgu bezpartejību».* 

Skolas gados Anna aizgūtnēm lasīja. Lasīja bez īpašas 
izvēles — visu, ko pārnesa mājās tēvs, ko varēja dabūt 
bibliotēkā un no draudzenēm. Kaislību pret literatūru 
izraisīja nepieciešamība meklēt atbildi uz jautājumu, kā 
veidot savu dzīvi. Dedzīgai, jaunai sirdij ir savas prasī- 
bas — tā nepieņem mietpilsonisku mājīgumu un pašap- 
mierinātību, tā grib dzīvot izšķērdīgi, atbilstoši saviem 
brīvi izvēlētiem likumiem. Ibsens, Meterlinks, Stolipina 
reakcijas gadu krievu dekadenti un latviešu simbolisti 
bija radniecīgi šai tieksmei un vēl uzkurināja anarhis- 
tisko dumpīgumu. 

Mācoties ģimnāzijas pēdējā klasē, Anna Liepiņa saga- 
tavoja priekšlasījumu par sieviešu problēmu 1Ыѕепа 
lugās. Viņa ar sajūsmu stāstīja par Hedu Gableri, kas 
nepieņem vienmuļu, reglamentētu ikdienu un grib dzīvot 
brīvi — tā, lai kauss puto pāri malām. Ja neizdodas 
izveidot tādu dzīvi, tad labāk mirt! Skaisti un izaicinoši, 
ar vīnogu ķekaru matos... 

Ģimnāzistes «dumpis» pret aizspriedumu žņaugiem 
izpaudās arī gluži praktiski — kādu rītu viņa paņēma 


1 Ķēniņš A. levadam. Par «Zalkša» klasicismu un «zelta vi- 
dus ceļu». — Grām.: Latviešu literatūras kritika 5 sēj., 2. sēj. R., 
1957, 484. Ipp. 

2 Turpat, 485. 1рр. 

* Nora [Antons Birkerts]. Zelta vidusceļa noskaidro- 
ties gājēji. Kritiskas piezīmes par «Zalkti». — Grām.: Latviešu lite- 
ratūras kritika 5 sēj., 2. sēj. R., 1957, 494. lpp. 

šķēres, izgrieza zeķēs caurumus un ieradās skolā visai 
nepiedienīgā izskatā, bet ar lepni paceltu galvu. Kad 
audzinātāja pievērsa uzmanību milzīgajiem caurumiem, 
atskanēja atbilde: «Tos jūs redzat, bet, kas notiek cil- 
vēka dvēselē, tas jūs neinteresē!» Meitenes balsī trīsēja 
rūgts pārmetums un dziļas «pasaules skumjas». 

Aktīvā daba arvien rosināja Annu darboties. Ģimnā- 
zistes noorganizēja savu skolas žurnālu «Purenes». Žur- 
nālu parakstīja redaktors Vētra. Anna Liepiņa bija sev 
izvēlējusies pseidonīmu, kas atbilda viņas temperamen- 
tam. Reiz žurnālā parādījās dzejolis «Cietumnieki». Mei- 
tenīgi liriskas, sentimentālas vārsmas, bet ar acīm 
redzamu sociālu ievirzi. Tas bija norakstīts no reālās 
dzīves. Naktīs Liepiņu meita bieži ieklausījās savādā 
troksnī. Vienreiz neizturēja un izskrēja uz ielas. Centrāl- 
cietuma virzienā, policistu ielenkti, gāja salīkuši, it kā 
aizlauzti stāvi, nomales klusumā žvadzēja ķēdes, dobji 
skanēja soļi... Pēc tam viņa uzrakstīja dzejoli. 

Kad tagad iznāk runāt par «pirmajiem soļiem teātra 
mākslas laukā», Anna Lācis atceras «izrādes» spoguļa 
priekšā, rotaļas smilšainajā Valmieras ielas pagalmā un 
«teātri sev», ko spēlēja kopā ar skolas meitenēm, — 
pašas sacerēja «lugas» un, nerūpēdamās par skatītāju, 
darbojās savam priekam. Kaut ko tamlīdzīgu bērnības 
atmiņu lādē droši vien var atrast katra otrā meitene. Bet 
Anna Liepiņa šajās spēlēs bija izjutusi īpašu valdzinā- 
jumu, saskatījusi iespēju konkrēti izteikt savas ilgas. 
Ģimnāziju beidzot, viņai bija skaidrs — būšu aktrise! 

Gadsimta sākumā Latvijā nekādu īpašu teātra skolu 
vēl nebija, tātad taisnākais ceļš uz skatuvi — pieteikties 
mācībā pie kāda-aktiera vai iestāties teātrī par koristi. 
Anna izvēlējās apkārtceļu — viņa gatavojās braukt uz 
Pēterburgu, lai iestātos V. Behtereva Psihoneiroloģiskā 
institūta vispārizglītojošā fakultātē ar mācību ilgumu 
divi gadi. Meitene bija pārliecināta, ka aktrisei ļoti 
daudz jāzina un, protams, ļoti labi jāorientējas cilvēka 


psiholoģijā. Tolaik viņu bija aizrāvis angļu psihologs 
Džeimss. «Mans dzīvības glābējs,» atceras Anna Lācis 
un pasmaida. Psihologa padomi palīdzējuši viņai kādas 
«lielas krīzes» brīdī. Reiz ģimnāzijas ballē viņa sastrī- 
dējusies ar savu saderināto Jūliju Lāci. Otrā rītā saņē- 
musi zīmīti: «Tu mani vairs neredzēsi!» Ja jau «nere- 
dzēsi», tad droši vien pieteicies uz kuģiem. Skrējusi uz 
ostu. Nē, tāda vārda sarakstos neesot. Tātad izdarījis 
pašnāvību! Tad jāmirst arī viņai... Kļuvis baigi, baigi... 
Pēkšņi atcerējusies, ka Džeimss cilvēkam, kurš gatavojas 
darīt sev galu, pirms tam iesaka paveikt kaut ko prak- 
tisku, piemēram, kādu uz rītu atliktu darbu. Viņa taču 
jau sen bija gribējusi nopirkt vācu valodas vārdnīcu! 
Gājusi uz veikalu un... 

Lai nu kā, bet Annas Liepiņas izvēle studēt psiholo- 
ģiju bija solis pret straumi. Tajā laikā sievietes no naba- 
dzīgām aprindām reti turpināja izglītību augstskolās. 
1912. gadā viņa kopā ar Jūliju Lāci devās uz Pēterburgu. 


«1911. gada ziema bija vīrišķīga spraiguma un trīsu 
pilna. Es atceros nakts sarunas, kurās pirmo reizi radās 
atziņa par mākslas, dzīves un politikas nešķiramību, bet 
vienlaikus arī nesaplūstamību. Doma, ko, acīm redzot, 
modināja ārpasaules iespaidi, klaudzināja pie visām dur- 
vīm un vairs neapmierinājās ar visa sakušanu vienko- 
pus... Dominēja īsti vīrišķīgas vēsmas: traģiskā apžiņa 
par visa nesaplūstamību un nešķiramību — nesamieri- 
nāmas pretrunas, kas prasīja atrisinājumu... Jau bija 
manāma deguma, dzelzs un asiņu smaka... Kādā 
no Maskavas avīzēm parādījās pravietisks raksts — 
«Lielā kara tuvums»... Tā gada vasarā, kas bija sevišķi 
karsta — zāle izdega līdz saknei —, Londonā notika 
grandiozi dzelzceļa strādnieku streiki... 

«+. Beidzot rudenī Kijevā nogalināja Stolipinu, un tas 
nozīmēja, ka valsts vadības grožus no pusmuižniecis- 
kām, pusierēdnieciskām rokām pilnīgi pārņem policijas 

дерағіатепіѕ.»! Tā šo laiku raksturoja krievu dzejnieks 
Aleksandrs Bloks, cilvēks, kas dzīvoja pasaules mēroga 
pārmaiņu gaidās un sauca tās. 

Tas bija sarežģīts laiks Krievijas impērijas dzīvē, un 
būtu aplam domāt, ka jaunā provinciāle, iebraukusi 
galvaspilsētā, apzināti uztvēra laikmeta sabiedriski poli- 
tiskās strāvas un spēja tajās orientēties. Viņa Pēterburgā 
vispirms saskatīja lielpilsētu, kas dzīvo trauksmainā, sa- 
sprindzinātā ritmā un paver cilvēkiem daudzpusīgākas 
iespējas, nekā varēja piedāvāt Rīga. 

Tūlīt vajadzēja skatīt jau zināmo Vara jātnieku, Petro- 
pavlovskas cietoksni. Viņa bija dzirdējusi par dumpinie- 
kiem pret caru, redzējusi Veras Figneres attēlu un sajūs- 
minājusies par varonīgo sievieti, kas par savu pārliecību 
bija izcietusi ilgu gadu ieslodzījumu. Pēterburgā ar 
jaunu spēku uzliesmoja ģimnāzijas gados aizdegtā māk- 
slas mīlestība. Kaut arī Anna bija ļoti aizņemta — lekci- 
jas institūtā un guvernantes vieta kādā turīgā ģimenē —, 
tomēr viņa paspēja būt Pēterburgas mākslas dzīves 
satraucošāko notikumu lieciniece. 

Ķeizarisko teātru izrādēm bija parādes raksturs: acis 
žilbināja pompozas dekorācijas, bieži vien aktieri runāja 
piepaceltās balsīs un imitēja skaistas jūtas. «Mākslinie- 
kus joprojām izrīkoja cilvēki vicmundieros, cilvēki, ku- 
riem bija svešas mākslas prasības un kuri pilnīgi nespēja 
novērtēt mākslas izglītojošo spēku, tās cildeno ietekmi,»* 
ar rūgtumu konstatēja Fjodors Šaļapins, viesojoties 
Marijas teātrī. 

Tomēr patiesi talanti vienmēr izlaužas no akadēmis- 
kuma spīlēm. Pēterburgas studējošā jaunatne asi izjuta 
šos izrāvienus un bija gatava augām naktīm salt rindās 
pēc biļetēm, ja afišas solīja patiesi lielu mākslu. Reiz 


1 Блок A. Возмездие. Предисловие. — Сочинения в 2-х T., 
т. 1. М., 1955, с. 477. 
2 Šaļapins F. Manas dzīves lappuses. R., 1961, 166. Ipp. 

Annai laimējās — viņa dabūja biļetes uz «Faustu», «Bo- 
risu Godunovu», «Seviljas bārddzini» un koncertu. Čet- 
rus vakarus viņa klausījās Fjodoru Šaļapinu! Varenā 
balss kā brāzmains strauts šķita aizskalojam no skatuves 
visu, kas ir sīkāks un neīstāks par to. Anna klausījās into- 
nācijām bagāto dziedājumu, bija pārsteigta un sajūsmi- 
nāta par lielisko tēlojumu — no operas štampiem ne 
vēsts. Ne mazāk saviļņoja tikšanās ar slaveno Maskavas 
Dailes teātri, kas bija atvedis uz Pēterburgu F. Dosto- 
jevska «Brāļu Karamazovu» iestudējumu. Tajā vakarā 
viņa iepazina citādu skatuves mākslas varu — to radīja 
izcilu personību ansamblis un visu aktieru vienota spēles 
metode. 

Īpašu studentu uzmanību saistīja Vsevoloda Meier- 
holda meklējumi. «Par Meierholdu šajā laikā pamatoti 
runāja, ka viņš esot visur,» atceras Anna Lācis. «Te viņš 
Suvorina teātrī inkognito iestudē franču melodrāmu 
«Krodziņš Seviljā», te konsultē Dimā «Kamēliju dāmas» 
inscenējumu, te piedalās aktieru, mākslinieku, rakstnieku 
un mūziķu biedrību dibināšanā, te palaikam izbrauc uz 
Teriokiem, kur lielā, vientuļā vasarnīcā jūras krastā orga- 
nizē teātri, kura raksturu zīmīgi izteica pēc Sapunova 
skices veidota emblēma — balts, smaidošs Pjēro uz vio- 
leta fona. Šī teātra repertuārā bija arlekinādes un 
Servantesa intermēdijas. 

Jauniešu — teātra entuziastu vidū no rokas rokā gāja 
plāns žurnāls ar nosaukumu «Mīlestība uz trim apelsī- 
niem». Par tā izdevēju parakstījās Dr. Dapertuto, kas 
bija pats Meierholds. Atceros spēcīgi uzrakstīto, de- 
dzīgo Dapertuto atbildi kritiķim Aihenvaldam, kurš 
nesen bija publicējis sensacionālu rakstu, pareģodams 
teātrim drīzu un neizbēgamu bojā eju. Meierholda doma 
ir apmēram šāda: nemāksliniecisks teātrī ir vienīgi natu- 
rālisms, bet, to pārvarējis, teātris attīstīsies tālāk un kļūs 
nākamo paaudžu īstā māksla.» 

Tajos gados Pēterburgas ielās varēja satikt liela 

auguma jaunekli spilgti dzeltenā blūzē. Vakaros viņš 
dažādās auditorijās — arī V. Behtereva Psihoneirolo- 
ģiskajā institūtā — lasīja dzejas un reiz pat sniedza ve- 
selu izrādi, kurā spēlēja pats sevi. Kad uzstājās jaunais 
Vladimirs Majakovskis, zāle vienmēr sašķēlās divās no- 
metnēs. Vieni bija sašutuši par nekaunīgo izlēcēju, citi 
viņu sveica ar gavilēm. Tādā atmosfērā nebija iespējams 
palikt vienaldzīga vērotāja pozīcijā. Un tas arī nebūtu 
Annas Lācis dabā. Viņa aplaudēja tiem, kas eksperimen- 
tēja, kas no skatuves protestēja pret pastāvošo kārtību 
un meklēja ko jaunu. 

Varbūt viņa nojauta, ka Meierholda un Majakovska 
eksperimenti ne tikai ārdīja mākslas un dzejas kanonus, 
bet guva arī plašāku sabiedrisku nozīmību? V. Meier- 
holds, atceroties Pēterburgas periodu, vēlāk rakstīja: 
«Desmit gadu laikā man ne reizes (un es lepojos ar to) 
neuzdeva sagatavot svinīgas izrādes cariskajām perso- 
nām. Tieši otrādi: mēs (es un Golovins) reiz kļuvām par 
dzeltenās preses niknāko uzbrukuma mērķi, jo svētku 
dienās, kad atzīmēja Romanovu dinastijas 300. gada- 
dienu, mēs iedrošinājāmies uz Marijas teātra skatuves 
izrādīt R. Štrausa operu «Elektra», kurā ķeizariskām per- 
sonām nocērt galvas.»! 

Varbūt Anna, tāpat kā viņas kursa biedrene Larisa 
Reisnere, vēlāk ievērojama revolucionāre un publiciste, 
sadzirdēja, ka Majakovska dzejā ienāk demokrātiskā 
pūļa iela, kurai revolucionārais dzejnieks grib dot «sa- 
celšanās mēli»? 

Psihoneiroloģiskais institūts atšķīrās no valsts mācību 
iestādēm. Plašā popularitāte un autoritāte progresīvajam 
zinātniekam V. Behterevam bija devusi iespēju savākt 
līdzekļus un 1908. gadā atvērt privātu mācību iestādi 
ar zinātniskās pētniecības novirzi, kura sagatavoja ārstus, 


! Мейерхольд В. Биографические данные (1921 г.). — 
В кн.: Статьи, письма, речи, беседы в 2-х T., т. 1. M., 1968, с. 314. 

juristus, pedagogus. Institūtā uzņēma studentus neat- 
karīgi no viņu dzimuma, vecuma un tautības. Te varēja 
turpināt izglītību arī brīvdomātāji, kas bija izslēgti no 
valsts universitātēm. Studentu pārstāvji bija ievēlēti in- 
stitūta padomē un piedalījās mācību procesa vadīšanā. 
V. Behterevs bija sapulcinājis slavenus speciālistus. 
Viņu vidū bija arī tādi, kas savu progresīvo uzskatu dēļ 
nevarēja dabūt darbu valsts subsidētajās augstākajās 
mācību iestādēs. Tiesu psiholoģijas kursu, piemēram, 
lasīja profesors M. Reisners, kas 1903. gadā bija aizstā- 
vējis studentu nemierus un tādēļ bija spiests aiziet no 
Tomskas universitātes. Profesors Reisners rīkoja literā- 
rās tiesas, kurās studentiem bija jāuzstājas gan kā apsū- 
dzētājiem, gan kā aizstāvjiem. Literārās tiesas, disputi, 
diskusijas, vētraini semināri. Institūtā valdīja pedagoģija, 
kas ļāva un lika studentiem attīstīt patstāvīgu domāšanu, 
radināja viņus spriest un mācīties savu domu argu- 
mentēt. 

Tajos gados Pēterburgā bija populāras diskusijas par 
teātra mākslas laikmetīgumu. Ar galvenajiem referātiem 
bieži uzstājās režisors praktiķis Meierholds un teorētiķis 
profesors Aņičkovs, kas Psihoneiroloģiskajā institūtā 
vadīja filozofijas semināru. Tika pārspriesti arī modernā 
vācu filozofa Nīčes uzskati, pēc kuriem māksla tika ieda- 
līta trijos virzienos — Apolona, Sokrata un Dionīsa. An- 
nai Lācis visvairāk patika ar dionīsijām saistītais teātris; 
pārējie likās pārāk harmoniski, jo dzīvē viņa ik uz soļa 
saskārās ar pretrunām un disharmoniju. 

Institūtā mācījās dažādu tautību pārstāvji. Tautieši 
turējās kopā un izveidoja savus pulciņus. Novadnieku 
pulciņiem Annas Lācis biogrāfijā ir iezīmīga vieta. Te 
viņa sāka iepazīties ar marksistisko literatūru. Studenti 
kopīgi lasīja un pārrunāja K. Marksa un F. Engelsa dar- 
bus, to skaitā arī «Komunistiskās partijas manifestu», 
bet it īpaši aizrautīgi apsprieda pirmā krievu marksista 
G. Pļehanova grāmatu «Kā attīstījies monistiskais uzskats 

par vēsturi», par kuru V. 1. Ļeņins rakstīja, ka «tā uzau- 
dzinājusi veselu krievu marksistu paaudzi».! 

Novadnieku pulciņš attīstīja biedriskumu, nesavtību, 
domubiedru aizstāvniecību, personisko interešu pakļau- 
šanu kolektīvajām. Šīm īpašībām bija svarīga nozīme 
Annas Lācis turpmākajā dzīvē — arī tajā oktobrī, kad 
sociālistiskā revolūcija nostādīja cilvēkus kardinālas iz- 
vēles priekšā: ar mums vai pret mums. 


Pirmā pasaules kara gados Annai Lācis izdodas tur- 
pināt izglītību, iet pretī savam aicinājumam — teātra 
mākslai. Pēc Psihoneiroloģiskā institūta beigšanas 1914. 
gadā viņa kopā ar vīru Jūliju Lāci dzīvo Orlā, bet reiz 
1916. gadā, iebraukusi Maskavā, vairs atpakaļ neat- 
griežas. 

«Jaunībā es biju tāda kā neprātīga. Diezgan daudz 
biju iemācījusies, bet vienā ziņā biju dumja. Visur metos 
ar pilnu jaudu. Vai tad tas ir normāli — iebraucu Mas- 
kavā pēc diegiem (šuvām maisus frontei), bet, uzzinā- 
jusi, ka te darbojas Fjodora Komisarževska teātra stu- 
dija, nolēmu palikt. Tagad domāju, ka manus neaprēķi- 
nāmos soļus toreiz un vienmēr vadījusi griba izrauties 
«no dīķa», no garīga sastinguma.» 

Studijas vadītājs Fjodors Komisarževskis nebijā izbrī- 
nījies par bēgli no Orlas — pie viņiem jau mācoties viens 
lietuvietis, nu būšot latviete. Lai viņa norunājot kaut ko 
savā dzimtajā valodā. Anna Lācis izvēlējās tautas dzies- 
mu, lai pedagogs sajustu latviešu valodas skanīgumu. 

Mācoties studijā, nobrieda Annas Lācis uzskati par 
mākslu. Pēterburgā gūtajiem iespaidiem pievienojās 
daudzpusīgāka iepazīšanās ar Maskavas teātriem. Īpaši 
viņu saistīja Kamerteātra izrādes. Patika Aleksandra Tai- 
rova pārliecība, ka teātrī jāvalda lielām kaislībām, aiz- 


1 Ļeņins У. 1. Raksti. Tulk. no 4. izd., 16. sēj., 238. Ipp. 

rāva fiziski atbrīvotie aktieri, kas, šķita, prot un spēj 
visu, pat akrobātiskus trikus. 

Anna Lācis ne tikai atsaucīgi uztvēra dažādas mākslas 
programmas un atšķirīgu režisoru daiļrades metodes, 
bet arī izvērtēja tās un paņēma sev to, kas viņai bija 
tuvs un likās vajadzīgs. «Fjodors Komisarževskis bija 
pārliecināts, ka bez filozofijas nav mākslas. Aktierim no- 
teikti jāstudē filozofija un jāveido zinātnisks pasaules 
uzskats. Kaut arī pilnībā nevarēju pieņemt sava skolotāja 
filozofisko un māksliniecisko kredo, tomēr piekritu vi- 
ņam, ka pret mākslu jāattiecas nopietni, ka to var veidot 
tikai cilvēki, kam ir noteikts pasaules uzskats. Tajos 
gados daudz lasīju par estētikas jautājumiem, mācījos 
saprast stila specifiku. Stils taču ir rakstnieka un māksli- 
nieka dvēsele. 

Fjodors Komisarževskis bija aizrāvies ar viduslaiku 
teātri. Arī man patika mistēriju un miraklu mizanscēnu 
daudzpusība, kad darbība vienlaikus notiek vairākās 
vietās. Šo simultānspēles principu es vēlāk pielietoju 
savās izrādēs. Mans skolotājs bija pārliecināts, ka māk- 
slai jāatklāj vissmalkākās dvēseles kustību nianses un 
tikai tā var sagādāt skatītājiem estētisku baudu. Mani 
vairāk saistīja commedia dell'arte dzīvespriecīgā, raupjā 
stihija, tās sociāli ētiskais saturs, vēlēšanās iejaukties 
dzīvē, komentējot dažādus notikumus no darba cilvēku 
veselīgās uztveres pozīcijām.» 

Bēgļu gaitās Maskavā bija saplūdis daudz latviešu 
inteliģentu. Te Anna Lācis satika arī savu bijušo skolas 
direktoru Ati Ķēniņu, kurš piedāvāja viņai darbu latviešu 
bēgļu skolā. Latviešu bēgļu birojs rūpējās ne tikai par 
to, lai atbraucējiem būtu jumts virs galvas un darbs, bet 
centās apmierināt arī viņu prasības pēc rosīgas gara 
dzīves. Tā Anna Lācis nokļuva vidē, kuru atceroties 
tagad saka: «Kad sanāk kopā pieci latvieši, tūliņ rodas 
sava «kultūras universitāte».» Toreiz vēl progresīvi no- 
skaņotais Aleksandrs Dauge uzstājās ar priekšlasījumiem 

par vēsturi un literatūru, viņa dēls Nikolajs, jauns mūzi- 
ķis, iepazīstināja klausītājus ar krievu un franču moder- 
najiem skaņdarbiem, mākslinieks Jūlijs Madernieks rīkoja 
nelielas tautisko rakstu zīmējumu izstādes, lai cīnītos 
pret mietpilsonisku gaumi un sniegtu augstvērtīgus pa- 
raugus čaklajām rokdarbniecēm. Reiz Maskavā ieradās 
Teodors Reiters ar savu kori un uzaicināja tajā līdzi 
dziedāt arī bēgļu skolas skolotājus. Koncertā Lielajā 
teātrī koristu vidū stāvēja arī Anna Lācis. 

Pirmais pasaules karš un strādniecības revolucionārā 
kustība paātrināja inteliģences diferencēšanos. Arī Mas- 
kavā dzīvojošo latviešu vidū bija asas domstarpības, 
atšķirīgi uzskati politikā un mākslas jautājumos. «Grupa 
latviešu rakstnieku ar A. Ķēniņu priekšgalā rīkoja tā 
saucamos inteliģences vakarus, kur pie tējas glāzes risi- 
nājās sarunas par mākslu. Uz šiem vakariem gāja tikai 
daļa inteliģences. Latviešu studenti, kas mācījās Šaņav- 
ska universitātē, ironiski tos sauca par «buržuāzijas va- 
kariem». Šo studentu sapulcēs es toreiz bieži dzirdēju 
uzstājamies Leonu Paegli un Robertu Pelši. Viņi runāja 
par internacionālismu, propagandēja ateismu, uzstājās 
pret reliģijas mācīšanu skolās, aizstāvēja marksistiskos 
uzskatus,»! atceras Anna Lācis. 

Mācību gada sākumā latviešu bēgļu skolas pedagogi 
paši varēja izšķirt, vai turpmāk mācīt bērniem baušļus 
vai ne. Jautājumu izlēma balsojot. Vairums tomēr gri- 
bēja, lai paliek pa vecam. Pret ticības mācību pacēla 
roku trīs skolotāji: Leons Paegle, Luīze Brucere (parti- 
jas biedre kopš 1905. gada, Roberta Pelšes sieva) un 
Anna Lācis. «Dievam neticēju jau kopš bērnības. 
Māte gan gāja baznīcā, bet tēvs bija antireliģiozs. Es 
simpatizēju tēvam un, jo vairāk pieaugu, jo stiprāk pār- 
liecinājos par reliģisko mācību liekulību.» 


1 Lācis A. Neaizmirstamās tikšanās ar Leonu Paegli. — Grām.: 
Teātris un Dzīve. R., 1966, 239. lpp. 

Pirmsrevolūcijas gadi bija nozīmīgs laiks Annas Lācis 
dzīvē. Iepazīšanās ar latviešu revolucionāro inteliģenci, 
iedziļināšanās komunistiskajā literatūrā viņas jauneklīgo 
dumpības garu vērta par apzinātu gribu celt jaunu pa- 
sauli, «kur valdīs taisnība un darbs». 

Kad uzvarēja Oktobra sociālistiskā revolūcija, daži 
latviešu bēgļu vidū sprieda: «Tie ar dubļainajiem zāba- 
kiem ilgi tepiķus nebradās...» Anna Lācis domāja 
citādi — «tie» visvairāk strādā, dod sabiedrībai visvairāk 
labuma, un tātad arī varai jāpieder strādniekiem. 


Bij sapulce senlaiku zālē. 

Starp kolonnu rindām un lustrām 
Uz marmora tāpelēm zeltā 
Visapkārt bij vārdi: ars longa. 
Mūžs īss mums — es domāju sēdot. 
Tu ienāci zālē. 

Tu — mirdzošā senlaiku telpā, 

Kur sapulcei bijušais graujams. 
Pulks acu, pulks galvu, pulks domu, 
Pulks dusmu bij kolektīvspēkā, 
Pulks — jaunu pasauli lemjošs. 

Tu ienāci pulkā!! 


Skolnieces gadi bija pagājuši. Annai Lācis bija laimē- 
jies ar skolām un skolotājiem. Vispirms jau tāpēc, ka gan 
Atis Ķēniņš, gan Psihoneiroloģiskā institūta profesori un 
Fjodora Komisarževska drāmas studijas vadītāji bija lie- 
las kultūras cilvēki ar plašām zināšanām. Topošā reži- 
sore ieguva. sistemātiskas un vispusīgas zināšanas par 
pasaules kultūru, filozofiju un mākslu. Otrkārt, mācību 
iestādēs, kuras apmeklēja Anna Lācis, valdīja radoša 
atmosfēra. Ieklausoties un piedaloties pedagogu izraisī- 
tajos strīdos un diskusijās, viņa mācījās domāt līdzi, 


Laicens L. Ho-Tai. R., 1968, 20.—21. ipp. 

pamatot savu «par» un «pret», izveidot savu pasaules 
uzskatu. 1917. gada rudenī proletariāta revolūcijas pusē 
nostājās ne tikai jūtīga, pret visu jauno ātri iekvēlināma 
sirds, bet arī teorētiski apbruņots prāts. Un Annas Lācis 
toreiz pieņemtais lēmums — strādāt komunismam — 
bija lēmums uz visu mūžu. 

1918. gadā pēc teātra studijas beigšanas Anna Lācis 
saņēma uzaicinājumu strādāt par režisori Orlas drāmas 
teātrī. 

Viņa ieradās šai perifērijas pilsētā ar jauniem mek- 
lējumiem estētikā, ar idejām par masu uzvedumiem un 
ar to gadu jaunatnei raksturīgo vēlēšanos iet tur, kur 
grūtāk. Ieraudzījusi uz ielām bezpajumtniekus ar mežo- 
nīgu, pārgalvīgu acu mirdzumu netīrajās sejās un mazos 
«vecīšus» bērnu namos, kur mitinājās bāreņi, kas kara 
un revolūcijas gados bija zaudējuši vecākus, viņa sa- 
prata — tiem trūkst ne tikai dienišķās, bet arī garīgās 
maizes. Ir jāsāk ar bērniem — izlēma režisore un atteica 
vietu profesionālajā drāmas teātrī. 

«Tie bija bada un posta gadi, bet tai pašā laikā neiz- 
mērojama entuziasma, pašuzupurēšanās un cīņas apņē- 
mības gadi,»' viņa raksta atmiņās «No piezīmju burtnī- 
cas». Tie bija Annas Lācis talanta uzliesmojuma gadi. 

Režisore ierosināja Orlas pilsētas izglītības nodaļu 
organizēt bērnu estētiskās audzināšanas studiju. Vi- 
ņas priekšlikumu pieņēma, un Anna Lācis stājās pie 
darba. 

Bērnu estētiskās audzināšanas studijā darbojās vairā- 
kas sekcijas: tēlotājas mākslas, mūzikas, ritmikas, impro- 
vizācijas un tehniskā sekcija. Par tēlotājas mākslas sek- 
cijas vadītāju A. Lācis pieaicināja mākslinieku Viktoru 
Šestakovu, kurš pēc Maskavas Mākslas skolas beigšanas 
dzīvoja Orlā. (Vēlāk Šestakovs strādāja par dekoratoru 
Meierholda teātrī, bija galvenais mākslinieks Maskavas 


1 «Karogs», 1966, Ne 10, 120. Ipp. 

Skats no F. Volfa «Zemnieks Becs» izrādes teātrī «Skatuve» 


Komjaunatnes teātrī.) Arī mūzikas sekcijas darbu vadīja 
profesionāli mākslinieki. 

Visu sekciju darbs sintezējās improvizācijas sekcijā, ko 
vadīja Anna Lācis. Improvizētie stāstījumi par audzēkņu 
izvēlētiem vai pedagogu ieteiktiem tematiem, improvi- 
zācijas spēles — viss noritēja kā rotaļā. Bet nodarbībās 
Anna Lācis virzīja bērnus uz praktisku rezultātu, darīja 
to neuzkrītoši, tā ka bērni nemanīja, nejuta viņas 
gribu. Viņai bija svarīgi panākt, lai brīvi attīstītos un 
patstāvīgi veidotos paša bērna griba, izdoma, vēlēša- 
nās darboties. Izrādes sagatavošanas periodā bērni nezi- 
nāja nedz lugu, nedz tās sižetu, nedz arī savas lomas — 
visi spēlēja visas lomas un, režisores ierosināti, lugā 
dotās situācijas improvizēja stāstījumos un rotaļās. Reži- 
sore uzskatīja, ka, iepriekš iedalot lomas, bērniem tiek 
atņemta iespēja brīvi fantazēt un attīstīties. Stāstījumi 
par pašu izdomātiem notikumiem palīdzēja veidot bērnu 

iztēli, valodu un pilsonisko domāšanu, attīstīja viņos 
uzņēmību un kolektīva darba izjūtu. 

Studijas nodarbībām izmantoja Annas Lācis dzīvokli. 
Viņas ģimenei bija ierādītas divas istabas skaistā savrup- 
mājā, kuru, pēc nostāstiem, bija apdzīvojuši Turgeņeva 
«Muižnieku ligzdas» varoņi (tagad šai namā atrodas 
|. Turgeņeva muzejs). Tā kā viena istaba nodarbībām 
bija par mazu, tad sienu starp istabām izjauca, un iznāca 
gara zāle. Lielo telpu mākslinieks Šestakovs izkrāsoja 
pelēkā tonī, ar freskām par Andersena un krievu tautas 
pasaku tēmām. 

Studijas dalībnieku skaits auga ar katru dienu, jo no- 
darbības varēja apmeklēt katrs bērns, kas to vēlējās. 

«Ar bērniem, kas nāca uz Turgeņeva māju no pilsētas 
bērnu nama, nekādu grūtību nebija. Bet ar bezpajumt- 
niekiem es ilgāku laiku netiku galā. Kad es tos pirmo 
reizi tirgū uzrunāju un uzaicināju nākt pie mums, viņi 
mani izsmēja un draudēja ar nūjām. Bet es nācu atkal. 
Viņi pierada pie manis un mūsu disputiem tā, ka pēc 
ilgāka pārtraukuma, kad atkal atnācu, spiegdami ielenca 
mani kā vēcu paziņu. Taču ar to mūsu pazīšanās tikai 
sākās. 

Turgeņeva mājā pa to laiku turpinājās darbs. Bērnu 
fantāziju un iegūto prasmi jau vajadzēja likt lietā, viņu 
darbam un vingrinājumiem bija vajadzīgs praktisks re- 
zultāts. Tas bija svarīgs posms. No improvizācijas pār- 
gājām uz konkrēto materiālu. Izvēlējos Vsevoloda 
! Meierholda lugu «Alinurs». Šīs lugas galvenais varonis 
tatāru zēns Alinurs saņem sodu par cietsirdību un pat- 


mīlību. Satiekoties ar citiem bērniem vai dzīvniekiem, 
viņš katram nodara pāri. Kad Alinurs kļūst rupjš arī pret 
māti, viņš saņem visbargāko sodu — paskatījies avotā, 
ierauga, ka ir pārvērties par krupi. Lugā ietvertā morāle 
tiešā veidā turpināja sekcijas darba virsuzdevumu — 
cildenu īpašību ieaudzināšanu jaunajā cilvēkā.» 
Ritmikas sekcijā bērni mācījās atdarināt zvēru kustī- 

bas, iestudēja tatāru dejas. Mākslinieks Šestakovs 
audzēkņus iepazīstināja ar tatāru tautas ornamentiem, 
tautas tērpiem. Bērni paši izgatavoja tatāru cepurītes, 
rotaļlietas. Pedagogi centās vadīt darbu tā, lai bērniem 
liktos, ka viņi ir patstāvīgi un visu dara paši. Mēģinā- 
jumu etīdēs bērni izspēlējās gan pašu Alinuru, gan zvē- 
rus un citas personas. Ar etīžu palīdzību viņi izfanta- 
zēja visu lugu. Gluži nemanot tika apgūts teksts. Darba 
gaitā bērni rādīja cits citam improvizācijas, dalījās pa- 
nākumos un neveiksmēs. 

Bet pienāca brīdis, kad priekos gribējās dalīties ar 
plašāku auditoriju. Tāpēc tika nolemts parādīt izrādi vi- 
siem pilsētas bērniem. Izrāde izvērtās par īstiem bērnu 
svētkiem. Tie sākās ar karnevāla gājienu pa pilsētu. Izrā- 
des dalībnieki nesa dzīvnieku maskas, rekvizītus, deko- 
rāciju gabalus. Skanēja dziesmas, gājienam pievienojās 
daudzi pilsētas bērni un pieaugušie. Uz izrādi ieradās 
skatītāji no patversmēm un skolām skolotāju un vecāku 
pavadībā. Kad uzveduma dalībnieki pēc izrādes, kas 
notika Orlas teātra telpās, devās atpakaļ uz studiju, 
mazie skatītāji skrēja nopakaļus un palīdzēja nest buta- 
forijas un maskas. 

«Anna Lācis prata bērnus ieinteresēt un organizēt. Uz 
sekciju nodarbībām mēs, ģimnāzisti, un arī patversmes 
bērni skrējām kā uz lieliem svētkiem. Nodarbības mums 
sagādāja neaizmirstamu prieku,» atceras LPSR Nopel- 
niem bagātā skatuves māksliniece Elvīra Bramberga (uz 
Orlu viņu bija aizvedušas bēgļu gaitas, te viņa mācījās 
ģimnāzijā, ar lielu aizrautību darbojās studijā un palī- 
dzēja Annai Lācis organizatoriskajā darbā). 

Pati smagākā pārbaude studijas darbā bija bezpajumt- 
nieki. «Reiz es devu bērniem šādu improvizācijas uzde- 
vumu: laupītāji sēž mežā pie ugunskura un lepojas ar 
saviem darbiem. (Līdzīga aina ir lugā, kad Alinurs nonāk 
laupītāju vidū.) Viens no mazākajiem zēniem improvizē- 
jot stāstīja, ka viņš aplaupītu tikai bagātos un iegūto 

naudu atdotu nabagiem. Taču sagadījās tā, ka šajā brīdī 
pirmo reizi mūsu studijā ienāca bezpajumtnieku bars. 
Bērni pielēca kājās un gribēja meklēt patvērumu. lenā- 
cēji izskatījās baismīgi: papīra cepurēm galvā, apbruņoti 
ar zarainām nūjām un skārda gabaliem. Es uzaicināju 
studijas bērnus turpināt improvizāciju un neievērot 
iebrucējus. Pēc kāda brīža Vaņka — tas bija bezpajumt- 
nieku barvedis — ienāca bērnu aplī un deva savai gru- 
pai mājienu. Viņi atstūma studijas bērnus malā un paši 
sāka spēlēt ainu pie ugunskura. Viņi plātījās ar slepka- 
vībām, ļaunprātīgu dedzināšanu, aplaupīšanu, cenzda- 
mies cits citu pārtrumpot. Tad viņi piecēlās un izaicinoši 
uzlūkoja mūsu bērnus: lūk, tādi ir laupītāji. 

Droši vien, ka saskaņā ar pedagoģijas priekšrakstiem 
man būtu vajadzējis viņu mežonīgās un šausminošās 
runas pārtraukt. Taču es sapratu, ka šoreiz spēli vajag 
atzīt par patiesu. Ja es būtu rīkojusies citādi, bezpajumt- 
nieki nekad vairs nebūtu atgriezušies studijā. Sajūta, ka 
viņi var veikt uzdevumu labāk, stimulēja viņus apmeklēt 
nodarbības — viņi kļuva par mūsu aktīvu. 

Ileinteresēti kolektīvajā darbā, viņi pierada pie studijas 
iekšējās kārtības, sāka mazgāties un rūpēties par savu 
apģērbu. Vaņka, kas bija viņu barvedis tirgus laukumā, 
studijā kļuva par grupas vadītāju. Aizrautīgi strādājot, 
pamazām mainījās arī pusaudžu domāšanas veids, viņi 
iekļāvās sabiedrībā. Pēc tam daudzi no viņiem iemācījās 
amatu. Vēlāk es saņēmu vēstules no šiem bezpajumtnie- 
kiem. Viens rakstīja, ka strādā orķestrī par mūziķi, daži 
bija «Zilās blūzes» dalībnieki, daži iestājušies Sarkanās 
Armijas rindās,» stāsta režisore. 

Notikums ar bezpajumtniekiem apstiprināja Annas 
Lācis pārliecību, ka cilvēkiem var palīdzēt, ka viņos var 
radīt interesi par dzīvi, darbu, ja vien jauniešos ir sagla- 
bājies kaut vismazākais asniņš, kas tiecas pretī cilvēcībai. 

Pēc «Alinura» studijā uzsāka darbu ar Šmeļova lugu 
«Pretim saulei». Lugā darbojas puķes, koki, zvēri, putni. 

Pienācis rudens. Aizlido dzērves. Bet vienai dzērvei 
salauzta kāja, tai jāpārziemo uz vietas. Daba aizmieg. 
Bet dzērves laižas pretī saulei. Luga mudināja bērnus 
ielūkoties dabas poēzijā un skaistumā. Bērni staigāja pa 
mežiem un laukiem, iepazina puķes, mācījās atšķirt 
putnus, saprast dzīvību un maiņu, kas valda dabā. 

Annas Lācis darbā ar bērniem izrāde, kā arī aktierisko 
iemaņu iemācīšana nebija galvenais mērķis. Izrāde bija 
nepieciešama tikai kā estētiskās audzināšanas kompleksa 
apkopojums. Tāpēc arī studija tika nosaukta par bērnu 
estētiskās audzināšanas teātri. 

1924. gadā Anna Lācis, būdama Itālijā, satikās ar vācu 
progresīvo sabiedrisko un kultūras darbinieku Valteru 
Benjaminu un pastāstīja viņam par saviem meklējumiem 
bērnu audzināšanā ar mākslas starpniecību. Valters Ben- 
jamins ieinteresējās par tiem un piedāvājās tos teorē- 
tiski nopamatot. Šo apcerējumu viņi kopīgi nosauca par 
«Proletāriskā bērnu teātra programmu» (tai laikā tā 
publicēta netika). Lūk, galvenie šīs programmas principi: 

1) attīstīt bērnos patstāvību; 

2) attīstīt novērošanas spējas, tas ir, veicināt realitātes 
izjūtas veidošanos; 

3) vadīt darbu tā, lai netiktu uzspiesta pedagoga 
doma un griba, netiktu pieļauta vienpusīga «talantu» 
attīstīšana; 

4) audzinātājam jākonkretizē uzdevums tā, lai bērns 
nepazustu, neapjuktu pasaulē, lai viņš savlaicīgi iemācī- 
tos sevi disciplinēt!; 

5) audzinātājam ir jāapzinās, ka viņš audzina pilsoni. 

Vēlāk par šo programmu ieinteresēsies daudzi teātra 
darbinieki Vācijā. 


Aizsākto darbu bērnu estētiskās audzināšanas studijā 
Orlā 1920. gadā pārtrauca vēstule no mājām — smagi 
saslimusi māte. 


31 


Iebraukusi Rīgā, Anna Lācis satika Linardu Laicenu, ar 
kuru bija iepazinusies pirms revolūcijas latviešu bēgļu 
koncertā, un viņš dedzīgi apgalvoja, ka revolucionāri 
noskaņoti režisori ir vajadzīgi arī buržuāziskajā Latvijā. 
Pie Tautas augstskolas esot nolemts organizēt teātri- 
studiju. 

Annas Lācis darbība buržuāziskajā Latvijā dalās divos 
posmos: 1920., 1921. gads līdz braucienam uz Berlīni un 
1925., 1926. gads pēc atgriešanās no ārzemēm. 

Pirmajam posmam raksturīgs romantisks pacēlums, kas 
vispirms saistīts ar to, ka šie gadi bija tautas masu poli- 
tiskās aktivitātes gadi — notika daudz streiku un citādu 
atklātu sadursmju ar valdošo šķiru. Kaut arī Latvijas 
Komunistiskā partija bija spiesta noiet pagrīdē, tā strā- 
dāja ļoti aktīvi. 

Strādnieku organizāciju dibinātajā Tautas augstskolā 
«pie sarkanajiem spīķeriem», kur lekcijas lasīja revolu- 
cionārie cīnītāji, valdīja kaujinieciska atmosfēra. Drama- 
tiskās sekcijas audzēkņi bija vienlaikus arī politiķi. Tiem, 
kas gribēja piedalīties izrādē, bija jāprot arī veikli izkļūt 
no bīstamām situācijām, apkrāpjot policistus, kuri gan 
formās, gan civiltērpos sēdēja zālē. 

Cenzūra neatļāva uzvest revolucionāras lugas. Apejot 
aizliegumu, studijas kolektīvs kopā ar rakstniekiem 
Linardu Laicenu, Leonu Paegli, Andreju Kurciju sacerēja 
politiska satura improvizācijas un etīdes, kas atspoguļoja 
un skaidroja proletariāta cīņu. Studisti lasīja Raiņa, 
Paegles, Laicena, pirmo krievu padomju dzejnieku 
Gastjeva, Kirilova, Gerasimova, Majakovska, arī vācieša 
Behera un beļģieša Verharna revolucionāros dzejoļus. 
Nekad nevarēja zināt, kurā brīdī vakara gaitā iejauksies 
policija, tāpēc skatītājs bija jāuzrunā bez gariem ieva- 
diem — lakoniski, koncentrēti, trāpīgi un aizraujoši. 

Kā to dienu cīņu, atziņu, cilvēciskas laimes un arī 
sāpju atbalss mums ir palicis viens no savdabīgākajiem 
mīlas lirikas kopojumiem latviešu dzejā — Linarda Lai- 

cena «Ho-Tai», kurā intīmās izjūtas cieši saaužas ar 
vēsturisko konkrētību. 


Es orators kļuvu, es traucos 
Kā visspēcīgs kustības tribūns, 
Un topošā laikmeta vārdā 
Man paceltā rokā un žestā 

Bij uzvaru lozungs: es mīlu 
To, kura ienāca pulkā!! 


Pēc otrajiem Kultūras svētkiem Saules dārzā, kur izrā- 
dīja Leona Paegles drāmu «Gadsimtu sejas» un noslē- 
gumā uzveduma dalībnieki dziedāja Internacionāli, aktī- 
vākos svētku organizētājus apcietināja. Viņu vidū bija 
arī Anna Lācis un Linards Laicens. 

«Apcietinājumā mēs sarakstījāmies, atstādami zīmītes 
tualetes istabā aiz ūdensvada caurulēm. Man sūtītās viņš 
adresēja Honolulu un parakstīja Taiti. Es savējās adre- 
sēju Taiti un parakstīju Honolulu. No šiem ģeogrāfiska- 
jiem apzīmējumiem Laicens izveidoja vienu vārdu — 
«Ho-Tai».» 

Šī draudzība un mīlestība abus jaunos māksliniekus 
savstarpēji bagātināja. Anna Lācis saka, ka no Laicena 
viņa esot mācījusies cīņas taktiku, ieģuvusi lielāku paļā- 
vību sev. Rakstnieks režisores iespaidā sāka pievērsties 
dramaturģijai, un, acīm redzot, Annas Lācis optimistiskā, 
aktīvā pasaules uztvere palīdzējusi viņam atklāt sevī vēl 
neapjaustus spēkus un devusi radošu pacēlumu darbam. 
Ne velti kādā dzejolī Laicens īpaši pasvītro vārdu 
«jauns»: 


Es jaunu veidošu ar strauju sirdi — 
Tais veidos pagrimšanas nebūs; 
Es jaunu veidošu, kas dzīvi augšup nesīs, 
Kas prieku ļaudīs sauks, пе īgnu smīnu, 
Es jaunu veidošu — 

kur sieviete, ne seksuālie spoki!? 


1 Laicens L. Ho-Tai. R., 1968, 22. lpp. 
? Turpat, 26. lpp. 

«Pulks, jaunu pasauli lemjošs» (Laicens), kaislīgi strī- 
dējās par to, kādai jābūt revolucionārai mākslai. Viens 
bija nešaubīgi skaidrs — tai nav un nevar būt nekā 
kopīga ar buržuāzisko ideoloģiju un estētiku. Īstam pro- 
letariāta teātrim ir jābūt organiski saistītam ar strādnie- 
cību un tās interesēm — sākot ar repertuāra izvēli un 
beidzot ar skatītāju kontingenta organizēšanu. 

1921. gada beigās cerību izveidot šādu teātri bur- 
žuāziskajā Latvijā bija pavisam maz. Tautas augstskolas 
valde līdzšinējo studijas repertuāra politiku atzina par 
pārāk revolucionāru. lIzskanēja prasība repertuārā 
iekļaut darbus, kas apmierinātu sīkpilsonisko gaumi. 
Šādus noteikumus Anna Lācis nevarēja pieņemt. 

Jau ilgāku laiku viņu bija saistījusi un sajūsminājusi 
revolucionārās mākslas attīstība Vācijā. Tur proletāris- 
kais teātris bija izkūņojies no bērna autiņiem un nobrie- 
dis par sabiedriski nozīmīgu spēku. 

Anna Lācis devās uz Berlīni. Mācīties. Kādu laiku reži- 
sore darbojās Reinharta teātrī, tad Minhenē iepazinās ar 
Bertoltu Brehtu un ar prieku pieņēma viņa uzaicinājumu 
iestudēt masu skatus izrādē «Eduarda Il dzīve» (Brehta 
luga pēc K. Marlo drāmas «Eduards 11»). Satikās domu- 
biedri, kuri savu un citu darbību mēroja ar lietderības 
mērauklu un strādāja revolūcijas vārdā. 

Radās iespēja ceļot arī pa Franciju un Itāliju. Jaun- 
iegūtos iespaidus, vērojumus, pārdomas Anna Lācis cen- 
tās tūlīt likt lietā un «noslēdza sadarbības līgumu» ar 
žurnāla «Domas» literatūras nodaļas vadītāju rakstnieku 
Andreju Upīti. «Steidzos Jums nosūtīt «Jauno vācu 
režiju». «Neapole» arī ir gatava. Bet vācu valodā. Jo 
man jāraksta vairāki ceļojuma apraksti priekš vienas 
vācu apgādniecības. Gribētu papriekšu drukāt pie 
Jums... Tagad rakstu par Parīzes teātri un drāmu. 

Andrej Upīti, lūdzu, ņemat mani drusku savā uzrau- 
dzībā. Komandējat, pavēlat, ko rakstīt, tad es arī sākšu 

ievingrināties rakstīt godīgākā stilā. Tās arī būtu tagad 
manas vienīgās saites ar Latviju.»! 

1924. un 1925. gadā mēnešrakstā «Domas» parādījās 
Annas Lācis apcerējumi par Vācijas un Francijas teāt- 
riem. leskatam citēju fragmentu no raksta «Parīzes 
ikdiena un teātris», kurā autore runā par tā saucamo 
«klusuma teātri», kas tajos gados Francijā bija sevišķi 
populārs. 

«Ja tagadējā Parīzes drāma būtu šo laiku saīsināta 
hronika, tad šis laikmets būtu mierīgs, ar nodrošinātu 
saimnieciski politisku stāvokli. Šādas lugas varētu skatī- 
ties laudis, kuri pēc sava darba ar tīru sirdsapziņu ir ar 
sevi un sabiedrību apmierināti. Bet mēs redzam pavisam 
ko citu: franks krīt, Kaijo samazina valsts budžetu 
par 1/3. Cīņas Marokas kolonijās Francijai nelabvēlīgas. 
Pēc tikko pārlaistā postošā kara nu stāv atkal priekšā 
jauni sarežģījumi. Nav iespējas arī satiksmes problēmu 
atrisināt, vairākos satiksmes centros piepeši apstājas 
autokolonnas. Un šinīs momentos liekas apstājusies visa 
Francijas eksistence. Tātad šī jūtīgā, vienkāršā, sirsnīgā, 
dvēseliskā drāma nav pareizs laika rādītājs, bet gan 
kokaīns un meli. Šie pilsoņi negrib īstenību redzēt uz 
skatuves, bet gan netraucēti ēst savu «paulet»... Visas 
Šīs lugas Parīzē uzved pēc «klusā teātra» receptes. Šīs 
lugas pārklāj rozā plīvuru īstenībai, un šo lugu autori 
līferē buržujiem par mērenu cenu izpārdoto jūtu vietā 
citas — maigas un cēlas. Šim virzienam ir spēks sakarībā 
ar noteiktu šķiru. Šis spēks nav produktīvs, jo minētā 
šķira ir pagrimšanā, bet šīs pagrimšanas apziņa ir 
Ieaijāta.»* 

Anna Lācis sprieda noteikti, ar jaunības kategoriskumu 
noraidot šādu īstenību aizplīvurojošu teātri. Tai pašā 


1 Raiņa Literatūras un mākslas vēstures muzejs. Inv. nr. 61919. 
2 «Domas», 1925, Мо 9, 289. lpp. 

laikā režisore saskatīja un novērtēja arī jaunos spē- 
kus — māksliniekus, kas protestēja pret pastāvošajiem 
buržuāziskās sabiedrības likumiem, kaut arī dažam 
labam no viņiem radošie principi visai atšķīrās no prole- 
tāriskā teātra programmas. 

Vispusīgāk iepazīstot kapitālistisko valstu sadzīvi un 
mākslu, Anna Lācis pārliecinājās, ka šeit teātris ir 
pakļauts kapitālisma likumsakarībām: mākslinieki ir 
ierauti ekonomiskās konkurences cīņā, no aktiera, tāpat 
kā no strādnieka, tiek izspiesta virspeļņa, un peļņas nolū- 
kos tiek apmānīts arī mākslas patērētājs. Jaunie iespaidi 
atkal nostiprināja pārliecību, ka šādai iekārtai nav tiesību 
pastāvēt. 

1925. gada pavasarī Latvijā atgriezās cilvēks ar norū- 
dītu revolucionāru pārliecību un alkatīgu vēlēšanos 
praktiski veidot politisku teātri. 

Buržuāziskajā Latvijā, tāpat kā Rietumeiropas valstīs, 
bija iestājusies kapitālisma pagaidu stabilizācija. Ar 
marksistiski-ļeņinisko pasaules uzskatu apbruņotie cil- 
vēki pasvītroja vārdu «pagaidu» un bija pārliecināti, ka 
stabilizācija nebūs ilga. Šis laiks bija jāizmanto, lai saga- 
tavotos izšķirošajai kaujai. Latvijas Komunistiskā partija 
šajā periodā īpaši lielu uzmanību pievērsa strādnieku 
šķiras vairākuma iekarošanai, izskaidrojot darba cilvē- 
kiem kapitālisma būtību un tā likvidācijas nepiecieša- 
mību. Kad Anna Lācis sāka strādāt Rīgas kreiso arod- 
biedrību Centrālbiroja klubā par drāmas sekcijas vadī- 
tāju, viņai bija skaidrs, ka galvenais uzdevums ir 
strādniekus politiski izglītot. 

Latvijā Annai Lācis iznāca strādāt tikai nepilnu gadu, 
bet tas bija ar darbu piesātināts un radošs laiks. Reži- 
sore uzstājās ar priekšlasījumiem par Vakareiropas 
mākslu, piedalījās disputos par to, kas ir strādnieku 
teātris un kādam tam jābūt, rakstīja presē, iestudēja izrā- 
des pieaugušajiem un strādnieku jaunajai paaudzei, 
kurās spēlēja paši bērni. L. Paegles «Zemes sāls», franču 

rakstnieka O. Mirbo satīriskā komēdija «Еріаётіја», 
ainas no vācu dramaturga E. Tollera lugām, šarādes, kas 
asi atmaskoja buržuāzisko morāli un kultūru, piesaistīja 
špiku uzmanību. Annai Lācis atkal draudēja apcietinā- 
šana, tāpēc viņa izbrauca uz Maskavu. 


Uz jauna laikmeta sliekšņa viņi uztver 
vidi kā kaut ko vēl nepabeigtu, kā tādu, kas 
pakļaujas visiepriecinošākajiem uzlabojumiem 
un ietver sevī daudz apjaustu un neapjaustu 
iespēju. Viņus pašus mēs redzam kā cilvēkus 
rīta stundā: atpūtušos, spēcīgus, izdomā bagātus. 
Līdzšinējā ticība tiek uzskatīta par māņticību: 
ko vakar vēl pieņēma kā pašu par sevi saprotamu, 
tas tagad tiek nodots jaunai izpētei. Mūs 
pakļāva, saka cilvēki, bet tagad pakļausim mēs. 


Mēs mīlam sākuma izjūtu, meklējuma brīdi, 
un sajūsmas cienīga ir celmlauža gaita.! 


Viņa iebrauca Padomju Savienībā tūlīt pēc Komu- 
nistiskās partijas XIV kongresa, kurā bija noteikts kurss 
uz industrializāciju. Valsts kopoja spēkus izšķirošam 
solim, cilvēkos kūsāja enerģija, un viņi bija gatavi 
paveikt lielus darbus. Bija pavērts ceļš iniciatīvai, bija 
vajadzība pēc tās, un cilvēki īstenoja plānus citu aiz cita. 
Visās dzīves nozarēs. 

Anna Lācis atkal pārdzīvoja tādu pašu saviļņojumu kā 
tūlīt pēc revolūcijas, lasot Ļeņina uzsaukumu «Visiem! 
Visiem! Visiem!». Režisore stāsta, ka viņu esot pārņē- 
musi pat fiziski sajūtama nepacietīga vēlēšanās mesties 
darbā. (Šī sajūta režisorei allaž kalpojusi par barometru 


l Brecht B. Zu «Leben des Galilei». Anmerkungen, Vor- 
wort. — In: Brechtschriften zum Theater, Н. 4. Aufbau-Verlag 
Berlin und Weimar, 1964, S. 211. 

Skats по С. Lesinga «Emīlija Galoti» izrādes. Grāfiene Or- 
sina — M. Adamova, Odoardo — B. Priedītis, Klaudija — 
V. Liepiņa 


radošajā darbā: ja, lasot lugu, pa muguru «skrējušas 
skudras», zinājusi, ka tā ir viņas luga, un radusies pārlie- 
cība, ka izrāde izdosies.) 

Rīgā cīņu biedri bija ieteikuši: «Maskavā tūlīt ej uz 
VK(b)P Centrālo Komiteju un zvani biedram Knoriņam, 
viņš tur ir liels vīrs un interesējas par latviešu literatūru 
un mākslu!» Aģitācijas un propagandas nodaļas vadītājs 
V. Knoriņš bija lietas kursā par Annas Lācis darbību 
Latvijā kreiso arodbiedrību klubā un jautāja, ko viņa 
gribētu strādāt. 

«Pa ielām vēl klaiņo bezpajumtnieki,» atbildēja reži- 
sore. «Viņus var glābt. Es to zinu no Orlas laika piere- 
dzes.» Lēmums, ko pieņēma Anna Lācis, sakrita ar vis- 
neatliekamākajām partijas un valdības rūpēm. «Pie mums 
Krievijā, mazkulturālā valstī, pusmežonīgā valstī, bet 

tajā pašā laikā valstī, kas nostājusies uz sociālisma 
celtniecības ceļa, jaunatnes audzināšanai ir ārkārtēja 
nozīme,» rakstīja Nadežda Krupskaja. «Ņemot vērā 
mūsu nekulturālību, ļoti svarīga ir prasme atrast pieeju 
analfabētiskam vai pusmācītam, maz attīstītam pusau- 
dzim, īpaši svarīgi ir pazīt viņa psiholoģiju, prast atmo- 
dināt intereses, sajūsmināt un aizraut viņu.»! 

Maskavas pedagogi tolaik bija iecerējuši jaunu pasā- 
kumu — bērnu vasaras laukumus. Annai Lācis Tautas 
izglītības nodaļa uzticēja organizēt un vadīt pirmo 
izmēģinājuma laukumu Sokoļņiku rajonā. Pēc plāna tajā 
varēja uzņemt trīsdesmit pusaudžu, kuru vecāki pa 
dienu strādāja, bet bērni bija atstāti savā vaļā. Pieteicās 
gandrīz divi simti. Dažāda vecuma — no sešiem līdz 
četrpadsmit gadiem. Viņu vidū bija arī tādi, kas auguši 
neveselīgā ģimenes atmosfērā. Ar trīs skolotāju palī- 
dzību Anna Lācis cīnījās, lai jaunie pilsoņi varētu attīstī- 
ties pēc principa — veselā miesā vesels gars. Pietiek 
atcerēties to gadu ekonomisko stāvokli, lai saprastu, cik 
daudz iniciatīvas, enerģijas un atjautības vajadzēja, lai 
izcīnītu bērniem katru zīmuli, grāmatu, piena glāzi. 

Rudenī, laukumu slēdzot, Anna Lācis nolēma sapulci- 
nāt bērnus uz kopīgiem svētkiem. Par tiem ieinteresējās 
arī rajona komjaunieši un pieteicās palīdzēt. Reži- 
sore ierosināja iestudēt izrādi — literāru montāžu ar 
dziesmām un dejām par bērnu dzīves notikumiem. 
«Apmēram kaut kas līdzīgs tam, ko lasām Arkadija Gai- 
dara grāmatā «Timurs un viņa komanda»,» savu torei- 
zējo ieceri komentē Anna Lācis. «Es bērniem nolasīju 
literārā scenārija uzmetumu un aicināju viņus papildināt 
to — pastāstīt, ko novērojuši dzīvē vai gribētu izdarīt. 
Sacēlās milzīgs troksnis, jo katram bija ko stāstīt. Tad es 


l Крупская H. РКСМ и бойскаутизм. Предисловие K 
второму изданию. — Педагогические сочинения в 10-ти T., 
т. 5. M., 1959, с. 48. 

ieteicu, lai viņi no sava vidus izvēl priekšsēdētāju, kurš 
vadīs sapulci un uzklausīs visus pēc kārtas. To izvēlēja 
pēc visiem demokrātijas likumiem, un bērni aizrautīgi 
stāstīja dažādus sižetus, līdz shēma pārvērtās par krā- 
sainām dzīves ainām.» 

Kolektīvās improvizācijas princips attaisnojās, un svēt- 
kos bija jautri visiem. Maskavas Tautas izglītības nodaļas 
vadība enerģiskajai režisorei piedāvāja atbildīgāku 
ārpusklases audzināšanas inspektores uzdevumu. Jau- 
najā darba vietā viņa ieradās ideju pārpilna. 

Šajos gados padomju valstī plaši izvērsās kinomākslas 
attīstība un propaganda. Partija atbalstīja māksliniekus, 
kas savā daiļradē pievērsās revolucionārām tēmām; 
nodibinājās Padomju kino draugu savienība, par kuras 
priekšsēdētāju ievēlēja Feliksu Dzeržinski; kinoteātros 
lasīja lekcijas, mākslinieki tikās ar skatītājiem. 

Plānojot ārpusskolas darbu, Anna Lācis ierosināja 
lielo kinoteātri «Balkāns», kas atradās nomaļajā Suha- 
revskas rajonā, kur pie krāmu tirgus bija apmeties bez- 
pajumtnieku «štābs», izveidot par kinoteātri bērniem. 
Sākot darbu, viņa tūlīt sapulcināja bērnus un aizrāva tos 
ar uzdevumiem, kas prasīja pusaudžu patstāvīgu rīcību. 
Kinoteātra aktīvam, piemēram, vajadzēja palīdzēt maza- 
jiem skatītājiem labāk izprast filmu saturu. Anna Lācis 
sūtīja bērnus uz bibliotēkām un muzejiem vākt mate- 
riālus vitrīnām un izstādēm, kuras arī pašiem vajadzēja 
iekārtot. Skatītājus uzaicināja no filmām gūtos iespaidus 
attēlot zīmējumos, kurus nākošajās tikšanās reizēs 
kopīgi aplūkoja un izvērtēja. Kinoteātra saimniekiem, 
protams, pašiem bija jāgādā arī par telpu tīrību un 
kārtību. 

Ne Orlā, ne Rīgā, ne arī tagad Maskavā Anna Lācis 
neizvirzīja uzdevumu gatavot māksliniekus vai izglītotus 
mākslas patērētājus. Māksla viņai nebija mērķis, bet gan 
viens no iedarbīgākajiem līdzekļiem, kā likvidēt klaido- 
nību, kā bērnus pievērst jaunai dzīvei, kā audzināt viņus 

par padomju cilvēkiem, kas prot būt radoši aktīvi, 
sabiedrībai noderīgi un laimīgi. 

Pirmais bērnu kinoteātris nepastāvēja ilgi, bet ideja 
«bērni un kino» turpināja dzīvot. Dažos kinoteātros sāka 
rīkot bērnu rītus. Īpaši bērniem domātu filmu vēl bija 
ļoti maz, vienīgi «Sarkanie velnēni» ideāli atbilda audi- 
torijas «līdz 16 gadiem» interesēm un audzināšanai. 
Speciāla komisija, kurā darbojās arī Anna Lācis, izvēr- 
tēja pieaugušajiem domātās filmas un izraudzījās tās, 
kas pusaudžiem bija saprotamas, bagātināja viņu zinā- 
šanas un attīstīja cilvēkā nepieciešamās īpašības. Kopā 
ar Ludmilu Keilinu viņa sarakstīja divas brošūras: «Bērni 
un kino» un «Bērnu filmu anotācijas». Tās bija ne tikai 
tehniska rakstura rokasgrāmatas, bet arī metodiski 
padomi, kas varēja būt noderīgi skolotājiem, Іекіогіет, 
propagandistiem. 

Divdesmitajos gados padomju sabiedrība radīja jauna 
tipa cilvēku, ko varam nosaukt par revolūcijas darbi- 
nieku šī jēdziena cildenākajā nozīmē. Profesionālie un 
amata pienākumi prasīja ļoti daudz enerģijas, tie neiekļā- 
vās normētajās darba stundās, bet padomju speciālisti ar 
laiku nerēķinājās. Vienmēr atradās enerģija arī sabied- 
riskajam darbam. Anna Lācis šajos gados, protams, ir 
tur, kur noris diskusijas par literatūru un teātra mākslu. 

Literatūrā ienāca cilvēki, kas uzskatīja, ka viņu uzde- 
vums ir ne tikai rakstīt, lai izteiktu sevi, bet arī palīdzēt 
partijai izdarīt kultūras revolūciju. Nobrieda teorija par 
proletārisko literatūru, nostiprinājās doma, ka proleta- 
riātam pašam no sava vidus jāizvirza rakstnieku kadri, 
kas atspoguļotu īstenību no revolucionārās šķiras pozī- 
cijām. Partija proletārisko rakstnieku darbību atzina 
par lietderīgu un uzskatīja, ka tā var ieņemt vadošu 
vietu literatūrā. Tomēr partijas XIV kongress norādīja, 
ka šo hegemoniju nevar uzspiest ar administratīviem 
lēmumiem. Proletāriskajiem literātiem tā jāiekaro, rakstot 
vislabāk, viskulturālāk, vissaprotamāk. 

«Galvenais strādnieku un zemnieku rakstnieku 
izaugsmes noteikums ir nopietnāka politiskā un māk- 
slinieciskā pašizglītība un atbrīvošanās no šauru grupē- 
jumu psiholoģijas, saņemot vispusīgu partijas atbalstu, 
tai skaitā partejisku literatūras kritiku. Vienlaikus ir jātur-. 
pina sistemātiski atbalstīt apdāvinātākos no tā saucamo 
līdzgaitnieku vidus... Nepieciešams nostiprināt iztu- 
rētu partejisku kritiku, izvirzot un atbalstot talantīgākos 
padomju rakstniekus. Bet vienlaikus jānorāda uz viņu 
kļūdām, kas rodas tāpēc, ka šie rakstnieki vēl pilnībā 
neizprot padomju iekārtas raksturu, un jārosina viņi pār- 
varēt buržuāziskos aizspriedumus.» ! 

Proletāriskajai literatūrai šai laikā nebija vienotas 
mākslinieciskās platformas. Domas dalījās jautājumā par 
mākslas iedarbību uz sabiedrību. Tā sauktā «kreisā 
fronte», kas grupējās ap žurnālu «Ļef», ko bija organizē- 
jis un vadīja Vladimirs Majakovskis, uzskatīja, ka revolū- 
cijai vislabāk kalpo aģitējoša māksla ar tūlītēju iedar- 
bību. Par labākajiem mākslas līdzekļiem viņi atzina faktu 
un dokumentu, pievērsās praktiskās dzīves sīkumiem. 

«Kreisās frontes» pretinieki, kas bija apvienojušies 
izdeva žurnālu «Ha литературном посту», uzskatīja, ka 
mākslai gan ir jākalpo sabiedrībai, bet šo uzdevumu 
vislabāk var veikt, palīdzot tai audzināt cilvēku. Tāpēc 
nepietiek tikai ar aģitāciju, bet jāveic plašs propagan- 
das darbs. Rapieši deklarēja, ka mākslai jāatspoguļo 
pasaule un cilvēks, it īpaši viņa psiholoģija. 

Ļefieši par revolucionārās mākslas uzdevumu izvirzīja 
arī jaunu, spilgtu, monumentālu formu meklējumus un, 
kā tas mēdz notikt polemikas karstumā, reizēm eksperi- 
mentēja eksperimenta dēļ. Turpretī rapieši centās 


1 XII съезд PK (6)П 17—25 апреля 1923 г. По вопросам npo- 
паганды, печати и агитации. Из резолюции. O печати. — B кн.: 
КПСС о культуре, просвещении и науке. M., 1963; с. 29—30. 

attīstīt un padziļināt jau pastāvošās mākslas formas, kā 
daiļrades metodi galvenokārt izmantojot kritizētāju 
reālismu. 

«Kreisā fronte», Meierholda teātris, Proletkulta teātris 
un Revolūcijas (tagad Majakovska) teātris cildināja revo- 
lucionāros varoņdarbus, visiem spēkiem pūlējās kalpot 
revolūcijai, nodibināja sakarus ar rūpnīcu kolektīviem, 
studējošo jaunatni un centās aizraut to ar revolucionāru 
patosu. Bet ap divdesmito gadu vidu kreisā teātra 
ietekme uz skatītāju sāka atslābt. Tam bija vairāki cēloņi. 
Meierholda teātris bija politisks teātris un par galveno 
savā programmā uzskatīja aģitāciju, kas virza cilvēku uz 
noteiktu rīcību. Tāda māksla uzplauka pilsoņu kara laikā, 
kad pēc tās bija īpaša vajadzība, un arī tūlīt pēc uzva- 
ras. Padomju valstij ieejot tautas saimniecības rekon- 
strukcijas periodā, šādas aģitācijas gars pamazām sāka 
plakt, jo cilvēku vajadzēja sagatavot jauniem uzdevu- 
miem — dzīvei un darbam sociālistiskajā sabiedrībā. Bet, 
lai sasniegtu šo mērķi, bija vajadzīgi citi līdzekļi, ar 
emocionālu aizrautību un lozungiem vien nepietika. 
«Aģitka» sāka nīkuļot, pārstāja attīstīties, un likās, ka tai 
nav perspektīvas, ar samērā zemo māksliniecisko līmeni 
tā vairs nespēja saistīt skatītāju. 

Tagad, kad revolūcija bija jāturpina ar darbu, jaunais 
skatītājs teātrī gribēja redzēt un izzināt sevi, izprast 
dzīves virzību, savus centienus un trūkumus. Radās tā 
saucamais sociālais pasūtījums pēc laikmetīgām lugām, 
kas attēlotu jauno dzīvi no partejiska vērtējuma pozī- 
cijām. Pirmās tāda tipa lugas bija V. Billa-Belocer- 
kovska «Vētra» un K. Treņova «Ļubova Jarovaja». Abas 
lugas izvērstāk un būtiskāk nekā līdz šim uzrakstītie 
darbi attēloja neseno pilsoņkara laiku, bet aktuālas 
bija, piemēram, «Vētrā» kritizētās parādības — karje- 
risms, politiskā divkosība, tieksme pēc personiskas lab- 
klājības atrauti no sabiedrības interesēm. Lugas guva 
lielus panākumus, radīja pavērsienu padomju drama- 

turģijā, izrādījās, Ка šis dramaturģijas virziens var aiz- 
stāt «aģitku». Paralēli turpinājās Meierholda meklējumi 
un eksperimenti. 


Tāda bija situācija, kad Anna Lācis ieradās Maskavā, 
un atbraucējam nebija viegli tajā orientēties. Annas 
Lācis raksts «Padomju Krievijas dramaturģija», ko 
1928. gadā publicēja žurnāls «Domas», liecina, ka viņas 
uzmanību piesaistīja tie jaunie meklējumi dramaturģijā 
un teātrī, ko bija uzsācis Bills-Belocerkovskis. 

«Nepa periodā revolūcijas jēdziena — cīņa uz bari- 
kādēm — vietu ieņem cits: šķiru cīņa pilsoniska miera 
laikā. Šī cīņa netiek izcīnīta tikai ar administratoru 
pavēlēm, bet ar stiprāku proletārisku dzīves spēju un 
attīstības spējām nekā pilsonībai. Ar nepa ievešanu 
proletariāts dabūja vēl jaunu ienaidnieku — nepmani, 
šaudīgo partijas opozicionāru... Pret tiem vajadzīga 
jauna taktika. Pirmkārt, konkurences cīņā uzvarēt, otr- 
kārt, līdzjutošos sagatavot un izglītot par jauniem cil- 
vēkiem. Šinī periodā atveras dramaturgiem jauni tēmu 


avoti: 1) saimnieciskās dzīves celtniecība — lielu fab- 
riku uzbūve, kolektīvo saimniecību organizācija utt., 
2) atsevišķu cilvēku — indivīdu dzīve paasinātā šķiru 


cīņas apkārtnē.»!' 

Anna Lācis piebiedrojās «Krievijas proletārisko 
rakstnieku asociācijai» un bija viena no asociācijas teātra 
sekcijas organizētājām. Kad atklājās uzskatu nesaskaņa 
ar RAPP valdi un daudziem organizācijas locekļiem, 
Anna Lācis kopā ar vairākiem citiem biedriem izstājās 
no asociācijas. «Atkritēji» organizēja jaunu grupu — 
«Proletāriskais teātris». 

Rakstnieka V. Billa-Belocerkovska dzīves biedre Jev- 
geņija Billa-Belocerkovska vēl tagad labi atceras grupas 
«Proletāriskais teātris» sanāksmes, kas bieži bija noti- 


1 «Domas», 1928, Ne 10, 351.—352. lpp. 

kušas viņu dzīvoklī. «Cilvēki sapulcējās vēlu vakarā un 
izklīda tikai pret rīta pusi: lasīja lugas, diskutēja un 
mūžīgi strīdējās. Asja, tā mēs viņu saucām, turēja līdzi 
vīriešiem, un es ievēroju, ka. visi viņu ciena un ar viņas 
domām rēķinās. Viņa runāja temperamentīgi, visu ļoti 
ņēma pie sirds. Reiz es pajautāju: «Vai tu mierīgāk ne- 
vari?» — «Nē, nevaru!» viņa atbildēja. Asja uzstājās ne 
tikai dedzīgi, bet arī argumentēja viedokli, ko uzskatīja 
par pareizu. Viņa mani pārsteidza ar sievietei neparastu 
erudīciju.» 

Bernhards Reihs, režisors un teorētiķis, Annas Lācis 
tuvs draugs, ar kuru viņa bija iepazinusies 1922. gadā 
Berlīnē un pēc oficiālas šķiršanās no Jūlija Lāča 
1924. gadā dzīvoja un strādāja kopā, stāsta: «Mūsu gru- 
pas praktiskā darbība bija saistīta ar Maskavas teātriem. 
Mēs bijām vairāku teātru politisko un māksliniecisko 
padomju locekļi, bet īpašu šefību uzņēmāmies par Reā- 
listisko teātri, ko vadīja Nikolajs Ohlopkovs. «Proletā- 
riskā teātra» grupas locekļi bieži uzstājās ar rakstiem 
presē, kā arī sanāksmēs skolās, rūpnīcās u. c., dedzīgi 
piedalīdamies jaunās mākslas un jaunā skatītāja veido- 
šanā. Kad 1932. gadā kā neatbilstošu jaunajiem apstāk- 
ļiem RAPP likvidēja, arī mēs pārtraucām savu darbību, 
un daļa no mums vēlāk kļuva par jaundibinātās 
Rakstnieku savienības biedriem.» 

| Darbība КАРР sekcijā un grupā «Proletāriskais teāt- 
ris» bija ļoti noderīga — tā norūdīja Annas Lācis spēju 
izcīnīt savu viedokli, nostiprināja ieradumu un prasmi 
strādāt kolektīvā, tā kļuva par savdabīgu skolu, kurā 
režisore padziļināja zināšanas filozofijā, literatūrā, 
mākslā. 


1928. gadā Izglītības Tautas komisariāts un apvienī- 
bas «Sovkino» valde komandēja Annu Lācis uz Berlīni 
apgūt pieredzi, kā kino izmantot skolu mācību darbā. 

Komandējumā uz Vāciju devās idejiski norūdīts cilvēks, 
kas prot pastāvēt par savu pārliecību. Vācijā Anna Lācis 
nokļuva vidē, ko Bertolts Brehts raksturo ar vārdiem: 


Asiņaino juku 

Sakārtotās nekārtības, 

Plānveidīgās patvaļas, 

Necilvēcīgās cilvēces drūmajā laikā, 
Kad mūsu pilsētās nemieri nenorimst, 
Šajā pasaulē, kas līdzinās lopkautuvei.! 


Pilsētās nepārtraukti notika nemieri, bezdarbnieku 
skaits auga. Tuvojās lielās krīzes laiks. Buržuāzija mek- 
lēja spēkus, ko varētu mobilizēt pret dumpīgajām tautas 
masām. Vai neizmantot par ieroci nacionālsociālistus? 
Un nacisti jau izgāja ielās graut apzinīgo strādniecību. 
Darbaļaudis aizstāvējās un izveidoja militarizētu organi- 
zāciju «Rot Front». Sadursmes, kautiņi, slepkavības kļuva 
par Vācijas ikdienu. 

Šajā laikā krasi palielinājās progresīvi domājošās inte- 
liģences pulks. Sabiedrisko domu ietekmēja proletariāta 
rakstnieki Johanness Behers, Ērihs Veinerts, Ludvigs 
Renns, Ādams Šārers, Kārlis Grīnbergs, Hanss Marhvics, 
Frīdrihs Volfs, ar pirmajiem darbiem nāca klajā jaunais 
Villijs Brēdels. Viņi apvienojās un pēc RAPP parauga 
izveidoja «Vācu proletārisko rakstnieku savienību». 

Vācu buržuāziskais teātris pamazām zaudēja sabied- 
risko autoritāti, turpretī revolucionārais — krāja spēkus 
un attīstījās plašumā un dziļumā. Cīņā iekļāvās arvien 
vairāk pašdarbnieku, radās jauni aģitācijas un propa- 
gandas kolektīvi. Ervīns Piskators lika pamatus profesio- 
nālam revolucionāram teātrim, revolucionāri noskaņotā 
«Jauno aktieru grupa» deklarēja Frīdriha Volfa pro- 
grammas principu — «Kunst ist Waffe» (Māksla ir iero- 
cis). Arvien vairāk buržuāzisko rakstnieku asi kritizēja 


l Брехт Б. Театр в 5-ти т., т. 1. M., 1963, с. 268—269. 

kapitālistiskās iekārtas pamatus. Bertolts Brehts, Hein- 
rihs Manns, Alfrēds Deblins, Leonhards Franks, Lions 
Feihtvangers un citi savos darbos pauda komunistiskām 
idejām tuvus uzskatus. Progresīvā doma lauza ceļu arī 
kinematogrāfijā. Tas viss veidoja labu augsni sociā- 
listisko ideju izplatīšanai. 

Anna Lācis uzreiz nokļuva apstākļos, kur iespējama 
aktīva darbība: te var uzstāties, te var strīdēties, te var 
aizstāvēt Maskavā nostiprinātos uzskatus. «Vācijas pro- 
Ietārisko rakstnieku savienības» biedri viņu tūlīt iesais- 
tīja darbā — uzaicināja lasīt lekcijas par padomju 
dramaturģiju un teātri. Tieši tas viņai bija vajadzīgs. 
Anna Lācis lasīja lekcijas gan nelielās zālēs vācu māk- 
sliniekiem komunistiem, gan plašām strādnieku un bez- 
darbnieku auditorijām. Stāstot par padomju dramatur- 
ģiju, analizējot lugu saturu, viņa iepazīstināja klausītā- 
jus ar milzīgajām progresīvajām izmaiņām ekonomikā 
un cilvēkos pēc Oktobra sociālistiskās revolūcijas 
Padomju Savienībā. 

Vācijas sakarsētajā atmosfērā Anna Lācis saglabāja 
skaidru galvu un realitātes izjūtu — viņa meklēja un 
uzturēja sakarus arī ar buržuāzisko aprindu progresī- 
vajiem inteliģentiem — Bertoltu Brehtu, Valteru Benja- 
minu un citiem. Viņu saistīja šo rakstnieku un filozofu 
lielās zināšanas, prāts, kvēlā vēlēšanās ar savu darbu 
padarīt cilvēkus saprātīgākus. Anna Lācis sprieda: ja 
bezpartejiskie inteliģenti vēl nedomā un nerīkojas kā 
komunisti, tad viņus vajag pārliecināt un pāraudzināt, 
iepotēt viņiem solidaritātes izjūtu ar proletariātu, iein- 
teresēt par marksisma klasiķiem, lai viņi pārvarētu iek- 
šējo pretestību un kļūtu par īstiem revolucionāriem. 
Viņa centās paplašināt ietekmes sfēru, izmantot jeb- 
kuru situāciju, lai Padomju zemei iegūtu jaunus domu 
un cīņu biedrus. 

Izrādījās, ka viņas propaganda ir bijusi iedarbīga. 
Kad 1968. gadā Anna Lācis viesojās Berlīnē, kur pieda- 

lījās Bertolta Brehta atcerei veltītajos «Brehta dialogos», 
vairāki Vācijas Demokrātiskās Republikas un Rietum- 
vācijas izdevniecību pārstāvji lūdza režisori sniegt 
materiālus par Valteru Benjaminu. Filozofs miris 
1940. gadā, bet viņa darbiem ir liela ietekme uz vācu — 
un ne tikai vācu — progresīvo inteliģenci. ledegusies 
cīņa — vieni grib noslēpt Benjamina simpātijas pret 
marksismu, otri vāc materiālus viņa revolucionārisma 
pierādīšanai. Valtera Benjamina grāmatas «lluminācija» 
biogrāfiskajā priekšvārdā lasāms, ka viņš 1924. gada 
vasarā Kapri salā iepazinies ar Frau Asju Lācis. Autors 
norāda, ka viņas ietekmē viņš centies iegūt izpratni par 
komunisma nepieciešamību. Citiem vārdiem sakot, viņš 
centies saprast, ka komunisma ideju uzvara ir vēsturiska 
nepieciešamība. Un Benjamins patiešām sācis apgūt 
marksisma zinātni. Pateicībā par to, ka kļuvis materiā- 
listiskās estētikas piekritējs, Valters Benjamins velta 
Annai Lācis grāmatu «Vienvirziena iela», kuras nosau- 
kumu viņš simboliski attiecina uz sevi: 


Tā iela saucas 
Asjas Lācis iela, 
kuru viņa 

kā inženieris 
autorā izlauzusi.! 


Annas Lācis tiešajos darba pienākumos ietilpa 
padomju un vācu bērnu kultūrfilmu apmaiņas sekmē- 
šana. Viņa kādam ievērojamam vācu kinokritiķim parā- 
dīja Dzigas Vertova drosmīgos eksperimentus doku- 
mentālajā kino. Palīdzot talantīgiem, novatoriskiem 
darbiem iekarot pasaules ekrānu, viņa izdarīja arī otru 
pakalpojumu: nostiprināja to pozīcijas Padomju Savie- 
nībā, jo tā saucamo «kinoacs» virzienu dokumentālajā 
kino uzreiz nepieņēma vienbalsīgi. 


l Benjamin W. Einbahnstrasse. Suhrkamp-Verlag, 1955, 5. 5. 

Berlīnē viņa katru brīvu vakaru skatījās izrādes, runā- 
jās ar režisoriem un savāca bagātīgu materiālu par vācu 
dramaturģiju un teātri. 1935. gadā Maskavā tika laista 
klajā Annas Lācis grāmata «Vācijas revolucionārais teāt- 
ris». Redakcijas ievadrakstā lasām: «Annas Lācis grā- 
mata ir pirmais nopietnais ieguldījums Vācijas revolucio- 
nārā teātra kustības apgaismošanā... Revolucionārais 
teātris, kas rodas kapitālistiskās iekārtas apstākļos, nekad 
nav bijis ar akmens sienu atdalīts no buržuāziskā teātra. 
Tāpēc šīs grāmatas autore dara pareizi, veselas nodaļas 
veltīdama buržuāziskā teātra stāvokļa raksturojumam 
attiecīgajos vēsturiskajos posmos.»! 

Annas Lācis grāmata būtībā ir divdesmito gadu vācu 
teātra vēsture, kas bagāta ar ievērojamiem režisoriem 
un talantīgiem aktieriem, ar dažādiem mākslas virzie- 
niem. Visspēcīgāk autore akcentē vācu revolucionāro 
teātri, atklāj tā izcelsmi un analizē tā attīstību. 

Interesanti, ka autore neizolē profesionālo mākslu no 
pašdarbības kolektīvu darbības, bet rāda un analizē to 
dialektisko saistību un mijiedarbību. Izmantojot doku- 
mentālos materiālus, radošos manifestus, literāro scenā- 
riju tekstus un atsauksmes presē, Anna Lācis sīki jo sīki 
stāsta par Vācijas strādnieku pašdarbības teātriem, ana- 
lizē to ideoloģiskos un estētiskos principus. Pašdarbības 
pulciņi, kas, spēlēdami melodrāmas un farsus, bija vei- 
cinājuši mietpilsonības izplatīšanos strādnieku vidū, 
šķiru cīņai saasinoties, pārauga jaunā kvalitātē, ieņēma 
kaujinieciskas mākslas pozīcijas. Komunistiskā partija 
ieguva labu palīgu, kas diendienā veica auglīgu darbu. 

Autores ieinteresētība par māksliniecisko pašdarbību 
bija vērtīga arī tāpēc, ka tajos gados padomju presē 
gandrīz nemaz neparādījās informācija par šo nozīmīgo 
revolucionārās mākslas sastāvdaļu. 


1 От редакции. — В кн.: Лацис A. Революционный театр 
Германии. M., 1935, с. 4. 

Annai Lācis ir raksturīga īpašība — pavērt stāstī- 
juma, izvirzītās problēmas apvārsni. To var vērot jau 
viņas pirmajos rakstos žurnālā «Domas», šim principam 
viņa ir uzticīga arī grāmatā. Arī Annas Lācis iestudēju- 
mos istabas šaurās sienas atkāpjas un skatītājam paveras 
milzīgs cīņas lauks — atsevišķu cilvēku likteņi izšķiras 
ciešā saistībā ar visas tautas likteņiem. «Mani vienmēr 
ir saistījis sabiedrisko konfliktu plašums un daudzvei- 
dība, tāpēc centos dažādiem līdzekļiem palielināt darbī- 
bas арјотиѕ,»! vēlāk rakstījusi A. Lācis. 

Savu pētījumu lokā minētās grāmatas autore iekļauj 
nozares, kuras tradicionālā teātra zinātne gandrīz vien- 
mēr ignorē, piemēram, teātra ekonomiku, precīzāk, ka- 
pitālistisko ekonomiku un tās metodes teātra jomā. Šai 
problēmai veltītās lappuses ir informatīvi bagātas, tajās 
atkailināti spēki, kas nosaka buržuāzisko teātru reper- 
tuāra politiku. Anna Lācis pievērsusi uzmanību arī iz- 
klaidējošām iestādēm — kafejnīcām un nakts bāriem (ar 
programmu). To saimnieki labi pārzināja sociālo psiho- 
loģiju un izmantoja visas iespējas, lai iegūtu peļņu. Kafej- 
nīcas un varietē vienlaikus ar komerciālajiem uzdevu- 
miem izpildīja arī noteiktas ideoloģiskas funkcijas. 

Annas Lācis grāmatā pielietots vēsturiskuma princips, 
un vācu teātra vēsturi noteiktā laika posmā mēs uztve- 

| гат kā nepārtrauktu dzīves attīstību ar saviem cēloņiem 
un rezultātiem. Autore pārliecinoši pierāda, ka divdes- 
mito gadu beigās un trīsdesmito gadu sākumā vācu 
teātra seju noteica revolucionārais teātris. Viņa atklāj šī 
teātra pārliecības spēku, drosmi, idejisko patosu, atra- 
dumus teātra estētikā un perspektīvas. 

Lasot grāmatu «Vācijas revolucionārais teātris», ro- 
das sajūta, it kā tu pats savām acīm skatītos tajā anali- 
zētos uzvedumus: ekspresionista L. Jesnera dinamisko 


| 
| 
| 
| 
f ' Lācis A. Režisora meklējumi. — Grām.: Dramaturģija un 
! teātris. R., 1962, 51. lpp. 

V. Šekspīra «Ričarda 111» iestudējumu; revolucionārā 
režisora E. Piskatora uzvedumu «Rasputins» (pēc A. Tol- 
stoja darba «Carienes sazvērestība»), kurā viņš pielie- 
toja novatoristisku dekoratīvo ietērpu, izmantojot kino, 
lai Krievijas pēdējā cara likteņa tēmu paplašinātu ar 
visas Eiropas likteņu apskatu; aģitkolektīva «Sarkanais 
rupors» lakonisko un mērķtiecīgo uzstāšanos namu pa- 
galmos pirmsvēlēšanu kampaņas dienās. Acīm redzot, 
tas notiek tāpēc, ka Anna Lācis nopietni mēģina aplūkot 
mākslas saturu kopā ar formu, tas ir, analizē ne tikai 
dramaturgu un režisoru tiešos idejiskos izteikumus, ne 
tikai viņu darba ideoloģisko saturu, bet pievēršas arī tā 
tēlainajai izteiksmei, pēta, kādi mākslinieciskie līdzekļi 
pielietoti un vai tie izrādījušies noderīgi. 

Grāmatā ļoti skaidri izteikti pašas autores estētiskie 
uzskati. Par pašu galveno teātra mākslas elementu reži- 
sore uzskata idejiskumu. Viņa grib, lai politiskā ideja 
būtu efektīva, un tādēļ ar lielām simpātijām izturas pret 
visiem tiem jaunatklājumiem teātra mākslā, kas ideju 
konkretizē un palīdz to labāk aizvadīt līdz skatītājam. 
Šajā sakarībā interesanta ir viņas attieksme pret ekspre- 
sionismu. To laiku literatūras un teātra zinātnē valdīja 
negatīva attieksme pret šo virzienu. Ekspresionistiem 
pārmeta nemarksistisku pieeju īstenībai, pakļaušanos 
ilūzijām un uzskatīja, ka viņu darba metode nav reālis- 
tiska. Anna Lācis idejiskumu vienmēr aplūko nevis kā 
abstraktu kategoriju, bet ciešā saistībā ar reālo īstenību, 
ar konkrētiem cilvēkiem. Viņa pierāda, ka daļa ekspre- 
sionistu bija revolucionāri noskaņoti: viņi asi nosodīja 
pirmo pasaules karu, uzskatīja, ka cīņa pret kapitālismu 
ir taisnīga cīņa, simpatizēja jaunas sabiedrības idejām. 
Vēsturiskajā situācijā, kad kontrrevolūcija un antisovje- 
tisms centās nostiprināt savas pozīcijas, šie mākslinieki 
uzstājās pret valdošajiem uzskatiem. Tas Annai Lācis 
šķiet ļoti svarīgi. Pēc viņas domām, māksliniecisko iz- 
teiksmes līdzekļu strīdīgums nedrīkst kļūt par klupšanas 

akmeni, vērtējot ekspresionistu pozīcijas politisko 
nozīmi attiecīgajā laika posmā. 

Bez tam viņu eksperimenti deva vērtīgu ieguldījumu 
mākslas attīstībā. Anna Lācis raksta: «Ekspresionisms 
iemācīja rutīnā vai saskaldītā daudztēlainībā ieslīgušos 
mākslas darbiniekus koncentrēt spēli noteiktos visaug- 
stākajos punktos, kuros sakopojas tēlu objektīvā jēga un 
to nozīme tiek aizvadīta līdz skatītājam. Tas pacēla 
aktieru runas kultūru, attīstīja pantomīmiskās spējas un 
māku pārvaldīt ķermeni... Tas ieviesa teātrī daudz in- 
teresantu paņēmienu, piemēram, mūzikas apvienojumu 
ar darbību, ar skatuvisko runu... Ekspresionisms izstrā- 
dāja zināmas iemaņas kora deklamācijas izmantošanā.»! 

Ekspresionisma labā viņa izvirza vēl vienu argumentu: 
daudzi ievērojami mākslinieki marksisti — Johanness Be- 
hers, Ervīns Piskators, Anna Zēgerse, Frīdrihs Volfs — 
iesākumā bijuši ekspresionisti. Anna Lācis uzskata, ka tā 
nav nejaušība, bet apliecinājums tam, ka ekspresionismā 
bija revolucionāri aizmetņi, kuriem, protams, bija vaja- 
dzīga attiecīga attīstība. Mūsdienās vairums padomju 
teātra zinātnieku, kritizēdami ekspresionistu atsevišķus 
nomaldus, atzīst arī viņu nopelnus dramaturģijas un 
teātra mākslas attīstībā. 

Vēsturiskums, satura un formas vienotība, mākslas 
izpēte ciešā saiknē ar ekonomiku un politiku un māksli- 
nieka idejisko pozīciju izcentrēšana — šīs īpašības no- 
saka Annas Lācis grāmatas nozīmīgumu. 

Šāda pieeja raksturo arī viņas mazāka apmēra dar- 
bus, kas 30. gadu sākumā parādījās padomju periodikā: 
apcerējums par Piskatoru un Brehtu žurnālā «MOPTA» 
(«Starptautiskā revolucionāro teātru organizācija»), par 
Ervīnu Kišu žurnālā «Молодая гвардия». Raksts par 
vācu inteliģences diferencēšanos pirms publicēšanas 


' Лацис А. Экспрессионистский «театр мысли». — B KH.: 
Революционный театр Германии. M., 1935, с. 73. 

partijas Centrālās komitejas izdevumā «Коммунисти- 
ческая революция» nonāca pie Anatolija Lunačarska. 
Uz manuskripta, kā stāsta Bernhards Reihs, parādījās 
akcepts: «Publicēt — interesanti.» 

Lasot Annas Lācis grāmatu, nevar neievērot arī nepil- 
nības, kas radušās trīsdesmito gadu padomju estētikā 
valdošo pārspīlējumu rezultātā. Autore, piemēram, pā- 
rāk krasi atdala buržuāzisko mākslu no revolucionārās, 
neņemot vērā buržuāzisko ideoloģiski estētisko priekš- 
statu mijiedarbību ar sociālistiskajiem, proletāriskajiem; 
grāmatā vairāk akcentēta proletāriskās mākslas patstā- 
vība. 

Kritika grāmatu «Vācijas revolucionārais teātris» no- 
vērtēja atzinīgi. Profesors A. Gvozdevs, kas arī bija 
uzrakstījis grāmatu par vācu teātri, atsūtīja Annai Lācis 
vēstuli un uzaicināja piedalīties Ļeņingradas Mākslas 
institūta ārzemju teātra mākslas sektora darbā. 


Dzīve padomju zemē uzņēma arvien straujāku gaitu. 
Atgriezusies no Berlīnes Maskavā, Anna Lācis tomēr 
izlēma, ka viņa negrib būt tik šaura profila speciāliste, 
lai iedziļinātos vienīgi Vācijas teātra vēsturē. Priekš- 
plānā izvirzījās tieksme pēc daiļrades. Viņu atkal pār- 
ņēma kaislība mācīties. 1932. gadā Anna Lācis iestājās 
Vissavienības Kinoinstitūta scenāristu fakultātē, pēc tam 
(1934. g.) mācījās A. Lunačarska Teātra mākslas insti- 
tūta aspirantūrā, kuru pabeidza 1937. gadā. 

Annas Lācis studiju biedrene scenāristu fakultātē pub- 
liciste Jevgeņija Lugovska stāsta: «Semināros mēs ļoti 
daudz strīdējāmies par politiku, dzīvojām līdzi kolekti- 
vizācijas norisei, apspriedām regulāros ziņojumus 
«Pravdā» par to, cik tonnu akmeņogļu iegūts iepriekšējā 
dienā, cik izkausēts tērauda. Tas mūs satrauca pat vairāk 
nekā māksla. Jums varbūt to grūti iedomāties — esmu 
ievērojusi, ka vairums mūsdienu jauniešu ir radoši tikai 

savā profesijā. Kad iestājos komjaunatnē un aptvēru, 
kāds darba lauks man paveras, atteicos pat no ilgi 
lolotā sapņa mācīties par aktrisi. Mēs ļoti daudz strādā- 
jām un priecīgi dzīvojām. Asja kopmītnē nedzīvoja — 
viņai bija ģimene, meita vidusskolniece. Arī kultūras 
darba pieredzes ziņā viņa bija bagātāka par daudziem 
no mums. Mani ļoti saistīja Asjas godīguma izjūta un 
galējs taisnīgums. Mēs sadraudzējāmies.» 

Semināros Annai Lācis bieži iznācis strīdēties ar kādu 
no profesoriem, kurš uzskatījis, ka scenārista meistarību 
nosaka prasme savīt raitu sižetu ar negaidītām situāci- 
jām un turēt skatītāju nepārtrauktā sasprindzinājumā — 
kas notiks tālāk? Kā piemēru viņš minējis Eižena Skriba 
dramaturģiju. Studente aizstāvēja citādu koncepciju: 
scenārijam jāatklāj nozīmīgs saturs, skatītājs jāieintriģē 
un jāsatrauc ar domu, un šādam nolūkam Skriba paņē- 
mieni neder. 

Mācīdamās aspirantūrā, Anna Lācis izpildīja režijas 
katedras sekretāres pienākumus. Katedras sēdēs ap- 
sprieda mācību programmas, ko iesniedza pedagogi — 
dažādu teātru aktieri un režisori. Arī sekretāre vienmēr 
izteica savas domas un metās diskutēt. Kad Annai Lācis 
uzticēja lasīt lekcijas Teātra mākslas institūta studen-' 
tiem, viņa izvēlējās semināru par franču teātri buržuā- 
ziskās revolūcijas laikā, tātad — par politiski asu un 
revolucionāru teātri. 

Tā bija raksturīga laikmeta iezīme, ka Teātra institūta 
pirmajā klātienes aspirantūrā mācījās galvenokārt prak- 
tiķi. Vienīgi jaunais Grigorijs Bojadžijevs, tagad pazīs- 
tams teātra zinātnieks, bija «tīrais» teorētiķis. Pārējie — 
režisori, aktieri, baletdejotāji — tiecās jauniegūtās teo- 
rētiskās atziņas tūlīt pārkausēt daiļradē. 

1934. gadā Anna Lācis saņēma uzaicinājumu iestudēt 
izrādi Valsts latviešu teātrī «Skatuve». 

Pēc sociālistiskās revolūcijas Maskavā palika dzīvot 
daudz latviešu. Viņi bija cīnījušies pilsoņkara frontēs, 

viņi bija strādājuši aizmugures darba frontēs un tagad 
jutās kā sociālisma celtniecības karavīri. Maskavā darbo- 
jās latviešu skolas, iznāca dienas laikraksts «Komunāru 
Cīņa», žurnāls «Celtne», kopš 1923. gada rosīgi strā- 
dāja izdevniecība «Prometejs». Latviešu kultūras dzīves 
štābs bija Pētera Stučkas klubs. Tur notika sanāksmes, 
lekcijas, kopīgi lasīja lugas un karsti strīdējās gan par 
specifiski latviskajiem kultūras jautājumiem, gan par 
Padomju Savienības dzīves lielajām problēmām. 

Klubā bija apmetušies divi kolektīvi: latviešu teātris 
«Skatuve» un kluba teātris. Kluba teātri vadīja talantī- 
gais režisors komunists Teodors Amtmanis, kura iestudē- 
jumus raksturoja idejiska noteiktība un ekspresīva forma. 
Teātra «Skatuve» priekšgalā bija KPFSR Nopelniem ba- 
gātais skatuves mākslinieks O. Glāznieks. 

Valsts latviešu teātris «Skatuve» regulāri izbrauca ar 
viesizrādēm uz tuvējiem un pat visattālākajiem Sibīrijas 
kolhoziem pie latviešiem, kuriem nebija pieejami kultū- 
ras centri. Teātris veicināja latviešu padomju oriģināl- 
lugu rašanos, 1934. gadā kopā ar izdevniecību «Pro- 
metejs» izsludināja lugu konkursu, kura rezultātā ieguva 
diezgan saturīgus darbus: R. Eidemaņa «Vilki» un 
K. Jokuma un A. Apiņa «Avantūra». Teātra repertuārā 
dominēja sadzīviski psiholoģiska rakstura lugas, kas 
daļēji ierobežoja teātra redzesloku. 

Kolektīva piecpadsmit gadu darba jubilejas reizē 
teātra literārās daļas vadītājs Emīls Fross rakstīja: «Ja 
uzskatām par nepieciešamu izvēlēties vienu no teātra 
mākslas mantojuma sistēmām, tad jāsaka, ka izvēle ir 
izdarīta labi. Staņislavska-Vahtangova sistēma ir viena 
no visievērojamākām krievu (un pasaules) teātru sistē- 
mām. Tā ir sistēma, kuras pamatos daudz veselīga reā- 
lisma elementu un kura aktieri nesaista formālistiskās 
dogmās. Kritiski gan jāpiezīmē, ka ar vienas sistēmas 
izvēli jautājums par pagātnes mantojuma pārņemšanu ir 
vienkāršots. Te ir zināma nevērība pret pozitīvajiem 

elementiem pārējo sistēmu attīstībā Padomju Savie- 
nībā... Tomēr jāvēlas, lai turpmāk «Skatuves» kolektīvs 
nebūtu tikai izvēlētās sistēmas māceklis, bet pirmā un 
galvenā kārtā viņas tālākvirzītājs un pārveidotājs, kas 
meklē un atrod jaunus ceļus un jaunas metodes latvju 
sociālistiskā teātra izveidē... Pēdējā laikā interesants 
eksperiments ir teātra kolektīva sadarbība ar citas 
skolas režisori Annu Lācis.»! 

Savam pirmajam iestudējumam teātrī «Skatuve» reži- 
sore izvēlējās Frīdriha Volfa traģēdiju «Zemnieks Becs». 
Apjukumu, kas pārņēma kolektīvu, iepazīstoties ar lugas 
un režijas prasībām un metodi, labi apraksta ilggadējā 
teātra aktrise Elza Miške: «Luga kā mums, tā arī skatī- 
tājiem bija pavisam kaut kas neparasts. Īpatnējā izteik- 
smes formā uzrakstīta un iestudēta, tā stāstīja par zem- 
nieku dzīvi Vācijā neilgi pirms fašistiskā apvērsuma. 
Lugā naturālistiski skati mijās ar teatrāli nosacītiem. 
Savdabīgais autora stils nekādi neatbilda parastajam 
reālistiskajam spēles veidam, satura būtība te tika iz- 
teikta intermēdijās ar atbilstošu dziesmiņu — songu... 

Mēģinājumu sākumā izpildītāji asi sajuta, ka režisore 
izvirza neparastas prasības. Atklātie aģitpropa elementi 
dziļi dramatiskajā darbā ieviesa stilistisku jucekli, un 
aktieriem, kas raduši balstīties uz dzīves patiesību 
(teatrālo patiesību), tas viss traucēja. Ilgi un neatlaidīgi 
meklējām, līdz mums, mazo lomu tēlotājiem, daudzmaz 
ticami izdevās darbošanos tā kāpināt, lai attaisnotos tas, 
ka savas domas izkliedzam dziedot.»* 

Bet Anna Lācis neatkāpās. Tik konsekventi īstenot 
savus uzskatus viņa varēja arī tāpēc, ka «Skatuves» vadī- 
tājs O. Glāznieks deva viņai pilnīgu rīcības brīvību. 

Pati luga režisori pilnībā neapmierināja. Kopā ar 


' Fross E. 15 darba gadi sociālistiskā teātra celtniecībā. — 
«Celtne», 1935, Ne 2, 134. lpp. 


2 Miške E. Valsts latviešu teātris «Skatuve». R., 1963, 210. lpp. 

autoru Frīdrihu Volfu un Emīlu Frosu viņa lugu pārstrā- 
dāja. Emīls Fross uzrakstīja vēl vienu politiski asu 
| songu, kuru autors pieņēma. Pārveidojumu nepiecieša- 
mību Anna Lācis izskaidroja plašā rakstā, kas 1934. gadā 
īsi pirms pirmizrādes parādījās žurnālā «Celtne». «Volfs 
savā drāmā stādījis par savu uzdevumu — parādīt | 
sīkzemniecības sabrukumu Vācijā. Fašisms un tā iespaids | 
uz zemniecību kļūst drāma ar blakus motīvu. Tam ir savi 
iemesli. Volfs rakstīja savu «Zemnieku Becu» 1932. gada 
beigās, tātad tai laikā, kad fašisms jau bija attīstījies līdz 
pat apvērsuma realizēšanai. Atklātu uzbrukumu fašis- 
| mam buržujiskās valsts orgāni nebūtu pielaiduši. Bet šis 
apstāklis vājina drāmas māksliniecisko spēku... Galvenā 
kārtā pūlējos fašisma attēlojuma sākumu lugā tālāk attīs- 
tît. Volfa lugas prologā ir Luca figūra, kura vēlāk pazūd. 
Scēniskajā apstrādājumā Luca figūra tiek attīstīta tālāk. 
Tieši Lucs ir tas, kas kļūst par Beca slepkavu. Tāpat 
pagastvecākā un pilnvarnieka figūras, kas Volfam zīmē- 
tas tikai kā birokrātu figūras, tiek politiski noasinātas, 
dodot tām fašistisku lomu. Vispamatīgāk ir pārstrādāts 
pēdējais cēliens... Ar norādīto grozījumu palīdzību | 
tiek spilgtāk parādīta fašistu aktivitāte un reizē іпѕсепё- 
jumā tiek mēģināts kaut cik parādīt arī zemnieku dife- 
rencēšanos, vienai daļai pārejot pie fašistiem. Visgrūtā- 
kās bija beigas. Vajadzēja izvairīties dot urrā-noslē- 


gumu. No otras puses — pagaidu sakāvē vajadzēja 
parādīt turpināmās cīņu un nākotnes uzvaru tendences. 
Rezultātā — tagadējais diferencētais noslēgums, ko 


uzskatu par politiski pareizu.»! 

Jaunajā lugas variantā fašisti izdara Becam «nomieri- 
nošu» injekciju, bet, kad tas nepalīdz, policisti viņu no- 
šauj. Fināls izraisīja asociācijas ar nupat notikušo «reihs- 
tāga dedzinātāju» prāvu — tieši tā pirms tiesas bija 


! Lācis A. Frīdriha Volfa dramaturģija un «Zemnieka Beca» 
latviskojums. — «Celtne», 1934, Мо 2/3, 200.—201. Ipp. 

apstrādāts apsūdzētais van der Lube, lai atņemtu viņam 
garīgo līdzsvaru. 

«Zemnieka Beca» pirmizrādi noskatījās Frīdrihs Volfs 
un Ervīns Piskators. Latviešu skatītājam izrāde šķita 
neparasta, bet tā ieinteresēja, un lugu nācās spēlēt 
vakaru aiz vakara. 

«Komunāru Cīņā» trīs recenzenti — K. Jokums, 
E. Stūrītis un E. Birojs, asi kritizēdami aģitpropa paņē- 
mienu pielietošanu dramatiskā uzvedumā, nobeigumā 
tomēr atzina: «Ar «Zemnieka Beca» izrādi «Skatuve» 
spērusi soli uz priekšu... Lugai liela internacionālās 
audzināšanas nozīme, viņa interesanta skatītājiem un 
nopietna skola kolektīvam.»! 

«Pravdā» parādījās Ervīna Piskatora recenzija. Viņš 
rakstīja: «Režisore Anna Lācis ir paveikusi ļoti nozīmīgu 
darbu. Izrādē jūtama režisora roka, kas spējīga padziļi- 
nāt dramaturģisko materiālu. Tas nodrošina dziļu tēmas 
atklāsmi. Volfa un Lācis sadarbība jāatzīst par ārkārtīgi 
nozīmīgu un ievērības cienīgu faktu. Tas, ka latviešu 
teātris ir uzņēmies tik lielu mākslinieciski politisku uzde- 
vumu un pratis to atrisināt, lieku reizi apliecina padomju 
zemes augsto kultūras līmeni.»* 

Pirmizrādes dienā režisore teica skatītājiem kvēlu 
runu par to, ka vajag iekļaut teātra repertuārā interna- 
cionālo tematiku, uzvest kaujinieciskas politiskas izrādes. 
Vēlāk Emīls Fross sāka tulkot B. Brehta lugu «Apaļgalvji 
un smailgalvji», ko Anna Lācis plānoja iestudēt. 

V. Billa-Belocerkovska lugas «Dzīve sauc» lestudē- 
jums teātrī «Skatuve» izraisīja dažādas atsauksmes, bet 
R. Blaumaņa «Ugunī» Annas Lācis interpretācijā izpel- 
nījās kā latviešu, tā krievu kritikas nedalītas simpātijas. 
Kritiķis J. Varšavskis rakstīja: «Kristīni tēlo Marija Leiko, 

lJokums K. StūrītisE., Birojs E. Zemnieka Beca tra- 
ģēdija. — «Komunāru Cīņa», 1934, 8. apr. 


2 Пискатор Э. Крестьянин Бец. — «Правда», 1934, 7 мая, 
с. 6. 

kas pirmo reizi uzstājas padomju teātrī... Tēlojumā 
skaidri redzama «ekspresionistiskās pagātnes» ietekme. 
Marijas Leiko izpildījumā Kristīnes tēls ievērojami atšķi- 
ras no dramaturga radītā pasvītroti sadzīviskā tēla. 
Aktrisei šai lomā pārāk daudz temperamenta — tas ir 
apvaldīts, bet gatavs kuru katru brīdi izlauzties... 
Starp citu, tas nav jāuztver kā pārmetums aktrisei — 
izrādes tēma dod pamatu tādam tēla traktējumam. Teāt- 
ris «Skatuve» var lepoties ar tādu aktieri kā Baltausis 
(Edgars). Viņam piemīt liels iekšējs siltums, vīrišķība, 
pārliecības spēks un patiesīgums. Edgara lomā Baltausis 
vispirms pasvītro viņa dvēseles skaidrumu, tiešumu, cēl- 
sirdību un stihisku brīvības mīlestību... A. Lācis uzve- 
dumu raksturo pārdomāta koncepcija. A. Lācis darījusi 
ļoti pareizi, šajā izrādē paļaudamās uz aktieriem.»!' 

Pēc ilgāka daiļrades pārtraukuma režisore bija psiho- 
loģiski un morāli pārbaudījusi un apliecinājusi sevi. 
Iestudējot izrādes teātrī «Skatuve», viņa praktiski pārlie- 
cinājās par savu ceļu mākslā. «Zemnieks Becs», «Dzīve 
sauc» un «Ugunī» kļuva par pirmajām ugunskristībām — 
kā pielietot politiskā teātra principus jaunos vēsturiskos 
apstākļos. Tos principus un metodes, kas Annas Lācis 
turpmākajā daiļradē attīstījās un padziļinājās. 

1936. gadā Annu Lācis izsauca uz PSRS Kultūras mi- 
nistrijas Mākslas pārvaldi un piedāvāja viņai vadīt Rie- 
tumapgabala latviešu ceļojošo teātri. Viņa šaubījās, vai 
spēs veikt tik atbildīgu uzdevumu — bija jābeidz aspi- 
rantūra, un darba bija sevišķi daudz. Viņai atbildēja, ka 
teātra mākslinieciskajam vadītājam nebūs visu laiku 
jādzīvo Smoļenskā, kur atrodas teātra bāze, bet tikai 
jāizvēlas repertuārs, jāizstrādā režisora eksplikācija, 
jāievada kolektīvs darbā, jāatstāj norādījumi asistentiem 
un tad atkal jāierodas uz ģenerālmēģinājumiem... 

! Варшавский я. Первая премьера сезона. «В огне» 


Р. Блаумана в театре «Скатуве». — «Советское искусство», 
1936, 5 окт. 

Anna Lācis pie Rīgas 49. vidusskolas pionieriem 


Kaut arī Anna Lācis iebrauca Smoļenskā tikai laiku pa 
laikam un šajās dienās bija aizņemta līdz pēdējai minū- 
tei — izrādes tapa paātrinātos tempos (A. Upīša «Ziņģu 
Ješkas uzvaru» sagatavoja nepilnā mēnesī, V. Billa- 
Belocerkovska «Dzīve sauc» — divās nedēļās, bet uz- 
vedumu «Klaušu laiki» un F. Volfa «Trojas zirgu» — 
desmit dienās) —, viņa tomēr paguva Smoļenskas 
krievu drāmas teātrim ieteikt un konsultēt Frīdriha Volfa 
antifašistisko jaunatnes lugu «Trojas zirgs» un vēl palī- 
dzēt pašdarbības dramatiskajiem pulciņiem. 

Vasarā viņa kopā ar aktieriem devās kārtējā reidā pa 
latviešu komūnām. Šajā braucienā piedalījās arī rakst- 
nieks Alvils Ceplis. «...Pēc plāna reidā vajadzēja ap- 
tvert sešus punktus. Patiesībā tika apkalpoti daudz vai- 
rāk, sniedzot laika sprīdī no 9. līdz 30. jūnijam 19 izrā- 

Anna Lācis 75 gadu jubilejā ar rakstnieku Albertu Jansonu 


des, t. i., neizlaižot gandrīz nevienu dienu. 14. jūnijā pēc 
izrādes Vjazmā man nācās pievienoties teātrim komūnā 
«Sarkanais strēlnieks», kur tika sniegtas trīs izrādes — 
«Ziņģu Ješkas uzvara», «Dzīve sauc» un «Klaušu laiki» | 
ar mazajām formām. Ar sevišķu interesi komunāri uz- | 
ņēma «Klaušu laikus». Izrādījās, ka senās dainas var [i 
skaļi un dzīvi atskanēt no jauna mūsu dienās... Mēs | 
ar biedreni Lācis vēl uzkavējāmies komūnā, lai pārru- | 
nātu dažus kultūrdarba jautājumus. Biedrene Lācis 
instruktēja vietējā drampulciņa dalībniekus, sniegdama 
praktiskus norādījumus tālākajam darbam... 18., 19. 
un 20. jūniju teātris pavadīja «Cerības» kolektīvā. Arī 
šeit nedalītu interesi radīja «Klaušu laiki», sevišķi krievu 
biedros. «Uzvarā» apmeklētāju sastāvs manāmi savādāks: 
ļoti daudz jaunatnes. Tā daudz uzmanīgāka, pat var 

teikt — kulturālāka... Biedrene Lācis noturēja vairākas 
nodarbības ar vietējiem drampulciņa biedriem — 
instruktējot, praktiski palīdzot... No visiem iespaidiem 
vislabākais: kolektīvisti ir iemīlējuši savu teātri. Vien- 
balsīgi viņi vēlas, lai teātris, kurš šogad sevišķi manāmi 
pacēlies uz augstākas mākslinieciskas pakāpes, apmek- 
lētu viņus nevis vienreiz gadā, bet, mazākais, divas rei- 
zes... Beigās jāatzīmē, ka teātris šogad tiešām nopiet- 
nāk padomājis par izrāžu kvalitāti... Neraugoties... 
uz ne visai augsto aktieru sastāva kvalifikācijas līmeni, 
izrādēs izskausts diletantisms. Izrādes tuvas mākslinie- 
ciskai pilnvērtībai. Te labi nopelni kā b. Lācis ar asis- 
tentiem, tā arī kolektīvam, kurš ar neatlaidību saistījies 
darbā un pat izbrauciena apstākļos pratis lietderīgi 
izmantot gandrīz katru dienu.»! 

1938. gada janvārī Annai Lācis nācās aizbraukt uz 
Kazahijas PSR. Doļinkā un Burmā viņa pavadīja desmit 
gadu. Arī šeit viņa pildīja režisores pienākumus. Aktieru 
kolektīvs bija īpatnējs — līdzās profesionāliem māksli- 
niekiem spēlēja pašdarbnieki, līdzās ļoti inteliģentām 
personībām — maz izglītoti ļaudis, kas pirmo reizi sa- 
skārās ar teātra mākslu. Bet Anna Lācis centās iet līdzi 
laikam un sniegt skatītājiem saturīgu repertuāru. Lielā 
Tēvijas kara gados viņa iestudēja patriotisku, laikmetīgu 
padomju dramaturģiju: K. Simonova lugas «Krievu ļau- 
dis», «Mūsu pilsētas zēns», «Gaidi mani», N. Pogodina, 
V. Katajeva un O. Bergholcas darbus. Repertuārā bija 
arī krievu un ārzemju klasiķu (Gogoļa, Ostrovska, Šil- 
lera, Moljēra) lugas. 


1948. gada vasarā Anna Lācis atbrauca uz Rīgu, lai 
satiktos ar meitu un iepazītos ar mazmeitiņām. Nekas 
viņu nekavēja tūlīt mesties Rīgas kultūras dzīvē — 


| Ceplis A. Vienā no Rietumapgabala latvju teātra reidiem. — 
«Celtne», 1936, Ne 10, 787.—788. Ipp. 

skatīt, vērtēt un pašai kaut ko izdarīt. Viņas rokās 
nonāca Pāvila Vīlipa dzejoļu krājums par iespaidiem 
Vidusāzijas republikās — «Tuksnešu dārzos». Sajūsmi- 
nāta par mūsu Mākslas darbinieku nama iespējām, Anna 
Lācis ierosināja un palīdzēja sarīkot dzejas vakaru ciklu 
par tautu draudzību. 

Draugi lūdza palikt Latvijā, bet viņa bija nodomājusi 
atgriezties Karagandā. Tur režisori bija ieinteresējis ska- 
tītāju kontingents — ogļrači. 

«Pārdomās iegrimusi, gāju pa ielu, un pēkšņi man ceļu 
aizšķērsoja liela auguma vīrietis. «Anna Lācis! Jūs — 
Rīgā, dzīva un vesela!» — «Andrejs Upīts!» es izsaucos 
un izstāstīju, ka esmu šeit uz neilgu laiku, ka braukšu 
strādāt uz Karagandu par režisori. Andrejs Upīts teica: 
«Režisori vajadzīgi mums.» Pēc kāda laika mani izsauca 
uz Kultūras ministriju. Mākslas lietu pārvaldes priekšnieks 
Fricis Rokpelnis piedāvāja braukt uz Valmieru. Viņš 
teica: «Valmieras teātris tiek uzskatīts par provinciālu 
un pašdarbniecisku, bet Padomju Latvijā visiem teātriem 
jābūt labiem.»» 

1948. gada rudenī Anna Lācis sāka strādāt Valmieras 
teātrī, bet 1950. gadā viņa kļuva te par galveno režisori. 

Šo rindu autore diemžēl nav redzējusi nevienu 
Annas Lācis uzvedumu pilnībā, vienīgi skatus no izrā- 
dēm «Uz jauno krastu», «Ziņģu Ješkas uzvara» un 
«Spoki», ko rādīja režisores septiņdesmitajā dzimšanas 
dienā 1961. gadā. Uz šo vakaru gāju ar diezgan lielu 
neuzticību, biju dzirdējusi, ka Anna Lācis no skatuves 
klaji aģitējot, un paredzēju, ka dzīvu cilvēku vietā būs 
abstraktas shēmas bez miesas un asinīm. Pēc pirmā pār- 
steiguma vajadzēja atzīt, ka mans paredzējums nav pie- 
pildījies. Īsajos fragmentos varēja saskatīt pilnskanīgas 
dzīves izjūtas atklāsmi, kaut arī psiholoģiski raupjāku. 
Valdzināja dienišķā konkrētība un lakoniskums ainu 
skatuviskajā risinājumā, režisores uztveres tiešums un 
pārliecības noteiktība. 

Plašāk par Annas Lācis darbu Valmieras drāmas teātrī 
jūs lasīsit šī krājuma speciālā apcerējumā. Man gribas 
tikai piebilst, ka, iepazīstoties ar atsauksmēm presē par 
režisores un visa kolektīva darbu šai laikā, ievēroju 
recenzentu visbiežāk lietotos vārdus: «radoša drosme 
un patstāvība», «mērķtiecība», «cīņas gars», «aktivi- 
tāte», «vienmēr neatlaidīgi meklētais tēlu sociālais 
traktējums». Un tā ir liela atzinība. 

Tagad Valmieras drāmas teātrī strādā jauna režisore 
Māra Ķimele, Annas Lācis meitas Dagmāras un ilggadējā 
Jaunatnes teātra aktiera un administratīvā darbinieka 
Viļa Ķimeļa meita. Vecmāmiņa, pārvarēdama slimību un 
nespēku, cenšas noskatīties katru Māras iestudējumu un 
priecājas par mazmeitas darba spējām, par viņas prasmi 
radīt izrādēs plastiskus skatuves tēlus. 

«Es sāku strādāt Valmierā tad, kad mežos vēl slēpās 
bandīti, kas šāva uz padomju aktīvistiem. Man bija jā- 
strādā tā, lai skatītāji saprastu, kāpēc dzīvot Padomju 
Latvijā ir labāk, nekā bija agrāk, buržuāziskās varas 
gados,» reiz kādā sarunā ar žurnālistiem Anna Lācis 
izteicās. «Esmu pārliecināta, ka tādā vēsturiskā situācijā 
politiskais teātris bija nepieciešams. 

Māras izrādēs pirmajā plānā izvirzās cilvēku ētiskā 
un estētiskā audzināšana, un tas ir saprotami — mūsdie- 
nās mākslai jārūpējas par to, lai padomju cilvēks būtu 
īsts, atsaucīgs, garīgi bagāts.» 

Man patīk tas brīdis, 

kad cilvēki skaisti kļūst — 
tādi paļāvīgi un droši, 

tas brīdis, kad cilvēkā sākas 
atbrīvošanās.! 


1957. gadā Leona Paegles drāmas teātris viesojās 
Rīgā ar Viļa Lāča romāna «Ciems pie jūras» dramatizē- 
jumu. Izrādes laikā kaut kas tehniski samežģījās un aiz- 
kavējās aina, kurai vajadzēja sākties bez pauzes. Izjuka 
izrādes ritms. Tajā vakarā režisore Anna Lācis īpaši asi 
sajuta, ka sāk izsīkt enerģija, kas bija palīdzējusi visus 
šos gadus. Sāpēja sirds, un ārsti atzina, ka tas ir pirms- 
infarkta stāvoklis. Vadīt teātri — tāda slodze vairs nebija 
pa spēkam, vismaz kādu laiku ne. Dzīve izvirzīja 
dilemmu: vai turpināt un atteikties no lielā teātra kursa, 
vai aiziet pensijā. Viņa izvēlējās otru ceļu. 1957. gadā 
notika Annas Lācis pēdējā pirmizrāde Valmieras te- 
ātrī — G. Lesinga «Emīlija Galoti». 

Pārkāpusi septiņdesmit gadu slieksnim, viņa turpina 
strādāt un cīnīties par saviem estētiskajiem ideāliem, 
tikai tagad — ar citiem ieročiem. 

Anna Lācis piedalās Rakstnieku savienības kritikas un 
dramaturģijas sekciju darbā, strādā par režisori peda- 
gogu kino grupā, kas pēc Annas Brodeles romāna «Ar 
sirdi un asinīm» motīviem uzņem filmu «Ilze», lasa lek- 
cijas par 20.gadu latviešu revolucionāro dramaturģiju 
un Bertolta Brehta daiļradi universitātes studentiem, 
vecāko klašu skolēniem un pašdarbības kolektīvu da- 
lībniekiem. Vairākus gadus viņa tiekas ar 49. vidussko- 
las pionieriem, iestudē Linarda Laicena lugu «Šujmašīna 
un vējdzirnavas», kļūst par goda pionieri. 


1 Dzejolis «Tas brīdis» veltīts Annai Lācis 75 gadu jubilejā. 
Čaklais M. Lapas balss. R., 1969, 142. 1рр. 

Režisore publicējas Latvijas, Vissavienības, Vācijas 
Demokrātiskās Republikas un Rietumberlīnes presē, rak- 
sta informācijas, recenzijas, problēmu rakstus, atmiņas, 
esejas. Sakārto Bertolta Brehta lugu izlasi un uzraksta tai 
pēcvārdu, 1962. gadā nāk klajā viņas rakstu sakopojums 
«Dramaturģija un teātris». Kopā ar Bernhardu Reihu 
viņa uzraksta nodaļu par vācu režisoru M. Reinhartu, 
kas publicēta «Rietumeiropas teātra vēstures» piektajā 
sējumā. 

Anna Lācis nostiprina sakarus ar Vācijas Demokrātisko 
Republiku un turpina propagandēt Padomju zemes kul- 
tūru — Behera klubā vācieši noklausās plašu režisores 
stāstījumu par latviešu sarkanajiem strēlniekiem, par 
revolucionārajiem rakstniekiem Leonu Paegli, Linardu 
Laicenu. Viesodamās Berlīnē, viņa iepazīstina teātru 
vadītājus ar latviešu mūsdienu dramaturgu lugām, iesaka 
režisorei Kētei Rīlikei, kas gatavojas uzņemt televīzijas 
filmu pēc A. Šteina lugas «Starp lietavām», komisāra 
lomu uzticēt Raiņa Dailes teātra aktierim Hermanim 
Vazdikam. 

Publikācijās, referātos un runās viņa aptver plašu 
jautājumu loku: analizē latviešu padomju dramaturgu 
Arvīda Griguļa, Annas Brodeles, Gunāra Priedes daiļra- 
des spēku un vājumu, pēta krievu padomju intelektuālās 
drāmas principus M. Šatrova, L. Zorina, V. Aksjonova 
un A. Šteina darbos, publicē rakstu ciklu par estētikas 
problēmām — par tipiskumu, par vēsturiskumu klasikas 
iestudējumos, runā par jauno aktieru darba meto- 
dikas jautājumiem, par dzejas teatralizācijas problē- 
mām u. C. 

Annas Lācis uzmanības centrā ir divas nozīmīgas pa- 
rādības teātra vēsturē. Pirmā no tām — «vajātais teāt- 
ris». Par to režisore publicē dažāda žanra rakstu sēriju, 
kurai ir jaunatklājuma nozīme latviešu teātra vēsturē. 
Pateicoties viņai, «vajātais teātris» nostiprinājies kā 
jēdziens. 

нанава ый 


В. Reihs, M. Ķimele un Anna Lācis Murjāņos 


«Vajātā teātra» darbību viņa aplūko no politiska un 
estētiska viedokļa. Divdesmitajos gados buržuāziskajā 
Latvijā, kad Komunistiskā partija darbojās pagrīdē, 
«vajātais teātris» kļuva par vienu no partijas aktīvām 
ѕаікпёт ar plašām tautas masām. Ar kreiso arodbiedrību 
starpniecību to vadīja Komunistiskā partija. «Vajātā 
teātra» mākslinieciskajā darbībā iezīmējās tie estētiskie 
principi, kas raksturīgi visai Annas Lācis daiļradei. 
lestudējumus Valmieras drāmas teātrī, piemēram, Raiņa 
«Mīla stiprāka par nāvi» vai Thai-Djan-Čuna «Dienvidos 
no 38. paralēles», ārēji nevar salīdzināt ar Leona Paeg- 
les «Zemes sāls» vai šarādu uzvedumiem «vajātajā 
teātrī», bet patiesībā tie ir veidoti pēc tiem pašiem prin- 
cipiem, kas uzvarējušā sociālisma apstākļos bija attīs- 
tījušies, padziļinājušies un precizējušies. Rakstu sērijā 

par «vajāto teātri» atrodam Annas Lācis māksliniecisko 
programmu. 

Otrs Annas Lācis dziļas intereses objekts — Bertolts 
Brehts. Brehta propaganda režisorei ir sirdslieta ne tikai 
tāpēc, ka viņus vienojusi personiska draudzība, bet arī 
tādēļ, ka Brehta daiļradē iemiesojas tā teātra un drama- 
turģijas koncepcija, kas ir tuva «vajātā teātra» un vispār 
politiskā teātra koncepcijai. Rakstīt par Brehtu — tas 
nozīmē propagandēt politiskā teātra ideju no stiprām 
pozīcijām: vācu rakstnieka dramaturģija ir augstā māk- 
slinieciskā līmenī un ļoti gudri pauž partejisku domu. 

Daudzus Annas Lācis rakstus — par Ervīnu Piskatoru, 
par Valmieras teātra iestudējumiem, par jauniem virzie- 
niem padomju dramaturģijā — var grupēt ap trim tē- 
mām, kas saistītas ar Brehta daiļradi: politiskā teātra 
attīstība, publicistiskums viņa estētikas principos, jauns 
skatuves mākslas stils. Ir jāpasvītro, ka teorētiskajos rak- 
stos Anna Lācis ne tikai izdara secinājumus, bet arī 
izvirza jaunus atzinumus politiskā teātra estētikā, ņemot 
vērā tā šodienas pieredzi pie mums un Rietumos (Tagan- 
kas teātra darbība J. Ļubimova vadībā, P. Veisa dra- 
maturģija, režisora H. Pertena iestudējumi Rostokas 
teātrī). 

1968. gadā Annai Lācis rodas iespēja savas jaunās at- 
ziņas īstenot daiļradē. Filharmonijas aktrise LPSR No- 
pelniem bagātā māksliniece Ilga Zvanova iecerējusi 
izveidot koncertprogrammu no Brehta darbiem un lūdz 
režisores palīdzību. Viņas izvēlas skatus no lugas «Ku- 
rāžas māte un viņas bērni» un mēģina tos spēlēt, kā pa- 
rasti to dara koncertos. Bet darba gaitā dzimst ideja 
izveidot skatuvisku kompozīciju «viena aktiera teātrim», 
kurā pielietoti episkā teātra principi. Par scenārija autoru 
kļūst Bernhards Reihs. 

Kritika atzinīgi novērtē Ilgas Zvanovas drosmi uz- 
ņemties tik sarežģītu uzdevumu, viņas izturību, darba 
spējas, profesionālo meistarību un pievērš uzmanību 

uzveduma oriģinalitātei, tā eksperimentālajam rakstu- 

. ram. «Tas bija mēģinājums daudzbalsīgu simfoniju 

| orķestrēt vienam instrumentam, un mēģinājums izdevās. 
Ja arī viena aktiera izrāde zaudēja krāsainības un daudz- 
veidības ziņā, tad tā ieguva kaut ko citu — domas vien- 
gabalainību un spēku. Izrāde iezīmēta un nospēlēta 
atturīgi un skarbi. Salīkusi zem kulbas jūga smaguma, 
zem sāpju nastas, vientuļa figūra uz kailas skatuves 
iezīmē spirāli, arvien ciešāk savelkot tās lokus, līdz pa- 
mirst pēdējā punktā. Tā ūdenī pamirst loki, kurus radī- 
jis iemests akmens. Un mēs savā atmiņā aiznesam līdzi 
vēl vienu kompromisa upura tēlu.»! 

Pievienojoties recenzijās izteiktajiem spriedumiem, 
gribas īpaši pasvītrot šī eksperimenta produktivitāti. Kas 
nosaka uzveduma īpatnību un spēku? Pirmkārt, skatu- 
viskās interpretācijas elastīga maniere — pilnīgi nepie- 
spiesta organiska pāreja no dramaturģiskas darbības uz 
episku stāstījumu. Visdramatiskākā vieta Brehta lugā ir 
aina «Katrīna ar bungām», kas uzvedumā pārskaņota 
episkā stāstījumā. Ilga Zvanova apsēžas uz krēsla un 
pasaka: «Tagad es jums pastāstīšu par īstu cilvēku.» 
Viņa stāsta, bet mēs visu redzam: gan uzbrucēju nežē- 
lību, gan zemnieku uztraukumu un gļēvulību, gan 
mēmās Katrīnas varonīgo rīcību. Veidojot izrādi, ir 
izmantots visdažādākais būvmateriāls — dramatiski dia- 
logi, remarkas, apraksti, publicistiskas replikas «no 
autora» un «no teicēja» (tas ir, režisora pārstāvja). Šāds | 
paņēmiens ir pretrunā ar priekšstatiem par «tīru žanru», | 
un šo režisores domas patstāvību gribas atzīmēt īpaši. | 
Brehta literārais materiāls ieguvis jaunu struktūru, kas 
ļauj sajust šī darba bagātību un daudzveidību. (Jāpie- 
zīmē, ka Anna Lācis savos rakstos ne reizi vien ir uzstā- 
jusies pret «tīrā žanra» doktrīnu.) 


| Этингоф Н. Театр одного актера. — «Советская Jlar- 
вия», 1969, 6 марта. 


71 


Ilga Zvanova šajā izrādē demonstrē «nepabeigtas 
detaļas» (kā teica Anrī Matiss) tehniku, tas ir, aktrise dar- 
bību tikai iezīmē, bet neizspēlē līdz galam. Tāda tehnika 
ir ļoti sarežģīta un prasa no aktiera žongliera spējas — 
nedrīkst pārspīlēt ne uz vienu, ne otru pusi. Skatītājam 
skaidri jāuztver skatuviskais moments, bet aktieris ne uz 
brīdi nedrīkst aizmirst, ka mājienam jāpaliek tikai mā- 
jienam. 

Uzvedums veidots ar aprēķinu, ka zālē atrodas radoša 
publika, kas ne tikai pasīvi bauda to, ko viņai sniedz, 
bet ar savu prātu un iztēli papildina un attīsta to. Un 
tāds garīgs treniņš mums ir ļoti noderīgs. 


Annas Lācis dzīvei raksturīga apbrīnojama viengaba- 
lainība, noteiktība un nelokāmība. Pirmos noteicošos 
idejiskos un mākslinieciskos iespaidus režisore iegūst 
Oktobra revolūcijas laikā, tajos gados viņa izveidojas 
par mākslinieku, kas kalpos komunisma idejām. Berlīnes 
teātros Annai Lācis rodas iespēja apgūt dziļas skatuves 
kultūras zināšanas, un tā ir vērā ņemama iezīme. Divdes- 
mitajos un trīsdesmitajos gados Maskavā viņai paveras 
ļoti plašs darba lauks un rodas iespēja strādāt, izmanto- 
jot talantīgu cilvēku milzīgo daiļrades pieredzi. Tas viss 
liek stiprus pamatus Annas Lācis dzīvei un darbam. 

Annas Lācis propagandētās domas nepazūd, tās sa- 
glabā savu aktualitāti un gūst plašu auditoriju. Grāmata 
«Vācijas revolucionārais teātris» ir nonākusi Vācijas 
Demokrātiskajā Republikā, to varēja aplūkot teātra 
grāmatu izstādē Leipcigā. Interesanti, ka, viesodamās 
Berlīnē, režisore ieraudzīja pavisam neparastu savas 
grāmatas eksemplāru — divreiz biezāku. Izrādījās, ka 
tā ir pārfotografēta. Pēdējā laikā arī Vācijas Federatī- 
vās Republikas progresīvā teātra inteliģence aktīvi inte- 
resējas par vācu revolucionāro teātri. Annai Lācis 
izteikts priekšlikums izdot šo grāmatu vācu valodā. 

Arī Maskavā šī grāmata eksponēta dažādās izstādēs 
teātra konferenču un sanāksmju laikā. 
| Tāpat kā grāmatām, savi likteņi ir arī idejām un pro- 
| jektiem. Gluži neparasta šķiet bērnu estētiskās audzinā- 
šanas teātra atdzimšana pēc piecdesmit gadiem citā 
valstī, citos vēsturiskos apstākļos. 1968. gadā Rietum- 
| berlīnes progresīvais žurnāls «Alternative» publicēja 
Annas Lācis atmiņas par bērnu proletāriskā teātra pro- 
grammu. Pēc tam presē gandrīz pilnībā parādījās arī 
pati programma. Par to runāja radioraidījumā un rakstīja 
žurnālā «Berliner Lehreszeitung». 1969. gadā Rietum- 
berlīnes Centrālā bērnu sociālistiskās dzīves padome 
pārpublicēja Valtera Benjamina programmas galvenās 
nodaļas, pievienojot tām Annas Lācis atmiņas par pro- 
Іеагіѕка bērnu teātra programmu un darba metodēm. 
Benjamina un Lācis rakstus pēc tam pārpublicēja arī 
kāds no progresīvajiem Romas žurnāliem. Rietumvāci- 
jas žurnāla «Teather Heute» 1969. gada 8. numurā 
parādījās Melhiora Šedlera raksts, kurā viņš diskusijas 
kārtībā izvirza jautājumu par bērnu proletāriskā teātra 
programmu. Pāris mēnešu vēlāk Anna Lācis saņēma 
vēstuli no Minhenes. Melhiors Šedlers rakstīja: «Mēs 
esam nodomājuši radīt «darba grupu» no cilvēkiem, kas 
grib vākt informāciju par agrīno sociālistisko bērnu 
teātri, rīkot psiholoģiskus izmēģinājumus un skatuviski 
īstenot arī savas personiskās ieceres. Un visu to darīt, | 
| turot rokās «Bērnu proletāriskā teātra programmu»... 
Mēs gribētu uzdot Jums daudz jautājumu... Kāda bija 
Jūsu metode Orlā?... Vai ir iespējams kaut ko no tā 
izmantot par modeli? Kā Jūs vērtējat bērnu teātra izre- 
i dzes pildīt sociālistiskās audzināšanas funkcijas neso- 
ciālistiskā valstī?...» 
Acīm redzot, meklējumu un ideju atdzimšanai pēc 
piecdesmit gadiem ir sava likumsakarība. 
Pirmais iespaids, tiekoties ar Annu Lācis, ir viņas uz- 
tveres svaigums. Tikpat aizrautīgi kā populāros piedzī- 

vojumu romānus bērnības gados viņa ir ar mieru caurām 
naktīm lasīt F. Dostojevska grāmatas vai jaunākos romā- 
nus un lugas un pārdzīvo aprakstīto, it kā tas notiktu 
īstenībā. Tikpat pirmreizīgi viņa skatās arī izrādes. Pie- 
redzes bagātā režisore teātra zālē joprojām jūt ģimnā- 
zistes satraukumu. Reizēm pat pārsteidz viņas spriedumu 
un rīcības maksimālisms, kas parasti raksturīgs gados 
jauniem cilvēkiem. 

Reiz mēs runājām par kādu darbu, kas bija jānodod 
noteiktā termiņā. «Pacentīšos,» es sacīju. Anna Lācis 
eksplodēja: «Kas tas ir — pacentīšos? Ja vajag, tad 
jābūt! Tu jau uzreiz nodrošini sev iespēju atkāpties!» 
Viņa iekaisa un izstāstīja: «Reiz pirms ģenerālmēģinā- 
juma izmežģīju kāju un sastiepu dzīslas. Mani iekrāva 
smagajā mašīnā un aizveda uz teātri. Nepanesamas sā- 
pes. lesāku mēģināt. Un darbs tā aizrāva, ka tikai pēc 
piecām stundām, kad mēģinājumu beidzām, es ieklie- 
dzos no sāpēm, un mani aizveda uz slimnīcu.» 

Tādu spēju aizrauties un koncentrēties nevar izskaidrot 
tikai ar režisores mīlestību pret teātri. Tās pamatā ir pār- 
liecība, ka māksla ir lielisks ierocis, lai pārveidotu ра- 
sauli un cilvēku saskaņā ar komunistiskajiem ideāliem. 


SILVIJA FREINBERGA 


«VAJĀTĀ TEĀTRA» LAIKS 


گگگ 


Divdesmitā gadsimta divdesmitie gadi паса ar jau- 
nām teātra mākslas formām visā Eiropā. Vecais teātris 
vairs nebija pa prātam ne progresīvākajiem režisoriem, 
ne skatītājiem, ne arī teātra «kases turētājiem». Sauklis 
pēc jaunām formām kļuva populārs. 

Katrs jauno saprata citādi un ne vienmēr centās formu 
atvasināt no tā satura, ko prasīja jaunais laikmets — 
pēckara straujās sabiedriskās dzīves laiks. Bet šis laiks 
arvien asāk centrā izvirzīja sabiedriskās pretrunas, asās 
politiskās cīņas. Tāpēc ir likumsakarīgi, ka teātra krīžu 
periodā arvien redzamāku vietu ieņēma tie teātri, kuri 
formas meklējumus saistīja ar sava laika politiskajām 
cīņām, — Vācijā E. Piskatora teātris, Krievijā V. Meier- 
holda teātris u. c. 

Sarežģītie mākslas meklējumi savā lokā bija ierāvuši 
arī Annu Lācis — tai laikā vēl tikai V. Behtereva Psiho- 
neiroloģiskā institūta studenti Pēterburgā. 

Raiba, galvu reibinoša likās jaunā teātra teatrālā 
izteiksme. Konstruktīvais iepretī psiholoģiskajam. Gran- 
'diozie masu uzvedumi Maskavas ielās, A. Tairova teāt- 
ris, V. Meierholda revolucionārā teātra meklējumi. Mē- 
ģinājumi teorētiski nopamatot jaunā sociālistiskā teātra 
principus. Populāras bija P. Kerženceva jaunās mākslas 
teorijas, ar kurām tolaik aizrāvās vai visa ar teātra māk- 
slu saistītā jaunatne. Salkano repertuāru ārā no teātra! 
Panākt skatītāju masas saikni ar skatuvi! Teātri uz lau- 
kuma! Aktivizēt skatītāju! Aktieri, dramaturgi, māksli- 
nieki — no pašu strādnieku vidus! Nost ar profesionālo 
aktieri! Nost ar buržuāzisko teātri! Iznīcināt dekorāciju 
uz skatuves! levest izrādē masu! 

Šodien mums daudz kas šajos saukļos var likties laik- 
meta trauksmes iespaidā pārspīlēts. Taču tie lielā mērā 
stimulēja jaunās strādnieku mākslas meklējumus, rosinot | 
uz «teātra atjaunošanu», uz politisku teātri. 

Ar tādiem Padomju Krievijas teātra iespaidiem uz Rīgu 
atbrauca Anna Lācis. 


Latviešu teātris vienmēr bijis dziļi saistīts ar sava laika 
sabiedriskajām cīņām. Mazāk tas nodarbojies ar formas 
jaunrades jautājumiem, taču vienmēr bijis sabiedrisko | 
cīņu arēnā, aizstāvot progresa pozīcijas, tai skaitā 
strādnieku šķiras cīņas pozīcijas. Par to gaišu valodu | 
runā Jaunā Rīgas teātra gaita, Padomju Latvijas Strād- 
nieku teātris. Par to runā arī citu Latvijas teātru reper- 
tuārs, kurā iekļautas daudzas tai.laikā pieejamās un cen- 
zūrai cauri izdabūjamās sociālās lugas — ar progresīvu 
vai pat revolucionāru tendenci. Tādā veidā teātra māk- 

| sla ieguva zināmā mērā politisku raksturu, un te latviešu 
| teātrim ir bagātas tradīcijas. 

Taču tas strādnieku pašdarbības politiskais.teātris, kas 
Latvijā veidojās — 1921. gadā Tautas augstskolas pa- 
spārnē, kopš 1924. gada pie kreisajām arodbiedrībām, 
bet kopš 1928. gada zilblūznieku ansambļos —, sev 
izvirzīja citus uzdevumus. Tas bija tiešs aģitācijas teātris 
un kā tāds prasīja arī citus izteiksmes paņēmienus — 
tādus, kas bija tuvi tā laika krievu un vācu teātru 
meklējumiem, — nosacītu, aģitējošu spēles stilu ar poli- 
tiski asu, dienas notikumiem atbilstošu saturu. Tā bija 
politiska teātra jauna kvalitāte, un «politiskais teātris» 
te nostiprinājās kā žanra apzīmējums. Profesionāli nesa- 
gatavoti, bet progresīvu ideju spārnoti, līdzīgas formas 
centās realizēt arī jaunie strādnieku pašdarbības 
ansambļi Latvijā. 


1920. gads. Rīgā ir divi profesionāli teātri — Nacio- 
nālais un Dailes teātris, kuri buržuāziskās valsts sākuma 
gados tiecās turpināt latviešu teātra demokrātiskās tradī- 
cijas un veidot tālāk latviešu profesionālo teātra mākslu. 
Taču strādnieku organizācijas Rīgā šie teātri nesaista, 
tās neatzīst ne vienu, ne otru. Tās noliedz gandrīz vai 
visu līdzšinējo latviešu skatuves mākslas attīstības ceļu, 
uzskatot to par buržuāzisku un kā tādu — strādniekiem 
kaitīgu. Kreisās strādniecības cīņa par buržuāzijas varas 
gāšanu, laikmeta saukļu neapturamā trauksme dažkārt 
diktēja strādniecības mākslas centieniem arī visai vien- 
pusīgas un aplamas tendences. Arvien biežāk atskan 
prasība, ka strādniecībai vajadzīgs savs teātris. Taču — 
kāds mākslinieciski, kāds savā organizatoriskajā iz- 
veidē — par to vēl runā visai maz un neskaidri. 

1920. gadā Rīgā notiek pirmie Tautas augstskolas 
Kultūras svētki ar strādnieku sagatavotu pogrammu. 
Svētku organizēšanā aktīvi strādā progresīvie rakstnieki 
Leons Paegle, Andrejs Kurcijs, Linards Laicens un citi. 

«Svētkus sarīkoja Tautas augstskolas biedrība, lai 
gūtu līdzekļus Tautas augstskolas darbībai un ieintere- 
sētu plašas strādniecības un darba demokrātijas masas 
par strādnieku kultūru un zinātni,» — tā par Rīgas pir- 
majiem Kultūras svētkiem raksta izdevums «Strādnieku 
Kultūras svētki Liepājā».! 

Šai pašā 1920. gadā Anna Lācis ieradās Rīgā. 

«Kad mans triju mēnešu atvaļinājums tuvojās beigām,» 
stāsta Anna Lācis, «vēlu vakarā staigāju gar dzelzceļa 
sliedēm un nevarēju izlemt, ko darīt, jo meitas pēkšņā 
saslimšana liedza aizbraukt. Un dīvainā kārtā satieku 
Linardu Laicenu. «Anna Lācis, jūs Rīgā?» viņš brīnās. 
Noklausījies manu bēdu stāstu, viņš dod man padomu 


1 Redakcijas kolēģija. Kultūras svētki Liepājā 1921. g. — Grām.: 
. Strādnieku kultūras svētki Liepājā. Kultūras svētku organizācijas ko- 
misijas izdevums, 1921, 3. Ipp. 

nebraukt nekur, bet iesaistīties Tautas augstskolas kultū- 
ras darbā, nolasīt tur lekcijas par režisoriem Tairovu, 
Meierholdu, ar kuru darbu biju iepazinusies Krievijā.» 

Tā Anna Lācis nokļūst Tautas augstskolā, kur nonāk 
tuvākā saskarē ar Andreju Kurciju, Linardu Laicenu, arī 
ar Vili Dermani, ar Raini, kuri šeit diezgan aktīvi dar- 
bojas. Viņa sāk strādāt Tautas augstskolā par teātra 
studijas vadītāju, vēlāk pieaicinot darbā arī progresīvi 
noskaņoto Nacionālā teātra aktieri Vili Segliņu. 

Ansamblis esot veidots studijas darbā, stāsta Anna 
Lācis, mācot strādnieku jauniešiem un ģimnāzistiem ne 
vien aktiera darba pamatus, bet rīkojot arī revolucio- 
nāru dzejnieku deklamāciju vakarus un improvizētus 
uzvedumus par revolucionārām tēmām. 

«Laicens toreiz man teica: «Mēs teātra skolā neva- 
ram ilgi studēt, mums pēc iespējas ātrāk ir vajadzīgi 
sakari ar strādniekiem.» Un tas bija tiesa. Tāpēc arī 
paralēli sākām strādāt pie dažādiem uzvedumiem. 
Revolucionāro dzejnieku Gastjeva, Kirilova u. c. dze- 
joļu lasījumi mijās ar revolucionārām etīdēm («Centrāl- 
cietumā» u. c.).» 

Pienāca 1921. gada pavasaris, un nācās domāt par 
kārtējo Kultūras svētku sarīkošanu. Šiem svētkiem 
nolēma iestudēt Leona Paegles lugu «Gadsimtu sejas». 
Režisore — Anna Lācis. Šis uzvedums tad arī netieši 
atbalsoja tos strādnieku izrāžu principus un vēlējumus, 
kas šais gados bija vērojami politiskā un strādnieku 
teātra praksē Eiropā un Krievijā. 

Tā bija masu izrāde. Tā bija izrāde uz laukuma. Tā 
tiecās būt aktīva, bieži vien burtiska saruna ar skatī- 
tāju. Un beidzot — tā bija revolucionāra luga, kas ska- 
tītāju aicināja uz revolūciju. 

Jau pati luga nosaka vajadzību pēc ļaužu masām. 
Gadsimtu vēstures ainas: vergi, zemnieki, strādnieki, 
vergu sacelšanās, zemnieku kari, proletariāta cīņas. 
Mūžsenās cīņas par atbrīvošanos, mūžsenās cīņas pret 

kungiem ип varmācību. Šis tēlojums lugā pacelts atklā- 
tas un tiešas šķiru cīņas pakāpē. Vēl vairāk — nevis 
notikums, bet pati šķiru cīņa te ir autora uzmanības 
degpunktā. Un nav brīnums, ka arī izrāde, kā stāsta 
A. Lācis, bijusi veidota kā ilustrācija K. Marksa tēzēm 
par šķiru cīņu. Šī luga, liekas, rakstīta ar mērķi skaidrot 
šķiru cīņas būtību, tās likumsakarību, tās nepiecieša- 
mību. Var būt, ka jau šeit ir kāda līdzība ar tām skaidro- 
jošām «mācību lugām», kas vēlāk tik spēcīgi izveidojās 
vācu revolucionārajā dramaturģijā? Jo arī tās, kaut arī uz 
augstāka mākslinieciskā līmeņa, vispirms radīja saasināta 
šķiru cīņas situācija. 

Bez teātra studijas vai, kā toreiz teica, mākslas klases 
audzēkņiem uzvedumā «Gadsimtu sejas» piedalījās gan 
Tautas augstskolas klausītāji, gan strādnieku jaunieši. 
Divsimt dalībnieku izrādē — tas ir krietni liels skaits. 
Šīs masas bija jāizved uz laukuma. Dabiski, ka šāda 
izrāde prasīja arī citus spēles paņēmienus. Te vairs 
nevarēja tik daudz domāt par tēla iekšējās pasaules 
atklāšanu, psiholoģiju. Te visu vajadzēja balstīt uz 
ekspresiju gan dialogos, gan lielajos masu skatos. Te 
svarīga bija skaidrība, trāpīgi pasniegts teksts. Te sva- 
rīga bija mizanscēna, skatuves kustība, masu darbības 
ritms. Uzvedumu vajadzēja balstīt uz ekspresijas pilnu 
aģitācijas spēli. Talkā tika pieaicināta šodien pazīstamā 
Tautas skatuves māksliniece Felicita Ertnere, kas tolaik 
tikko kā bija atgriezusies no studijām Petrogradā. 

Ka daudz kas no iecerētā izrādē bijis sasniegts, rāda 
pārsteidzošā skatītāju reakcija — viņi kopā ar skatuves 
tēliem esot skaļi solījušies turpināt cīņu un izrādes bei- 
gās dziedājuši stingri aizliegto lInternacionāli. 

Presē par šo izrādi atsauksmes neparādījās. Vienīgi 
jau pieminētajā izdevumā par Kultūras svētkiem Lie- 
pājā var lasīt dažus īsus atskatus arī par svētkiem Rīgā: 
«Šajos svētkos pilsonība un viņas inteliģence neieradās, 
laikrakstos neparādījās nekādas atsauksmes pat par 

bērnu svētkiem, kuriem arī bija kaut kāds sakars ar 
Kultūras svētku rīkotājiem... Svētki rādīja darba jau- 
natnes možo garu. Še galvenā loma piekrita Tautas 
augstskolas mākslas klases audzēkņiem un strādnieku 
jaunatnei, kuri biedrenes A. Lācis vadībā uzveda 
3 ainas no Leona Paegles lugas «Gadsimtu sejas». (Lugas 
4. aina no policijas noliegta.)»!' 

«Še ir ne tikai vien ieti jauni ceļi teātra mākslā no 
lugas autora,» lasām tālāk šajā rakstā, «bet viss uzve- 
dums, kurā piedalījās ap 200 cilvēku, ir liels kolektīvs 
darbs, kuru godam veikusi strādniecības jaunatne...» 
(L. P.) 

Šķiru cīņas skaidrojums lugas pēdējā ainā bija pār- 
audzis tiešā aģitācijā par revolūciju. Tāpēc arī varam 
saprast, ka «4. aina no policijas noliegta». Taču Anna 
Lācis atceras uzveduma finālā dziedāto Internacionāli, 
kas patiesībā paredzēta tikai ceturtās ainas beigās. 

Izrādes panākumi spārno turpmākam darbam. Tiek 
kaldināti jauni plāni par masu teātri Latvijā. Taču iestu- 
dējuma politiskais raksturs pievērš uzmanību — izrā- 
des veidotājus, arī Annu Lācis apcietina. 

Strādāt Tautas augstskolā kļūst arvien grūtāk. Šajā 
koalīcijas organizācijā aizvien lielāku pārsvaru un 
noteikšanu gūst sociāldemokrāti, bet viņi tiecas iero- 
bežot kultūras darba revolucionāro raksturu. 

«Kad es Andrejam Kurcijam — Tautas augstskolas 
valdes priekšsēdētājam — iesniedzu studijas jauno 
repertuāra plānu, kurā bija paredzēti vairāki revolu- 
cionāri darbi, izrādījās, ka tas vairs nav iespējams. 
Andrejs Kurcijs sacīja, ka es jau viņa uzskatus zinot, ka 
viņš ir par revolucionāru repertuāru, bet vairākums 
valdē tagad ir mazinieki. Tā kā visu izšķīra balsošanas 


1 L. Р. Strādniecības kultūras uzdevumi. — Grām.: Strādnieku 
kultūras svētki Liepājā. Kultūras svētku organizācijas komisijas izde- 
vums, 1921, 13. lpp. 

2 Turpat, 16. lpp. 

kārtībā, tad arī man lika priekšā repertuāru pārveidot. 
Es to nedarīju.» 

Tai pašā 1921. gadā Anna Lācis aizbrauc uz Berlīni. 

Berlīnē viņai, starp citu, ir iespēja noskatīties arī 
vienu no Ervīna Piskatora masu izrādēm cirka arēnā 
(Reinharta teātrī). Tā ir pēc Ernsta Tollera lugas «Par 
spīti visam tam» veidota spēcīga politiska izrāde par 
Rozas Luksemburgas un Kārļa Lībknehta noslepkavo- 
šanu. Dabiski, ka šī izrāde liek Annai Lācis daudz ko 
pārdomāt par masu teātra problēmām un liek secināt, 
ka Rīgā paveiktais darbs uzvedumā «Gadsimtu sejas» 
ir darīts pareizā virzienā. 

Piskatora izrāde ierosina pārdomas arī par politiskās 
dokumentālās drāmas žanru, kurš sāka veidoties jau 
tajā laikā — apstākļos, kad saasinājās politiskās kaislī- 
bas un radās nepieciešamība pēc politiskās aģitācijas 
teātra. Piskatora teātrī meklējami nozīmīgi šīs doku- 
mentālās drāmas aizsākumi. Tāpēc ir likumsakarīgi, ka 
dažas iezīmes no tā vēlāk parādījās arī Rīgas arodbied- 
rību Centrālbiroja (RABCB) dramatiskās sekcijas darbā — 
kā Annas Lācis režijā, tā L. Laicena un L. Paegles drama- 
turģijā. 


Pienāk 1924. gads. Kreiso domstarpības ar sociālde- 
mokrātiem aug vēl vairāk. Koalīcijas organizācijas bur- 
žuāziskajā Latvijā sāk šķobīties. 

«Politiski tā saucamais vienotās frontes stāvoklis 
tika galīgi atmests, tikai sākot ar 1928. gada 1. maija 
demonstrāciju. Bet kultūras frontē jau 1924. gada pir- 
mie Darba svētki bija, kas uzsāka gājienu pret «vienotu 
fronti», — nošķiroties un arī uzsākot masu domas novir- 
zīšanu uz pretfronti.»! 

Kreisais virziens atšķīrās un uzsāka savu patstāvīgu 


! Laicens L. Kultūras darba politiskā nozīme. — Raksti 
9 sēj., 9. sēj. R., 1960, 121. Ipp. 

kultūras darbu, orientējoties uz kreisajām arodbiedrī- 
bām. Sākās jauns darba posms, un no jauna atkal pacē- 
lās jautājums par strādnieku teātra radīšanu. 

Ir jau notikuši pirmie komunistiskie Darba svētki (pret- 
statā Kultūras svētkiem, kuru rīkošanu pilnībā bija pār- 
ņēmuši sociāldemokrāti). Tajos ir izrādīta Laicena pirmā 
konstruktīvā spēle «Alfa un Auto». 

Visā šajā laikā nebija pārtraukusi darbību Rīgas arod- 
biedrību Centrālbiroja (kreiso arodbiedrību) drama- 
tiskā sekcija, kur aktieris Vilis Segliņš laiku pa laikam 
bija uzvedis pa vairākcēlienu lugai. Sarīkojumos ar refe- 
rātiem un koncerta daļu bija skatāmas Leona Paegles 
šarādes. 

Kādā virzienā tagad strādāt? Mērķi ir skaidri — atvērt 
acis strādniecībai par ekspluatatoriskās iekārtas netaisno 
dabu, aicināt uz revolucionāru cīņu pret to. Bet darba 
paņēmieni, metodes, formas? Kādam jābūt šim 
strādnieku teātrim? 

1924. un 1925. gadā presē izteikts diezgan daudz 
domu par šiem jautājumiem. 

Dzejnieks K. Dzelzs (tolaik viņš aktīvi darbojās krei- 
sajās arodbiedrībās, bet vēlāk pieslējās sociāldemo- 
krātiem) aizsāka plašu domu apmaiņu presē. «Tagad, 
kad diferenciācija ir aizgājusi daudz tālāk un darba 
tautas dziņa pēc pašnoteikšanās arī kulturālā laukā ir 
iemiesojusies jau vairākās organizācijās, ir nobriedusi 
neatliekama vajadzība pēc patstāvīga strādnieku 
teātra...»! 

Neredzēdams uz vietas atdarināšanas cienīga 
strādnieku teātra parauga, K. Dzelzs runā par Vakarei- 
ropas teātriem, kuri, «ja arī vēl nav atraduši kādu pil- 
nīgi patstāvīgu proletāriska teātra stilu un atrodas vēl 
meklējumu stadijā, tad, mazākais, repertuāra izvēlē tie 


1 Dzelzs K. Strādnieku teātra vajadzība. — «Domas», 1924, 
Ne 6, 85. lpp. 


86 


BM 


| 


BM 


цн 


spilgti atšķiras по pilsoniskajiem un atrod dzīvu Коп- 
taktu ar strādnieku masu».! 

Tātad — teātris ar strādniekiem piemērotu repertuāru. 
Tātad — profesionāls, liels teātris, kas izrāda lielas lugas. 
Bez strādniecisko teātra studiju dalībniekiem te labprāt 
strādāšot arī ne viens vien profesionāls aktieris. 

L. Laicens iebilst pret šādu teātra variantu un raksta 
niknu pretrakstu: «No tā nekāds jauns teātra stils neradī- 
sies, ja būs tikai telpas, «personāls», «izrāžu abone- 
menti» un no veciem teātriem «ne viens vien» labprāt 
pārnākušais, kā to domā K. Dzelzs... Viņš pats zin, 
ka Berlīnes «Folksbīne» (tautas skatuve) ir teātris 
priekš strādniekiem, ar piemērotu repertuāru, bet ne 
strādniecisks pēc stila... Tagad sāk pāriet 
Menjē skulptūru laiks, kur mākslinieks strādnieku vai 
darbu tēlo kā baltrocīgs novērotājs. Tagad bez strādnie- 
ciski laikmetiskās dinamikas veidotu formu strādniecība 
par savējo nepieņems. Tāpēc arī strādnieciskā teātra 
izveidošanā nedrīkst iet pa ceļu «priekš strādniekiem», 
bet gan «no strādniekiem».»* 

L. Laicens ir pret pieaicinātiem lietpratējiem no malas, 
kas varot gan labi noorganizēt teātri, bet vedīšot to vie- 
nīgi pilsoniskā virzienā. Strādnieku teātris esot jābalsta 
uz strādnieciskajām masām, izslēdzot katru profesiona- 
lizēšanās iespēju. 

Šie divi teorētiskie viedokļi drīz vien parādījās arī 
praksē: 1) RABCB paspārnē izvērsa darbu strādnieciski 
aģitkolektīvi, ansambļi, kas gatavoja nelielas formas dar- 
bus ar asu aģitācijas uzdevumu; 2) vēlāk, 1926. gadā, 
uz sociāldemokrātisko organizāciju bāzes nodibinājās 
profesionāls teātris, kurš izrādīja lielas lugas un kuru 
mēs pazīstam ar nosaukumu Strādnieku teātris. 


! Dzelzs K. Strādnieku teātra vajadzība. — «Domas», 
1924, Ne 6, 85. lpp. i 
2 Laicens L. Par strādnieku teātri. — Raksti 9 sēj., 8. sēj. 


R., 1959, 442. lpp. 

Un tomēr par strādnieku teātra formām joprojām 
varēja strīdēties. Zīmīgi, ka pat «Jaunāko Ziņu» teātra 
kritiķis J. Kārkliņš ieinteresējas par šo problēmu. Pus- 
otra mēneša pēc Strādnieku teātra atklāšanas viņš pār- 
met tam izvēlētā ceļa nelietderīgumu, uzskatīdams, ka 
strādnieku teātrim jāsniedz nevis lielu klasisku lugu 
uzvedumi, bet gan jābūt kulturālas pašdarbības ierosi- 
nātājam visplašākajās strādnieku masās. J. Kārkliņš 
aicina sagatavot masu uzvedumus brīvā dabā ar pašu 
strādnieku spēkiem. Bet ziemā «tagadējās telpas atļauj 
tikai strādnieku reviju, kurā viena vakara uzvedumā 
var ietilpt, piem., aktuāls politisks skečs, mūzika, dzies- 
mas, īsa lekcija, deklamācijas, kuplejas, anekdotes, 
viencēliena komēdija vai drāma...».! 

Arī te izskan aicinājums kopt mākslas mazās formas. 
Bet ar kādu mērķi? — Lai kalpotu «darbaļaužu modinā- 
šanai kultūras dzīvei un darbam», lai kalpotu «darba- 
ļaužu estētiskai audzināšanai». 

Bet Linards Laicens, Anna Lācis u. c., izvirzīdami 
formā it kā līdzīgus principus, vispirms aicina strād- 
піеки mākslu cīņā pret kapitālismu, izvirza uzdevumus 
strādnieku idejiskai audzināšanai. Lieki pasvītrot šo 
viedokļu būtisko, kardinālo starpību. 

Taču arī starp kreisajiem kultūras darbiniekiem 
daudzi negribēja atmest domu par kreisā virziena liela 
teātra eksistences iespēju. Starp tiem bija arī Anna 
Lācis, kas uzskatīja, ka strādnieku izrādēm nepiecieša- 
maš arī lielas psiholoģiskas lugas, ne tikai aģituzve- 
dumi vien, un nekad nav gribējusi piekrist galīgai 
psiholoģijas svītrošanai no kreisajām strādnieku izrā- 
dēm, kā tolaik dažkārt to prasīja. Ilgu laiku viņa plāno- 
jusi un cerējusi Rīgā uzvest Maksima Gorkija «Sīk- 
pilsoņus» — tam laikam visai aktuālu lugu, kas palīdzētu 


1 Kārkliņš J. Kā izveidojams strādnieku teātris Rīgā. — 
«Jaunākās Ziņas», 1926, 8. nov. 

Anna Lācis 20. gados ۰ 


cīnīties pret mietpilsonību un strādnieku auditorijai 
spētu atbildēt uz daudziem jautājumiem. Pēc Annas 
Lācis domām, mazā aģitgrupas izrāde kalpotu aģitācijas 
mērķiem, lielo lugu izrādes — pasaules skatījuma padzi- 
ļināšanai. Tas būtu bijis ideāli ideālos apstākļos. Bet 
toreizējie apstākļi strādnieku mākslas attīstībai bija visai 
tālu no ideālā. 

Interesantu atskatu uz šīm dienām un šo dienu 
diskusijām, kuras notika neilgi pirms Annas Lācis iera- 
šanās Rīgā, lasām žurnālā «Kreisā Fronte»: «1924. gadā 
tā bija vadošā doma, ka CB teātrim jākļūst par lielo 
teātri. «Vienībā» un «Domās» par to rakstīja, tika deba- 
tēts un celti priekšā dažādi projekti... Teātra kongresā 
piedalījās, lai no piespriežamiem līdzekļiem daļu izkla- 
patātu priekš nākošā strādnieku teātra vajadzībām. No 
strādnieku organizāciju puses Teātra padomē par 
strādnieku teātru priekšstāvi ievēlēja Hermani Kaupiņu. 
Vēl sociāldemokrātiskā strādnieku teātra toreiz ne- 
bija, — viņi reprezentēja strādnieku dramatiskās sek- 
cijas (КАВСВ, Tautas augstskolu, soc. dem. partijas и. c.), 
tāpēc frakcionārā apspriedē vienojās pabalsta piesprie- 
šanas gadījumā strādniekiem piespriesto summu sadalīt 
starp šīm dramsekcijām.»' 

Un tālāk? 1924. gada 17. oktobrī paplašināta arod- 
biedrību CB kluba komisijas sēde lemj par teātra organi- 
zēšanu. Meklē telpas, lai divas reizes nedēļā dotu izrā- 
des. Taču inscenējumi prasīja krietni lielas piemaksas. 
Un tas sagrāva šo ideju. Sagatavoja lielu lugu, bet vai- 
rāk par piecām reizēm to uzvest nevarēja, jo skatītāji 
bija pastāvīgi un to loks visai šaurs. L. Paegles «Alego- 
riskā spēle», piemēram, bijusi ļoti labi apmeklēta 
(1400 skatītāju), un tomēr inscenējumam bijis vēl jāpie- 
maksā 10 000 rubļu. Bet vienā no visklusākajiem darbī- 


' J. Sv. RABCB dramsekcijas teātris un strādnieku teātra darba 
principi. — «Kreisā Fronte», 1928, Ne 3, 30.—31. Ipp. 

bas mēnešiem — maijā — 1925. g. CB piemaksas teātrim 
esot sasniegušas 13 000 rubļu. 

Protams, ka tas kreiso arodbiedrību Centrālbirojam 
bija par dārgu. Līdz ar to galīgi novārtā bija jāpamet 
pārējais kultūras darbs strādnieku vidū. Un vajadzēja 
izšķirties — vienu vai otru. Katastrofālais finansiālais 
stāvoklis tad arī jautājumu izšķīris. Patstāvīga strād- 
nieku teātra ideju vajadzējis atmest. 

«Radās tas veids, kas tagad. Laicens bija vienīgais, 
kas teorētiski pareizi nostādīja šo jautājumu pašā 
sākumā,» atzīst «Kreisās Frontes» autors (J. SV.), «pirms 
par strādnieku teātra principiem tika izcīnīta teorētiska 
cīņa... Viņa propagandētais strādnieku teātra veids — 
miniatūrskatuve un masu izrāde laukā.»! 

Bet Laicens pats par to saka: «Uzsvērdams lugu insce- 
nēšanu bez priekškara, bez dekorācijām utt., nemaz 
neesmu domājis un sacījis, ka šis veids var būt vienīgais. 
Tikai tas paliek spēkā, ka tagadējā laika vaja- 
dzība strādnieku teātri uz to spiež, un tā tas vilksies 
ilgi. Šī pati nepieciešamība arī ir tā, kas strādnieku 
teātri spiež arī šim taisni pretējā virzienā — uz miniā- 
tūrskatuvi, kāda mūsu un arī daudzu citu zemju 
strādnieku apstākļos vienīgi iespējama ziemā.» 

Каа no Berlīnes atbrauca Anna Lācis, Rīgas arod- 
biedrību Centrālbiroja ansamblī jau strādāja Eduards 
Priede, Vilis Segliņš. Aktīvi tā darbā piedalījās Linards 
Laicens, Leons Paegle. Šeit veidojās teātris «no strād- 
niekiem», kur spriedēji, lēmēji un darītāji bija 
strādnieku kolektīvs, paši strādnieki, kuru vārdi sludi- 
nājumos un programmās dažkārt pat netika minēti. 

1925. gada rudenī Annu Lācis ievēlēja par RABCB 
dramsekcijas vadītāju. Viņa tūlīt uzsāka aktīvu darbu, 


1 J. Sv. RABCB dramsekcijas teātris un strādnieku teātra darba 
principi. — «Kreisā Fronte», 1928, Ne 3, 32. lpp. 

2 Laicens L. Vēl par strādnieku teātri. — Raksti 9 sēj., 8. sēj. 
R., 1959, 445. lpp. 

uzskatot to par turpinājumu savai pārtrauktajai darbībai 
Tautas augstskolā. 

«RABCB klubs 4. oktobrī 1925. gadā kluba telpās 
Brīvības ielā 67 dz. 1 rīko teātra vakaru. Runās A. Lācis 
par Vakareiropas teātri. Kluba dramsekcijas uzvedums — 
L. Paegles Šarāde Nr. 8.»! 

Tā, liekas, ir Annas Lācis pirmā uzstāšanās pēc atgrie- 
šanās Rīgā. Tai drīz vien seko О. Mirbo «Epidēmijas» 
uzvedums viņas režijā; pirmo reizi to izrāda strādnieku 
klubā pēc kādas lekcijas par Lokarno konferenci. 

«Enerģiskā režisore bija pratusi nozīmīgi, ar veikli 
pieteiktu vārdu atraisīt skatītāju smieklus arī par mūs- 
māju traģikomisko buržuāziju. lInscenējums bija ļoti 
iespaidīgs, un par to apmeklētāji veltīja nedalītas sim- 
pātijas topošā strādnieku teātra spējīgai režisorei un 
viņas vadītiem centīgiem CB dramsekcijniekiem.»? 

Sākdama strādāt šai ansamblī, Anna Lācis izvērsa 
darbu mazajās aģitācijas formās. Mākslas kolēģijas sēdē, 
kura notikusi 1926. gada 11. februārī, nolemts: 

«1) pastiprināt kolektīvistiskas darbības principus 
dramsekcijas darbā, 

2) aktīvi propagandēt šos principus, 

3) atzīt un atbalstīt konstruktīvismu jeb inscenējumu 
vienkāršošanas principu.» 

Tātad pagaidām ir malā nobīdīta doma par lielā 
strādnieku teātra radīšanu. Taču diskusijas turpinājās. 
Šoreiz tika paredzēts publisks disputs par strādnieku 
teātri. 

«Bija nodrukātas mazas lapiņas sarkanā, zilā un zaļā 
krāsā ar aicinājumu piedalīties šajā disputā un pēc dis- 
puta noskatīties Mirbo viencēlienu «Epidēmija» manā 


1 «Arodnieciskā Vienība», 1925, Ne 7, 16. lpp. 

2 Marite. Vērtīgs izrīkojums. — «Arodnieciskā Vienība», 
1925, Ne 9, 4. lpp. 

3 J. Sv. RABCB dramsekcijas teātris un strādnieku teātra darba 
principi. — «Kreisā Fronte», 1928, Ne 3, 32. lpp. 

režijā. Bērni šīs lapiņas iznēsāja pa fabrikām. Tie bija 
bērni, kas darbojās jau tolaik pie RABCB nodibinātajā 
bērnu sekcijā,» stāsta Anna Lācis. 

Disputa centrā izvirzījās strādnieku teātra izteiksmes 
jautājumi, konkrēti — izteiksmes jautājumi mazajās 
formās. 

Disputu ievada Anna Lācis. «Strādnieku teātrim jābūt 
politiskam aģitatoram,» viņa saka, «ar noteikti izstrā- 
dātu sistēmu. Viņam jāatsvabinās no katra pilsoniskā 
teātra paņēmiena. Katrs strādnieku teātris, kas darbojas 
ar pilsonisko teātru līdzekļiem, ir nodevējs.»! 

Tik galēja ir Annas Lācis nostāja strādnieku teātra 
stila un izteiksmes jautājumos. Viņa uzskata, ka «pil- 
soniskā teātra paņēmieni ved aģitāciju buržuāzijas 
labā». Jāatmet plastika, kas tik pazīstama buržuāziskajā 
teātrī, jāatmet rakņāšanās sīkās psiholoģiskās niansēs. 
Anna Lācis, tāpat kā Laicens, propagandē konstruktīvu 
skatuvi, nosacītus kostīmus, reālus trokšņus romantiskās 
mūzikas vietā. Viņa iesaka sākumā neķerties pie lielām 
lugām, bet gan pie improvizācijām un šarādēm, lai saga- 
tavotu un attīstītu tēlotāju spēkus. Jāuzsver — sākumā. 
Jo daļa strādnieku teātra darbinieku uzskatīja, ka lielas 
lugas vispār nevajag iestudēt ne sākumā, ne arī tālākā 
laikā. 

Anna Lācis uzskata, ka strādnieku teātra repertuāra 
pamatā jābūt: «1) statistiskiem materiāliem, 2) šarādēm, 
kuras konstruētas uz statistiku, 3) politiskiem revue, kuru 
pamatā statistiski izveidoti Marksa likumi.» Citiem vār- 
diem sakot — dokumentāla rakstura darbi vajadzīgi 
strādnieku teātrim. Jo kam gan vēl ir tik liels aģitējošs 
spēks kā tieši dokumentam uz skatuves — trāpīgi un 
veiksmīgi pasniegtam. 

Leons Paegle, kurš arī piedalījās šajā disputā, gan 

1 Disputs par strādnieku teātri. — «Arodnieciskā Vienība», 1925, 
Ne 4, 6. lpp. 

2 Turpat, 

mēģinājis iebilst, ka strādnieku teātrī esot vieta arī 
ģimenes u. tml. konfliktiem, jo tādi būšot arī nākotnē, 
bet, cik redzams, nekādu atbalstu viņš nav guvis. Radi- 
kāli noskaņotā auditorija atzīst tikai tādu teātri, kas 
organizē uz cīņu, tā noraida teātrī visu intīmo un Paeg- 
les darbiem pārmet «mietpilsonisku elementu», no kura 
iesaka autoram atbrīvoties. 

Tas tikai rāda tam laikam raksturīgo lielo aizrautību ar 
jāunu saturu, jaunām formām strādnieku teātra meklē- 
jumos, kas bieži vien iemaldījās vienpusībā un pārspī- 
lējumos. Taču tā tas bija ne tikai Rīgā, bet arī citās 
zemēs, kur proletāriskā māksla veidojās, noārdot un 
noliedzot visu, ko tā sauca par buržuāzisko mākslu. 


Iepriekšējo reizi Anna Lācis bija ieradusies Rīgā ar 
Maskavas revolucionārā teātra idejām. Tagad — 
1925. gadā — viņa atveda sev līdzi visbagātākos vācu 
politiskā teātra iespaidus. Un, kaut arī Annas Lācis 
darbs strādnieku ansambļos bija diezgan īslaicīgs 
(1926. gada pavasarī viņa atkal aizbrauca uz Maskavu), 
tomēr nevar noliegt šo pasaules teātru rosinošo un 
stimulējošo ietekmi uz Rīgas strādnieku politiskā teātra 
pirmajiem soļiem. Šai it kā lokālajai, dienas politisko 
cīņu izraisītajai parādībai tādā kārtā bija iespēja atbrī- 
voties no provinciālas šaurības, bija iespēja praktiskā 
darbā vadīties no pasaules politiskās mākslas kritēri- 
jiem, kuri šeit ienāca Annas Lācis personā. Tas vēl jo 
svarīgāk tāpēc, ka Anna Lācis kā režisore bija tieši 
praktiskā darba darītāja. 

«No Vācijas es atbraucu enerģijas pārpilna,» atceras 
Anna Lācis. «Vispirms no Rīgas strādnieku skatuvēm es 
izmetu apputējušās palmas un vecās, grabošās, mīkstās 
mēbeles. Metu ārā arī vecos kostīmus — rožainus, špi- 
cainus, nobalējušus, ko kādreiz klubiem bija dāvinājuši 
teātri. Strādnieku mākslai tas nebija vajadzīgs. Bija 

vajadzīga konstruktīva skatuve, podesti, daži rekvizīti, 
nosacīti kostīmi. Nedomājiet, ka sākumā tas nācās tik 
viegli, jo vienai daļai pašdarbnieku patika šie it kā «aug- 
stās mākslas» atribūti. Bet man tolaik bija daudz enerģi- 
jas un pārliecība, kuru man bija nostiprinājis viss redzē- 
tais Vācijas teātros. Tur es pārliecinājos, ka līdz šim biju 
pareizi gājusi pa politiskā teātra līniju.» 

Sadūrās divas estētiskas koncepcijas. Aģitkolektīvi 
savā darbā aizstāvēja to, kas tai brīdī likās jauns, 
progresīvs, tuvs proletariāta cīņas satura izteikšanai, 
un noraidīja katru tieksmi pēc psiholoģiski niansētām, 
liriskām vai plastiskām izteiksmēm. Tas attiecās ne tikai 
uz skatuves iekārtojumu, tas attiecās arī uz spēles paņē- 
mieniem, uz lugas domas atklāsmes veidu. Zīmīgs šai 
ziņā ir neliels L. Laicena raksts par kādu transportnieku 
sarīkojumu, kurā izrādīta E. Priedes luga «Tā zeme ir 
mūsu». Rakstā teikts: «Daudz rūpības un darba bija pie- 
likts pie «Tā zeme ir mūsu» iestudēšanas. Tomēr režija 
nebija novērtējusi galveno: ka viņas spēki ir pie bur- 
žujiem apmaitāti, un tāpēc, pirms ko strādniecisku tiem 
iestudēt, vajag atradināt no buržujiskā diletantisma. 
Tagad nu pie lielās, labās gribas iznāca tā, ka idejiska- 
jam kalpa puišam tiklab valoda, kā rokas gāja lingoda- 
mās, bez noteiktības; ka šā laika pelēkais barons tika 
tēlots tā, kā Nacionālajā teātrī tēlo un ģērbj vecos pie- 
baldzēnus; apzinīgā kalpone bija smiņķēta koķete no 
vācu restorāna; jaunsaimniece runāja bēdīgi, bet par 
viņas runu nāca smiekli. Ārkārtīga žestu un kustību ne- 
apvaldība, nenoteiktība, izšķērdība.»! 

Šis piemērs uzskatāmi parāda tos spēles paņēmienus, 
kādus praktiski pielietoja nesagatavoti pašdarbnieki, 
mēģinādami atdarināt reālpsiholoģisko teātri. Viņi to 
atdarināja virspusēji, netuvinoties ne psiholoģijai, ne 


1 Laicens L. Divas izrādes Mīlgrāvī. — Raksti 9 sēj., 9. sēj. 
R., 1960, 68. lpp. 

reālismam. Nevar uzvelt vainu reālpsiholoģiskajam teāt- 
rim, ja runa ir par diletantismu. Piemērs uzskatāmi 
parāda strādnieku ansambļu vājo vietu, pret ko jau ar 
pirmajām dienām asu cīņu uzsāka Anna Lācis. Viņa pra- 
sīja ne vien konstruktīvu skatuvi, bet arī tēlošanas 
līdzekļu ekonomiju un koncentrētību, dialoga un satura 
skaidrību. 

Anna Lācis, neilgu laiku strādādama par asistenti pie 
slavenā vācu režisora Maksa Reinharta, bija sekojusi ne 
tikai viņa darbam, bet iepazinusies arī ar vairākām citu 
progresīvu režisoru izrādēm. Vēl šodien viņa atceras 
režisora Jirgena Fēlinga izrādi teātrī «Volksbühne» — 
revolucionārā vācu dramaturga Ernsta Tollera lugu «Cil- 
vēks — masa». Izrāde bez dekorācijām, bez drapērijām, 
ar dažiem rekvizītiem. Tā bijusi izrāde, kurā aktieris iz- 
teicis tēlu ne tikai ar autora domas izpratni, balss intonā- 
ciju, bet arī ar «ķermeņa mīmiku», kā A. Lācis rakstījusi 
apskatā par šo izrādi.! Izrādes pamatā bijis spēks un | 
vienkāršība, kolektīva domas izjūta un idejas asa atdeve. | 

Revolucionāram ekspresionismam tuva bijusi otras 
Tollera lugas «Mašīnu grāvēji» izrāde režisora Karla 
Martina uzvedumā — dinamiska, skaudriem tēliem un 
asiem teksta pasvītrojumiem. 

Spēcīgo mākslas iespaidu mudināta, Anna Lācis arī 
saviem iestudējumiem RABCB dramsekcijā izvēlējās ska- 
tus no šīm Tollera lugām («Cilvēks — masa» un «Mašīnu 
grāvēji», arī «Hinkemans»). Un arī pēc līdzīgiem 
izrāžu principiem viņa tiecās savā darbā dramsekcijā. 
Tā ir tieksme pēc sintētiska aktiera, kas prot ir dziedāt, 
ir darboties pantomīmā, pēc aktiera, kas pilnīgi pār- 
valda savu ķermeni — līdz pat precīzai «ķermeņa 
mīmikai». Tā ir prasme skaidri pasniegt lugas tekstu un 
ar savu attieksmi mācēt to aizstāvēt. Tā ir koncentrē- 

tība tēlojumā, neizplūstot nevajadzīgās kustībās un liekā 
| 
| 


! Lācis A. Jaunā vācu režija. — «Domas», 1925, Ne 3, 194.1рр. 

psiholoģismā. Tā ir dinamika, ekspresija, vienkāršība 
skaidrā domas izteiksmē. Tas, protams, nav vienas dienas 
darbs un ar pašdarbniekiem — strādnieku jauniešiem 
ne tik lēti un ātri sasniedzams. Bet tāda ir ievirze, kas 
vēlāk, Annai Lācis aizbraucot, turpina savu attīstību 
RABCB ansambļos autora un režisora Eduarda Priedes 
darbībā. 

Tie ir interesanti un progresīvi teātra mākslas principi, 
kas varēja ienest kādas jaunas iezīmes latviešu teātrī. 
Diemžēl tie nepaguva sasniegt profesionālu meistarību 
un plašāku izpausmi neguva. To ietekme uz latviešu teātri 
aprobežojās ar L. Laicena lugām — konstruktīvajām 
spēlēm un Ernesta Kāļa un Jāņa Liepiņa savdabīgajiem 
skatuves noformējuma meklējumiem. 

Šajos gados ansambļa darbā interesanti savijas pro- 
fesionālā māksla ar pašdarbību. Kaut gan teorētiskajās 
diskusijās tolaik daži kategoriski nostājās pret profesio- 
nālo mākslinieku piedalīšanos strādnieku teātrī, dram- 
sekcijā tomēr darbojās profesionāli mākslinieki Kālis un 
Liepiņš, darbojās profesionāli rakstnieki Laicens, Paegle, 
Kurcijs, profesionāla režisore Anna Lācis, arī daži aktieri. 
Un, ja šī ansambļa pieredzi mēs it kā nevaram ieplūdināt 
mūsu profesionālā teātra vēstures pārskatos un secinā- 
jumos, jo tas ir un paliek pašdarbības ansamblis, tad 
tomēr te turpinās vairāku profesionālu mākslinieku darba 
dzīve un meklējumi, kurus no latviešu teātra gaitu lap- 
pusēm izslēgt nav iespējams. 

Ar tādu bagāžu, ar tādu noskaidrojumu savā mākslas 
ceļā Anna Lācis atbrauca no Berlīnes. Ar līdzīgiem prin- 
cipiem savās lugās — konstruktīvajās spēlēs — viņu 
Rīgā sagaidīja Linards Laicens. Ar principiem, kas bija 
veidojušies vairāk Maskavas revolucionārā teātra iespai- 
dos un konkrētajās politiskajās cīņās Latvijā. 

«Tika daudz domāts par teātri. Principi, uz kādiem 
konstruēta Darba svētkos izrādītā spēle «Alfa un Auto», 
ir izdomāti un pārdomāti kamerās. Kamerās izveidota 

arī lugas shēma. Tas bija 1922. gadā. Bet 1924. gada 
vasaras saulē, tūkstošiem strādnieku piedaloties kā ska- 
tītājiem un līdzdomātājiem, šī izdoma jau bija tikusi par 
ritmos, žestos un vārdos organizētu kustību — par 
kamerības uzvarētāju,»! rakstīja Laicens. 

Linards Laicens strādnieku politisko teātri, kā zināms, 
gribēja redzēt stingri konstruktīvu, kur nav vietas indi- 
vidualizētiem tēliem, viņu jūtām, domām un pārdzīvo- 
jumiem. Ne velti viņš savas lugas nosaucis par «kon- 
struktīvām spēlēm». Te ir shematizētas personas, kas 
mestas ideju sadursmēs, lai pierādītu skatītājam revo- 
lucionārās cīņas nepieciešamību. Tieši tādam mērķim 
arī bija rakstītas Laicena lugas. 

Jau pašā pirmajā — «Alfa un Auto» — asi un skaidri 
pielietoti šie paņēmieni. Nav dzīvu cilvēku, ir figūras — 
dažādu sabiedrības grupu pārstāvji, vispārināti tēli. 
Lugas notikums nav tikai politiskās situācijas konstatē- 
jums. Notikums Laicena lugā mobilizē skatītāju. Ir tēze, 
ir antitēze, ir secinājums, kas, burtiski, triec uz izvirzīto 
mērķi. 

Šajās lugās nevar runāt par intelekta pārsvaru pār 
jūtām. Te ir tikai prāta darbība. Tās ir intelektuālas savā 
vistīrākajā izveidē, ar lakonisku, bet dzīvu dialogu. 

Annai Lācis šīs lugas tikpat kā nav gadījies iestudēt 
(izņemot šarādi «Berlīne» un ludziņu bērniem «Šujma- 
па un vējdzirnavas»), jo pirmajos Darba svētkos 
1924. gada vasarā, kad izrādīja «Alfu un Auto», viņa vēl 
nebija Rīgā, bet pārējās Laicena lugas līdz 1926. gadam, 
kad viņa devās uz Maskavu, vēl nebija sarakstītas. Kaut 
arī Laicena un Lācis uzskatos par strādnieku politisko 
teātri bija daudz atšķirību, tomēr teātrāli aģitējošais stils 
jeb, kā to vēlāk sāka saukt, aģitpropa teātra stils bija 
tuvs kā vienam, tā otram. Un tāpēc daži minētie darbi 


і Laicens L. Par strādnieku teātri. — «Vienība», 1924, № 9, 
4. lpp. 

Annas Lācis iestudējumā varēja kalpot tikai tālākai šī 
īpatnējā stila nostiprināšanai strādnieku ansambļos. 

Lielāko darbu Laicena lugu” iestudēšanā paveica 
režisors Eduards Priede, par kuru Anna Lācis stāsta: 
«Kad pēc Leona Paegles aicinājuma atgriezos Rīgā un 
ierados Rīgas arodbiedrību Centrālbirojā, tur pašlaik 
notika valdes sēde, kurā sprieda par manu ievēlēšanu 
dramsekcijas vadītāja amatā. Tad atvērās durvis, pa 
tām iznāca jauneklis darba blūzē ar ādas jostu ap vidu, 
kura man nezin kādēļ ir palikusi atmiņā, un teica: «Es 
esmu Eidis Priede. Rīt mēģinājums pulksten septiņos.» 
Tāda bija mana iepazīšanās ar talantīgo un daudzpu- 
sīgo jaunekli, kurš pirms manis bija strādājis šajā nesen 
dibinātajā RABCB dramsekcijā un vēlāk bija lielisks 
deklamators, aktieris, režisors, administrators, direktors 
un, beidzot, arī rakstnieks — dramaturgs. Viņš arī kļuva 
par manu skolnieku un asistentu turpmākajā režijas 
darbā.» 

Varētu domāt, ka, strādādams pirms Annas Lācis šajā 
nesen radītajā dramsekcijā, Eduards Priede ir bijis tas, 
kas pirmajos Darba svētkos iestudējis «Alfu un Auto». 
Droši vien tas noticis kopā ar L. Laicenu, jo, kā zināms, 
arī visi vēlākie viņa lugu iestudējumi notikuši ar autora ` 
līdzdalību. Ja tā, tad jau šeit Priede ir dabūjis aģitācijas 
teātra ugunskristības, un ne velti Anna Lācis vēlāk prie- 
cājās par viņa izpratni šā teātra jautājumos. 

Kopīgā darbā ar Annu Lācis un kopīgās studijās, 
dabiski, auga arī Eduarda Priedes erudīcija, uzskatu dzi- 
ļums un darba prasme. Un vēlāk, iestudējot pārējās Lai- 
cena lielās lugas — 1926. gada Darba svētkiem «Kom- 
promiss», 1927. gada Darba svētkiem «Ķīnas dziļumi», 
1928. gada Darba svētkiem «Karš» —, Eduards Priede 
jau ir patstāvīgs režisors, kas labi saprot aģitācijas teātra 
specifiku. 

Eduards Priede visvairāk ar Laicena lugām dabūja 
strādāt nevis telpās uz skatuves, bet gan brīvā dabā. 

Gandrīz visas Laicena lugas izrādītas ikgadējos komu- 
nistiskajos Darba svētkos Saules dārzā. Tas ir tā sauca- 
mais laukuma teātris «ar saviem principiem un savām 
īpatnībām, kas prasīja ne tikai attiecīgas lugas īpašu 
iestudējumu, bet arī jaunradošu darbu šāda žanra vei- 
došanā. 

Annas Lācis iestudētās «Gadsimtu sejas» bija pirmais 
mēģinājums radīt politisku laukuma teātri Latvijā. Lai- 
cena lugu uzvedumi Eduarda Priedes režijā turpināja 
šo darbu. Laicena lugas ir tieši rakstītas brīvdabai, 
precīzāk — izrādēm uz laukuma. Ne velti šais lu- 
gās dialogs viscaur lakoniski ietilpīgs, īss un trāpīgs. 
Ne velti tajās saasināti teatrāli pretstati, absolūti izspie- 
žot psiholoģiskus motīvus un liriku. Viss pakļauts mēr- 
ķim — pārvarēt attālumu. Viss pakļauts mērķim — celt 
politiskai cīņai. Aģitācijas spēle vērsta tieši pret 
skatītāju. 

Šos principus diktēja vispirms — laukums. Lasot Lai- 
cena lugas, mēs tās nedrīkstam atraut no to pamatuzde- 
vuma. Tikai tad varam saprast to lielo mērķtiecību un 
mākslas principu skaidrību, kas tajās ir. Darba svētki un 
Laicena lugas — tā ir nedalāma vienība, kas veidojusies 
nevis laimīgas sakrišanas, bet gan mērķtiecīga darba 
rezultātā. 

Lasot Laicena lugas, mēs nedrīkstam tās atraut arī no 
konkrētās to dienu situācijas, no kuras tās izauga un 
kurai tās bija vajadzīgas, proti — no konkrētās politiskās 
cīņas, kurā vēl daudz kas bija jānoskaidro un daudz kas 
bija jāizcīna. Šodien, kad mums tas viss liekas pārāk 
skaidrs, pārāk zināms, mēs varam pārmest Laicenam 
viņa lugu melnbaltās figūras un ilustratīvismu. Taču poli- 
tiskais teātris ar savām īpatnējām izteiksmes formām kā 
toreiz, tā arī tagad savā šīsdienas variantā ir dzīvs tikai 
tad, ja tas atrodas konkrētas politiskas cīņas vidū, ja tas 
kalpo pozīciju noskaidrošanai. Ja šis aktivitātes elements 
atkrīt, tad tas kļūst ilustratīvs un lieks. 

Asi izvirzītais aģitācijas mērķis aizvien redzamākā 
vietā šajās lugās nostādīja dokumentu jeb «statistiskos 
datus», kā tika teikts disputā par strādnieku teātri. Lai- 
cena luga «Kompromiss» — tā ir luga par 1926. gada 
angļu ogļraču streiku. «Ķīnas dziļumi» — luga par tā 
laika pilsoņu karu Ķīnā. Luga «Karš» izvirza aktuālus 
politiskus kara gatavošanas un fašisma draudu momentus. 
Tāpat arī kāda strādnieku autora luga «1925. gads Lie- 
tuvā» risina pavisam konkrētu, uz politiskiem dokumen- 
tiem balstītu tēmu — par fašisma uzkundzēšanos šai 
zemē. Ne velti šādiem dokumentāla rakstura uzvedu- 
miem radās pat savs žanra apzīmējums — tos nosauca 
par «laika skatiem». 

Laikmetiskās politiskā teātra tendences bija ienākušas 
arī Latvijā. 


Šie paši elementi bagātīgi sastopami Leona Paegles 
šarādēs. Un tas arī ir dabiski: kā Laicena lugas, tā Paeg- 
les šarādes — tas ir tas pats konstruktīvais politiskās 
aģitācijas teātris, tikai šarādes pretstatā Laicena lugām 
bija vairāk domātas izrādēm telpās, uz strādnieku klubu 
šaurajām skatuvītēm. Pie tam šarāde, ietverdama laikme- 
tiskā politiskā teātra principus, kā žanrs bija oriģināla, 
specifiska parādība tikai latviešu teātrī. 

Šarāde parasti sastāvēja no vairākām daļām un 
ietvēra sevī minēšanas procesu. Atsevišķas vārda daļas 
tika izspēlētas ainās, pakāpeniski tuvinot uzminamā 
vārda jēgai. Paegles šarādēs dažkārt vārda vietā bija 
jāmin vesels lozungs. Un tad ainās tika izspēlēti šī 
lozunga atsevišķie gabali. Tādā kārtā arī šarāde, kas 
izpaudās galējā darbības un runas lakonismā, atstāja 
visai maz vietas emocijām un pārdzīvojumiem. Te viss 
tāpat koncentrēts uz prāta darbību. 

Domāšana bija vajadzīga atrisinājuma minēšanai, lai 
gan šai procesā intelektuālais moments bija vēl diezgan 

formālas dabas. Intelektuālā īpatnība šarādēs slēp- 
jas tieši idejas nostādījumā. Tā, piemēram, L. Paegles 
Šarādē Nr. 7, kuru arī esot iestudējusi A. Lācis, ietverta 
pretkara ideja. Atminamais vārds te ir — karš. Sekojot 
līdzi šarādes gaitai, mēs šo vārdu vēl nezinām, bet visu 
laiku tiekam koncentrēti un virzīti uz to. Kara atmasko- 
jums, pretkara cīņas loģiskā nepieciešamība vārdu pa 
vārdam, skatu pa skatam izrisinās šarādes gaitā un 
atsitas kā bulta mērķī vārdā — karš. 

Šeit tad arī meklējama šarādu domas koncentrācija. 
Šeit tad arī meklējama aģitācijas spēle, kas, pateicoties 
šai domas koncentrācijai, tā aktivizēja auditoriju. 

Daudzas no Leona Paegles šarādēm bija visai asas un 
ar savu suģestējošo formu spēcīgi iedarbojās uz skatī- 
tājiem. Šarādē Nr. 1 it kā nevainīgais atminamais 
vārds — kultūra — šarādes beigās iegūst sociālu saasi- 
nājumu. Skats, kur strādnieks nomet no savas muguras 
kapitālistu, iesviež domu skatītāju zālē: kamēr tas neno- 
tiks, nebūs arī kultūras. Arī Šarādi Nr. 1 Anna Lācis 
atceras iestudējusi. 

Tas bija tipisks sava laika mākslas paņēmiens. Šodien 
dokumentālo un intelektuālo mākslu mēs saprotam pla- 
šāk, padziļinātāk. Bet toreiz šis tīšais atkailinājums ska- 
tuves izteiksmes formā atbilda tā laika politiskajai situā- 
cijai un mākslas uztveres īpatnībām. 

Darbā ar šarādēm vēl jo vairāk izstrādājās īpatnējais 
konstruktīvais spēles stils, kur tika atmests viss liekais, 
otršķirīgais. Šarādēs teātra mākslas lakonisms novests 
līdz savai galējai robežai. No vienas puses — lakonisms. 
No otras — gluži pretēji — improvizācija gan tēlojumos, 
gan skatuves noformējumā, gan tekstos. Improvizācija, 
kas paver fantāzijai visplašāko darba lauku. 

Rakstā par strādnieku teātri pie RABCB kluba Anna 
Lācis runā par jaunām darba metodēm RABCB ansam- 
bļos un reizē pieskaras Paegles šarādu uzvedumiem: 
«Režisors kopā ar režijas kolēģiju izstrādā lugas insce- 

nējuma plānu un uzbūvi. Pirmie šādas metodes uzve- 
dumi bija Paegles Šarādes Nr. 5, 7, 8 un Mirbo «Epidē- 
mija». Teksti tika pārstrādāti no kolektīva un ierakstīti 
jauni teksti par esošo momentu. Telpa padarīta neitrāla 
caur podestiem un ievests neitrāls kostīms.»' 

Tātad improvizācija arī darba laikmetiskā nostādī- 
jumā, lai celtu tā aģitējošo iedarbību. 

Nav zināms, kādi īsti teksti ietilppināti jaunajos varian- 
tos. Bet, ja šarādes vispār lielā mērā balstītas uz aktuā- 
liem politiskiem faktiem, tad jādomā, ka šie jaunie iestar- 
pinājumi vēl jo vairāk bijuši saistīti ar laikmeta doku- 
mentiem. 

Kādi ir šarādes skatuves uzveduma principi? 

«Dekorācijas pie šarādes nekrīt svarā, kas neizslēdz 
iespējamību režisoram piemērot tās pēc saviem ieska- 
tiem. Pilnu kostīmu vietā var lietot atsevišķas daļas, 
piem., cepuri, masku utt. Pagatavot tos var no papes, 
kreppapīra, lētas krāsainas drēbes. Darbībā pēc iespējas 
jāievēro kopīgas ritmiskas kustības. Visi sīkumi jāatmet 
un jāspēlē tikai lielos vilcienos,»* rakstīja Leons Paegle. 

«Dekorāciju teātrim ir pasta vāģa ātrums, bet mums 
vajadzīgs radioātrums. Jārada trīsdimensiju neitrāla 
telpa ar podestiem, kuri lietojami visās izrādēs. Mēbeles 
lietojamas tikai kā rekvizītes, kuras spēlē līdz. Gleznie- 
ciskā vietā nāk plakāts visās viņa variācijās: statistisks, 
lozungu un sienu plakāts... 

Strādnieku teātra žestam jābūt saistītam ar noteiktu 
domu un gribu. Žestam jāizaug no strādnieku kustības, 
no darba kustības. Darba kustība ir īsa, asa, noteikta un 
izvesta līdz galam.»* Tā sprieda Anna Lācis. 


| Lācis A. Strādnieku teātris pie RABCB kluba. — «Jaunā Vie- 
nība», 1926, Ne 5, 10. lpp. 

2 Paegle L. Kas ir skatuves šarāde un kā to uzvest? — «Vie- 
па», 1924, Ne 17, 6. lpp. 

3 Lācis A. Strādnieku teātris pie RABCB kluba. — «Jaunā Vie- 
nība», 1926, Ne 5, 9. lpp. 

Skats no Е. Priedes «Jāņa Strādnieka 

«Cīņas teātra pamats ir — no skatuves runājamais 
vārds. Tādēļ dekorācija nedrīkst novērst skatītāju uzma- 
nību no tā. Te vietā — vienkāršs formas plankums... 
Kostīmu pamatelements — strādnieka zilā blūze. Kos- 

| tīmu papildinošas rekvizītes — cepures, jostas, orde- 
| ņus utt. — pēc zīmējumiem izgatavo no vislētākiem ma- 
teriāliem. Atliek tikai izrādes dienā rekvizītes kniepēm 
piespraust pie drēbēm ...»' Tālāk šo domu attīsta māk- 
slinieks Ernests Kālis. 

Pilnīga uzskatu atbilstība, kaut arī dekorators E. Kālis 
savas domas izteicis 1928. gadā un tās nav tieši adresē- 
| tas šarādu uzvedumiem. Bet tas vēl vairāk apstiprina 

teiktā spēku. Tas ir tā saucamais aģitpropa teātra stils, 
kas 1924. gadā Rīgā vēl tikai sāka veidoties, bet 
1928. gadā jau bija izplaucis pilnos ziedos. Tas ir stils, 
kas aptvēra gan šarādu uzvedumus, gan Laicena un 
Dze-Ku-Lai (K. Dzelzs, A. Kurcija, L. Laicena) konstruk- 
tīvo spēļu iestudējumus, gan E. Priedes un citu strādnieku 
autoru lugas, bet vēlākajos gados arī A. Baloža un 
A. Mendes lugas. Trīsdesmito gadu sākumā tālāku 
attīstību tas guva latviešu zilblūznieku izrādēs. 

Anna Lācis, Rīgā esot, vēl paguva iestudēt L. Paegles 
lugu «Zemes sāls» un lugu bērniem «Āzis un maskas». 
«Zemes sāls» ir vairāk tradicionālas dabas sacerējums ar 
diezgan raibiem un juceklīgiem stila elementiem un ne- 
pieder pie labākā, ko savā daiļradē mums atstājis Leons 
Paegle. Lugu uzvedot, dabiski, tiek meklēti ne tikai uz- 
manības centrā esošie konstruktīvie, bet arī vēl citi 

| izteiksmes līdzekļi, lai atklātu pamatā psiholoģiski vei- 
doto dialogu. Bet blakus tam tiek meklēti arī krāsaini 
ekspresīvas izteiksmes paņēmieni, kas izrādi tuvina far- 
sam: dziesmas iekomponētas kā kabarē operetē, klie- 
dzienu ritmā uzsvērta stilizācija, atsevišķās ainās ievesta 


| Kālis E. RABCB dramsekcijas dekorāciju darba principi. — 
«Kreisā Fronte», 1928, Ne 1, 28. lpp. 

groteska kā iedarbīgs, domu saasinošs izteiksmes līdzek- 
lis. Taču šie elementi, acīm redzot, vēl nebija saliedēju- 
šies vienotā uzvedumā, tie bija palikuši atsevišķu detaļu 
līmenī, atkal un atkal ļaujot virspusē uzpeldēt naturālis- 
tiskajam spēles veidam. 

«Vispār, protams, inscenējuma principi atzīstami par 
pozitīviem,» rakstīja tai laikā L. Laicens, «salīdzinot ar 
iepriekšējo CB uzvedumos pielietoto, no pilsoņu skatu- 
vēm aizgūto rutīnu.»! Un tomēr viņš pārmet šajos meklē- 
jumos mērķa un noteiktas metodes trūkumu. Bet tie vai- 
rāk par visu vajadzīgi jaunajā, grūtajā kultūras darbā. 

Aģitācijas teātra stila meklējumos vēl daudz akmeņu 
jānoveļ no ceļa, vēl daudz krāsu un skaņu jāsaskaņo, lai 
maksimāli tuvotos spraustajam mērķim. 


1926. gada pavasarī Anna Lācis atstāj Latviju. 

«Strādnieku kustību Rīgā arvien vairāk represēja. 
Mani brīdināja, ka man par darbību revolucionārajā 
dramsekcijā draudot četri gadi cietuma. Man atļāva 
iebraukt Maskavā,» stāsta režisore. 

RABCB dramsekcija arī šajos grūtajos apstākļos tur- 
pināja darbu galvenokārt režisora Eduarda Priedes va- 
dībā un kaldināja savu īpatnējo uzvedumu formu — 
konstruktīvo skatuves stilu. 

Dramsekcijai ir savs noteikti izveidots, kaut arī jopro- 
jām plūstošs un mainīgs ansamblis. Aktierus komunistus 
pastāvīgi aicināja projām no ansambļa tādā vai citā 
partijas darbā. Tā tas bija, kamēr Anna Lācis strādāja 
dramsekcijā. Tā tas bija arī vēlāk. Un tomēr Anna Lācis 
min šādus pašaizliedzīgus un talantīgus ansambļa 
aktierus — V. Jauntirāni, M. Zīdermani, A. Alksnīti, 
A. Priednieku, A. un V. Bullīšus, F. un V. Landovskus, 


1 Laicens L. Leona Paegles «Zemes sāls». — Raksti 9 sēj., 
8. sēj. R., 1959, 457. | pp. 

V. Dzirkali, J. Kaužēnu, М. Vērdiņu, K. Bērzāju. Darbs 
ansamblī tai laikā, bez šaubām, prasīja lielu enerģiju, 
izturību, uzticību revolucionārajām idejām. 

Katru gadu vasarā turpināja rīkot komunistiskos Darba 
svētkus. Tie notika ne vien Rīgā, bet ar laiku kļuva popu- 
lāri arī citās Latvijas pilsētās — Ventspilī, Kuldīgā, Jel- 
gavā, Smiltenē, Tukumā, Valmierā. Šajās pilsētās pie | 
arodbiedrībām nodibinājās savas dramatiskās sekcijas, 
kas strādāja pēc līdzīgiem principiem, iestudējot gan 
tai laikā populārākās strādnieku autoru lugas, gan Lai- 
cena aktuālās konstruktīvās spēles, gan sarīkojot kon- 
certus. Darba svētki kļuva par īpatnēju šo daudzo kolek- i 
tīvu sadarbības arēnu. Ansambli uzstājās gan savās 
mājās, gan devās arī viesizrādēs. Tādā kārtā šis aģit- 
propa teātra darbs bija sazarojies gandrīz pa visu Lat- 
viju, tā darbība bija kļuvusi ļoti aktīva. Kā atzīmē 
Linards Laicens, pie Rīgas ABCB šai laikā nodibinājies 
vēl viens jauns aģitkolektīvs ar nosaukumu «Mēs esam 
pret», kas 1928. gadā ar dokumentāla rakstura aģitāci- 
jās uzvedumu «1925. gads Lietuvā» viesojies vairāku 
pilsētu Darba svētkos.! 

1928. gadā Rīgas arodbiedrību revolucionārie an- 
sambļi rezumē zināmus sasniegumus. Ne velti šajā gadā 
atkal notiek diskusija par to, kā šim teātrim turpmāk 
! strādāt, diskusija, kas daļēji gūst atspoguļojumu Laicena 
| vadītā žurnāla «Kreisā Fronte» lappusēs. 

Atskanējuši pārmetumi ansambļiem, ka zināma forma 
jau nu gan esot sasniegta, bet ka tagad vajagot dziļāk 
saturā vērsties. Daļa šo satura padziļinājumu sapratuši kā 
nepieciešamību atgriezties pie reālpsiholoģiskā teātra. 
Jo tik īsā laikā, kā tiek gatavoti RABCB uzvedumi (dažas 
dienas), gan nevarot neko paliekamu radīt. 

Tomēr vairākums, cik redzams, noraidījis šīs prasības, 


1 Laicens L. Сања svētki 1928. gada vasarā. — Raksti 9 sēj., 
9. sēj. R., 1960, 83. lpp. 

paliekot pie jau izstrādātās ansambļu darba formas, argu- 
mentējot, ka «mums nav jānodarbojas ar mūžības prob- 
lēmu atrisināšanu, bet ar pašreizējiem dienas jautāju- 
miem: ka mums vajag zināmu kampaņu izvest ātri un 
noteikti».' Ansambļi ir guvuši zināmus panākumus parti- 
jas cīņas uzdevumu izpildē un grib darbu turpināt. 

Vēl rodas jautājums par to, ka ansambļa dalībniekiem 
vajadzētu mācīties. Bet no kā? Pašu vidū cilvēku ar pro- 
fesionālu izglītību nav. Joprojām pastāv liela augstprā- 
tība pret profesionālo «pilsonisko» teātri, norobežoša- 
nās no visas «nestrādnieciskās» (kaut arī progresīvās) 
mākslas un tās sasniegumiem. Kā Anna Lācis atzīmē: 
«Tai laikā nekādu kompromisu nevarēja būt.» 


1 Spartaks, RABCB dramsekcijas teātris un strādnieku teātra 
darba principi. — «Kreisā Fronte», 1928, Ne 3, 31. lpp. 

Minētā diskusija rāda, ka joprojām pastāv kārdinā- 
jums pārvērst strādnieku ansambļus par liela stila teātri 
ar lielu lugu izrādēm. Bet «Kreisā Fronte» atgādina 
1924. gada neveiksmi ar lielajām lugām, atgādina kā 
finansiālās un politiskās grūtības, tā arī draudus ieslīgt 
sadzīves drāmā.! Kreisie arodnieki neuzņemas uzsākt 
paralēlu darbu profesionālajam Strādnieku teātrim un pa- 
liek pie sava politisko ansambļu spēles tipa — radniecīga 
Padomju Savienības aģittrupām «Zilā blūze», bet tai pašā 
laikā dziļi oriģināla un savas zemes pamatos balstīta. 

Ja RABCB ansambļu darbs tai laikā bija populārs 
galvenokārt tikai strādnieku vidū, tad Padomju Savie- 
| nības ansambļa «Zilā blūze» viesošanās 1927. gadā Rīgā 
radīja aģitpropa teātra popularitāti visplašākajā sabied- 
rībā. Par «Zilo blūzi» rakstīja visās avīzēs. Kaut arī 
ansamblis bija no Padomju Krievijas, bija dzirdami atzi- 
nīgi vārdi. Un likās, ka Rīgas sabiedrība tikai nupat 
atklājusi konstruktīvā teātra tipu, kurš patiesībā tepat 
Rīgā darbojās jau kopš 1924. gada. (Aculiecinieki stāsta, \ 
ka Padomju Krievijas «Zilās blūzes» priekšnesums esot 
bijis daudzveidīgāks un bagātāks.) 

Pēc «Zilās blūzes» viesizrādēm sociāldemokrātu ideo- 
logi uzsāka plašu šo principu propagandu, aicinot 
līdzīgus ansambļus radīt arī Latvijā, ne ar vārdu neminot 
RABCB-ansambļu jau diezgan ilgo darbu šai žanrā.” 

Varbūt ansambļu izrādes būtu guvušas vēl plašāku 
izplatību, ja tām nebūtu nemitīgi jāsaduras ar aizliegu- 
miem, spaidiem un vajāšanām. Kaut vai fakti, ka Darba 
svētkus dažkārt nācās pārcelt no viena datuma uz 
otru, jo vienreiz dārza vārti bijuši aizslēgti un poli- 
cijas apsargāti, citreiz paredzētā programma apcirpta 


1 J. Sv. RABCB dramsekcijas teātris un strādnieku teātra darba 
principi. — «Kreisā Fronte», 1928, Ne 3, 32. lpp. 

? Dukurs R. Kādam jābūt strādnieku teātrim. — «Sociālde- 
mokrāts», 1928, 14. febr. 

līdz pēdējam vai arī svētku rīkotāji apcietināti. Tādā 
kārtā strādnieku uzvedumi nevarēja gūt to teorētisko 
pamatojumu un atbalstu, ko йе guva tad, kad tos pār- 
ņēma legāli strādājošie sociāldemokrāti. Apzinājuši šī 
žanra efektivitāti, viņi sāka plaši izvērst darbu, acīm 
redzot, saturā mazāk asi un kaujinieciski, ja jau kolek- 
{туи darbība tā spēja vērsties plašumā ип gūt atbalsi tā 
laika presē. 1929. gada Kultūras svētku programmā jau 
lasām: «Biedrības «Strādnieku sports un sargs» aģit- 
grupa «Zilā blūze», biedrības «Darba jaunatne» aģit- 
grupa «Dzīvā avīze».» 

Jau runājām par masu teātra principiem, par laukuma 
teātra principiem, kas divdesmito gadu sākumā radīja 
interesi strādnieku kultūras darbinieku vidū un Latvijā 
guva savu izpausmi «Gadsimta seju» izrādē. Ar 
1924. gadu šis darbs turpinājās ikgadējos Darba svētku 
uzvedumos. Bet masu teātra jautājumā atkārtojās tas 
pats, kas aģitgrupu darbā. Pēc RABCB četru gadu prak- 
tiska darba šai jomā par masu teātra jautājumiem sāk 
dzīvi interesēties sociāldemokrāti, ceļot augšā un pa- 
sniedzot to kā gluži jaunu strādnieku teātra principu.! 

Jau ar pirmajiem praktiskā darba soļiem saprast šo 
divu strādnieku teātrim tik nepieciešamo žanru lietderību 
šķiru cīņas apstākļos — vai tas nerunā par komunistiskā 
teātra darbinieku, to skaitā par Annas Lācis laikmeta iz- 
jūtu kā proletariāta cīņas, tā teātra mākslas jautājumos? 

1928. gads atnesa vēl smagākas represijas: šai gadā 
slēdza kreisās arodbiedrības — «par komunistisku dar- 
bību». Līdz ar to dramsekcijas bāze tika likvidēta. 
1928. gada vasarā vēl notika pēdējie Darba svētki, kuru 
tīkls jau bija paguvis sazaroties pa visu Latviju. 


1 Ķikuts P. Strādnieku aģitācijas teātris. — «Sociāldemokrāts», 
1928, 16. aug.; -ers. Strādnieku teātri. — «Sociāldemokrāts», 
1928, 14. okt.; Ķikuts P. Strādnieku teātra aģitācijas aktieris. — 
«Sociāldemokrāts», 1928, 23. aug.; Ķikuts P. Masu teātra pa- 
mati. — «Sociāldemokrāts», 1928, 27. sept. 

1929. gadā Darba svētkus aizliedza, lai gan tie bija jau 
sagatavoti. 1930. gadā — tāpat. Represijas auga augumā. 

«Viens no vissvarīgākajiem momentiem šai CB darbā 
bija un paliek tas, ka viņš organizēja masas. Ka tas tā, 
to vislabāk pierāda lielie Darba svētku inscenējumi Rīgā 
un provincē. Tanī aktīvo strādnieku vien dažreiz sim- 
tiem. Un apmeklētāju skaits ar katru gadu pieauga tik 
strauji, ka ne vien sociāldemokrātiskajām organizācijām, 
bet arī policijas ministrijai no tā palika bailes.»! 

Varēja likties, ka kreisais kultūras darbs nu ir sa- 
grauts. Taču kreiso arodbiedrību darbs pēc apvienojošā 
centra slēgšanas „sadalījās atsevišķās organizācijās. Un 
tās turpināja strādāt. Strādāja arī dramsekcija. Ja vēlāk 
Linards Laicens dramsekcijas darbu buržuāziskās Latvi- 
jas apstākļos nosauc par «vajāto teātri», tad 1929. gadā 
nelielā rakstā par diviem uzvedumiem «Preses parāde» 


un «Cirks» viņš raksta pavisam tieši — «teātris zem pa- 
pēža».” 

! Laicens L. Kreisā kultūrdarba jautājumi šodien. — Raksti 
9 sēj., 9. sēj. R., 1960, 98. lpp. 

? Laicens L. Teātris zem papēža. — Raksti 9 sēj., 8. sēj. 


R., 1959. 469. lpp. 

Skati по L. Paegles «Zemes sāls» izrādes 


8 — Anna Lācis 


Neraugoties uz visu, meistarības un mākslinieciskā 
līmeņa ziņā ansamblis nemitīgi aug. Lielāks kļuvis izrāžu 
spraigums, mērķtiecīgāks asums, noteiktāks un veiklāks 
kļuvis temps. Varbūt šos uzvedumus iestudējis Eduards 
Priede, varbūt kāds cits. Bet šeit tiek atzīmēts jauns spē- 
les paņēmienu pielietojums: parodizēta dziesma — klau- 
niskais elements, kas iedarbojas ne vien izteiksmē krā- 
saini, bet arī idejiski elektrizējoši. 

Laikmeta aģitācijas mākslas īpatnības gūst arvien pla- 
šāku attīstību. 

Darbi ' tika sacerēti speciāli ansambļa vajadzībām. 
Uzveda arī vairākus A. Baloža sacerējumus, piemēram, 
«Kas viņi ir?» (ar antireliģisku tēmu). Taču «Spartakieši», 
kā atceras A. Balodis, toreiz aizliegti. Dzīva palikusi tikai 
dziesma, kas rakstīta šim uzvedumam — «Mēs strād- 
nieki, no mūsu soļiem...». 

Ansamblī tai laikā aktīvi darbojušies arī strādnieku 
aktieri F. Šūlmeisters, Ella Šūlmeistere, Milda Rozentāle, 
leva Pliesmane и. с. 

Zilblūznieku aģitkolektīvos, kas turpināja kreiso arod- 
nieku darbu aģitmākslas laukā, daudz darba ielika V. Cī- 
rulis-Indzers un citi. Tās bija pusnelegālas grupas, kas 
pastāvēja pie jaunatnes organizācijām. Šie kolektīvi ak- 
tīvi darbojās līdz pat 1934. gadam — līdz fašistiskās dik- 
tatūras nodibināšanas laikam. Zilblūznieki, iedami līdzi 
sava laikmeta idejiskajām cīņām, iedami līdzi sava laik- 
meta aģitmākslas prasībām, attīstīja un pilnveidoja savu 
mākslu. Bet viņu darbā tika saglabāts izejas punkts un 
pamats — 1924. gada pirmie ansambļi, pirmais ceļa 
cirtums konstruktīvā teātra žanrā, aģitmākslas principos, 
kuru veidošanā roku pielikusi arī režisore Anna Lācis. 


MARIJA ADAMOVA 


VALMIERA. LEONA PAEGLES 

Jutos laimīga. Bija beidzies karš, un es mācījos Pa- 
domju Latvijas pirmajā teātra studijā, kas tika noorgani- 
zēta tagadējā A. Upīša Akadēmiskajā drāmas teātrī. 
Kas par to, ka dažreiz vēl pārtikām no sausiņiem, kurus 
kopīgi grauzām nodarbību vakaros, — bija 1946. gads. 

Pēc studijas beigšanas uzzināju, ka Valmieras teātrim 
vajadzīga aktrise, un 1948. gada lietainā augusta nova- 
karē iebraucu Valmierā ar vienu vienīgu domu — tēlot 
atbildīgas, interesantas lomas. 

Pirmo braucienu pa Latgali tajā rudenī es labi atceros. 
Sēdējām smagajā automašīnā kopā ar dekorācijām. Ceļi 
dubļaini, mašīna bieži iegrima, plīsa riepas. Bija reizes, 
kad piemērotu telpu trūkuma dēļ izrādes notika šķūnī. 
Citkārt pie kultūras iestāžu durvīm atradām piespraustu 
zīmīti, ka vadītājs strādā uz lauka. Reizumis arī mēs, 
aktieri, pirms izrādes gājām palīgā nokopt laukus. Tel- 
pas bieži bija aukstas, neuzpostas, naktsmājas pagadī- 
jās arī zem skatuves, pagrabā, mitros salmos. Bet tad, 
kad jutām tautas nama vai ciema padomes darbinieku 
gādību un rūpību, redzējām, ka skatītāji mūs gaida, pie- 
mirsām izbraukumu grūtības. 

Toreiz es domāju tāpat kā vairākums mūsu teātrī: ja 
cilvēki uz izrādi nāk — tā patīk, ja nenāk — nepatīk. 
Skatītājs pats prot novērtēt īstu mākslu, galvenais, jā- 
prot uz skatuves darboties organiski, emocionāli, tem- 
peramentīgi. Teātrī dzirdēja runājam par to, ka skatītā- 
jam neinteresējot lugas ar laikmetīgu tematiku, jo, dien- 
dienā nocīnījušies ar ikdienas rūpēm, cilvēki gribot 
teātrī atpūsties, izklaidēties. Tāpēc jārādot lugas par mī- 
Iestību, ar saistošu intrigu, Rietumeiropas klasikas darbi, 

tā saucamās kostīmu lugas, kuras esot tīkamas gan acij, 
gan sirdij. Es ieklausījos šo kolēģu izteiktajās domās, 
taču instinktīvi nevarēju pievienoties tik kategoriskam 
spriedumam par skatītāju. 

Tā 1948. gada rudenī sākās mana «dzīve uz riteņiem» 
saulē, lietū, putenī un šķīdonī. Es neiedziļinājos pēckara 
dzīves attīstības pretrunās un jūsmoju par visu jauno, ko 
manā dzīvē ienesa teātris. Līdz ar citiem aktieriem gai- 
dīju repertuārā parādāmies jaunu lugu un, protams, 
jaunu lomu sev. 

Pēc dažiem mēnešiem dzirdēju runājam, ka teātrī 
gaidāma jauna režisore. Viņa arī ieradās. Atceros 
dienu, kad kolektīvu iepazīstināja ar Annu Lācis. Mēs 
sapulcējāmies nelielajā mēģinājumu telpā, un pēc iepa- 
zīšanās režisore ikvienam no mums paspieda roku. Arī 
man. Es sajutu enerģisku mazas plaukstas spiedienu, un 
mani uzlūkoja gaišs, atklāts skatiens. 


Valmieras drāmas teātrī Anna Lācis ienāca mākslinie- 
ces personības brieduma laikā, ienāca ar noteiktu ide- 
jisku pārliecību un estētiskiem uzskatiem. No 1948. gada 
līdz 1957. gadam strādādama Valmieras teātrī un no 
1950. gada būdama šī teātra galvenā režisore, viņa 
attīstīja un padziļināja politiskā teātra tradīcijas jaunos 
vēsturiskos apstākļos — pirmajos desmit pēckara gados 
Padomju Latvijā. 

Konsekventa, idejiski skaidra repertuāra izvēle, lugas, 
kurās bija skartas pašas svarīgākās un satraucošākās 
norises cīņā par jaunā cilvēka veidošanu un aktuāli 
pasaules notikumi, noteica teātra seju. Personiska, intīma 
tematika teātri interesēja tikai tad, ja tā bija risināta 
saistībā ar sociāli vēsturiskiem procesiem. Izrādēm vaja- 

dzēja rosināt skatītāju domāt par nozīmīgām problē- 
mām, lai viņš kļūtu vērīgāks pret sevi un dzīves īstenību, 
lai skatītājā mostos vēlēšanās iejaukties dzīvē un palī- 
dzēt veidot jauno sabiedrību. 

Holandiešu mākslinieka Pītera Breigela gleznas daž- 
kārt rada iespaidu, it kā tās būtu sadalītas daudzos 
sektoros un ikvienā no tiem parādīta kāda daudzveidī- 
gās, skarbās dzīves ikdienas norise. Bet gleznas kom- 
pozīcija, tās ritma dinamika piešķir viņa darbiem sarež- 
ģīta veseluma apveidu. Annai Lācis gleznotājs Breigels 
ar viņa dzīves un mākslas izpratni bija tuvs. Arī režisore 
meklēja lugās šo līdz malām piesātināto raupjās dzīves 
vielu, episka rakstura dramatiskus sacerējumus ar plašu 
dzīves notēlojumu. Par teātra repertuāra pamatu kļuva 
lugas, kas apliecina padomju dzīvi, lugas, kas risina 
antireliģiskus un internacionālus tematus, literāri darbi, 
kuri vēršas pret karu un kuros ir attēloti atsevišķa cilvēka 
un sabiedrības attīstības procesi. 

Režisores Annas Lācis laikā Valmieras teātri dēvēja 
par kaujinieciski publicistisku. 

Intensīvi meklējumi bija raksturīgi ne tikai repertuāra 
izvēlē, teātrim rūpēja arī, kā skaidrāk un saprotamāk 
atklāt lugas saturu, aktīvāk iedarbojoties uz skatītāju. 
Skatuves їеЇріѕкаја risinājumā režisore bieži pielietoja 
simultānspēles paņēmienus un izteiksmes līdzekļu atlasē 
pievērsās mākslinieciskai publicistikai. Lai atklātu kon- 
flikta un rakstura saasinājumu aktieru spēlē, bija nepie- 
ciešams skaidrs lomas zīmējums, sociāli psiholoģisks 
tēla traktējums, jo publicistika necieš nenoteiktību. 

Ceļojošā teātra ikdiena reizēm nedeva režisorei pat 
minimālu izrādes sagatavošanas laiku, un tomēr Annas 
Lācis iestudēto lugu režijas eksemplārus varētu pielī- 
dzināt rūpīgi izstrādātai kaujas dispozīcijai. Anna Lācis 
piederēja pie tiem režisoriem, kas jau pirmajā mēģi- 
nājumā kolektīvu iepazīstināja ar savu lugas koncep- 
ciju un izvirzīja aktieriem virkni uzdevumu, kurus 


121 


izpildot noskaidrojās katra tēla traktējums, tā vieta un 
nozīme visā tēlu sistēmā. Darbā ar aktieri režisore tiecās 
pēc tēla daudzpusīgas atklāsmes, lai cilvēki uz skatuves 
būtu tikpat daudzveidīgi un sarežģīti, kādus mēs tos 
sastopam dzīvē. Pirmajā brīdī uzdevumu «lavīna» aktie- 
rus samulsināja, jo mēs sapratām, ka tie nav viegli, bet 
paveicami sīvā cīniņā. Kādu mirkli pretojās aktiera 
«mīļais slinkums», gribējās pēc iespējas ilgāk pakavēties 
«atelpas joslā», bet, iesaistīti aizrautīgajā un mērķtie- 
cīgājā mēģinājumu procesā, mēs strādājām ar vislielāko 
atdevi. 

Annas Lācis plašie un dziļie ekskursi lugas materiālā, 
prasme iedziļināties lugā dotajos dzīves apstākļos palī- 
dzēja mums izprast būtisko un tipisko savos tēlos. lestu- 
dējuma gatavošanu viņa sāka ar pamatīgu lugas 
analīzi — iztirzāja fabulas, sižeta, notikumu, tēlu 
attīstību. Galveno notikumu lugā Anna Lācis salīdzināja 
ar planētu, ap kuru kā pavadoņi riņķo mazāki notikumi. 
Cēlienu režisore mēdza sadalīt posmos, epizodēs un 
katrā no tām meklēja aktīvu tēla darbību. Skatos, dialo- 
gos un epizodēs viņa analizēja un uzsvēra to notikumu 
rezultātu, kurš radīja pārmaiņas personu attiecībās un 
uzskatos. Tāpēc mēģinājumos režisore vienmēr aktierim 
vaicāja: ar ko jūs no šā skata aizejat, kāds notikums jūsu 
tēlu ietekmē un pārveido? Vai arī tika pasvītrots, ka 
tēlā nekādas izmaiņas nenotiek. 

Izrādes posmam vai epizodei viņa deva īpašu nosau- 
kumu, izvēloties tādu, kas rosināja aktiera fantāziju. 
«Pareizs nosaukums, kas apzīmē posma saturu, atklāj arī 
posmā ietverto uzdevumu,»' rakstīja Staņislavskis. Uzde- 
vumam jābūt vilinošam, vai, kā režisore mēdza teikt, 
katram aktierim vajadzīga individuāla «ēsma», uz kuru 
viņš reaģē. Tā, piemēram, aktierim K. Lorencam Sčast- 


! Станиславский K. Куски и задачи. — Собрание co- 
чинений в 8-и T., т. 2. M., 1954, с. 161. 

livceva tēlā Ostrovska komēdijā «Mežs» par šādu 
«ēsmu» kļuva vēlēšanās spēlēt, kaislība uz teātri, un 
tādēļ Sčastļivcevs pārvar praktiķa tieksmes. 

Lugas analīzē režisore iesaistīja visu ansambli. Sevišķi 
aktīvi šādu kolektīva darba principu lietojām, iestudē- 
jot padomju lugas — A. Brodeles komēdijas, A. Jākob- 
sona lugu «Trīs kapteiņi». V. Lāča romāna «Uz jauno 
krastu» dramatizējuma inscenējumam par analīzes mate- 
riālu noderēja pats romāns. Aktieri paši meklēja tekstus, 
kas precizētu tēlus. Radās pat jaunas ainas: režisore 
ieteica dramatizējuma autoram V. Sauleskalnam uzrakstīt 
Sūrumu ainu, lai labāk parādītu Annas tēla attīstību; 
arī Aivara ievainošanas skats kļuva sižeta attīstībai ne- 
pieciešams. Tādā kārtā mēs noskaidrojām dramatizē- 
juma vērtības un trūkumus, režisore mūs virzīja, atlasīja 
vajadzīgo un interesanto, koordinēja mūsu kopīgo 
darbu. Īpaši aizrautīgs sava tēla režisors bija Aivara 
lomas tēlotājs aktieris A. Martinsons, kas savāca tādu 
kaudzi materiālu, ka vēlāk ar lielām sirdssāpēm bija 
jāizdara teksta atlase. 

Iejaukšanos dramaturģiskajā materiālā A. Lācis izda- 
rīja, arī veidojot izrādi «Stāsti par mācītājiem». Lai 
A. Upīša viencēlienu ciklu «Dekamerons», «Bezdievis», 
«Dvēseļu izvadītāji» un «Kad tas kungs paklausa» apvie- 
notu vienā izrādē, mācītāju visos viencēlienos tēloja 
viens un tas pats aktieris (V. Mediņš). Atsevišķos viencē- 
lienus sasaistīja intermēdijas, kurās tika izmantoti arī 
dažu V. |. Ļeņina darbu citāti par reliģijas jautājumiem. 
Režisores iekļautās starpspēles, protams, nesasniedza 
Servantesa intermēdiju virtuozitāti, taču dotajā uzve- 
dumā tās padziļināja izrādes saturu un informēja skatī- 
tājus par dažādiem notikumiem, kas savukārt precizēja 
dzīves gleznu attiecīgajā viencēlienā. 

Kolektīvā darba principu, ko režisore bija pārņēmusi 
no «vajātā teātra» prakses, viņa centās ieviest mērķtie- 
cīgi, lai aktivizētu aktieru radošo iniciatīvu. Mēs mācī- 

jāmies būt savas lomas režisori un lomas materiāla orga- 
nizētāji. Lugā attēlotā laikmeta studijas padarīja gan mūs 
pašus, gan atveidojamos tēlus bagātākus un ietilpīgākus. 
Šai ziņā režisore īstenoja Staņislavska centienus — pār- 
varēt aktiera trivialitāti, lai iedziļinātos dzīvē un cil- 
vēkos. 

Valmieras teātris izvirzīja augstas prasības pret aktieri 
un skatītāju. Aktierim vajadzēja būt ne tikai speciālistam, 
kas izkopj un pilnveido savu meistarību. Pirmām kārtām 
aktieri raksturo viņa personība, viņa morāles kritēriji un 
pasaules uzskats. Anna Lācis šai sakarā bieži minēja 
divdesmito gadu buržuāziskās Latvijas «vajātā teātra» 
ļaudis, kam idejiskā pārliecība daudzkārt bija palīdzē- 
jusi veikt mākslas uzdevumu. Par aktiera ideālu režisore 
uzskatīja aktieri-pilsoni. 

Annu Lācis satrauca apkārtējā dzīve, viņa izjuta orga- 
nisku prasību būt saistībā ar reālo īstenību, vienmēr 
bija gatava aizstāvēt jauno, mesties cīņā pret novecojušo 
un sastingušo. Var sacīt, ka viņai piemita «dumpinieces 
pievilcība». Viņa ienīda mietpilsonisko apmierinātību un 
pūlējās izraisīt mūsos nesamierinātību ar dzīvē sastopa- 
majām nepilnībām, vēlējās, lai cilvēki rīkotos tā, kā saka 
B. Brehta lugas «Lopkautuves svētā Johanna» varone: 
«Parūpējieties, lai, atstājot šo pasauli, jūs ne tikai paši 
būtu labi bijuši, bet pamestu arī labu pasauli.» 

Annas Lācis enerģija šķita neizsmeļama. Kad režisorei 
vajadzēja paralēli mēģināt divas lugas — H. Ibsena «Spo- 
kus» un V. Lāča «Uz jauno krastu» —, viņu nodarbināja 
doma, kā šos mēģinājumus apvienot. Palīgā tika aicināti 
asistenti. Šajā mēģinājumu periodā mēs režisori nosau- 
cām par «divu kungu kalpu», un jāteic, ka savu jauno 
lomu — «Trufaldīno brunčos» (pašas traktējumā tādu, 
kādu to tēloja arī aktieris A. Martinsons izrādē «Divu 
kungu kalps») — viņa veica godam (dažreiz gan sajau- 
cot abu lugu personas, bet mums sagādājot jautrus 
atelpas brīžus). 

Skats по А. Brodeles «Dedzīgās sirdis» izrādes. Klāvs — В. Prie- 
dītis, Melānija — A. Salduma 


Skats no B. Lavreņova «Amerikas balss» izrādes 


Tiklīdz Anna Lācis bija pārkāpusi teātra slieksni, viņas 
garīgais možums visus «elektrizēja». Kad raisījās neskai- 
tāmi jautājumi par jaunāko literatūrā, mākslā, politikā, 
dzīvē, sarunā iejaucās pat visneitrālākais kolēģis. Reži- 
sorei patika atklāti izteikt savas domas, strīdēties, disku- 
tēt, urdīt cilvēkā viņa snaudošo intelektu. Bet intrigas 
režisore necieta un vairākkārt atgādināja padomju teātra 
priekšrocību atklāti apspriest daiļrades jautājumus. Anna 
Lācis dzīvoja aktīvu, spraigu iekšēju dzīvi, un kūtrākos 
no mums tāds nemiers pat kaitināja, jo vajadzēja pastā- 
vīgi atrasties tādā kā trauksmes stāvoklī. 

Reiz teātrī līdzās parastajam ziņojumu un pavēļu dē- 
lim radās vēl viens ar nosaukumu «Vai tu to zini?». Pie tā 
ar aktīvu aktrises Z. Dekšņas palīdzību parādījās raksti 
par nozīmīgiem politiskās un mākslas dzīves notikumiem, 
interesantākie materiāli no žurnāla «Teatr», dažādi 
teātra problēmu iztirzājumi. lkvienu mūsu pirmizrādi 
bagātināja foajē izstādītie stendi. Tajos bija raksti, kuros 
aktieri stāstīja par savu darbu pie lomas, režisore, deko- 
rators un citi teātra darbinieki — par izrādes tapšanu. 
Mēs gatavojām literārus vakarus, kas bija veltīti Gor- 
kija, Puškina, Gogoļa daiļradei, uzstājāmies skolās un 
paši bijām gan lektori, gan fragmentu izpildītāji. 

Režisore sacīja, ka māksliniekam jāprot dzīvē un cil- 
vēkos saskatīt jauno, tvert sabiedriskās dzīves norises 
un aktiera uzdevums ir izprast un atklāt jaunā per- 
spektīvu. Lai to spētu īstenot, aktierim ne tikai jāmetas 
dzīves drūzmā, bet arī jābūt teorētiski izglītotam, tāpēc 
jāmācās. Tagad nevienu vairs nepārsteidz G. Tovstono- 
gova, K. Irda, J. Miltiņa un citu režisoru prasība pēc 
gudra, izglītota aktiera. Turpretim toreiz daudziem no 
mums Annas Lācis pamatotā prasība likās iedoma un 
pārspīlējums. 

Pēc mēģinājumiem režisore mums lasīja lekcijas par 
teātra vēsturi, Staņislavska sistēmu, dramaturģijas prob- 
lēmām, stāstīja, piemēram, par Šillera drāmu ciešo sais- 

tību ar autora sabiedriski politiskajiem uzskatiem (starp 
citu — «Laupītāji» ir viena no Annas Lācis nerealizēta- 
jām iecerēm), visu to saistot ar piemēriem no mūsu kolek- 
Туа un citu teātru prakses. Lai kolektīvs būtu sagatavots 
un varētu izteikt arī savas piezīmes, režisore iepazīsti- 
nāja ar topošās izrādes koncepciju, paskaidroja, kāds ir 
izrādes uzdevums, ar kādiem mākslinieciskiem līdzek- 
jiem un kādā žanrā izrāde tiks veidota (tehnoloģija ar 
ideoloģiju ir savstarpēji saistītas). 

Otra režisora darbā Anna Lācis nejaucās, bet, ja nu 
izrāde «sašķobījās», tad devās talkā ar analīzi, palīdzot 
sagatavot A. Afinogenova lugas «Mašeņka» (rež. A. Ti- 
tāns) un A. Šteina lugas «Tava personīgā lieta» (rež. 
T. Baboliņa) izrādes. Atceros arī lugas «Tēvocis Vaņa» 
(rež. P. Lūcis) mēģinājuma apspriedi, kurā pat «kluso 
toņu» piekritēji nenocietās un aizrādīja, ka aktieriem 
nevajadzētu Čehova tekstu runāt tādā aizkapa balsī. 
Anna Lācis sīki analizēja Čehova lugas «Tēvocis Vaņa» 
sižetu, notikumus, tēlus, un viņas uzstāšanās varēja kļūt 
par bagātu vielu aktieru pārdomām un darbam. 

Pirmajos pēckara gados Anna Lācis bija viena no 
nedaudzajiem republikas režisoriem, kas presē runāja 
par sava teātra jauno aktieru darbu.' Mūsu teātrī un 
ārpus tā, dažādās teātra darbinieku sanāksmēs un kon- 
ferencēs viņa pievērsa uzmanību trūkumiem teātru rado- 
šajā darbā un vēl neatrisinātām problēmām. 

Šodien es saprotu Annas Lācis nemieru un neapmieri- 
nātību par to, ka vienmēr pietrūka laika radīt nevainoja- 
mas izrādes. Tagad es saprotu režisores satraukumu to- 
dien, kad pirmo reizi viņas acīs pamanīju asaras, jo 
tuvojās G. Nikolajevas lugas «Augstais vilnis» izrādes 
pieņemšana, bet uzvedums vēl neturējās kopā. 

Režisores attieksme pret kritiku bija saprātīga, jo viņa 


1 Lācis A. Darbs ar teātra jaunatni. — «Karogs», 1951, Ne 9, 
851. lpp. 

meklēja tajā virzītājspēku. Visu bez ierunām Anna Lācis 
nepieņēma, un nereti varēja rasties iespaids, ka viņa kri- 
tiku neuzklausa. Īstenībā tā bija režisores patstāvība un 
pārliecība, ko viņa tiecās ieaudzināt arī aktieros. 

Anna Lācis arvien centās paplašināt aktieru daiļrades 
perspektīvu. Viņa bija pārliecināta, ka cilvēks iespēj 
vairāk, nekā attiecīgajā brīdī dara. Turklāt viņu tirdīja 
zinātkāre, azarts — kādas vēl neatklātas spējas šai cil- 
vēkā mīt? Kolektīvam viņas izdarītā lomu sadale bieži 
vien šķita neizprotama, jo attiecībā uz to, ko ikviens no 
mums var spēlēt, mēs bijām ierasto priekšstatu varā. Tā, 
piemēram, aktrise Vilma Liepiņa bijušajā Jelgavas teātrī 
ar lieliem panākumiem bija tēlojusi koķetas sievietes un 
drāmas varones, te pēkšņi viņai iedala Otīlijas lomu 
A. Upīša komēdijā «Ziņģu Ješkas uzvara»! Vēlāk aktrise 
par šo gadījumu Annai Lācis teica: «Lielu protestu manī 
izraisīja jūsu lomu sadalījums. Es — Otīlija?! Pie tam jūsu 
kategoriskums — «es varu šo darbu iestudēt tikai tad, 
ja Otīliju spēlē Liepiņa». Bet es taču to nevaru, es izmi- 
sīgi pretojos. Ikviena aktiera +. s. ampluā beidzot ir arī 
robeža! Laikam tīšuprāt gribat mani «iegāzt».» Taču 
izrādījās, ka režisorei taisnība, — Otīlija kļuva par aktri- 
ses uzvaru, par pagriezienu viņas daiļrades biogrāfijā 
un pavēra viņai ceļu uz asa rakstura lomām. 

To pašu var sacīt par aktieri K. Lorencu, kas no «gaiša- 
jiem zēniem» aizstaigāja līdz sarežģītiem raksturiem, par 
A. Martinsona, Р. Muraškas, B.Priedīša aktiermeistarības 
daudzpusību. Annu Lācis ieinteresēja aktiera J. Mētras 
spējas, it īpaši pēc Osvalda lomas, kuru viņa vērtēja 
atzinīgi. Īsajā sadarbības laikā viņa cienīja latviešu ve- 
cākā aktiera R. Brīvmaņa disciplinētību, atbildības sajūtu, 
viņa reālistiski veidotos tēlus. Režisores tieksmi audzi- 
nāt daudzpusīgu aktieri izjutu arī es. Man padevās mei- 
tenīgi tēli: Ļena A. Arbuzova lugā «Seši mīļi cilvēki», 
Helle-Malle A. Jākobsona «Trīs kapteiņos», Dace 
A. Brodeles lugā «Dace meklē laimi». Un režisore bieži 

mani kaitināja, teikdama, Ка tie viegli tapuši, jo strādājot 
nemaz netiku raudājusi. Bet, kad pēc piemīlīgajām mei- 
tenēm viņa man uzticēja sarežģītākus raksturus — Hedu 
H. Ibsena «Hedā Gablerē» (režisors Bernhards Reihs), 
Ludmilu S. Mihalkova «Zaudētajā mājā», Orsīno G. Le- 
singa «Emīlijā Galoti», Maiju J. Raiņa traģēdijā «Mīla 
stiprāka par nāvi», — es varēju pārliecināties par savām 
ašaru potencēm. 

Mēģinājumos režisore izvēlējās dažādu stratēģiju. 
Psiholoģiski komplicētākām lugām tika atvēlēts ilgāks 
galda periods. Aktrise V. Liepiņa atceras, ka Ibsena 
lugas «Spoki» analīze paņēmusi lielāko daļu mēģinā- 
jumu. «Tika uzdoti visdažādākie jautājumi, sarežģīti un 
mērķtiecīgi, kas lika nemitīgi domāt un uzkrāt tēla iekšē- 
jās pasaules bagāžu. Pēc šāda darba izkristalizējās Al- 
vinga kundzes tēla kodols.» 

Bet vispār Anna Lācis nemēdza ilgi sēdēt pie galda, jo 
tad aktieri kļuva pasīvi, inerti. Dažkārt, noskaidrojuši 
attiecīgos apstākļus, konfliktu, raksturu, aktieri tūlīt sāka 
darboties telpā. Arī šoreiz izmantošu V. Liepiņas stāstī- 
jumu par A. Upīša komēdijas «Ziņģu Ješkas uzvara» mē- 
ģinājumu: «Pati darba metode bija atkal jauna. Izlasī- 
jām lugu un tūlīt aranžējām ar visiem rekvizītiem, deko- 
rāciju detaļām, kostīmos. Es paklausīgi izpildīju visu, ko 
režisore lika man darīt. Pirmā cēliena dialogā ar Sal- 
mieni trenkāju vistas, izžāvu veļu, slaucīju un kārtoju 
istabu, bet iekšēji protestēju — sak, kam tas viss? Atkār- 
tot un atkārtot... Mugura sāp, rokas sāp, sviedri līst... 
Tiklīdz gribu atpūsties, dzirdu režisores norādījumu, ka 
cāļi čivina, vistas atkal dobēs... Elsoju, izmisusi sacīju, 
ka nevaru vairs parunāt. Pēkšņi atskan Annas Lācis 
līksmais sauciens no zāles: «Grūti, ko? Vai tagad sapro- 
tat, kāpēc Otīlija akli sapņo par laimīgu dzīvi Klūgās 
un tik alkatīgi cīnās par šo mērķi?» — «Saprotu,» es elso- 
dama atbildēju. Pēc tam sapratu, ka šis sviedrainais 
mēģinājums nebija nejaušība, bet režisores gudrība.» 

Anna Lācis atceras, ka pēc pirmizrādes Vilma Liepiņa 
paspiedusi viņai roku un sacījusi: «Esmu jūsu draugs.» 

Bet dažreiz jau pēc ģenerālmēģinājuma (piemēram, 
iestudējot Raiņa traģēdiju «Mīla stiprāka par nāvi») 
Anna Lācis sapulcināja ansambli atkal pie galda, lai 
rūpīgi izdarītu nepieciešamos labojumus un vēlreiz uz- 
manīgi pārlasītu lugu. 

Viņa mēģināja emocionāli, aizrautīgi un nervozi. Pats 
noslēpumainākais mākslinieka daiļradē ir «zemapziņas 
sprādziens», kad pēkšņi apzinīgā darba rezultātā rodas 
kvalitatīvi jauns cilvēks — tēls. Mēģinājumi ir interesan- 
tākais un sarežģītākais darba posms, kurā režisors kopā 
ar aktieri mērķtiecīgi gatavojas šim «sprādzienam». Mē- 
ģinājumu gaitā Anna Lācis aktieri rosināja darboties ak- 
tīvi, uzreiz mesties attiecīgajos apstākļos, pārspīlēt. 
Viņai patika improvizēt. Improvizācija aktieri aktivizēja 
(vajadzēja uzmanīgi vērot partneri, jo viņa rīcību neva- 
rēja paredzēt), rosināja tvert dzīvi dotajos apstākļos 
kopumā, dzīvot tajos ne tikai vienā plānā, bet vairākos 
uzreiz. Tiklīdz aktierim kāds dialogs nepadevās vai viņš 
runāja saturam garām, Anna Lācis steidzās uz skatuves, 
lai parādītu, kā darbībā jāatrisina skatuviskais uzdevums. 

Darba karstumā Anna Lācis impulsīvi reaģēja, ātri 
iedegās dusmās (tikpat ātri tās norima) vai priekā, ja 
aktierim kas izdevās. Darbā iekarsusi, režisore vārdus 
nemeklēja, un mēs bieži dzirdējām šaustošas replikas, 
kas patiesībā tomēr virzīja uz mērķi. Nāk prātā Ostrov- 
ska lugas «Mežs» mēģinājumā sacītais: «Priedīt, neaiz- | 
mirstiet šajā ainā sadalīties etapos!» Pēc tam kolēģi 
B. Priedīti vēl ilgi «dalīja etapos». Ļoti bieži asās repli- 
kas trāpīja mani, lai es pārvarētu kautrību un pasivitāti. 

Kad tēls nedevās rokā, es raudāju, un šajās reizēs reži- 
sore man likās pārspīlēti prasīga un barga. 

Mēģinājumu skaits allaž bija par mazu ип. pirmiz- 
rāde — vienmēr par tuvu. Režisore kļuva nepacietīga, 
divkārt prasīga. 

Jau vairākas reizes mēģinājām А. Brodeles lugas 
«Dace meklē laimi» kantora ainu. Dace dievina modes. 
Dabūjusi ārzemju modes žurnālus, viņa lielā aizgrābtībā 
izklāj tos uz rakstāmgalda, bet zemē nokrīt uz galda 
stūra sakrautās mapes. Taču man vēl ne reizi nebija izde- 
vies tās nogrūst. Es neizturēju un uzbudinājumā iesau- 
cos: «Lūdzu, nāciet un parādiet, kā tas jādara!» Režisori 
tāda nekaunība pārsteidza, viņa sadusmojās, uzskrēja uz 
skatuves un parādīja, kā ar vienu vēzienu var nogrūst 
šo kaudzi. 

Protams, izšķiroša nozīme bija aktiera meistarībai. 
Mēs ne vienmēr sasniedzām režisores prasīto nepiecie- 
šamo pakāpi. Aktieris A. Martinsons Makenedija tēla 
veidošanā (A. Jākobsona lugā «Šakāļi») palīdzēja sev ar 
pārspīlētu grimu, H. Aigars Heilā (Raiņa traģēdijā «Mīla 
stiprāka par nāvi») svārstījās galējībās — bija vai nu 
pārlieku rupjš, vai sentimentāls; arī es daža laba tēla 
sarežģītību atklāju vienpusīgi. 

Bet, kad radošās mokās darbs bija paveicies, Annai 
Lācis netrūka laba, uzmundrinoša vārda. Tad aizmirsās 
sarūgtinājums, pazuda sapīkums un mēs nevarējām neat- 
zīt viņas prasīguma un neatlaidības nepieciešamību. Tā- 
dās reizēs kolektīvā mēdza jokot, ka mūsu «mammai» 
izrāde atkal izdevusies viņas īpatnējā «griezienā». 

Annas Lācis savdabīgā tēlu uztvere un uzvedumu 
iecere bija likumsakarīga, jo tā izrietēja no režisores 
pārliecības, viņas principiem teātra mākslā. Režisore aiz- 
stāvēja aktīvu, iedarbīgu teātra mākslu, viņa tiecās pēc 
tā, lai skatītājs izrādes laikā ne tikai pārdzīvotu uz ska- 
tuves notiekošo, bet arī lai, atstājot teātra zāli, cilvēkam 
rastos vajadzība redzēto pārdomāt un izdarīt secināju- 
mus. Viņa necieta standartu, pseidoskaistumu un senti- 
mentu ne dzīvē, ne mākslā; necieta mīļus, nogludinātus 
tēlus, no kuriem iztvaicēta tēla sarežģītība, pretrunas un 
kuri atgādina «portretus bez galvām» (A. Upīts). Pēc 
Annas Lācis domām, skatuves tēla viengabalainība un 


9° 131 


кт Ң К) 
РРА 


Skats по E. Grīna «Vējš no dienvidiem» izrādes. Pāvo — 
R. Brīvmanis, Elza — A. Salduma, Lauris — K. Lorencs, mei- 
tene — O. Kaija, Einari — P. Muraška 


Skats no A. Makajonoka «Atvainojiet, lūdzami!» izrādes. Moš- 
kins — K. Lorencs, Kaļiberovs — B. Priedītis 


Skats no Thai-Djan-Čuna «Dienvidos по 38. рага- 
lēles» izrādes. Harijs Spelmans — Ž. Vīnkalns, 
Pak Tars — B. Priedītis, Džonsons — U. Koškins 


Skats no V. Lāča «Uz jauno krastu» izrādes. Lu- 
dis — V. Ferģis, Bruno — Z. Misiņš, Anna — 
M. Adamova, Mārcis — K. Lorencs 

harmonija sasniedzama prasmīgā viņa iekšējo pretrunu 
saliedējumā. Lugas notikumi, konflikts, tēli un to rīcība 
viņas izrādēs bija ārkārtīgi saasināti, lai jo skaidrāk un 
iedarbīgāk tos uztvertu skatītājs. 

Atceros, ka A. Ostrovska lugas «Mežs» iestudēšanas 
sākumā, analizējot Aksjušas tēlu, režisore pievērsa uzma- 
nību tam, ka visā tēlu sistēmā Aksjušai ir principiāla no- 
zīme. Viņa ir godīgs, estētiski attīstīts cilvēks, un šīs 
«pakļāvīgās» meitenes raksturīgākā īpašība ir viņas 
«nepakļāvība». Par tēla vadmotīvu kļuva skatā ar Bula- 
novu izteiktā Aksjušas doma: «Es esmu tāds pats cilvēks 
kā jūs.» Izrādē vajadzēja skaidri atklāties viņas cilvēcis- 
kajai cieņai, lepnumam un neatkarībai, it sevišķi ainā, 
kurā muižniece Gurmižska paziņo Aksjušai savu no- 
domu — izprecināt meiteni Bulanovam. Saprotams, ka 
Ostrovska Aksjuša nevarēja brīvi un atklāti protestēt: 
es stāvēju Gurmižskas priekšā, dūres savilkusi, pilna aiz- 
turēta protesta. Režisore manu uzdevumu vēl sarežģīja 
un bagātināja ar to, ka šajā epizodē skatītājiem vaja- 
dzēja sajust Aksjušas iekšējo uguni, vajadzēja radīt 
iespaidu, ka tieši viņa ir tā drāmas aktrise, kuru aktieris 
Ņesčastļivcevs visu mūžu meklējis. Tā nebija tikai atse- 
višķa tēla raksturīga iezīme. Tā bija nepieciešama izrādes 
virsuzdevumam, proti, lai parādītu, ka cilvēkus ar īstām, 
dziļām jūtām un humānistiskām idejām nevar uzvarēt. 
Šāds traktējums atšķīrās no samērā plaši izplatītā va- 
rianta, pēc kura Aksjušu atveidoja kā lirisku, pasīvu mei- 
teni, kura cieš no Gurmižskas spaidiem un kā putns sitas 
sprostā, alkdama laimes. Valmieras teātrī Aksjuša bija 
dzīvespriecīga, gribā mērķtiecīga, bez melodrama- 
tisma, kaut arī dziļi liriska savā mīlestībā. 

Pēc izrādes kāds kritiķis, vērtēdams manu Aksjušu, 
iesaucās, ka viņa līdzinoties gandrīz vai komjaunietei. 
Acīm redzot, viņš bija šā ierastā varianta piekritējs. Bet 
es to uztvēru kā komplimentu, — tātad Aksjušas darbī- 
gais, nepakļāvīgais gars izrādē bija sajusts. 

Dažreiz autora aprakstīto cilvēku aktieris uztver jau 
mēģinājumu sākumā, citreiz tam piekļūst izrādēs, bet 
nereti redzam māksliniekus darbojamies uz skatuves 
patiesi, ticami un tomēr — tēla nav. Ne vienmēr tik vien- 
kārši ir izskaidrojami cēloņi, kāpēc nav notikusi iekšējā 
pārveidošanās. Pirmais priekšstats par tēlu arvien ir vili- 
nošs, daudzsološs, bet ne vienmēr vēlāk attaisnojas. 
V. Lāča romāna «Uz jauno krastu» dramatizējumā Annu 
Pacepli lomas pirmajā pusē es uztvēru kā dzīves grūtību 
nomocītu meiteni. Taču režisore skaidroja, ka dzīves 
grūtības Annu nesalauž un viņas raksturu neiedragā, tieši 
otrādi — mazajā Aņķī briest protests pret netaisnību. 
Tēla evolūcija virzījās no stihiskiem, nemērķtiecīgiem 
sašutuma izpaudumiem uz apzinātu rīcību. Pirmajā tikša- 
nās brīdī ar saimnieka dēlu Aivaru savu naidīgo attieksmi 
es izteicu klusēdama. Sūrumu ainā, kad jaunie fašisti ņir- 
gājas par Aņķi, es visādi protestēju — rāvos ārā varmā- 
kām no rokām, lēcu augšā no krēsla, kurā viņi mani bija 
nogrūduši, spļāvu sejā. Un tikai tad, kad apcietināja tais- 
nīgo, cēlsirdīgo Artūru un Regutu, kuri mani bija izglā- 
buši no šiem huligāniem, es, Aņķis, droši un kategoriski 
pirmo reizi atteicos izpildīt ienīstā pusbrāļa Bruno pavēli. 

Lugas gaitā Anna Paceple rod sev vietu dzīves jaunajā 
krastā. Bet lomas pirmajā pusē viņu var dēvēt par div- 
desmitā gadsimta latviešu Aksjušu. Šāds tēla traktējums, 
izrādās, bija mākslinieciski pārliecinošs un ietekmīgs. Arī 
kritika to ievēroja: «... gribas atzīmēt režisores Annas 
Lācis lielu radošu uzvaru. Viņa daudz un neatlaidīgi 
strādājusi ar aktieriem, lai pēc iespējas pilnīgāku panāktu 
lugas idejiskā satura atklāsmi. No četrām galvenajām 
personām (Jānis Līdums, Ilze, Aivars, Anna) īpaša uzma- 
nība tikusi pievērsta Annas tēla padziļinātai atklāsmei 
(aktrise M. Ааатоуа).»! 


1 Литвинова Н. Театр имени Леона Паэгле в Риге. — 
«Советская молодежь», 1955, 7 дек. 

Tajos gados teātri nereti izturējās nevērīgi pret dra- 
maturģiskā sacerējuma žanru; arī dramaturgi paši savus 
darbus bieži nosauca par lugām, tuvāk neprecizējot 
žanru. Anna Lācis dramaturga darbā vienmēr meklēja 
žanra iezīmes un uz skatuves tās saasināja. Viņa vairījās 

skatītāju tikai pasmīdināt, tāpēc, piemēram, A. Upīša 
komēdijas «Ziņģu Ješkas uzvara» uzvedumā politiskā 
satīra tika akcentēta ar īpašiem teatrāliem izteiksmes 
līdzekļiem (bufonāde, farsam raksturīgas mizanscē- 
nas u. c.). Tāpat ar satīrisku sabiezinājumu izrādījām 
Ostrovska lugu «Mežs», Gogoļa komēdiju «Revidents», 
kurās dramaturgi nesaudzīgi šausta sava laika netikumus. 

Žanru Anna Lācis neuzskatīja par kaut ko sastingušu, 
vienveidīgu un nemainīgu. Tā, piemēram, K. Goldoni 
komēdijas «Divu kungu kalps» izrādē viņa iekļāva arī 
drāmas žanra elementus. Varones Beatričes raksturā 
mēs meklējām ne tikai komiskas iezīmes vien. Mūsu trak- 
tējumā viņa bija patiesa, brīvību mīloša renesanses laik- 
meta sieviete, un Beatričes monologs par bojā gājušo 
mīļoto Florindo, kuru es runāju mūzikas pavadījumā, bija 
pilns dramatisma. Šai pašā komēdijā Trufaldīno parasti 
spēlēja kā graciozu arlekīnu ar tam atbilstošu kostīmu. 
Bet aktiera A. Martinsona tēlotā Trufaldīno sociālā izcel- 
šanās bija nepārprotama — pašapzinīgs plebejs, un di- 
viem kungiem viņš kalpoja nepieciešamības dēļ. Taču tas : 
viņu netraucēja būt dzīvespriecīgam, veiklam, viltīgam, 
kaut arī nostrādājies viņš bija vaiga sviedros. A. Martin- 

7 sona radītajā tēlā bija jūtama tautas gudrība, un Trufal- 
| dīno aktieris tēloja tautas teātra tradīciju garā. Arī ak- 
| tiera kostīms bija vienkāršs, šūts no rupjas maisa drānas. 
| Satīriska pieskaņa mūsu uzvedumā bija populārajai 
| E. Skriba komēdijai ar saistošu intrigu un sižetu — 
| «Glāze ūdens». Citādus, nekā pavirši izlasot lugu, mēs 
| ieraudzījām Bolinbroka un karalienes Annas tēlus. Pazīs- 
tamajā Bolinbroka tirādē, kas vērsta pret militāro kliķi, 
aktieris A. Martinsons uzsvēra Bolinbroka liekulību, viņa 

savtīgos nolūkus, jo tajos apstākļos bija visai izdevīgi 
nostāties pret militārismu. Bet, kas zina, varbūt mūsu 
Bolinbroks kā nākošais premjerministrs pats uzsāks 
karu... 

Karaliene Anna M. Jaunarājas tēlojumā atklājās ļauna, 
kaprīza un sīkmanīga. Viņa neveikli mīņājās, klupa un 
pinās savā tērpā, visu laiku mielojās ar kaut kādiem kā- 
rumiem, cepumiem vai konfektēm. Šī karaliene bija iedo- 
mājusies, ka prot valdīt un ir valdniece, bet īstenībā viņa 
bija rotaļlieta hercogienes Malboro rokās. Saturs, kas iz- 
teikts Ebigeilas frāzē: «Ne viņa ir karaliene, bet tā 
otra,» — pilnām tika atklāts Valmieras teātra izrādē. 

H. Ibsena drāmas «Spoki» un Thai-Djan-Čuna lugas 
«Dienvidos no 38. paralēles» izrādes pacēlās līdz liela 
mēroga traģēdijām, bet tas režisori netraucēja, piemē- 
ram, «Spokos», dažus skatus un dialogus — Engstrana 
un Mandersa, Mandersa un Regīnas — atklāt satīras 
līdzekļiem. J. Raiņa traģēdijas «Mīla stiprāka par nāvi» 
uzvedumā Maijas traģiskā bojā eja pārliecinoši atklāja 
patiesības uzvaru un kļuva par optimisma avotu. 

Lugas saturu Anna Lācis centās ietvert mākslinieciski 
izteiksmīgā, konkrētā formā, bet viņas dotā literārā ma- 
teriāla interpretācija arvien bija saistīta ar dziļu darba 
satura atklāsmi, ko režisore vienmēr uzskatīja par gal- 
veno. Anna Lācis tiecās atklāt lugas teksta maksimālo 
saturu. Viņa balstījās uz progresīvās. teātra kultūras 
sasniegumiem, it īpaši uz Staņislavska mācību, kura parā- 
dīja zemteksta jēgu. Frāzes veidošanā viņa centās pa- 
nākt no aktiera tādu skaidrību un izteiksmes precizitāti, 
kas izsmeltu autora doto saturu. 

Leona Paegles Valmieras drāmas teātrī uzvestā 
V. Lāča «Uz jauno krastu» dramatizējuma otrajā ainā 
Anna Paceple ar dārznieku Langstiņu pārmij dažus tei- 
kumus: 

Langstiņš (uznāk ar kurvi). Te nu būs, meitiņ. Es 
tev ieliku puķu dēstus arī. lestādi savā puķu dobē! 

Anna. Paldies, Langstiņtēv! Puķu dobes mums nav. 
Pamāte neļauj. Iestādīšu tās uz mātes kapa. 

Abu saruna ir visai ikdienišķa. Bet mums ar režisori 
frāzē «Iestādīšu tās uz mātes kapa» izdevās ne tikai kon- 
centrēt Annas sūro dzīvi, bet arī atklāt viņas dvēseles 
būtību, cilvēciskumu, kas piemīt ļaudīm «jaunajā dzīves 
krastā». 

Anna Lācis zemtekstus nefetišizēja, bet meklēja tos 
saistībā ar izrādes mērķi. 

Iespējams, ka režisore darbā ar mums, aktieriem, lie- 
toja tagad pazīstamo Bertolta Brehta «Gestisch»; par to 
Anna Lācis apcerējumā «Dzejas teatralizācijas problē- 
mas» izteikusies: «Brehtiskajam «gestus» nav nekāda 
sakara ar žestikulāciju. Brehts izmanto nevis vācu, bet 
latīņu vārdu «gestus», kas nozīmē — «panākums, darbs, 
kustība, darbība». Brehts rakstīja: «Ar vārdu «gestus» 
nevajag saprast žestikulāciju; runa nav par roku akcentē- 
jošo vai paskaidrojošo darbību, bet par uzvedību ko- 
pumā. Aktīva (gestisch) ir teksta valoda, ja tā balstās 
uz darbību, parāda noteikto runātāja pozīciju, kurā 
ietverta arī viņa attieksme pret otru cilvēku. Izteiciens 
«Izrauj aci, ja tā tevi kaitina» būs mazāk iedarbīgs nekā 
izteiciens «Ja tava acs tevi kaitina, izrauj to». Pēdējā 
vispirms tiek minēta acs, un tad frāzes pirmā puse ietver 
sevī kāda pieņēmuma noteiktu izpausmi, bet kā uzbru- 
kums, kā atrisinātājs moments izskan frāzes otrā puse.» 
(B. Brecht, Schriften zum Theater.)! 


Annai Lācis piemita tendence vērst lugu plašumā, pa- 
bīdīt tās horizontu tālāk, lai izrādē ieplūstu dzīves elpa. 
A. Jākobsona lugas «Trīs kapteiņi» iestudējumā viņai 
likās nepieciešami radīt aiz skatuves ostas atmosfēru, lai 
darbība uz skatuves būtu ar to saistīta, lai ikvienā epi- 
zodē ienāktu ārpasaule. Sākumā ostas darbi ritēja arit- 


1 Dzejas diena. R., 1967, 261.—262. lpp. 

miski — aiz skatuves šad un tad bija dzirdami cilvēku 
izsaucieni, klaigāšana, paretam varēja saklausīt velkonīšu 
svilpienus un kuģu motoru rūkoņu. Kad pēdējā cēlienā 
cilvēku dzīves iekšējais ritms pulsēja unisonā ar ostas 
darba ritmu, atbilstoši tam atskanēja priecīga cilvēku 
sasaukšanās, jauniešu dziedātas jautras matrožu dziesmi- 
ņas, ko akomponēja traleru un lielāku kuģu svilpieni un 
motoru pukšķi. Darba atmosfēra bija ne tikai izrādes 
fons, bet organiska visas izrādes ritma sastāvdaļa. Arī 
S. Mihalkova lugas «Zaudētā māja» izrādē darbībā uz 
skatuves pa atvērto balkonu iejaucās pilsētas dzīves 
ritms ar vakara atmosfēru un automašīnu tauru signā- 
liem. Annai Lācis nepatika neitrālas kulises, aiz tām va- 
jadzēja ritēt dzīvei, kas papildinātu uz skatuves notie- 
košo. 

Cenšanās paplašināt lugas apvārsni izpaudās arī An- 
nas Lācis iestudējumu dekorācijās. Pirmo izrāžu deko- 
ratīvo noformējumu veidoja mākslinieks A. Punka. Anna 
Lācis viņu allaž piemin kā smalku un inteliģentu māksli- 
nieku (pēc dažiem teātrī nostrādātiem gadiem viņš tur- 
pināja strādāt par zīmēšanas skolotāju). Turpmāk par 
Valmieras teātra scenogrāfu strādāja mākslinieks R. Pīlā- 
dzis. Anna Lācis un Rūdolfs Pīlādzis — divi pilnīgi atšķi- 
rīgu uzskatu mākslinieki, un tas viņu abu radošo sadar- 
bību neveicināja. Taču tais gadījumos, kad režisore pār- 
liecināja dekoratoru, izrādēs tika sasniegts vēlamais. 
V. Lāča «Ciems pie jūras» izrādē (mākslinieks R. Pīlā- 
dzis) pāri skatuvei bija pārvilkts zvejnieku tīkls, mainījās 
tikai detaļas darbības vietu apzīmēšanai. Caur tīkliem — 


zvejnieku darba simbolu — bija saklausāma jūras šal- 
kona, darbības gaitā redzēja iedegamies Kremļa 
zvaigzni. 


Īpašu vērību režisore pievērsa tautas vai masu ska- 
tiem, izstrādājot tos sevišķi rūpīgi un prasot disciplīnu 
un radošu attieksmi no aktieriem, kas piedalījās šais 
skatos. 

A. Upīša «Ziņģu Ješkas uzvara». Izrādes dekorācija (mākslinieks 
R. Pīlādzis) 


«Trīs kapteiņu» izrādes celtnieku sapulces ainā dra- 
maturga ieskicētos tēlus (jumiķis, mūrnieks un galdnieks) 
režisore pārvērta par konkrētiem, individualizētiem rak- 
sturiem ar atšķirīgu attieksmi pret darbu un cilvēkiem. 
Atklājās viņu sadursmes un strīdi. Sākumā sapulces gaita 
bija haotiska. Bet kapteiņa Kotkasa iejaukšanās, viņa 
«logos» šo haosu organizēja — cilvēku stihiskā enerģija 
un tieksmes tika ievirzītas vēlamā gultnē. Sapulcē no- 
skaidrojās cilvēku darba jēga un kopīgās intereses. 

A. Brodeles lugas «Dedzīgās sirdis» sapulces skats, 
kurā Laimu apvaino kaitnieciskā darbībā, mūsu izrādē 
kļuva par vienu no galvenajām ainām tāpēc, ka komjau- 
niešu grupa dedzīgi aizstāvēja Laimu un viņu aktīvā at- 
tieksme virzīja lugas darbību un krasi iezīmēja pagrie- 
zienu darbības personu likteņos. 

Tai laikā sapulču un ražošanas ainas teātri parasti 
uzskatīja par skatuviski neinteresantām un garlaicīgām 

A. Upīša «Ziņģu Ješkas uzvara». Izrādes fināls 


(bija lugas, kurās tās bija vāji uzrakstītas). Bet, ja šādās 
ainās atklājās cilvēku raksturi, ja te skatītāji dziļāk un 
pareizāk izprata attēlotā notikuma jēgu, tad sapulcēm 
uz skatuves nebija garāmslīdoša nozīme, tad šādi skati 
kļuva par padomju dzīves izpratnes veidotājiem. 

Teātru praksē nereti sastopamies ar nejaušām mizan- 
scēnām, kam nav dziļākas jēgas un nozīmes un kas pare- 
dzētas galvenokārt tādēļ, lai pārtrauktu izrādē nevēlamo 
statiskumu. Dažreiz tās ir skulpturāli veidotas grupas, 
kas nekādu noteiktu domu neizraisa, citkārt to nolūks ir 
atspoguļot tikai tēla psihisko stāvokli. 

Anna Lācis ar mizanscēnu palīdzību centās rast domai 
telpisku izteiksmi. Mizanscēna tika saistīta ar dekorā- 
ciju, skatuves laukumu sadali. Režisore uzskatīja, ka tā 
ir tikpat svarīga kā darbīgais vārds, dialogs un izrādes 
idejiskā virzība. Mūsu uzvedumos režisore tiecās vei- 
dot mizanscēnas, kas atklātu un pasvītrotu lugā doto 

notikumu, tēlu savstarpējo attieksmju, kā arī tēlu rīcības 
svarīgumu. 

No pirmā viņas iestudējuma — A. Brodeles lugas 
«Skolotājs Straume» — atceros ainu, kurā vecais skolo- 
tājs Straume (A. Titāns) norauj savu mēteli un pavēl to 
uzvilkt avārijā izmirkušajam Emīlam Grīvam (K. Lorencs). 
Šajā mizanscēnā atklājās psiholoģisks pavērsiens, uz- 
skatu maiņa skolotāja Straumes domāšanā, ko ietekmē- 
jusi jaunā padomju skolotāja Grīvas rīcība. Pārlasot 
A. Brodeles lugu «Skolotājs Straume», izrādās, ka autore 
Straumes tēla lūzuma momentu iezīmē tieši šai avārijas 
ainā un tieši tādā veidā. Tātad man atmiņā palicis viens 
no izrādes galvenajiem skatiem. Tā ir t. s. dramaturģiskā 
mizanscēna, kas uzskatāmā veidā uz skatuves izskaidro 
tēla attīstības virzību, tā uzskatu maiņu. Ir svarīgi, lai 
skatītājs šādas dramaturģiskas mizanscēnas atcerētos, jo 
tas dod iespēju vēlreiz izdzīvot lugā notikušo un uztvert 
о jauno, kas skatītāja acu priekšā notiek ar lugas varo- 
ņiem. Šādi izprastas mizanscēnas ir viens no Annas Lācis 
daiļrades metodes elementiem. 

A. Makajonoka lugas «Atvainojiet, lūdzami!» izrādē 
Moškina (sagādes daļas darbinieks) un Kaliberova (atbil- 
dīgs rajona darbinieks) blēdīgais darījums pēc režisores 
ieceres notika, spēlējot novusu. Moškins (K. Lorencs) it kā 
starp citu izsaka Kaliberovam (B. Priedītis) savu nego- 
dīgo priekšlikumu — panākt graudu plāna izpildi ar 
krāpšanu —, graciozi pagrūžot kauliņu un koncentrēti 
vērojot Kaliberova reakciju. Kaliberovs par šādu priekš- 
likumu izliekas sašutis un nikni pagrūž kauliņu. Duets 
beidzas harmoniski — darījums noslēgts. Šādi «maskēta» 
mizanscēna pilnīgi atbilda tās saturam — noziedzīgas 
rīcības slēpšanai. 

Bieži mizanscēnas tika izvērstas epizodēs, kurās psi- 
hofiziskām un lakoniskām darbībām uzvedumā bija gan- 
drīz vai simboliska nozīme. V. Lāča romāna «Ciems pie 
jūras» dramatizējuma izrādē Mīces Knospiņas tēla pār- 

veidošanās notika skatītāju acu priekšā. Aktrises V. Lie- 
piņas tēlotā Mīce sasprindzināti raugās spogulī un at- 
skārst, ka dzīve nodzīvota veltīgi. Ar dažām straujām 
kustībām viņa demontē savu lelles seju — norauj lie- 
kās skropstas, matu cirtas, ar vienu rokas vēzienu no- 
trauc kosmētiku. Īsu brīdi viņa pazūd viņpus aizslietņa, 
un, kad parādās ar lakatiņu galvā, mūsu priekšā ir 
cits — fiziski un garīgi pārveidojies cilvēks. Vienkārša, 
skatienam aptverama mizanscēna. 

E. Grīna lugā «Vējš no dienvidiem» somu zemnieks 
Einari (P. Muraška) darbības gaitā izprot sociālo netais- 
nību. Kad saimnieks Kurkimeki (V. Rubenis), kā allaž, 
izrīko savu zemnieku, Einari, ne vārda nebildis, apgāž 
darba ratus. Šāda protesta izpausme mūsu izrādē ieguva 
simbolisku raksturu — šie rati nozīmēja Einari vergošanu 
saimniekam, un nu viņš šīs važas nometa. 

Par daudzām Annas Lācis radītām mizanscēnām var 
sacīt ar Maskavas Dailes teātra režisora N. Gorčakova 
vārdiem, kurus viņš attiecinājis uz minēto izrādi: «Lielis- 
kas mizanscēnas nostiprina skatītāja apziņā lugas galve- 
nos momentus.»! 

Kad es 1969. gadā Rīgā skatījos Rostokas vācu teātra 
viesizrādi — P. Veisa lugu «Dziesma par Luzitānijas bie- 
dēkli», aina, kurā aktieris attēloja bēgšanu, skrienot uz 
vietas (aktieris to paveica mākslinieciski augstā līmenī), 
atsauca man atmiņā nosacītu mizanscēnu L. Paegles 
lugas «Runga, iz maisal» izrādē Valmieras teātrī. Lugas 
varonis Cīrulis (E. Sukurs) steidzās atbrīvot bārenīti 
Cielaviņu, bet ceļā viņam bija jāpārvar dažādi šķēršļi 
(jāpalīdz nelaimē nonākušajiem Kamenei, Ērglim, Zemes 
vēzītim, Valgmei). Aktieris skrēja pa apli, un ceļā viņam 
stājās minētie «kavēkļi». Aktiera skrējiens bija sportisks 
un ritmizēts. Ar katra kavēkļa pārvarēšanu skrējiena 
dinamika pieauga, jo kavēties nedrīkstēja ne mirkli. 


! Горчаков H. На верном пути. — «Театр», 1949, N2 9, с. 23. 

Laikam to atcerējos tāpēc, ka princips, pieeja satura 
atklāsmei abās minētajās izrādēs ir visai līdzīga. Tolaik 
mūsu teātru praksē šādas nosacītas mizanscēnas bija 
reta parādība, bet A. Lācis jau tad tās pielietoja. 

H. Ibsena «Spokos» starp Alvinga kundzi un Mandersu 
notiek svarīgs strīds, kurā uzskatāmi atklājas abu dažādie 
pasaules uzskati. Strīds izvēršas par tik nozīmīgu prob- 
lēmu, ka skar ne tikai šos divus cilvēkus, bet daudz pla- 
šāku ļaužu loku. Tāpēc režisorei radās jautājums, kā 
parādīt uz skatuves šī strīda lielo nozīmi. Anna Lācis 
ignorēja tās istabas ietvarus, kurā strīds notika, un lomu 
tēlotāji runāja tā, it kā atrastos uz tribīnes. Par tribīni 
noderēja kāpnes, uz kurām gan Alvinga kundze (V. Lie- 
piņa), gan Manderss (Ē. Mercs) pārmaiņus nostājās. Pir- 
таја cēlienā uz tām atradās Manderss un izteica Alvin- 
gai apvainojumus, bet otrajā cēlienā uz tām kāpa Al- 
vinga, lai «vīlīti pa vīlītei» atmaskotu mācītāju. Šādai 
mizanscēnai bija ass, publicistisks raksturs. 

Skaudri satīrisku nokrāsu ieguva mizanscēna, kurā 
respektablais Manderss un blēdīgais Engstrans kļuva 
nešķirami sabiedrotie un plecu pie pleca atstāja skatuvi. 

Par izrādes fināla mizanscēnām Annai Lācis bija īpašs 
ieskats. Viņa finālu izprata nevis kā kaut ko sastingušu, 
nobeigtu, bet saskatīja tajā darbības turpinājumu. No 
vienas puses — fināls ir lugas beigas, bet no otras — 
tas ir sākums kaut kam jaunam, tajā iezīmējas nākotnes 
perspektīva. Tāpēc fināla mizanscēnām, pēc viņas do- 
mām, jābūt aktīvām, dinamiskām, ar perspektīvu.' Tā 
kā bieži vien dramaturgi to neievēro, tad režisori iet 
autoram talkā un piedāvā savu fināla variantu. 

Beidzoties lugas «Dienvidos no 38. paralēles» izrādei, 
partizāņi pacēla uz rokām amerikāņu nogalināto kore- 
jiešu meiteni In Senu un, izplešot sarkanu drānu pār ska- 


| Lācis A. Lugas, fināls. — «Literatūra un Māksla», 1952, 
17. aug., 5. |pp.; 31. aug., 5. lpp. 

tuvi kā karogu, apņēmīgi virzījās uz proscēniju, tādā 
kārtā paužot aicinājumu turpināt cīņu. Dinamiskā gājienā 
grupa partizāņu devās uz skatuves aizmuguri — kalnos, 
kur tos gaidīja cīņa. 

Lai iezīmētu Ofīlijas tēla perspektīvu, respektīvi, viņas 
dzīves perspektīvas trūkumu, režisore lūdza Andreju 
Upīti pārveidot komēdijas «Ziņģu Ješkas uzvara» finālu. 
Saskaņā ar rakstnieka doto jauno variantu darbību uz 
skatuves sadalīja divās daļās — kamēr saimnieku galā 
saskandināja glāzes uz jaunā pāra veselību, tikmēr uz 
mazā lievenīša raudāja saimnieku patrenktā Otfīlija, kas 
atkal bija iedzīta atpakaļ verdziskā darbā. 

Anna Lācis piešķīra lielu nozīmi pareizi izvēlētai deta- 
lai. Nevis detaļai kā izskaistinājumam, bet tādai, kas 
atklāj būtisko lugas notikumos, raksturīgāko cilvēka īpa- 
šību. Lakoniska, precīza detaļa spēj skaidri un konkrēti 
fiksēt noteiktus momentus tēla dzīvē uz skatuves, tā ir 
saistīta ar galveno izrādes ideju un dažreiz pārrauj 
monotonu darbību plūsmu. «Spoku» izrādes finālā, kad 
Osvaldu pieveic ārprāts, režisore izraudzīja zīmīgu 
detaļu: aktieris (J. Mētra), nepārtraukti atkārtojot vārdu 


«saule», zīmēja savā blociņā ripuli — sauli, tad noplēsa 
lapiņu un sniedza to mātei. Šāda mehāniski atkārtota 
kustība — zīmē, noplēš, sniedz, zīmē — vēl vairāk 


saasināja traģisko Osvalda dzīves finālu. 

S. Mihalkova lugā «Zaudētā māja» profesors Lavrovs 
(A. Martinsons), pametis ģimeni, dzīvo kopā ar savu 
iemīļoto Ludmilu (M. Adamova). Izrādē uz profesora 
galda atradās Ludmilas fotogrāfija, bet uz krēsla — viņa 
dāvātais skaistais lakatiņš. Pie sava tēva Lavrova ierodas 
meita Oļa (M. Jaunarāja). Meitene ierauga uz galda sve- 
šas sievietes fotogrāfiju, tad jauno lakatiņu, un pirmajā 
mirklī Oļu pārņem ziņkāre, patika. Paņēmusi lakatiņu, 
viņa priecājas par to, bet tad atceras, kam tas pieder, 
un nosviež lakatiņu atpakaļ uz krēsla. Skatītājs redz, ka 
Oļa visu saprot, viņam caur šo lakatiņu atklājas meitenes 

pārdzīvojums. Detaļa — lakatiņš — turpina darboties 
tālāk un izraisa veselu asociāciju kompleksu. Ainā, kurā 
Ludmila kopā ar profesoru pošas braucienam uz dien- 
vidiem, viņai ap kaklu ir apsiets šis «apdzīvotais» laka- 
tiņš. Bet, kad dialogā ar skolotāju Ludmila uzzina Lav- 
rova dēla nesekmības cēloņus, viņa izlemj citādi. Runā- 
dama vārdus «es nebraukšu nekur», Ludmila lēni raisīja 
lakatiņu vaļā un noņēma no kakla. Šajā vienkāršajā 
fiziskajā kustībā atklājās dziļš saturs — izšķīrās Ludmilas 
turpmākā dzīve, jo viņa nolēma no Lavrova aiziet. Šai 
gadījumā ar detaļas palīdzību tika pavērts ieskats cil- 
vēka mikropasaulē, izraisīta virkne asociāciju. Skatītājam 
vajadzēja iegaumēt un atcerēties šo mirkli, kad Ludmila 
atteicās no savas mīlestības. 

Ar laiku izrāde cilvēka atmiņā pagaist, bet apziņā 
paliek kāda izrādes detaļa, kas rosina domāt par kādreiz 
redzēto. В. Brehtam ir dzejolis «Atmiņas par Mariju A.»: 
mīlestība sen pagājusi, aizmirsusies, bet detaļa — baltais 
mākonis, kas cieši saistīts ar varoņa mīlestību, nav aiz- 
mirsies. 


Un arī skūpstu aizmirsis sen būtu, 
Ja mākonis turp nepeldējis šis. 
To atceros un vienmēr atcerēšos, 
Tas bija ļoti balts tur debesīs.! 


Ritmam režisores Annas Lācis uzvedumos bija izšķi- 
rīga nozīme. Vispirms viņai vajadzēja izjust dramatur- 
ģiskā materiāla ritmu, un tikai tad viņa varēja stāties pie 
darba. Attiecīgo ritmu izrāde iegūst tad, ja režisors izjūt 
un izprot lugā dotos apstākļus un atšķir svarīgos noti- 
kumus no mazāk nozīmīgiem. Izrādes ritms var pilnīgi 
saskanēt ar lugas ritmu, bet režisors var arī pastiprināt 
un mērķtiecīgāk izkārtot uzveduma ritmiskos akcentus. 
Ritmu nosaka lugas notikumu virzība, kustība laikā, katra 


1 Brehts В. Izlase. R., 1969, 20. Ipp. 

atsevišķa tēla kustība, visu tēlu savstarpējo attiecību 
ritms. Atrast šai kustībā likumsakarību nozīmē atrast 
ritma veselumu. Ja režisors jūt, kā lugā virzās dzīve — 
strauji, līčloču, negaidītiem pavērsieniem —, tad izrādē 
rodas īpašs ritms. 

Precīzs ritmiskais zīmējums bija «Spoku» izrādei. Vis- 
pirms ritma maiņu šai izrādē noteica vienota dekorācija 
(mākslinieks R. Pīlādzis), kurā skatuves telpa bija sada- 
līta vairākos laukumos. Daudzveidīga telpas izmantošana 
radīja iespēju ar darbībām, dialogiem, mizanscēnām ša- 
jos spēles sektoros panākt ritma maiņu. Šāds telpisks atri- 
sinājums palīdzēja aptvert kopumā lugā attēloto dzīves 
virzību, kustību. Bez tam izrādes ritma kompozīciju no- 
teica «Spoku» sižeta noskaidrošana: sākumā personas 
atrodas kopā zem viena jumta, bet lugas gaitā tās šķiras, 
un mājā paliek tikai Alvinga kundze ar dēlu Osvaldu. 
Anna Lācis izrādē akcentēja tos faktorus, kas satuvina 
Alvingu ar dēlu, un tos, kuri viņus šķir no pārējiem. Tādā 
kārtā notikumu grupējums un akcentējums piešķīra izrā- 
dei piemītošo ritmu. 

Ritms atkarīgs no izrādes kompozīcijas. Ideāli būtu, ja 
ikviena izrāde pulsētu savā ritmā. Katrā izrādē atrast 
savu atšķirīgu ritmu — pēc tā tiecās Anna Lācis. 


Pēckara gados mūsu republikas skatītājs bija ļoti 
nevienāds, atšķirīgiem uzskatiem par dzīvi un mākslu. 
Anna Lācis saprata teātra politiskā un estētiskā uzde- 
vuma sarežģītību. Vienā daļā cilvēku vajadzēja pārvarēt 
viņu iekšējo pretestību un attīstīt interesi arī par poli- 
tiku, par sabiedriskās dzīves problēmām. 

Daudzi cilvēki sensena ieraduma pēc vēra dievnama 
durvis, meklējot tajā mierinājumu un atbildes uz dažā- 
diem sasāpējušiem un neatrisinātiem jautājumiem. Anna 
Lācis metās cīņā pret baznīcu un iekļāva repertuārā 
A. Upīša viencēlienu ciklu «Stāsti par mācītājiem». 

Antireliģiskie motīvi tika izvērsti arī Tirso de Molīnas 
komēdijā «Tikumīgā Marta», V. Lāča romānu «Uz jauno 
krastu» un «Ciems pie jūras» dramatizējumos un īpaši 
spēcīgi Н. Ibsena drāmas «Spoki» izrādē. 

Ar savām izrādēm Anna Lācis apzināti centās ieraut 
skatītāju dzīves problēmās. Valmieras teātris apkalpoja 
plašus republikas rajonus, iegriezās visattālākajos nostū- 
ros, kur dažkārt profesionāls teātris parādījās pirmo 
reizi. Mēs sapratām teātra misiju skatītāju audzināšanā, 
it īpaši to skatītāju, kuri gan vasaras tveicē, gan rudens 
vētrās un dubļos, gan ziemas salā cauri puteņiem un 
sniegiem mēroja kilometrus uz mūsu izrādēm. 

Annas Lācis uzvedumi ārdīja «ceturto sienu» starp 
skatuvi un zāli un cilvēkos arvien izraisīja saviļņojumu, 
strīdus un diskusijas. Gadījās, ka, piemēram, pēc lugas 
«Atvainojiet, lūdzami!» izrādes skatītāji negāja projām, 
bet sāka dedzīgi pārrunāt sava kolhoza nebūšanas un 
darba stilu. 

Anna Lācis lielu vērību veltīja skatītāju konferencēm. 
Sākumā skatītāji kautrējās runāt vai arī izteica piezīmes 
tikai par skatuves tehnisko apdari. Bija arī kuriozi gadī- 
jumi. Kāds skatītājs pēc «Spoku» izrādes neapmierināts 
izsaucās: «Kā tad tā, lugas nosaukums ir «Spoki», bet 
izrādē neviena spoka neredzēju?!» Vajadzēja apgūt 
speciālu taktiku, dažādus viltīgus paņēmienus, lai tikša- 
nās ar skatītājiem dotu labus rezultātus. Režisore ierosi- 
nāja, lai pēc izrādes konferencē piedalītos arī aktieri 
grimā un kostīmos. Skatītājs, ieraugot aktierus, atkal 
atcerēsies izrādes notikumus un tēlus, un tas palīdzēs 
viņam izteikties. Drīz vien skatītāji pierada pie konfe- 
rencēm, kļuva aktīvāki un viņu aizrādījumi bija nozī- 
mīgāki. 

Skatītājs ne vienmēr bez ierunām pieņēma atsevišķus 
tēlus mūsu uzvedumos. Ibsena «Spoku» izrādē mācītāja 
Mandersa atmaskojošais asums izraisīja tādu skatītāju 
iebildumus, kuri vēl bija ierastu estētisku priekšstatu 

ietekmē un simpatizēja reliģijai. Viņi vēlējās redzēt Man- 
dersu kā bērnišķīgi naivu, neaizsargātu cilvēku, jo tādu 
šo tēlu uz skatuves palaikam rādīja. Valmieras teātrī 
Manderss bija elegants un pievilcīgs kungs, dažbrīd 
naivs un bērnišķīgs, taču viņa fanātiski un dogmatiski 
sludināto liekulīgo morāli izrāde atmaskoja nesaudzīgi. 

Aizkustinoša, bet ne vienmēr pamatota šķita skatītāju 
kategoriskā vēlēšanās redzēt pozitīvos tēlus nevaino- 
jami pieklājīgus un nopietnus. Daudzi skatītāji gribēja, 
lai fēli, kuri uz skatuves pārstāv oficiālas personas vai 
atbildīgus darbiniekus, ievērotu pieklājības normas pēc 
vecu vecā «labā toņa» parauga, neievērojot mākslas 
tēla loģiku un individualitāti. Tāpēc lugas «Augstais vil- 
nis» izrādē iebildumus izraisīja aina, kurā inženiere 
Natālija Dubko (M. Adamova), atradusi ilgi meklēto 
traktora avārijas cēloni, ļāvās atradēja priekam. Daži 
skatītāji vēl nesaprata, ka naiva laimes izpausme nebūt 
nav pretrunā ar priekšzīmīga padomju cilvēka tēlu. šķiet, 
sīkums, bet ietver sevī problēmu, kā uz skatuves atklāt 
individuālus cilvēkus, nevis parādes rakstura portretus. 

Pēdējās konferences atceros saturīgas — skatītāju 
spriedumi bija dziļāki un vairāk pamatoti. Kuldīgā pēc 
Lesinga traģēdijas «Emīlija Galoti» izrādes konferenci 
vadīja paši skatītāji zālē, aktīvi diskutējot par Prinča 
tēlu. Jāteic, ka kolhoznieki, lauku inteliģence lielākoties 
izrādes saprata dziļi un pareizi, uztverot arī sarežģītas 
filozofiskas problēmas. 

Sākumā cilvēki nelabprāt nāca uz padomju lugu izrā- 
dēm, bet pamazām mēs ieguvām skatītāju uzticību. 
Satraukti un saviļņoti viņi skatījās tādas izrādes kā «Trīs 
kapteiņi», «Vējš no dienvidiem», «Zaudētā māja», «Aug- 
stais vilnis», «Dedzīgās sirdis», korejiešu autora «Dien- 
vidos no 38. paralēles» un citas. 

Anna Lācis arvien meklēja jaunus veidus, kā skatītāju 
attīstīt, padarīt gudrāku un prasīgāku. Reiz viņa mūsu 
parastos mēģinājumus pārcēla uz kolhoza klubu, kur 

notika lugu «Savu bērnu māte» un «Dace meklē laimi» 
mēģinājumi. 

Mums bija atklāti mēģinājumi, kuros piedalījās skolo- 
tāji un skolu jaunieši, un pēc mēģinājuma režisore un 
aktieri uzklausīja viņu izteiktās domas. Tā bija Annas 
Lācis iniciatīva — organizēt regulāras Valmieras teātra 
viesizrādes Rīgā un iepazīstināt Rīgas pilsētas skatītājus 
ar teātra radošo dzīvi. Mūsu teātris pirmais pēc kara 
atsāka brīvdabas izrāžu tradīcijas ar Raiņa «Mīla stip- 
rāka par nāvi» uzvedumu Siguldas pilsdrupās 1956. gadā. 

Ar šādām darba formām Anna Lācis gribēja attīstīt 
radošu skatītāju, kvalificētu spriedumos un prasībās. 
Viņa saprata, ka skatītāja problēma dziļi skar abpusē- 
jas — teātra un skatītāja intereses, skatuves mākslas 
attīstības perspektīvu. 


No režisoriem, kas, izrādi veidojot, īpašu. uzmanību 
pievērsuši dramaturģiskā materiāla analīzei, kā spilgtas, 
izcilas personības jāmin Vsevolods Meierholds, Ervīns 
Piskators, Bertolts Brehts. Vācijas Demokrātiskajā Repub- 
likā Brehta metode kļuvusi par tradīciju, un šodien to 
pārmanto dažādas režisoru paaudzes visā pasaulē. Mans 
nolūks nav identificēt Annu Lācis ar pieminētajām per- 
sonībām, nedz arī pielīdzināt režisores veikumu viņu 
darba rezultātiem. Es tikai uzsveru šo režisoru radnie- 
cību literārās vielas analīzes metodē. 

Par «dramaturģiskās gruntēšanas» piemēru es izman- 
tošu J. Raiņa traģēdijas «Mīla stiprāka par nāvi» iestu- 
dējumu Annas Lācis režijā. 

Tam, ka šis darbs parādījās Valmieras teātra reper- 
tuārā 1954./55. gada sezonā, pamatā ir vēsturiski, poli- 
tiski un morāli motīvi. Raiņa luga teātri nesaistīja tikai kā 
Turaidas Maijas mīlestības traģēdija. Laikā, kad pasaulē 
sāka aktivizēties jauna pasaules kara izraisītāji, cilvēkos 

vajadzēja stimulēt naidu pret varmācību, aktīvu nostāju 
pret karu, audzināt cilvēkus, it īpaši jaunatni, saskaņā ar 
laikmeta morālajām prasībām, lai katrs izvēlētos cilvēka 
cienīgas pozīcijas. Šī ideja izrādē bija izšķirošā, tā 
noteica arī lugas teksta galīgo redakciju. 

Raiņa traģēdija «Mīla stiprāka par nāvi», kurā izman- 
tots tautas nostāsts par Turaidas rozi Maiju, ko 1620. gadā 
noslepkavojis poļu standartjunkurs Jakubovskis, patiesi 
ataino tā laika vēsturi, latviešu tautas apspiestību sveš- 
zemnieku jūgā. Redzam, kā karš posta ļaužu dzīvi, kropļo 
viņu morāli, kā cilvēku savstarpējās attiecībās ielaužas 
ciniskums, zvēriskums. Taču ne visi pakļaujas brutālajam 
spēkam un kara laika tikumiem. Ar Maijas tēlu Rainis 
parāda pretošanos varmācībai; pretspēku jūt arī traģē- 
dijā attēlotajā tautā, kareivjos, kuri negrib karot. 

Rainis rakstīja: «Maijas ikdienas cilvēks paceļas līdz 
varonībai, rādīdams, ka tautas pamatā ir visi augsti 
garīgi spēki, bet tikai bieži latentā, apslēptā stāvoklī. Ar 
šādu personu savā vēsturē mēs varētu Iepoties.»!' 

Raiņa traģēdijā «Mīla stiprāka par nāvi» tiek runāts 
par cilvēka dzīves pozīciju: varmācības idejas ir Jaku- 
bovska pozīcija; mīlestība, cilvēcība — tā ir Maijas 
pozīcija. Maija par savu pārliecību cīnās līdz galam un, 
ziedojot sevi, iet nāvē. 

Brīvības ideja, tautas tiekšanās pēc miera un cilvēku 
cienīgām savstarpējām attiecībām šai kara un varmācī- 
bas atmosfērā izrādē tika dramatiski saasinātas. Mūsu 
izrādē karš nebija tikai fons, uz kura risinās Maijas un 
Heila mīlestības traģēdija. Te karš kļuva par dramatisku 
faktoru, aktīvu konflikta līdzveidotāju, par atspoguļoša- 
nas objektu. Izrāde tapa kā noteiktas režijas metodes 
izpausme, un šīs metodes pamatā bija «vajātā teātra» 
tradīcijas, politiskā teātra principi, pēc kuriem par vienu 


! Rainis J. Kas zin, kur atrodas Turaidas Maijas kaps? — «Pē- 
dējā Brīdī», 1927, 14. sept., 4. Ipp. 

Skats по Н. Ibsena «Spoki» izrādes. Manderss — Ё. Mercs, 
Alvinga kundze — V. Liepiņa 


Skats по Н. Ibsena «Spoki» izrādes. Alvinga kundze — V. Lie- 
piņa, Manderss — Ē. Mercs 


Anna Lācis ar aktieriem J. Mētru un V. Liepiņu H. Ibsena 
«Spoki» mēģinājumā 


no svarīgākajiem elementiem uzskata vēsturiskumu, caur 
kuru atspoguļojas reālā, konkrētā šodiena. 

Anna Lācis izrādē saasināja divu pretēju pasaules 
uzskatu sadursmi, cīņu. Jakubovska tēlā bija vispārināts 
varmākas domāšanas veids, bet Maijas tēlā ietverta 
traģēdijas humānistiskā ideja. Šo virsuzdevumu režisore 
īstenoja ar attiecīgu tēlu traktējumu un to attīstību dar- 
bības gaitā, ar aktieru spēles stilu, mizanscēnām un izrā- 
des kompozīciju. 

Maija (E. Radziņa un M. Adamova) mūsu traktējumā 
nebija tikai liriska, emocijām bagāta meitene, kas spēj 
uzupurēties. Viņa savas emocijas vērš cietā gribā un 
darbībā, aktīvi pretojoties jebkurām varmācības iz- 
pausmēm, kas cilvēku pazemo un apvaino. Maija ir dziļi 
iemīlējusi dārznieku Heilu, taču, atklājusi viņā egoistiskas 
tieksmes, cīnās pret tām, ticēdama, ka ar viņas palīdzību 
Heils tās pārvarēs. Viņa spēj nopietni domāt, saprast, ka 
cilvēkus sakropļojis karš. Tā, piemēram, par Jakubovski 
Maija saka: «Viņš — kareivis, karā viņa straujā daba 
tapusi rupja. Bet viņš ir spējīgs uz labu.» Maija iet nāvē 
ar pārliecību, ka dzīvē uzvarēs labais. 

Jakubovskis (Ē. Mercs un A. Martinsons) ir militārisma 
pārstāvis. Karš viņā iznīcinājis cilvēku un attīstījis zvē- 
riskus instinktus. Pēc Jakubovska pārliecības, pār cilvēku 
valda spēks un varmācība: «Ek, es varu visu, ko gribu, 
cilvēki man ir kā medību suņi — pasvilpt, iepērt!» 

Taču Jakubovskis nav parasts laupītājs, viņš ir pārlie- 
cināts par savas filozofijas pareizību. Annas Lācis trak- 
tējumā Jakubovskis nebija tikai kaislību aizrauts stan- 
dartjunkurs, bet gan Maijas idejiskais pretinieks. Viņš 
patiesi mīlēja Maiju, tāpēc jo dziļāks bija poļu pana 
morālais krahs, kad viņš Maiju nogalināja. Maijas varo- 
nība sagrauj viņa pasaules uzskatu, un Jakubovskis 
saprot, ka kalpojis viltus elkam. 

ledziļinoties Raiņa darbā, dārznieka Heila tēlā (H. Ai- 
gars) saskatām rakstura negācijas, kuras viņš mantojis 

no apkārtējās vides, — neuzticību, greizsirdību, 
egoismu, nesmalkjūtību. Režisores Annas Lācis izpratnē 
Heils bija pretrunīgs raksturs. Viņš Maiju dedzīgi mīlēja, 
bet nesaprata. Greizsirdībā Heils grib sievieti pakļaut 
sev, apieties ar to kā īpašnieks. Arī viņa raksturā ir kas 
varmācīgs. Maijas un Jakubovska konflikts sakņojas pre- 
tējos uzskatos, turpretim Heila un Maijas attiecībās 
sastopamies ar varmācības izpausmi starp cilvēkiem, kuri 
mīl viens otru. Šis moments vēl vairāk pasvītroja izrādes 
galveno konfliktu, parādot, cik sīksti cilvēkā turas bar- 
barisma dīgļi. Heila rakstura pretrunīgums saasināja viņa 
nožēlu izrādes finālā, viņa vīrišķīgo izturēšanos tiesas 
laikā. Heils saprata savas rīcības aplamību, saprata, ka 
pret Maiju izturējies netaisni, un bija ar mieru paciest 
jebkuras mokas. 

Ziņkārīgā pusaudze Lienīte (Z. Dekšņa) kāri uzsūca 
sevī apkārtējās vides netikumus. Ne režisores iecerē, ne 
aktrises tēlojumā nebija nekā no bērnišķīgi dzidras mei- 
tenītes. Egoisma instinkts jau dīglī izpaudās Lienītes 
attieksmē pret putniņu — «... es arī viņu liktu krātiņā 
un nedotu nekam citam». Šai Lienītei bija ciešs kontakts 
ar intriganti Frīdu (V. Liepiņa, R. Birgere). Maijas nāve 
izraisīja viņā psihisku satricinājumu, un Lienīte juta, ka 
noticis kas briesmīgs, taču līdz saprašanai viņas prāts 
nesniedzās. Finālā vajadzēja rasties iespaidam, ka mūsu 
Lienīte tomēr atradīs īsto dzīves ceļu. 

Skudrītis (J. Ķikulis) — Jakubovska karakalps, kareivis, 
vidusmēra cilvēks, kuru apžilbinājis standartjunkura 
spēks. Viņš ir lielīgs tāpēc, ka kalpo poļu panam, vien- 
mēr piebalso viņam un atdarina viņu, neiedziļinoties 
savas rīcības jēgā. Bet apslēptas cilvēciskas izjūtas un 
klusas ilgas pēc laimes atklājas Skudrīša un kroga meitas 
Grietiņas dialogā otrajā cēlienā. Rainim ne velti šis skats 
bijis vajadzīgs — tajā redzam Skudrīša labākās īpašības, 
kuras var attīstīties. Līdz galam kopā ar Jakubovski 
Skudrītis arī neiet, viņš cenšas atrunāt panu darīt Maijai 


155 


ļaunu. un pretojas tam. Bet viņa apskaidrība ir aprobe- 
žota: Skudrītis saprot, ka sazvērestība pret Maiju ir 
kas nelabs, nepareizs, bet, kur meklējams tās cēlonis, 
to viņš nezina. Maijas nāve izrauj Skudrīti no ierastā 
dzīves mehānisma un piespiež viņu sākt domāt. 

Grietiņai (M. Adamova un A. Skrodele) mūsu izrādē 
bija cieša saistība ar Skudrīti, viņos abos bija kas kopīgs: 
abi dievina Jakubovski, abi pakļaujas jūtām. Taču atšķirt 
labo no ļaunā Grietiņa spēj agrāk, Skudrītis — tikai 
katastrofālajā situācijā. 

Tēlu attīstību režisore virzīja asās sadursmēs starp 
labo un ļauno. Izrādē tika uzsvērti tie notikumi un epizo- 
des, kurās Maija protestē un cīnās pret vardarbības 
izpausmēm, neļaujot samīdīt cilvēka personības brīvību. 

Jau izrādes pirmais skats ar putniņu bija saistīts ar 
tēla virsuzdevumu — tajā atklājās Maijas humānā 
attieksme pretēji Lienītes egoistiskajām tieksmēm 
mocīt, ieslodzīt putniņu krātiņā. Maijas un Jakubovska 
dialogā šajā pašā cēlienā uzsvērts moments, kad Maijai 
izdodas atmodināt Jakubovskī cilvēcisko, bet Maiju 
savukārt ietekmē Jakubovska sacītie vārdi: «... jūs es 
esmu iemīlējis kā muļķa skolaspuika, kāds es biju pie 
sava tēva — skolotāja... jūs mani padarījāt par citu 
cilvēku. ... es vairs nedzeru, es neplosos ar mei- 
tenēm...» 

Heila greizsirdības uzliesmojuma skatā Maija izmisīgi 
cīnījās par līgavaiņa cilvēcību, asi protestēdama pret 
viņa tieksmi pakļaut cilvēku sev. Valmieriešu izrādē 
Maija pati piesteidzās pie terases mūra (lugā Heils viņu 
velk) un sacīja: «Ņem mani un svied lejā, dziļumā!» 
Maijas rīcība Heilu apmulsināja, viņam sametās kauns. 
Maija bija līgavaini pārliecinājusi, ka viņš rīkojies nelāgi, 
ka ir viņu pazemojis un apkaunojis. Pirmais cēliens bei- 
dzās ar Heila apņemšanos laboties, ar Maijas uzvaru. 

Pirmajā cēlienā Maija darbojās sev tuvu cilvēku vidū, 
bet otrajā cēlienā viņas darbības loks paplašinās. Skatu 

ar meitenēm, kurā Maija aizstāv viņas pret Jakubovska 
pazemojumiem, režisore pārvērta aktīvi iedarbīgā ainā, 
un tā kļuva par vienu no svarīgākajām epizodēm. Šā 
skata mizanscēna bija veidota tā, lai skatītājs ik brīdi 
varētu uztvert meiteņu reakciju Maijas runas laikā. Kad 
Jakubovskis meitenes zvērīgi atgaiņāja ar zobenu, Maija 
drosmīgi metās tās aizstāvēt, ar plauku apturēdama 
saniknoto Jakubovski un neievērodama, ka standartjun- 
kurs dusmās varētu sacirst viņu gabalos. Šajā Maijas un 
Jakubovska sadursmē galīgi noskaidrojās viņu konflikta 
nenovēršamība. 

Raiņa traģēdijā līdz piektajam cēlienam galvenais 
konflikts noris starp Maiju un Jakubovski, bet tauta atro- 
das uz otrās cīņas līnijas. Sākumā Maija ir viena cīnī- 
tāja, šķiet, ka pret viņu nostājas visi pārējie. Taču vēlāk 
izrādās, ka pretinieku fronte nemaz tik monolīta nav. 
Otrajā cēlienā tautā notiek spēku diferencēšanās. Sāk 
noskaidroties personu savstarpējās attiecības un viņu 
nostāja pret galveno konfliktu — cīņu starp labo un 
ļauno. Te ievērojam arī, ka Maijas pretiniekiem piemīt 
cilvēciskas īpašības, kuras iespējams virzīt un attīstīt; 
tātad viņi var pārveidoties. Tauta jau kopīgi nostājas 
pret zviedru leitnantu, iezīmējas latviešu karavīru, puišu 
un meiteņu negatīvā attieksme pret viņu. Pēc sadursmes 
ar Jakubovski meitenes aktīvi aizstāv Maiju. Tātad Mai- 
jas sarunai ar meitenēm, viņas rīcībai ir tiešas, reālas 
sekas. Grietiņa saskata atšķirību starp labo un ļauno un 
par Jakubovski saka: «... viņš ir tik nikns, un ļauns viņš 
arī ir — cilvēku nosist viņš arī var.» Skudrītis nojauš, ka 
Jakubovskis un Maija — «viņi nesader kopā». Visā dar- 
bības laikā, līdzīgi ķēdes reakcijai, notiek nepārtraukta 
tēlu mijiedarbība. Kaut arī tautas raksturs kopumā vēl 
ir nenosvērts, tomēr otrajā cēlienā pārsvaru gūst tie 
spēki, kas nostājas pret Jakubovski, kas mobilizējas 
cīņai pret ļaunumu un varmācību. 

Tādā kārtā Anna Lācis centās parādīt ne tikai Maijas 

un Jakubovska konflikta saasināšanos, bet arī labā spēka 
aktivizēšanos citos tēlos, tautas masā. Viņa tiecās rādīt 
tautu kā vēstures veidotāju, atklāt tās vēsturisko nozīmī- 
gumu. Kaut arī tautas tekstus Rainis ir diferencējis, tomēr 
raksturi tajā nav izstrādāti un mērķtiecīgi attīstīti. Reži- 
sore, prasmīgi izmantojot šos Raiņa dotos tekstus, no 
skopām replikām radīja temperamentā, raksturā un uz- 
skatos atšķirīgas personas. Raiņa apzīmētie repliku tei- 


cēji — «kāda balss», «meitene», «puiši», «kareivis», 
«ļaudis» — tika iemiesoti konkrētos cilvēkos. Tā radās 
četri noteikti pāri — četras meitenes un četri puiši — 


ar dažādām domām un centieniem. Izveidojās kāds mei- 
tenes tēls — kautra, gaiša, jūtīga meitene, kuru apkār- 
tējā dzīve gan nomāca, bet bija brīži, kad viņa saslējās 
pret ļaunumu. Tā kļuva par Maijas gara radinieci. Viņai 
blakus darbojās puisis. Abus saistīja kopīgi uzskati. 
Radās arī pretēji raksturi — vieglprātīgas, koķetas mei- 
tenes, kas atbalstīja Frīdas domāšanas veidu; nekaunīgs, 
rupjš puisis, zemisko instinktu vergs. Attiecīgi tika sagru- 
pēti arī karavīru teksti — ar savu attieksmi pret Jaku- 
bovski, zviedru virsniekiem, Skudrīti. Tā, piemēram, pir- 
mais kareivis allaž kurnēja par virsnieku patvaļībām, 
otrais aktīvi tiem pretojās un tūlīt gribēja uzsākt kauša- 
nos ar Jakubovski vai zviedru leitnantu. Izrādē tika saasi- 
nātas arī lugā parādītās pretrunas starp zviedriem un 
latviešiem, un poļu standartjunkuru Jakubovski. 

Individualizētie raksturi tautas skatos režisorei bija 
vajadzīgi, lai atklātu tautas apziņas augšanas procesu. 
Ja tauta paliktu bezveidīga masa, zustu cīņa starp tiem, 
kurus kara despotisms samaitājis, un tiem, kas šādai dzī- 
ves normai pretojas. Zustu asums protagonistu — gal- 
veno cīnītāju sadursmē, kas risinās uz plaša tautas dzī- 
ves pamata. 

Otrā cēliena beigās Frīda un Jakubovskis mobilizējas 
cīņai pret Maiju. Frīda izklāsta Jakubovskim savu nozie- 
dzīgo plānu. 

Raganas ainas interpretācijā nebija nekā pārdabiska, 
mistiska. Raiņa traģēdijā «Mīla stiprāka par nāvi» ragana 
ir labais spēks. Tajos laikos ragana jeb burve bija sociāli 
vēsturiska parādība. Parasti tās bija nabadzīgu ļaužu 
sievas, kas «nogrēkojušās» pret bagātniekiem, bija brīv- 
domīgas un nepakļāvīgas. Viņas aizgāja mežos, lai 
paslēptos no sabiedrības, un ārstēja nabadzīgos ar 
dažādām purva zālēm un tējām. Tajā laikā, 17. gadsimtā, 
cilvēki ticēja raganām. Anna Lācis šai ainai piešķīra filo- 
zofisku dziļumu. Ragana brīdināja Jakubovski neīstenot 
savu noziedzīgo plānu: 


Ļaunums visa veicējs — 
Sevis paša tveicējs, — 
Kas tas gala teicējs? 


Lai gan Jakubovskis baidījās, bija skaidri redzams, uz 
ko viņš ir spējīgs, kad pašpārliecināti un lepni atbildēja: 
«Es tas gala teicējs!» 

Trešajā cēlienā ir Maijas kāzu diena, un varones dar- 
bība plašākā lokā it kā apstājas. Bet turpinās viņas cīņa 
par Heilu. Maiju māc šaubas, vai abu kopdzīve būs lai- 
mīga, tomēr viņa joprojām cenšas Heilu pārliecināt, cik 
stipra ir viņas mīlestība. Šī diena ir izšķirošs solis Maijas 
dzīvē — viņa, līdzīgi Blaumaņa Kristīnei, noliek savas 
vieglās dienas. 

Paralēli tam nobriest Frīdas un Jakubovska sazvē- 
restība un noskaidrojas, kas ar Maiju tiks darīts. Situācija 
kļūst draudīga. 

Tuvojas ceturtais cēliens, izšķirīgā kolīzija — Maijas 
morālā spēka pārbaude. Šaurā alas telpa nosacīti atgā- 
dināja ringu, kurā abi pretinieki fiziski un garīgi nostā- 
dīti aci pret aci. Izšķiras cīņa: vai Maija izturēs vai pado- 
sies? Runa nav tikai par to, vai Maija izbēgs no apkau- 
nojuma. Jautājums uzstādīts plašākā nozīmē — vai 
uzvarēs mīlestība, cilvēcība, vai pārsvaru gūs varmācība? 


159 


Dialogs risina tiešu sarunu par konkrētām, reālām lie- 
tām. Režisorei un aktieriem bija grūti panākt, lai skatī- 
tājs šai sarunā justu ideju cīņu. Annai Lācis izdevās šo 
uzskatu cīņu ietvert saistošā skatuves darbībā. Skatītājs 
Maiju bija iepazinis kā darbīgu, cīņas spējīgu cilvēku, 
bet nevarēja iedomāties to gudrības un izturības pakāpi, 
ko viņa spēj sasniegt. Izmisuma brīdī Maija apelē pie 
Jakubovska cilvēcības, bet, sastopot pretestību, sāk 
enerģiski darboties viņas prāts, izdoma, viltība. Maksi- 
māli sasprindzinot visus garīgos spēkus, liekot lietā 
atjautību un gudrību, viņa izkļūst no šķietamās bezizejas 
situācijas. Maija grib dzīvot, un viņai ir bail no nāves, 
bet spēku labprātīgi doties nāvē viņa rod pārliecībā, 
ka cīņā starp labo un ļauno jāuzvar labajam. 

Maijas nāve sagrauj Jakubovska filozofiju, un viņš 
atzīst sevi par uzvarētu: «Labs uzvar! Mīla stiprāka par 
nāvi! Kad tāds kā es staigā brīvi apkārt, tad pasaulei 
jāsabrūk! Man te nav vietas!» Un Jakubovskis aizbēg. 

Anna Lācis izrādi veidoja heroiski romantiski filozo- 
fisku. Tādēļ teksts bija maksimāli jāpiesātina ar domu 
un emocijām. Atšķirībā no ikdienas valodas aktieri 
runāja pacilāti un nozīmīgi. Dziļajam pārdzīvojumam 
vajadzēja izpausties ārēji mierīgi, nepiespiesti un viegli. 
Lai skatītājs Maiju ne tikai žēlotu, bet arī saprastu viņas 
varonīgo rīcību, režisore visu izrādes laiku viņu it kā 
«atsvešināja» un neļāva slīgt žēlabās. Mēs centāmies 
kustībās būt taupīgi un izvairījāmies no mazizteiksmīgas, 
neko neizteicošas pozas; sevišķi kritiski režisore izturē- 
jās pret plastiku un nekādā ziņā to nepieļāva. Meklējām 
precīzi pārdomātus žestus un mizanscēnas. Tā, piemē- 
ram, es gribētu minēt vienu otrā cēliena mizanscēnu. 
Zviedru leitnants rupji uzmācas vienai no meitenēm. 
Pret leitnantu vēršas apkārtējie puiši, meitas, kareivji. 
Tagad viņš labprāt aizmuktu, bet ļaudis nostājas zvied- 
ram ceļā, piespiezdami viņu uzrāpties uz mucas. Tur nu 
viņš grozās un gaida izdevību nolēkt un pazust. Ļaužu 

šaustošās replikas, ironija, smiekli leitnantu nogurdina, 
bet, kad viņš beidzot nespēkā norāpjas no mucas, viņam 
vēl jāiziet cauri cilvēku ierindai, no kuras ikviens viņu 
izpļaukā ar asu, nicīgu vārdu, skatu vai kustību. Šī it kā 
rotaļīgā mizanscēna izteica protestu pret svešu zemju 
iebrucējiem. 

Otra mizanscēna, kuru man gribētos atzīmēt, saistās 
ar sazvērestības attīstību trešajā cēlienā. Ar skatuviskiem 
līdzekļiem vajadzēja panākt to satraukumu, ko rada Frī- 
das, Jakubovska un Lienītes ļaunais nodoms pret Maiju. 
Minēto trīs personu teksts, replikas un darbība šai 
cēlienā sadrumstalojas atsevišķos spēles momentos un 
tāpēc zaudē draudīguma iespaidu. Lai tumšo spēku 
bīstamību sakoncentrētu un pastiprinātu, režisore no 
šiem trim tēliem izveidoja vienotu grupu — kori, kas 
noteiktās darbības vietās laiku pa laikam parādījās aiz 
terases mūra un, līdzīgi draudīgam korim, akomponēja 
Maijas un Heila mīlestības skatu, arvien ciešāk savelkot 
ap viņiem cilpu. 

Kolektīvā atskanēja ieteikumi pēdējo cēlienu svītrot, 
jo luga beidzoties ceturtajā — Maija mirusi, un Jaku- 
bovskis nožēlā aizbēdzis. Tātad lugas iznākums pilnīgi 
skaidrs. Tā var spriest tad, ja Maiju izprot tikai kā labu 
cilvēku, kas mīlestības vārdā iet bojā. Bet, ja Maiju 
interpretē kā cīnītāju par noteiktu ideju, pārliecību (un 
Rainis Maiju ir iecerējis kā savas tautas meitu), tad piek- 
tais cēliens ir nepieciešams. Tiesa, Maija iet bojā cetur- 
tajā cēlienā, bet viņas ideja atdzīvojas un sāk darboties 
tieši piektajā cēlienā. Te pārliecinoši parādās Maijas 
morālā uzvara, pakāpeniski atklājas viņas ietekme uz 
pārējām personām. Tiesas gaitā notiek cīņa ne tikai par 
taisnību, par to, ka Heils nav vainojams Maijas nāvē, 
bet arī par to, kā cilvēkam īsti ir jādzīvo. Tautai ne vien 
jāizprot notikušais, bet arī jāmāk izšķirt, kurā pusē patie- 
sība, jāmāk to aizstāvēt un cīnīties par to. 

Piektajā cēlienā režisore iezīmēja trīs kulminācijas 

Skats no J. Raiņa «Mīla stiprāka par nāvi» izrādes. Maija — E. Ка- 
dziņa, Jakubovskis — Ē. Mercs, Skudrītis — J. Ķikulis, Lienīte — 
Z. Dekšņa 


brīžus, kuros īpaša nozīme bija piešķirta tautas nostājai 
un kuri raksturoja tās attīstības un saliedēšanās procesu. 
Pirmā kulminācija bija saistīta ar jautājumu, vai Heils ir 
vainīgs Maijas nāvē, un beidzās ar viņa attaisnošanu. 
Otrajā kulminācijas brīdī tauta no Turaidas pils pārvald- 
nieka liecības uzzina, ka Maija labprātīgi gājusi nāvē, 
un tautā nostiprinās pārliecība par Maijas morālo lielu- 
mu, uzvaru. Trešais — nozīmīgākais brīdis — ir Jaku- 
bovska pašnāvība, jo tā apliecina Maijas idejisko uzvaru. 

Piektā cēliena sākumā darbība vijas ap jautājumu: vai 
Heils ir savas līgavas slepkava. Šķietami vienotā tiesnešu 
grupa. Heilu tur aizdomās, viņi neievēro Šildhelmas 
(V. Liepiņa) pierādījumus apvainotā attaisnošanai, arī 
tautas domas tiesneši neuzklausa. Ļaudis cenšas Heilu 
aizstāvēt, sākumā atturīgi, bet darbības turpmākajā 

Skats no J. Raiņa «Mīla stiprāka par nāvi» izrādes. 
Heils — H. Aigars 


risinājumā tauta kļūst arvien aktīvāka un izsaka savas 
domas drošāk un noteiktāk, pakāpeniski notikumu vir- 
zībā gūstot pārsvaru. 

Pats Heils sevi neattaisno un neaizstāv. No vienas 
puses, viņš apgalvo, ka esot vainīgs Maijas nāvē, jo 
neesot pratis to nosargāt, bet, no otras puses, Heils 
noliedz, ka būtu Maiju nogalinājis. Viņa paškritikas 
pamatā ir dziļa nožēla, ka nav mācējis Maiju novērtēt, 
nav viņai ticējis, turklāt centies Maijā iznīcināt brīvo cil- 
vēku. Heils saprot, ka viņš Maiju ir morāli nonāvējis. 

Bet tiesa Heila atzīšanos uztver no kriminālistiskā vie- 
dokļa. Tā kā Heils nav gluži skaidri pateicis, ka ir vainīgs, 
tiesa steidzas viņu mocīt. ledegas cīņa starp tautu un 
tiesnešiem. Tauta pazīst Heila krietnumu un netic, ka viņš 
būtu savas līgavas slepkava. Ļaudis negrib pieļaut nevai- | 
nīga cilvēka spīdzināšanu un aktivizējas cīņai раг patie- 
sību. Un, kad Heilu, važās ieslēgtu, piesien pie moku 
rata un sāk spīdzināt, tautu pārņem sašutums un, skaļi 
protestējot, tā aizstāv savu patiesību un tiesības uz dzīvi. 

Kāpēc režisorei bija vajadzīgs mocīšanas skats publi- | 
kas acu priekšā? Tāpēc, ka šādā mizanscēnā atklājās 
lugā attēlotā laika necilvēcīgie tikumi, tiesas mehānisma 
cietsirdība un formālā attieksme pret cilvēku. Pirmais 
piesēdētājs paskaidro: «Slepkavības gadījumos vienmēr 
parasts pielietot moku rīkus; es nezinu, kādēļ šoreiz lai 
atkāpjamies no svētiem paradumiem.» Valmieras teātra 
izrādē radītais bende (J. Mētra) tika parādīts kā vienal- | 
dzīgs cilvēks, kas veica savus uzdevumus lietišķi un pro- 
fesionāli. Spīdzināšanas rituālā nebija nekā naturālistiska, 
un iespaidīgā mizanscēna atgādināja Goijas grafiskos 
zīmējumus, kuros atklātas kara šausmas, varmācība un 
nevainīgu cilvēku ciešanas. 

Paralēli tautas protesta attīstībai notika diferencēša- 
nās tiesnešu vidū. Jo aktīvāks protesta pieaugums tautā, 
jo krasāka diferenciācija starp tiesnešiem. Abi piesē- 
dētāji — veci aristokrāti, inkvizīcijas atbalstītāji. Pirmais | 

bija raksturā konservatīvs un izteikti agresīvs, otrais 
vienmēr un visur atbalstīja pirmo. Galvenais tiesnesis 
(V. Jakāns) mūsu izrādē bija jauns cilvēks, kas simpati- 
zēja humānistiskām idejām, tikai tiesas prāvas sākumā 
vēl neorientējās apstākļos. Viņā vairoja šaubas tautas 
atklātais, tiešais sašutums pret Heila spīdzināšanu, un tas 
viņu pamudināja izmēģināt pēdējo līdzekli apvainotā 
attaisnošanai. Viņš bija atcerējies senu ticējumu par 
mirušā brūces asiņošanu slepkavas tuvumā un saprata, 
ka ļaudis izmēģinājumam noticēs. 

Kad Heils tuvojās mirušajai Maijai, uz skatuves (arī 
skatītāju zālē) valdīja dziļš klusums un visi saspringti 
gaidīja, kas notiks. Sekojot Raiņa remarkām, Heilam 
nometoties Maijas priekšā ceļos, no satricinājuma 
sakustējās podests, uz kura atradās līķis, un Maijas roka 
noslīdēja uz Heila pusi. Tautu pāršalca atvieglojuma 
uzelpa — Heils nav vainīgs, Maija viņam piedod. Gan- 
darīti un pacilāti ļaudis atgrūda sardzi un virzījās pretī 
Heilam, viņu apsveikdami un uzņemdami savā vidū. 

Tautas spēka pieaugums izpaudās arī telpiski — ļaudis 
ieņēma arvien lielāku skatuves laukumu. Šāda mizanscē- 
nas skaidrība (tajā vienlaikus apvienota plastiska iz- 
teiksme ar idejisku saturu) ir spilgts piemērs vienai no 
Annas Lācis režijas iezīmēm, ko Brehts nosaucis par 
prasmi stāstīt fabulu. 

Kad tuvojās otrais kulminācijas brīdis, tauta jau brīvi 
un noteikti iejaucās notikumos. Tagad ļaudis domāja, ka 
tiesa grib patiesību noklusēt. Tāpēc ļaudīs uzvirmoja 
jauns satraukums, kad viņi no pils pārvaldnieka Šildhelma 
(Ž. Vīnkalns) liecības uzzināja, ka Maija labprātīgi 
gājusi nāvē un poļu standartjunkurs Jakubovskis, noti- 
cējis viņas lakata burvju spēkam, Maiju nonāvējis. 

Šai izrādes daļā bija sajūtama pāreja no asiem, dra- 
matiskiem ritmiem, kādi dominēja cēliena sākumā, uz 
mierīgāku episku plūdumu. Aktieri runāja lēnāk, lai 
skatītājs varētu labāk izprast notikušo. Maijas nāves 

apraksts pārvaldnieka liecībā atkārtojas — skatītājs pats 
to bija redzējis un pārdzīvojis. Taču atkārtojums nepie- 
ciešams, lai skatītājs aptvertu notikušā jēgu. Kad Maijas 
nāvi ļaudis novērtē apzināti, viņas morālā spēka iedar- 
bība kļūst vēl lielāka. Ejot nāvē, Maija ne tikai nosargā 
savu cilvēcisko cieņu, bet ar varonīgo rīcību ietekmē 
plašu ļaužu slāni. Atklājums, ka Maija gājusi nāvē lab- 
prātīgi, tautas apziņā ar zibens spožumu izgaismo Mai- 
jas morālo lielumu un dara spēcīgu tautas garu. Ap- 
brīnas un kopības izjūtas mudināti, ļaudis steidzas pie 
bojā gājušās Maijas un apstāj viņu ciešā lokā. Tauta iz- 
virzījusies priekšplānā un atrodas skatuves centrā. 

Otrā kulminācijas brīža mizanscēna ir ar idejisku no- 
zīmi — tauta pieņem Maijas pozīciju, ļaudis aizstāvēs 
Maijas ideju un cīnīsies par to. 

Kad ierodas Jakubovskis, ļaudis atklāti pauž morālu 
nosodījumu, kas pārvēršas vispārējā apsūdzībā pret 
varmācību. Tautas priekšā nošaujoties, Jakubovskis at- 
zīst sava pasaules uzskata maldīgumu, atzīst, ka labais 
uzvarējis. Arī te izpaužas Maijas lielā uzvara, jo Jaku- 
bovska pašnāvība iezīmē viņa filozofijas pāreju jaunā 
kvalitātē, pavērsienu uz pasaules uzskata maiņu. Īsā paš- 
nāvības epizode, kas izrādē izveidojās par trešo kulmi- 
nācijas brīdi, ritēja mierīgi, bez steigas un histērijas; tajā 
bija jūtams pat zināms svinīgums, prāta apskaidro- 
šanās. Tā nebija pašnāvība afekta stāvoklī, bet racionāls 


akts. 
Izrādes virsuzdevums beigu skatā tika pilnveidots ar 
svinīgu vispārinājumu apoteozes veidā — karavīri un 


puiši pacēla uz rokām mirušo Maiju. Kā uzvaras karogs 
plīvoja pāri Maijai pārklātais sarkanais plīvurs, un no 
ļaužu vidus atskanēja vārdi: «Karš bija nokāvis tais- 

nību, taisnība paceļas atkal dzīva no mirušās Maijas Ч 
miesām.» Raiņa traģēdijas idejā režisore Anna Lācis ѕа- 
skatīja tuvību mūsu laikmeta mērķiem un uzdevumiem — 
konfliktu starp humānistiskajiem spēkiem un varmācību, z 

karu —, tāpēc viņa atļāvās šo Raiņa doto frāzi no piektā 
cēliena vidus pārcelt uz finālu. Šāds fināla atrisinājums 
skatītājus pārliecināja, ka Maijas cīņa ar Jakubovski nav 
bijusi personiska, tā ir bijusi cīņa starp labo un ļauno. 

Raiņa traģēdija «Mīla stiprāka par nāvi», tāpat kā ik- 
viena traģēdija, ir asiem konfliktiem bagāta. Taču traģē- 
dijas dzejnieka stratēģija ir īpaša. Vislabāk to izteicis 
Šillers savā epigrammā: «Dass das Schicksal den Men- 
schen erhebt, wenn es den Menschen zermalmt!» Tas 
nozīmē, ka ar varoņu nāvi traģēdija apliecina dzīvi, 
progresīvo cilvēkā. Režisoram, kas izrādi grib veidot 
traģēdijas žanrā, jāatklāj situācijas draudīgums ne tikai 
varoņa bojā ejas momentā, bet arī visās iepriekšējās 
ainās. Viena no traģēdijas žanra pazīmēm ir tā, ka visas 
galvenās situācijas un notikumi atrodas uz nāves un dzī- 
vības robežas. Tai pašā laikā režisoram uzskatāmi jā- 
parāda varoņu nāves pozitīvais, produktīvais rezultāts. 
Iestudējot traģēdiju, režisori parasti kļūdās tai ziņā, ka 
viņi vai nu iekrīt sentimentā, vai arī uzsver tikai psiho- 
loģisko dramatismu. Raiņa traģēdijā «Mīla stiprāka par 
nāvi» arī pieļauj iespēju ieslīgt sentimentā, piemēram, 
kad finālā tautu pārņēmusi visa piedošanas stihija, tā 
varētu piedot arī Frīdai. Bet šāda attieksme neatbilstu 
varones Maijas izvirzītajai idejai. Maija nebija «labiņa», 
bet gan laba šā vārda visīstākajā izpratnē. Tāpēc tad, 
kad finālā Frīda gribēja iekļauties tautas grupā, reži- 
sores Annas Lācis iestudējumā tauta no viņas novērsās. 
Atstumtā Frīda izzuda tumsā. 

No izrādes analīzes redzams, ka režisore visa uz- 
veduma kompozīcijā, dialogos, mizanscēnās centās at- 
klāt filozofiski vispārinātas domas, kas arī ir nepiecie- 
šams traģēdijas žanrā. Izrādes kompozīcijai bija dra- 
maturģiski skaidra uzbūve, spilgti iezīmēts konflikts un 
atsegtas pretējās pozīcijas. Tas piešķīra izrādei idejisku 
skaidrību un mērķtiecību. Kaut arī aktieru tēlojums ne- 
bija līdzsvarots un dažviet nerealizēja režisores doto 

uzdevumu (aktrisei E. Radziņai labāk izdevās atklāt 
Maijas tēla traģismu, man bija tuvāks Maijas lirisms, 
aktieriem Ē. Mercam un A. Martinsonam neizdevās pil- 
nībā parādīt Jakubovska idejisko pārliecību, H. Aigars 
Heila pretrunu atklāsmē svārstījās galējībās), es tomēr 
uzskatu, ka Raiņa traģēdijas uzvedums ir labs piemērs 
tam, cik prasmīgi režisore Anna Lācis, saglabājot dra- 
maturga doto traģēdijas kodolu, radīja laikmetīga iz- 
tulkojuma izrādi. 

«... lai kāda luga uz skatuves skanētu, tai nepiecie- 
šams ideoloģisks noskaņojums. lr jāzina, kas autora 
darbā nepareizs, un jāprot laikus šo maldīgo saskatīt, 
bet galvenais — jāiedziļinās tajās saknēs, kas attiecīgo 
autora darbu izaudzējušas.»! 


Teātra seju veido režisors kopā ar kolektīvu — domu- 
biedru. Valmieras teātrī aktieri bija dažādi gan profe- 
sionālo spēju, gan vispārīgās izglītības ziņā, bet ikvienā 
varēja saskatīt cilvēciski spilgtu individualitāti. Aktieru 
izpratne par teātra mākslas uzdevumu bija dažāda. 
Viena daļa vēl bija pārliecināta par mākslas atdalīšanu 
no politiskām un sabiedrības dzīves problēmām. Bija 
iebildumi pret dažām padomju lugām, jo tās esot māk- 
slinieciski vājas, bez augstām literārām vērtībām. 

Tomēr Anna Lācis apzinājās, ka straujajā dzīves vei- 
` došanās procesā ne vienmēr var sagaidīt mākslinieciski 
pilnīgi nevainojamus darbus. Svarīga ir lugas galvenā 
ideja, mākslinieciski neizstrādātas ainas un nianses iegūs 
apveidu mēģinājumos, uz skatuves. Mums vajadzēja 
steigties skatītāju iesaistīt aktuālu problēmu lokā. Un ne 
tikai utilitāra nepieciešamība mūs steidzināja, režisori 


1 Мейерхольд В. Искусство режиссера (из доклада 
14 ноября 1927 г.). — В кн.: Статьи, письма, речи, беседы в 2-х 
т.. т. 2. M, 1968, с. 154. 

arī ieinteresēja to padomju lugu un oriģināldarbu māksli- 
nieciskās īpatnības, kuri bija Valmieras teātra repertuārā. 
Būtu netaisni mūsu teātra uzvedumos pilnīgi noliegt iz- 
raudzīto lugu mākslinieciskās vērtības, to iedarbību uz 
skatītāju. Vienmēr ir pastāvējusi problēma par jaunā 
ieraudzīšanu un pārkausēšanu mākslas darbā. Tas prasa 
daudzu cilvēku priekšdarbus, lai galā rastos «... gald- 
nieks... tāds galdnieks, kāds vēl pasaulē nav bijis... 
un uzreiz visu lietu pavirza par divdesmit gadiem uz 
priekšu»!, kā par to filozofē Satins Gorkija lugā 
«Dibenā». 

Repertuārā bija liela mēroga lugas, idejiski un māksli- 
nieciski sarežģītas, stilistikā dažādas, ar daudzām darbī- 
bas personām. Valmieras teātrim ar mazo aktieru grupu 
un nepilnvērtīgo tehnisko bāzi tādas it kā nebūtu biju- 
šas pa spēkam. Bet Annu Lācis iedvesmoja Gētes 
doma — kas grib neiespējamo, tas man ir dārgs. Lai 
šādas tā saucamās grūtās lugas uz mūsu teātra skatuves 
parādītos, vajadzēja pārvarēt to gadu perifērijas teātra 
ikdienas grūtības un kavēkļus. Kolektīvam un režisorei 
bija nepieciešama ne tikai radoša enerģija, bet arī mil- 
zīga fiziska izturība un spēks. Daudzreiz viņa kļuva par 
«iluzionisti»: kā gan citādi lai to nosauc, ja režisore 
iestudēja lugas ar tādu personu skaitu, kas daudzkārt 
pārsniedza mūsu divdesmit trīs cilvēku lielo aktieru 
trupu! Tika mobilizēti visi iespējamie kadri: apgaismotāji, 
skatuves strādnieki, rekvizitori, suflieris, reiz arī direk- 
tors kuplināja izrādes dalībnieku skaitu, nemaz nerunā- 
jot par to, ka viens aktieris izrādē tēloja vairākas lomas. 

Atgadījās arī pa anekdotei. E. Skribas komēdijas 
«Glāze ūdens» izrādē pēkšņi jāpiedalās kādam jaunam 
skatuves strādniekam. Darbības gaitā kāds aktieris, viens 
no karalienes galma viesiem, pievērsās jaunatnākušajam 
galminiekam un nopietni vaicāja: «Vai jūs zināt, kas 


! Gorkijs M. Raksti 23 sēj., 5. sēj. R., 1950, 146. lpp. 

tagad notiks?» Bet viņš uztraukumā naivi čukstēja: «Tad 
velns viņu zina, es pats te pirmo reizi!» Tā sacīdams, 
viņš tiešām nemeloja. 

Kolektīvam vajadzēja būt elastīgam un veiklam, vi- 
sādi kombinēt un taupīt jau tā trūcīgos līdzekļus. Taču 
teātrī atradās pašaizliedzīgi darba darītāji. Tāds režiso- 
res atmiņā palicis dekorators A. Punka, ar labu stila iz- 
jūtu apveltīts mākslinieks; viena no teātra vecākajām 
darbiniecēm Kristīne Gubina, teātra entuziaste «Kicīte», 
kā teātrī viņu sauca; butafors P. Lagimovs, apgaismotājs 
G. Eglītis, kostīmu meistare J. Kudeika un koncertmeis- 
tare O. Balode. Viņi nebija tikai uzdevumu izpildītāji, 
bet radoši, ar izdomu apveltīti mākslinieki. 

Aktieru kolektīvā pastāvēja divi pretēji viedokļi: vieni 
stingri aizstāvēja «ceturto sienu», otri atbalstīja koncep- 
ciju, kas prasa izjaukt plaisu starp skatuvi un zāli. Daļa 
domāja, ka skatītājā jāizraisa tikai emocijas, un neņēma 
vērā skatītāja intelektuālo uztveri; viņi centās tēlojumam 
piešķirt noslēpumainību un intriģējošu neskaidrību. 
Mūsu ražošanas apspriedes aizvien noritēja vētraini. Ak- 
tieri, kuri tiecās tēlu saasināt, bieži dzirdēja kolēģu pār- 
metumus, ka viņu tēlojums esot pārāk ass un pārspīlēts, 
jo viņi paši ilgojās pēc siltiem pasteļtoņiem neatkarīgi 
no tā, kādā žanrā būtu risināta izrāde. Šādas piezīmes 
pārsteidza, jo tās izsacīja arī tie aktieri, kas atzina Sta- 
ņislavska mācību. Staņislavskis taču «mīlīgo» spēli ne- 
cieta: «Viss tik tīri un gludi. Tie jau nav aktieri, bet kaut 
kādi mēreni un akurāti molčaļini.»! Tā, piemēram, iztir- 
zājot A. Upīša komēdijas «Ziņģu Ješkas uzvara» politiski 
aso uzvedumu, daži uztraucās par izrādes dinamiku, 
tēlu asumu un pārspīlējumu un īpaši pārmeta aktrisei 
V. Liepiņai Otīlijas tēla saasinājumu. Bet vēlāk izrādī- 
jās, ka šī tēla satīriskā uztvere skatītājos izraisa «smiek- 
lus caur asarām». 


1 Станиславский К. Письмо В. M. Немировичу-Дан- 
ченко. — Собрание сочинений в 8-и T., т. 7. M., 1960, с. 134. 

Izrade brīvā dabā naar 


Kopīgs radošs darbs ar režisori Annu Lācis bagātināja 
mūsu profesionālās iemaņas un padziļināja dzīves īste- 
nības uztveri. Tūlīt jāpiebilst, ka aktieri mēģinājumos un 
izrādēs aizrautīgi strādāja un īstenoja režisores ieceres. 

Kur radās Annas Lācis nenokausējamā enerģija, fanā- 
tiskā griba pārvarēt šķēršļus un panākt savu? Protams, 
to pamatā ir viņas rakstura īpašības: spītība, neatlai- 
dība, kas mudināja par katru cenu pabeigt iesākto. Taču 
galvenais izskaidrojums atrodams tai apstāklī, ka viņai 
dzīvē par visu svarīgāka vienmēr ir bijusi doma par cil- 
vēku. Tam viņa strādāja un radīja sabiedriski nozīmīgas, 
skatītāju uzrunājošas izrādes. Tajās, protams, gadījās arī 
nepilnības, atsevišķas epizodes nepārliecināja, nereti 
iestudējumos trūka viengabalainības, citreiz nevien- 
mērīgs bija aktieru sniegums. Taču kopumā sabiedrība 
un prese pret Valmieras teātra uzvedumiem izturējās 
labvēlīgi un teātra darbību atbalstīja. 

Vērtējot teātra darbu šai periodā, tika izteikti arī vai- 
rāki principiāli aizrādījumi. Tā, piemēram, apspriežot 
Leona Paegles Valmieras drāmas teātra viesizrādes Rīgā 
1954. gadā, kritiķi runāja par tēlu shematiskumu A. Jā- 
kobsona lugas «Šakāļi» izrādē, par to, ka tēlos uzsvērta 
tikai viena attiecīgā rakstura īpašība — ļaunums. Pa- 
tiesībā tā nebija. Pretēji lugas shematismam, kura rezul- 
tātā tēlos dominē tās kopīgās īpašības, kas raksturīgas 
kādai noteiktai sabiedrības grupai, mūsu Makenedijam 
aktiera A. Martinsona atveidojumā piemita dažādas rak- 
stura īpašības. Viņš bija ne tikai cilvēks bez sirdsapzi- 
ņas, sadists, egoists, kas nicina citus un peļņas dēļ spēj 
nogalināt draugu (tās ir īpašības, kas raksturīgas biz- 
nesmeņiem — pentagonistiem), bet Makenedija raksturā 
bija redzama arī izsmalcinātība un elegance, viņš bija 
izglītots cilvēks, labs ķīmiķis, mākslas pazinējs. 

Nereti daži kritiķi shematismu saskatīja skaidrā, ar 
noteiktu attieksmi un vērtējumu pasniegtā tēla raksturo- 
jumā. Iespējams, ka aktiera spēlē dažkārt nebija ievē- 

rotas tēla rakstura īpašību proporcijas, taču tam пау 
principiālas nozīmes. Shematisma jēdzienu nevajadzētu 
uztvert vienpusīgi. Dažreiz tēla shēmai ir pozitīva no- 
zīme, citreiz shēma vien ir par maz. Tā, piemēram, ja 
aktrise, tēlodama Grietiņu Gētes «Faustā», parādīs tikai 
zilas acis, godīgumu un naivitāti, protams, tas būs nepie- 
tiekami, turpretī Rozenkranca un Gildenšterna tēlos mūs 
var apmierināt viņu raksturā akcentētās īpašības — liš- 
ķība, izpildītāja padevība —, jo Šekspīra «Hamletā» šie 
raksturi precīzi atklāj to, ka šādi bezpersoniski cilvēki 
Klaudijam bija nepieciešami. 

Otrs kritikas aizrādījums attiecās uz žanra tīrību izrā- 
dēs. Traģēdijas «Mīla stiprāka par nāvi» izrāde tika vēr- 
tēta kā eklektiska, bez stila vienotības. Patiesi liriskas ai- 
nas te mijoties ar rupji naturālistiskām vai mistiskām 
(raganas аіпа).! Par izrādes žanru, tā izturētību strīdas 
vēl šodien. Ja pievēršamies klasiķiem, tad redzam, ka, 
piemēram, Šekspīra traģēdijās komiskais mijas ar tra- 
ģisko. Tāpat A. Ostrovska komēdijas piesātinātas ar dra- 
matismu. B. Brehts savās lugās jauca komisko ar traģisko, 
dokumentālus skatus apvienoja ar izdomātām ainām. 
A. Puškins par savu traģēdiju «Boriss Godunovs» rak- 
stīja, ka «traģēdijas stils ir sajaukts. Tas ir raupjš un neiz- 
kopts tur, kur es rādu rupjus un vienkāršus cilvēkus...»* 
Un, ja ielūkosimies mūsdienu literatūrā, tad atradīsim vēl 
jaunus piemērus. «Aragona pēdējā grāmata izjauc mūs- 
dienu tradicionālā romāna struktūru. Autors ignorē mo- 
dernās teorijas un rada jaunu žanru, kas nepakļaujas ne- 
kādai klasifikācijai. Šī grāmata ir reizē romāns un poēma, 
romāns par romānu, atmiņu krājums, opera un simfo- 
nija, plašs mīlas vēstījums, fantastiska pasaka, fabula un 
līdzība. Tā uzrakstīta arī par mūsdienu reālismu ar tā 


i Mapkynane Я. Новое прочтение латышской клас- 
сики. — «Театр», 1955, № 2, с. 88. 

2 Пушкин А. Наброски предисловия к «Борису Году- 
нову». — В кн.: Пушкин и театр. М., 1953, с. 379. 

grūtībām, ar tā pretrunām un problēmām,»!' rakstījis 
literatūras kritiķis V. Melnis. 

Anna Lācis lugas žanru vienmēr saistīja ar lugas so- 
ciālo saturu. Viņa nekad nerespektēja žanru žanra dēļ. 
«Šakāļu» uzvedums bija izteikti dramatiska satīra ar gro- 
teskiem momentiem, lugu «Mīla stiprāka par nāvi» viņa 
iestudēja kā optimistisku traģēdiju un šai iecerei pa- 
kļāva visas izrādes epizodes. Tāpēc otrā cēliena kroga 
ainā ļ|audīs, meitenēs un puišos tika atklāts viņu dzīves- 
prieks, spēks, griba, ko nevar nomākt ne drūmais kara 
laiks, ne apspiestība. Epizode organiski iekļāvās izrādes 
idejā, un nekā operetiska, kad ļaudis dziedāja un de- 
joja, tajā nebija. Režisore tikai īstenoja Raiņa remarkas: 
«... dzenājas pa pagalmu, јокојаѕ ar kareivjiem un ļau- 
dīm, dzied...» 

Vēlreiz jāatgriežas pie «naturālistiskā» (kā to daži iz- 
rādes vērtētāji uzskatīja) moku skata piektajā cēlienā. 
Nedrīkstētu kādu vienu epizodi vai spēles momentu vēr- 
tēt atrauti no visas izrādes koncepcijas. Annas Lācis uz- 
vedumā moku skats nebija pašmērķīgs, jo atklāja lugā 
raksturoto kara laika cietsirdību un nežēlību. lt kā pa- 
redzēdama «uzbrukumus» šim skatam, režisore mēģinā- 
jumā ieminējās, ka mums nevajagot baidīties no Heila 
moku skata, jo arī Šekspīra lugās briesmīgus skatus rāda 
uz skatuves, nevis aiz kulisēm. 

Prese ievēroja Annas Lācis vadītā Valmieras teātra rū- 
pīgo attieksmi pret skatītāju, tika atzīmēta konsekvence 
un patstāvība repertuāra politikā, interese par padomju 
lugām un oriģināldarbiem, žanru daudzveidība. Vairā- 
kās tā laika recenzijās atzīts par pareizu vairāku lugu 
idejiskais traktējums un stilistiskais raksturs. Kritika ievē- 
roja galvenā akcentējumu lugā, konflikta un tēlu saasinā- 
jumu, kā arī tam atbilstošo aktieru spēles asumu. 


! Melnis V. Par literāri binokulāro redzi un tās traucēju- 
miem. — «Literatūra un Māksla», 1969, 29. nov., 4. | pp. 

Teātra zinātnieka un kritiķa Valta Grēviņa dotajā 
Leona Paegles Valmieras drāmas teātra raksturojumā 
(1955. g.) minētas tās īpašības un vērtības, kuras, manu- 
prāt, arī veidoja Valmieras teātra īpatno seju: «Valmie- 
ras teātra īpatnība izpaudās tēmas saasinājumā, krāsu 
saspilgtinājumā. Bieži vien bija jābrīnās, ka viņi, ar visai 
nepateicīgu materiālu strādājot, kā, piemēram, «Kramā 
ir uguns», «Amerikas balss» u. c., sasniedza tik dekora- 
tīvu iespaidu, izceļot, kas atsevišķā lugā vērtīgākais, bet 
notušējot (ar interesantām mizanscēnām) lugas vājās 
vietas. Valmieras teātris arvien bijis politiski ļoti ass teāt- 
ris, kaislīgs teātris. Ja Jelgavas teātris centās pēc izteik- 
smes smalkuma, pārdzīvojuma dziļuma, cenšoties atklāt 
cilvēka slepenākos dvēseles pārdzīvojumus, tad Val- 
mieras teātrī mēs nemeklējām šādu detaļzīmējumu, bet 
aizvien uztvērām galveno, ko gribējis pateikt režisors, 
to, kas ir galvenais autora darbā, kas ir galvenā līnija 
aktierim...»' 

Pēc E. Grīna lugas «Vējš no dienvidiem» izrādes Rīgā 
ievērojamais krievu teātra režisors N. Gorčakovs pārru- 
nās ar kolektīvu sacīja, ka šajā izrādē īstenotas Ņemi- 
roviča-Dančenko trīs patiesības: 1) psiholoģiskā, 2) ska- 
tuviskā un 3) sociālā. Vēlāk savā rakstiskajā recenzijā 
N. Gorčakovs precīzi atklāja šīs izrādes panākumu no- 
slēpumus un raksturoja Annas Lācis darbību Valmieras 
teātrī kopumā: «No Latvijas perifērijas teātriem, kuri at- 
braukuši uz Rīgu parādīt savus darbus republikas teātru 
skatē, pirmajā vietā jāmin Valmieras drāmas teātris ar 
E. Grīna lugas «Vējš no dienvidiem» izrādi. E. Grīna 
romāna idejiskajam dziļumam un mākslinieciskajai pa- 
tiesībai Valmieras teātra izrādē radīta pilnīga skatuviska 
atklāsme. Einari lomā aktieris Pēteris Muraška loģiskā 
secībā atklāj to sarežģīto ceļu, kuru viņa varonis 
nostaigājis, līdz pareizi izprot sabiedrības attīstības 


1 Latvijas PSR Teātra biedrības arhīvs, inv. nr. S/123. 

virzītājus likumus un šķiru cīņu. Tas ir liels aktiera ип 
režisores (Annas Lācis) nopelns. 

Izrādes laikā latviešu kolhoznieks var iepazīt grūto ap- 
ziņas veidošanās procesu, ko Baltijas zemniecība pār- 
dzīvoja pirmsrevolūcijas posmā, un ar īpašu spēku viņš 
izjūt to brīvās darba dzīves laimi un prieku, ko atnesa 
Oktobra sociālistiskā revolūcija. Cik daudz satraucošu 
un iejutīgu vārdu par to ierakstīts lugas «Vējš no dien- 
vidiem» izrāžu žurnālā teātra daudzajos izbraukumos pa 
Latvijas republikas ciemiem! Dvēseles gaišums, neparasti 
dziļš godīgums un kautrība raksturīga Einari sievas tē- 
lam — aktrises Anitas Saldumas Elzai. Grūto Einari brāļa 
Villo lomu teicami atveido A. Martinsons... Aktieris 
Brīvmanis zemnieka Pāvo tēlā apvienojis humoru ar asu 
sociālu raksturojumu ... Augstais novērtējums, ko pel- 
nīti saņēmuši šīs izrādes aktieri, vienlīdz, ja ne vēl lie- 
lākā mērā, pienākas arī lugas «Vējš no dienvidiem» in- 
scenētājai Annai Lācis. 

Tā ir īsti reālistiska izrāde, kura dziļi atklāj cilvēku 
raksturus un to sarežģīto procesu, ko pārdzīvojusi Bal- 
tijas zemniecība, kad no dienvidiem uzpūta svaigs, tīrs 
vējš, kas noārdīja latviešu, igauņu, somu zemnieka sen- 
seno dzīves iekārtu, paverot jaunus, plašus sociālistiskas 
dzīves apvāršņus. 

Smalka psiholoģiska lomu analīze ir radījusi aktieriem 
iespēju patiesi pārtapt autora tēlos. Teicamas mizan- 
scēnas nostiprina skatītāja apziņā svarīgākos lugas mo- 
mentus. Šī ir izrāde ar lielu ideju un dziļu saturu.»! 

Manuprāt, Valmieras teātra savdabībā kritika pietie- 
koši nenovērtēja politiskā teātra principu attīstības 
iespējas, to perspektīvu padomju iekārtas apstākļos. Bet 
Annas Lācis darbība Valmieras teātrī latviešu padomju 
teātra vēsturē ir nozīmīga tieši kā politiskā teātra māk- 
slas radošs turpinājums. 


! Горчаков H. Ha верном пути. — «Театр», 1949, Ne 9, 
с. 27—28. 

Var būt, ka šaurajā kaktiņā aiz mātes stellēm pavadītie 
bērnības gadi radīja manī tieksmi pēc kustībām, kais- 
līgu mīlestību pret jaunām pilsētām un jauniem ļaudīm. 
Es nevarēju vienaldzīgi noskatīties uz garāmbraucošu 
vilcienu. Nevaldāms spēks mani vilināja kāpt tanī iekšā 
un braukt uz pilsētu, ko nepazīstu. 

Vecāki nez kādēļ nedāvināja man nekādas rotaļlie- 
tas... Man pašai vajadzēja tās izgudrot un darināt: 
piemēram, govis, — no zariņiem es sagriezu puļķīšus, 
kuros iegrebu gan svītras, gan bedrītes, un man iznāca 
divējādas govis, kādas biju redzējusi pļavās, — raibaļas 
un strīpaļas. Zīles bija aitiņas, akmentiņi — sivēni. Vis- 
lielākais čiekurs bija suns Amis. Manas lelles bija dari- 
nātas no ziediem: galviņa — lauvmutītes ziediņš, kleita 
no magones lapiņām. Stundām varēju rotaļāties ar tām. 
Kad māte stāstīja pasakas par Sarkangalvīti, par neglīto 
pīlēnu, par izlutināto princesi un karali, tie man bija 
īsti svētki. 

Man nebija ne zābaku, ne silta mēteļa; ziemā es pa- 
sauli redzēju tikai caur mazu caurspīdīgu laukumiņu aiz- 
salušajā logā, un ledus rakstos es atradu gan Sarkangal- 
vīti, gan vilku, gan pīlēnu, gan princesi. Pati es sacerēju 
nedzirdētus variantus un radīju veselu pasaku pasauli. 
Māte centās mani aizvilkt prom no loga — viņa neva- 
rēja saprast, kā es varēju stundām ilgi, uz ceļiem tupē- 
dama, čurnēt pie aizsaluša loga un klusi pie sevis kaut 

ko murmināt. Tur es spēlēju savu teātri — «teātri sev 
pašai». Tās bija manas pirmās improvizācijas... 

Būdama ģimnāziste, es iekāpu vilcienā un nokļuvu 
Varšavā. Ar trim rubļiem kabatā es traucos uz Pēter- 
burgu, no turienes uz Orlu, no Orlas uz Maskavu, atkal 
Orla, Rīga, pēc tam Berlīne, Hamburga, Drēzdene, Leip- 
ciga, Vīsbādene, Frankfurte pie Mainas, Minhene, Augs- 
burga, Nirnberga, Zalcburga, Vīne. Itāliju es šķērsoju 
no ziemeļiem līdz dienvidiem — no Milānas līdz Pa- 
lermo. 

Atceros krāšņo Marineti parku Kapri salā, kur itāliešu 
rakstnieks futūrists F. Marineti mums lasīja vienu no 
savām lugām; mani pārsteidza greizās, futūristiskās mē- 
beles viņa dzīvoklī. Atceros dēkaino braucienu sabo- 
jātā motorlaivā ar B. Brehtu un viņa pirmo sievu no Kapri 
pie vācu mākslinieka dekoratora un libretista Kaspara 
Nēera uz Pozitāno, kur mājokļi kā dīvainas ligzdas bija 
iekalti klintīs. Mēs pārnakšņojām uz akmens grīdas, — 
toreiz uz Pozitāno brauca tikai trūcīgi mākslinieki, toreiz 
tur vēl nebija komforta un greznības. 

Es aplūkoju Pompejas un Herkulānas drupas. Neapo- 
les tuvumā pie jūras atrodas Pestuma, kur saglabājies 
sens grieķu amfiteātris, un es steidzos uz turieni. Kā zivs 
ūdenī es jutos Neapolē. Tur neeksistēja ne diena, ne 
nakts, tur bija nepārtraukti ritošas divdesmit četras stun- 
das. Kioski ar krellēm, kur pārdeva ilkņiem līdzīgu ko- 
raļļu virknes, kas atnesot laimi. Savdabīgas tautiskas ro- 
taļlietas — lieli bambīno, ietīti sarkanā; baznīciņas, kuru 
stūri bija apkārti ar sudraba amuletiem, kas izārstējot no 
dažādām slimībām. lelas virtuves ar spageti un ceptiem 
kastaņiem. Neaprakstāma nabadzība, neiedomājams 
laiskums, bet arī neticama blēdīšanās, veikla atjautība, 
kā izvilkt no ārzemnieku kabatām vairāk naudas. 

Man sacīja, ka pilsēta dzīvojot mūžīgā trauksmes stā- 
voklī. Naktī Vezuva galotne sāka liesmot — bija tāda 
sajūta, ka tūlīt sāks plūst kvēlojoša lavas straume. Un kur 

tad vēl nakts festa, kad visi Neapoles iedzīvotāji izgāja 
uz ielas un drāzās pa pilsētu, taurēdami ar garām tau- 
rēm — tū-tū-tū... Tie, kam bija nauda kabatā, izrāvās 
no kopējās līksmojošās ļaužu straumes un apstājās pie 
austeru pārdevēju galdiņiem, kurus apspīdēja elektriskās 
gaismas jūra un no kuriem pārdevēji atgaiņāja mušas ar 
lielu, koši raibu papīra slotiņu. Ļaudis bija apvīti ar ser- 
pentīna lentām un apbērti ar konfeti, un debesīs lidoja 
simtiem raķešu, atspoguļodamās jūrā. Tas viss kopā ra- 
dīja tādu kā senā Dionīsa kulta atmosfēru. 

Šie svētki atkārtojās bieži. Es jautāju vācu filozofam 
Valteram Benjaminam, kas mani pavadīja: «Tas taču 
maksā milzīgu naudu, un šeit ir tāda nabadzība!» Viņš 
atbildēja: «Valdība zina, ko dara. Šādas feerijas aiz- | 
miglo smadzenes. Nākamajā dienā neapolietis apmieri- 
nāts guļ uz kādas savrupmājas kāpnēm, bet sieva baro | 
sesto bambīno ar pudeli, kurā ir sarkanais vīns. Un guļ 
bambīno un visa ģimene zem labsirdīgās Neapoles 
saules.» 

Romā laipnie itāliešu mākslinieki aizveda mani uz Va- 
tikāna muzeju. Svētā Pētera katedrālē atrodas Mikelan- 
dželo «Pieta» — madonna tur uz ceļiem*no krusta no- | 
ņemto dēlu. Mākslinieks Panadži man stāstīja: viens kri- | 
tiķis nopēlis mākslas darbu par to, ka māte skulptūrā | 

izskatoties jaunāka par dēlu. Mikelandželo atbildējis, ka 
| ikviena sieviete ar bagātu garīgo pasauli vienmēr iz- 
> skatoties jauna. 

Vatikānā es tiku audiencē pie Romas pāvesta (саиг- | 
laidi man sagādāja ievērojams itāliešu žurnālists). Mūks | 
sagaidīja viesus vestibilā. Visas dāmas bija tērptas | | 

| 
LI 
| 

melnā. Bet es biju ģērbusies spilgtā oranžkrāsas tatāru 
stila kostīmā. Kad es iedevu mūkam caurlaidi, viņš man 
sacīja: «Sinjora, sekojiet man!» Es gāju viņam pakaļ pa 
kāpnēm augšā, tad pa vairākiem gaiteņiem, un tad mēs 
iegājām kādā istabā ar lielu skapi līdz pašiem gries- 
tiem. Es nobijos — vai tik viņš negrib mani ieslēgt? Bet 

mūks klusēdams atvēra skapi, izņēma melnus plīvurus 
un sāka mani «dekorēt», aptīdams augumu ar šiem mel- 
najiem plīvuriem. Tad viņš sacīja: «Iesim!» — un veda 
mani atkal pa vairākiem gaiteņiem, līdz norādīja uz dur- 
vīm, pa kurām es devos iekšā. 

Neliela ovālas formas zāle ar daudzām durvīm. Sie- 
vietes melnās drānās stāvēja aplī. Arī es iegāju aplī. Tā 
mēs klusu stāvējām vairākas minūtes. Pēkšņi atvērās čet- 
ras durvis un parādījās četri kardināli: pirmais — vio- 
leta, otrais — dzeltenā, trešais — sarkanā, ceturtais — 
oranžā tērpā. Viņi nostājās aiz melnā sieviešu apļa un 
sastinga. Pēkšņi kā uz burvja mājienu atvērās centrālās 
divdaļīgās durvis, un sudraboti baltā, mirdzošā tērpā 
ienāca pāvests. Viņš ienāca tieši sieviešu apļa centrā un 
pārkrustīja visas ar vienu kopēju krustu. Sieviešu aplis 
nokrita ceļos. Arī es. Tad viņš piegāja pie katras dāmas 
atsevišķi, pastiepa roku — uz viena pirksta bija pāvesta 
gredzens ar lielu akmeni. Dāmas skūpstīja gredzenu, 
bet pāvests uzlika katrai roku uz galvas un pateica kādu 
latīņu frāzi. Kad viņš pienāca pie manis un pastiepa 
roku ar gredzenu, es nenoliecu galvu, lai to skūpstītu, 
bet klusēdama raudzījos viņam acīs. Viņš uzlika man 


roku uz galvas un klusu sacīja: «Maskava,» — un gāja 
tālāk. 
Iziedama no Vatikāna, es nodomāju — kāds lielisks 


teātris, kāda spīdoša režija, kādas skaistas mizanscē- 
nas! 

Mani ļoti valdzināja Vatikāna muzejs, es biju gluži 
mēma, ieraudzīdama mākslas dārgumus, kas šeit bija sa- 
kopoti — Mikelandželo, Leonardo da Vinči. Tomēr vis- 
vairāk mani saistīja kvatročento, itāliešu agrās renesan- 
ses māksla. Līdz šai dienai neaizmirstami iespaidi sagla- 
bājušies no Džoto freskām Sv. Franciska katedrālē. Kad 
es staigāju pa Perudžas ielām, man šķita, ka-es šķirstu 
itāliešu mākslas vēstures grāmatu. Pat kafejnīcās sēdēja 
cilvēki, it kā viņi būtu izkāpuši no senām itāliešu glez- 

nām. Es braucu skatīties Sinjorelli gleznas; toreiz viņš 
bija modē satīriskā, ekspresīvā svēto attēlojuma dēļ. 

Telpiskie risinājumi, t. i., mizanscēnas un masu grupē- 
jumi, manos uzvedumos bijuši cieši saistīti ar iespaidiem 
no brauciena pa Itāliju. 


FRANCIJA 


Parīzē es biju Fernāna Ležē darbnīcā, apskatīju viņa 
gleznas. Viņš man likās vienkāršs skaidra prāta cilvēks 
ar lielu fizisku spēku; par glezniecību, par tās jauno teh- 
niku viņš vienmēr runāja lietišķi. Mēs ar Bernhardu Reihu 
dzērām tēju pie progresīvā franču rakstnieka Šarla Vil- 
draka viņa vienkārši mēbelētajā dzīvoklī. Man šķita, ka 
es sarunājos ar kādu Čehova varoni. 

Viesnīcā, kurā mēs dzīvojām, tai laikā bija apmeties 
Vladimirs Majakovskis. Es iegāju pie viņa. Par ko mēs 
runājām, vairs neatceros. Atminu tikai vienu viņa iro- 
nisku piezīmi par jaunāko A. Lunačarska lozungu: «At- 
pakaļ pie Ostrovska!» Es, protams, jūsmīgi piekritu Ma- 
jakovskim, jo biju pārliecināta par revolucionārā teātra 
jauno formu perspektīvu. 

Sastapšanās ar manu pirmo teātra mākslas skolotāju 
Fjodoru Komisarževski bija satraucoša. Es uzzināju, ka 
Komisarževskis strādā Parīzes Grandoperā. Kādu vakaru 
man izdevās iekļūt pie viņa aiz kulisēm. Kad viņš nāca 
man pretī, es līksmi iesaucos: «Sveicināti, Fjodor Fjodo- 
rovič!» Vienu mirkli viņš lūkojās manī klusēdams, bet 
tad gandrīz ar izmisumu sacīja: «Ļacis (viņš nekad pa- 
reizi neizrunāja manu uzvārdu), atgriezieties, atgriezieties 
drīzāk atpakaļ Padomju Savienībā!» Kad es jau- 
tāju par viņa radošo darbu šeit, viņš atbildes vietā at- 
meta ar roku un savilka nicīgu grimasi. Trīsdesmitajos 
gados Maskavā paklīda valodas, ka Komisarževskis drīz 
atgriezīšoties Padomju Savienībā. Taču viņš neatgriezās. 

Parīzes teātra mākslu es vērtēju zemāk par teātriem 
Padomju Savienībā un Vācijā. Franču Komēdija un 
«Odeons» mani interesēja gan, bet tie bija līdzīgi mu- 
zejiem. Režisori novatori Gastons Batī un Šarls Dilēns 
šķita mēreni korekti. No eksperimentatoriem visvairāk 
patika aktieris un režisors Luī Žuvē. Es noskatījos Žila 
Romēna komēdiju «Doktors Knoks». Šīs izrādes režisors 
bija Žuvē, viņš tēloja arī galveno lomu. Atmiņā palicis 
kāds spēles moments: kad pirms operācijas doktors maz- 
gāja rokas, ziepju putas uz viņa rokām krājās aizvien 
vairāk un vairāk, izauga vesels kalns, bet neviens piliens 
nenokrita uz grīdas. Tas bija pirmšķirīgs estrādes nu- 
murs. Vispār Žuvē ar apbrīnojamu veiklību uz ska- 
tuves izpildīja fiziskas darbības. 


Nakts. Pie teātriem bāri; kas atvērti visu nakti. Izprie- 
cas sevišķi zeļ dārgajā Monmartrā, kur tūkstoši ārzem- 
пеки šīberē klabošo, Iecošo, kratošo ritmu. Studentu, 
mākslinieku un prostitūtu rajonā Monparnasā par lētu 
cenu priecājas parīzieši. 

Impresionistu gleznas, kuras agrāk pazinu pēc repro- 
dukcijām, tagad es skatīju oriģinālā un kā apburta 
klīdu pa gleznu galeriju. Tā man laimējās oriģinālā re- 
dzēt Degā, Manē, Monē, Van Goga, Sezanna, Sisleja, 
Pisarro darbus. Man patika Matiss. 


VĀCIJA 


Visspēcīgāko iespaidu no rietumu valstīm es guvu Vā- 
cijā — gan no pilsētām un teātriem, gan no cilvēkiem, 
ar kuriem es iepazinos un sadraudzējos. 

Pirmajās dienās, kad iebraucu Vācijā, savu istabu man 
iedeva skulptors Kārlis Zāle, kas dzīvoja krievu rakst- 
nieku emigrantu mājā. Tur bija Aleksejs Tolstojs, Boriss 
Piļņaks, Aleksejs Remizovs, Andrejs Belijs un citi. Tajā 

pašā laikā no Amerikas atbrauca Sergejs Jeseņins un 
Aisedora Dunkane. 

Vienīgā paziņa Berlīnē toreiz man bija aktrise Marija 
Leiko (es iepazinos ar viņu, kad māksliniece viesojās 
Rīgā un tēloja Legro kundzi H. Manna drāmā). Vācijā 
viņa spēlēja lielas lomas pie režisora M. Reinharta, bija 
maza kinozvaigzne. Marija Leiko uzaicināja mani uz kā- 
dām svinībām pie sevis. Bija daudz viesu. Tur es pirmo 
reizi iepazinos ar Bernhardu Reihu, tolaik Reinharta 
teātra — koncerna jauno režisoru. 

Viesu vidū bija arī slavenais kinorežisors Fricis Langs. 
Viņš jautāja, vai es neinteresējoties par viņa jaunās fil- 
mas „Der müde Tod” («Nogurusī nāve») uzņemšanu un 
vai nevēloties spēlēt masu skatos. Es biju ar mieru. Lai 
nokļūtu kinopilsētiņā, vajadzēja veselu stundu braukt ar 
vilcienu. Filmēšana sākās pulksten deviņos. Tātad rīt agri 
vajadzēs celties ... Sacīju Marijai Leiko: «Es klusu aiz- 
iešu, lai nevienu netraucētu.» Izmanījos priekšnamā pēc 
sava kažoka, un pēkšņi blakus atradās Reihs. «Es dzīvoju 
netālu no jūsu pansijas,» — un viņš nāca reizē ar mani. 
Un tā mēs kopā gājām piecdesmit gadu. 

Agri no rīta es braucu uz kinopilsētiņu. Grūti bija 
tajā orientēties: negaidot varēja nokļūt kādā senā itāliešu 
pilsētā, bet, ja nogriezās uz otru pusi, — uzdurties sniega 
cilvēku alām. Ar pūlēm es atradu Langa uzņemšanas 
grupu. Pie manis pienāca režisors Jānis Gūters, Marijas 
Leiko pirmais vīrs. Viņš paskaidroja, ka Fricis Langs mek- 
lējot tēlotāju epizodiskai mākslinieces ekspresionistes 
lomai un man pašai jāizmeklējot piemērots tērps un ar 
gatavu kostīmu jāatnākot pēc trim dienām. 

Es nopirku melnu un baltu audumu un platu zīda 
lentu. Man parādīja lētu šuvēju, kas man pašuva ēģip- 
tiešu kostīmu — garu, šauru baltu kleitu ar platām mel- 
nām piedurknēm un melnu jostu. Noteiktajā dienā iera- 
dos kinopilsētiņā un uzvilku savu kombinēto ēģiptiešu 
kostīmu. Matu sasukājumu atstāju tādu, kādu nēsāju 


187 


е س ی‎ и 


vienmēr — gludi sasukātus matus ar mezglu pakausī. 
Gūters aizveda mani pie grimētāja un sacīja viņam: «Pa- 
svītrojiet šīs mulates acis.» 
| Es iegāju studijā. Tur stāvēja liels pūlis saposušos 
! sieviešu — japānietes, ķīnietes, ultramodernā stilā ģēr- 
| btas, dažādās krāsās un toņos. Es iegāju šajā raibajā 
pūlī. Uz paaugstinājuma, kas atradās studijas pretējā 
pusē, pēkšņi uzkāpa pats Langs ar garu spieķi rokā. 
Iestājās kapa klusums. Es arī sastingu dīvainās bailēs — 
instinktīvi sajutu, ka patlaban daudzām sievietēm, kuras 
li gadiem gaida kādu lomu, izšķiras liktenis. Šajā klusumā 
atskanēja Langa skaļā balss, un viņa žests norādīja pa 
labi no paaugstinājuma. Jauna sieviete rozā tērpā iz- 
spurdza no pūļa un pieskrēja pie paaugstinājuma. Vēl- 
| reiz atskanēja režisora balss: „Diese іп Ша — hierher!" 
| Pūlis saviļņojās, taču neviena nenāca laukā, tāpēc ka 
violetos tērpos bija vairākas. Režisors iesaucās: „М 
schwarz!" Izskrēja jauna meitene violetā un melnā tērpā 
| un nostājās pie paaugstinājuma. Bet Fricis Langs rādīja 
| atkal ar spieķi: „Diese іп weisse!” Es neaptvēru, ka viņš 
| sauc mani, bet pārējās sievietes sāka mani grūst uz 
| priekšu. Es piegāju pēdējā pie paaugstinājuma. Vairāk 
ļ viņš nevienu neizsauca. Aplūkoja mūs trīs tuvāk, lika pa- 
| griezties, paspert dažus soļus. Epizodiskajai lomai tiku 
| izraudzīta es. 
| Kad es „Der müde Tod” skatījos uz ekrāna, tad ierau- 
| dzīju pazibam kādu sievieti baltā tērpā ar kausu rokās; 
| viņa izkliedza kādu frāzi, nometa kausu uz grīdas un 
| aizskrēja. Tā biju es, un tas bija viss. Vai tas bija tādu 
| uztraukumu vērts? 
| Berlīnē bija ļoti daudz dažādu žanru teātru — drā- 
mas, operas, operetes, vodeviļas, farsa. Teātri atradās 
ne tikai centrā, bet arī priekšpilsētās un specializējās 
| dažādam publikas kontingentam. Es biju pārsteigta, Ка 
pat Reinharta teātros vienā dienā spēlēja progresīvu 
| lugu, bet otrā — bulvāru komēdiju. Ansambļa princips 

jau toreiz tika pārkāpts: kāds slavens aktieris tēloja pirm- 
izrādē Lesinga teātrī, bet tajā pašā dienā viņš noslēdza 
līgumu par galveno lomu ar citu teātri. 

Berlīnes teātru direktori sevišķi rūpējās par pirmiz- 
rādi — spēlēja labākie aktieri un ar lielu aizrautību. 
Pirmizrāžu publika bija sevišķa: snobi un jaunbagātnieki 
parterā, teātra entuziasti — galerijā. Uz pirmizrādi nāca, 
vai nu lai sajūsminātos, vai izsvilptu. Jau nākamajā dienā 
pēc pirmizrādes laikrakstos parādījās recenzijas. Tas 
bija likums. Recenzijas parasti nebija vienaldzīgas — 
vai nu režisoru un aktierus cēla debesīs, vai sasita drus- 
kās. Reizēm kritiķi strīdējās savā starpā, lietodami da- 
Žādus izteicienus bez kādām ceremonijām. 

Ja par aktieri jaunajā lomā bija slikta atsauksme presē, 
viņam pazemināja algu vai atlaida. Tāpēc aktieriem katra 
pirmizrāde bija «lēciens neziņā»; viņi spēlēja briesmīgā 
nervu uzbudinājumā. Atceros Augusta Strindberga lu- 
gas «Jūlijas jaunkundze» pirmizrādi. Jūliju tēloja Eliza- 
bete Bergnere. Izrādes darbības gaitā jaunkundzei bija 
jādzer vīns. Drosmes labad Bergnere pasūtīja pudeli īsta 
vīna. Izdzērusi vienu kausu, viņa nejauši uzlēja otru 
kausu uz savas baltās kleitas. Tā kā tas iznāca dabiski un 
oriģināli, publika bija sajūsmināta par aktrises tēlojuma 
finesēm... 

Nākamajās izrādēs aktieri spēlēja bez sevišķas intere- 
ses, bieži vien uzstājās otrais sastāvs. Galu galā izrāde 
izjuka pavisam. Berlīnē es pa īstam varēju novērtēt lielo 
izrāžu saglabāšanas kultūru Maskavā. 

Pavērojot vairāk, man kļuva skaidrs, ka teātris kapitā- 
listiskajā Vācijā ir komerciāls uzņēmums, kas pieder pie 
ienesīgās izpriecu industrijas. 

Trakojošās spekulācijas, alkatības, godkāres un haltū- 
ras vidū izcēlās īstas radošas personības, kas tiecās piln- 
veidot cilvēkus un pasauli ar mākslas palīdzību. Intere- 
santākie Berlīnē bija Reinharta vadītie teātri un Tautas 
skatuve (Volksbūhne). 

Anna Lācis un Bernhards Reihs Berlīnē 


Maksu Reinhartu atzīst ne vien par vācu, bet arī par 
pasaules skatuves reformatoru. Viņš ir izaudzinājis vai- 
rākas izcilu aktieru paaudzes — A. Moisi, A. Basermani, 
E. Janingsu, V. Krausu, E. Deiču, С. Eizolti, A. Štraubi, 
E. Bergneri u. c. Reinharts deva klasikai jaunu, svaigu 
iztulkojumu. Viņš bija pārdrošs eksperimentators, it īpaši 
ar scēnisko apgaismojumu, skatuves mūziku un jaunu 

Vācu aktieris Hilmārs Tāte, Anna Lācis un vācu režisors Man- 
frēds Vekverts Berlīnē 1968. gadā «Brehta dialoga» laikā 


teātra telpiskuma izpratni. Viņš radīja teātri — cirku ar 
skatuvi — arēnu. 

Viņa izrādes izcēlās ar daiļumu un izsmalcinātām 
psiholoģiskām niansēm. Es noskatījos Reinharta uzve- 
dumā B. Šova «Svēto Žannu», L. Pirandello «Seši tēli 
meklē autoru» un K. Goldoni «Divu kungu kalpu». Re- 
Žija patiešām bija augstā līmenī. Tomēr es nesajutu šai 
teātrī toreizējās Berlīnes laika pulsu — kontrastu starp 
fantastisko bagātību un šausmīgo nabadzību, ļoti aso 
šķiru cīņu. Pat inscenējumi lielajā teātrī (teātrī-cirkā) 
izcēlās gan ar ļoti izteiksmīgām ainām, bet nepavisam 
neizmantoja demokrātiskā teātra revolucionārās iespējas. 

Šīs nepilnības izskaidrojamas ar teātra ekonomisko 
struktūru un paša Reinharta sabiedrisko stāvokli. Rein- 
harta teātris bija kapitālistisks uzņēmums, kura galvenais 

|! uzdevums — gūt peļņu. Reinharts bija radījis trestu, 
| kurā ietilpa četri teātri. Visiem tiem bija viena vadība. 
| Reinharta aktieri saņēma pašu niecīgāko atalgojumu, tā- 
pēc ka Reinharta firmas marka bija slavena un aktieriem 
vajadzēja par šo marku maksāt. Reinhartam bija sava 
metode. Viņš akcentēja pirmizrādi, cenšoties izraisīt sen- 
sāciju un ķīviņu kritiķu starpā. Viņam piemita prasme 
piesaistīt savā izpriecu trestā visus sabiedrības slāņus. 
| Tomēr šī komerciālā darbība nevarēja Reinhartā noslā- 
| pēt lielu mākslinieku. 

Tajos gados, kad es biju Berlīnē, M. Reinhartu jau 
sāka aizēnot citu virzienu režisori. Reinharts nepadevās 

| un uzaicināja savā teātrī jaunus režisorus. No Vīnes — 
Bernhardu Reihu, no Minhenes — Ērihu Engelu, no Ber- 


līnes teātra «Tribīne» — pēc sensacionālajiem E. Tol- 
lera «Pārvērtību» panākumiem — Karlu Heincu Martinu. 
Mani sevišķi aizrāva divu vācu režisoru — Karla 


Heinca Martina un Leopolda Jesnera daiļrade. Viņiem 
bija pavisam atšķirīgs radošais rokraksts. Sākšu ar Karlu 
Heincu Martinu. Šim režisoram bija sava tēma — viņam 
patika sacerējumi, kas demonstrē, kā mūsdienu buržuā- 
ziskajā pasaulē zūd cilvēcība, un tā atklāsmei viņš iz- 
mantoja ārkārtīgi ekspresīvus izteiksmes līdzekļus. De- 
koratīvais noformējums — bez kompromisiem, nosa- 
cīts: siena, durvis, kāpnes, podesti bija šķībi un greizi, 
šķita, ka tie tūlīt saspiedīs cilvēkus, kuri atrodas uz ska- 
tuves. Apgaismojums bija spilgts, izcēla kontrastus. Dar- 


bības personu maskas, grims — plakātisks, grotesks. 
Katram tēlam bija dots noteikts runas ritms, ko viņš mo- 
hotoni atkārtoja. Žests — mehānisks, it kā cilvēki ne- 


kustētos pēc savas gribas. Izrādes atstāja satriecošu, 
baisu iespaidu. K. H. Martins tādējādi gribēja izteikt savu 
pārliecību: kapitālistiskā pasaule nolemta bojā ejai. 

Es redzēju daudzas viņa izrādes, tās visas bija sav- 
dabīgas un saviļņojošas. Bet pateikšu dažus vārdus par 
Ernsta Tollera lugas «Mašīnu postītāji» uzvedumu. Mar- 
tins izmantoja skatuves — arēnas revolucionāro vērienu 
labāk, nekā to spēja izdarīt pats šīs skatuves radītājs 
Reinharts. Kad saniknotā, izmisuma pārņemtā bez darba 
palikušo audēju masa ielauzās arēnā un sāka lauzt jaunās 
stelles, skats izraisīja skatītāju tūkstošos ne vien šausmas 
par barbarismu, bet arī domu, ka apvienots strādnieku 
spēks ir spējīgs izdarīt revolūciju. Man palikusi atmiņā 
audēju dziesma «Augstāk un augstāk», tās intonācija, 
marša ritms un sakumpušo, nomocīto darba cilvēku pan- 
tomīmiskais žests. Izrādes beigās, atskanot vētrainiem 
aplausiem, iznāca Martins un ierosināja saviļņotos skatī- 
tājus nosūtīt apsveikuma telegrammu autoram Ernstam 
Tolleram, kas tajā laikā atradās cietumā. Atskanēja ap- 
lausu vētra. Īstenībā tā bija politiska manifestācija, kas 
prasīja atbrīvot politiskos ieslodzītos. 

Martina uzvedumi lika man nopietni pārdomāt mūsu 
darbu «vajātajā teātrī». Martins asi kritizēja kapitālismu, 
un tas man bija pieņemams. Viņš krietni paplašināja 
vienu šīs kritikas aspektu — morāli degradējas ne tikai 
ekspluatatori, tiek degradēti arī tie, kurus ekspluatē. Mēs 
buržuāziskajā Latvijā pasvītrojām tos pazemojošos un 
nepanesamos ekonomiskos, politiskos un kultūras ap- 
stākļus, kādos kapitālismā jādzīvo strādnieku šķirai. Ar 
to mēs gribējām attīstīt proletariāta šķiras apziņu un re- 
volucionāro protestu. Mēs nepagājām garām arī šim 
divpusīgajam degradēšanās procesam, bet nespējām ne 
ar tēlojumu, ne dramaturģiju tik plastiski to izpaust kā 
Martins. 

Otrs režisors, kas atstāja uz mani lielu iespaidu un ro- 
sināja domāt, bija Leopolds Jesners. Viņš laikmetīgu 
ideju paušanai izmantoja klasiskus darbus. Tajā laikā viņš 
izvēlējās tās klasiskās drāmas, kurās dominē politiskā 
tēma, proti, tirānu gāšanas tēma, piemēram, «Vilhelmu 

Tellu», «Ričardu 111», «Fiesko sazvērestību», «Donu Kar- 
losu». Aizslēpies aiz klasisko sacerējumu maskas, 
Jesners tēloja tikai vienu nesenās pagātnes vēsturisko 
faktu — vācu monarhijas gāšanu, Vilhelma Il padzīšanu. 
Viņš izlietoja visu savu režisora māku, lai šo notikumu 
parādītu spilgtā, izteiksmīgā formā. Režisors lugā izcēla 
politisko intrigu, nesaudzīgi svītrodams populāros mī- 
lestības sazarojumus. Visu uzvedumu viņš koncentrēja 
uz katastrofu, pavirši pārslīdēdams faktiem, kas to bija 
sagatavojuši. 

Gribu aprakstīt interesanto un daudzējādā ziņā pamā- 
cošo V. Šekspīra «Ričarda lll» uzvedumu. Kad paceļas 
priekškars, mūsu priekšā ir atsegtas kāpnes, bezkrāsainas 
Taueras sienas un pie tām piekļāvušies cilvēki vienkrāsai- 
nos tērpos. Runā, žestā, rīcībā nav gandrīz nekā indi- 
viduāla. Sākumā rodas iespaids, it kā mēs būtu iekļuvuši 
mēģinājumā, kur pusbalsī uz ātru roku iestudē lomas. 
Jesners ātri vien tiek galā ar populārākajām, saistošāka- 
jām lugas vietām (piemēram, ar atraitnē palikušās kara- 
lienes Margaritas sēru runu pirmajā cēlienā), pakāpe- 
niski atsedzot sižeta politisko līniju — godkārīga cilvēka 
skrējienu pāri ļaužu līķiem uz troni. Sagatavošanās aiz- 
ņem pirmos trīs cēlienus. Priekškars nolaižas, bet tūlīt 
atkal paceļas no jauna. 

Ceturtajā cēlienā kāpnes, kuras līdz tam bija parādītas 
dažādos variantos, aizņem visu telpu — to augšgals pa- 
zūd tumsā. Tās viscaur sedz sarkans paklājs. Pašā 
augšā — karaļa tronis, pārklāts ar sarkanu. Ričards Ill, 
atbrīvojis sev ceļu ar slepkavību virkni, drāžas pa kāp- 
nēm uz troni un gavilēdams uzliek sev kroni. Un te nu 
atklājas, ka pirmie trīs cēlieni Jesneram kalpojuši kā plaša 
ekspozīcija, kuras uzdevums — paskaidrot skatītājam 
lugas personu savstarpējās attiecības. 

Karalis uzliek kroni. Šis moments tagad tiek plaši ap- 
spēlēts ar pantomīmu, žestu, intonāciju. Ar šo skatu sā- 
kas īstā teātra darbība. Gaviļu pilnajā uzurpatora no- 

skaņojumā ielaužas dumpinieku draudīgie saucieni. Dum- 
pīgo spēku vairošanās tiek akcentēta, grupēta, dota ne- 
pārtrauktā pieaugumā līdz pat katastrofas momentam. 
Karalis bēg no ienaidnieka pa tām pašām sarkanajām 
kāpnēm vaimanādams, klupdams, palēkdamies uz katra 
pakāpiena. Bet tajā pašā laikā no skatuves dziļuma drau- 
dīgi tuvojas kaujas ritmi, dārd bungas. Tas pats ritms at- 
kārtojas Ričarda karavīru saucienos. Beigās draudīgās 
skaņas apņem vajāto tirānu. Sasniedzis kāpņu pēdējo 
pakāpienu, viņš uzduras uz sāncenša Ričmonda kareivju 
šķēpiem. Viņi ģērbti baltos tērpos. Priekškars krīt. Avan- 
scēnā iznāk Ričmonds un didaktiskā formā paskaidro 
skatītājiem pagātnes šausmas, svinīgi pavēstīdams tais- 
nības uzvaru. 

Man patika, ka L. Jesners nerakņājās psiholoģiski iz- 
smalcinātos varoņu pārdzīvojumos, bet pievērsa uzma- 
nību darbības personu rīcības galvenajai līnijai, ka reži- 
sors izrādīja interesi par politiski valstiskām parādībām 
un tātad bija politiskā teātra piekritējs. Taču es sapratu, 
ka viņa uzskati, kaut arī tie bija progresīvi, nebija mar- 
ksistiski. Visinteresantākā man likās viņa attieksme pret 
klasiķu tekstu. Tāpat kā Meierholds, arī viņš brīvi apgā- 
jās ar literāro vielu, ja tas bija nepieciešams laikmetīgu 
ideju un problēmu atklāšanai. 

L. Jesnera režijai bija izcila nozīme arī tajā ziņā, ka 
viņš paplašināja skatuves tehniku, ieviesa savdabīgus 
aktiera spēles paņēmienus kā dialogos, tā arī mizanscē- 
nās. Viņš prata meistarīgi radīt izrādē veselu simfoniju 
(skaņas, trokšņi, ritmi, kustība telpā, masu grupējumi un 
pārvietošanās) ap kādu lugā attēlotu vēsturisku noti- 
kumu. Tā, piemēram, tādas simfonijas bija Ričarda Ill 
bojā eja, grāfa Fiesko triumfa maršs un citi skati. 

1890. gadā Berlīnē nodibinājās Brīvā Tautas skatuve. 
Sākumā tā bija skatītāju organizācija, kurā galvenām 
kārtām darbojās strādnieki un sociālistiski noskaņotā in- 
teliģence; vēlāk tai pievienojās kalpotāji un sīko veikalu 

Vācu aktrise Helēna Veigele un Anna Lācis Berlīnē 1968. gadā 
«Brehta dialoga» laikā 


īpašnieki. Pirmā pasaules kara priekšvakarā Tautas ska- 
tuve par strādnieku ietaupījumiem bija uzcēlusi speciālu 
teātra ēku, kas bija apgādāta ar toreizējās teātra tehni- 
kas pēdējiem sasniegumiem. Tautas skatuve bija izvei- 
dojusi arī savu trupu. 

Tautas skatuves vadība bija sociāldemokrātu rokās, un 
teātra repertuāram bija kultūrtrēģerisks raksturs; poli- 
tiski aktuālas lugas tika uzvestas samērā maz. Bet tieši 
1922. gadā toreiz jaunais režisors Jirgens Fēlings uzveda 
Ernsta Tollera drāmu «Cilvēks — masa». Sacerējums bija 
uzrakstīts ritmizētā prozā un cildināja revolūciju. Man 
ļoti patika dialoga skaidrība un izteiksmība, ļoti intere- 

sants bija kora partijas atveidojums, masu grupējumi, kas 
radīja dinamisku kustību. 

Šajā laikā Berlīnē tika uzvestas arī klaji politiskas izrā- 
des ar revolucionāri komunistisku saturu. Bet tad vaja- 
dzēja braukt uz priekšpilsētu, kur milzīgajās strādnieku 
zālēs spēlēja, piemēram, reviju «Roter Rummel». Tās 
tekstu bija sakārtojis toreiz vēl maz pazīstamais Ervīns 
Piskators, kas bija arī šī uzveduma režisors. Uz ielas 
stāvēja simtiem cilvēku, kas veltīgi gribēja iekļūt zālē. 
Telpā — spiešanās, drūzma, grūti elpot. Izrādes ietekme 
uz satraukto un kāro skatītāju bija nepieredzēta, nevienā 
citā teātrī nebija tik elastīgas skatītāju masas, kas tā 
iejustos darbībā. (Gluži tāpat kā Rīgā, kad strādnieki 
milzu bariem gāja uz Saules dārzu skatīties L. Paegles 
«Gadsimtu sejas» un L. Laicena konstruktīvās spēles.) 

Sākās tā: divi publikas vidū uzsāk strīdu, tālāk disputs 
notiek ejā starp krēsliem. Tie ir divi strādnieki, kas runā 
par savu stāvokli. Pienāk kungs ar cilindru — bur- 
žujs — un uzaicina strādniekus pavadīt vakaru kopā ar 
viņu. Visas nākamās ainas iztirzā un komentē šie trīs 
cilvēki, tātad no dažādiem viedokļiem. Patiesība kā 
dzīva dzimst šo uzskatu strīdā. 

Izrādēs maksimāli tika izmantota brīva apskatu forma, 
kurā ērti tika ietilpinātas dažādas dzīves ainas, kas iz- 
raisa konfliktus. Personas bija visdažādākās — kara inva- 
līds, kas lūdz mīlestības dāvanu, papirosu galu vācējs, 
pārdevējs, resnvēderis ar smagu pulksteņa ķēdi, fašis- 
tiskie slepkavas un strādnieki uz barikādēm. Te ataino- 
jās toreizējās dzīves kaleidoskops, kur blakus pastāvēja 
vispārsteidzošākie kontrasti. 

Kad 1924. gadā Vācijas Komunistiskā partija organizē 
lielu izrādi sakarā ar savu kongresu, scenārijs un režija 
tiek uzticēta E. Piskatoram. Tiek noīrēts vislielākais un 
demokrātiskākais teātris — teātris-cirks, kur ir liela ska- 
tuve ar modernu tehniku un kur var sapulcēties milzīgas 
skatītāju masas. Pirmo reizi vācu teātrī bija izmantots 

ekrāns. Kinokadri, kas demonstrēja notikumus valstī un 
visā pasaulē, gan uzskatāmi ilustrēja darbības personu 
runas un apgalvojumus, gan ar neapstrīdamu dokumen- 
tālu materiālu noslēdza tēlojumu uz skatuves, gan papla- 
šināja atsevišķu gadījumu līdz plašākai — vispārinātai 
nozīmei. 

Izrādē bija attēlots ļoti svarīgs vēsturisks periods, kas 
izšķīra Vācijas likteni, — notikumi no pirmā pasaules 
kara sākuma līdz Rozas Luksemburgas ип Kārļa 
Lībknehta noslepkavošanai. Attēlojot valsts vēsturi, 
uzvedums pasvītroja, ka tā ir šķiru cīņas vēsture. Drama- 
turģiskā materiāla struktūra bija organizēta pēc drama- 
tiskas hronikas likumiem. Dominēja dokumentāls mate- 
riāls un izteikto domu autentiskums (Lībknehta, Luksem- 
burgas, Vilhelma Il runas bija pasniegtas pēc protoko- 
liem). Izrāde ar savu patiesīgumu un kvēlo partejiskumu 
atstāja milzīgu iespaidu. 

Mani dziļi saviļņoja gan pati izrāde, gan tās izraisītās 
asociācijas. Mēs Rīgā strādājām tādā pašā virzienā, 
taču darba apstākļi bija ārkārtīgi smagi. Policisti izsekoja 
mūs, un mēs nespējām plašāk izvērst savus nodomus. 
Tas nomāca mūsu radošo darbu. Bet tagad es pati savām 
acīm redzēju, ka tam, ko mēs bijām darījuši, ir vēl lie- 
lāka perspektīva. Es guvu uzskatāmu mācību, ka poli- 
tiskajam teātrim pieder nākotne. 

Es dabūju darbu Reinharta teātros, uzvedu viencēliena 
flāmu ludziņu pēc tautas eposa motīviem «Lancelots un 
Sanderaina». Sižets izcēlās ar burvīgu labsirdību, tāpēc 
es izrādi izstrādāju pēc kvatročento zīmējumu parauga. 
Tēloja brīnišķīgi aktieri: Elizabete Bergnere — Sande- 
rainu, Hanss Šveikarts — Lancelotu, Karls Hanemanis — 
Lancelota draugu. Šī poētiskā luga tika izrādīta vienā 
vakarā ar A. Strindberga «Jūlijas jaunkundzi» Bernharda 
Reiha uzvedumā. Režisors tik veikli bija pārkārtojis 
tekstu, ka pat visvērīgākie Strindberga pazinēji nepa- 
manīja pārveidojumus. Dialogs un mizanscēnas bija 

lakoniskā, skaudrā stilā, tā ka brīžiem izrāde atgādināja | 
šausmu teātri. Es biju sajūsmināta. 

Pēc tam es strādāju par Reiha asistenti; viņš uzveda 
teātrī-cirkā «Karali Līru». Interesantas šai laikā bija 
sastapšanās ar arhitektu H. Pelcigu, kas bija radījis šī 
teātra ēku un tagad noformēja «Karaļa Līra» izrādi. 


Interesants notikums man bija piedalīšanās izrādē 
«Dāma ar kamēlijām» Vācu teātrī Berlīnē. B. Brehts šai 
B. Reiha uzvedumā speciāli man uzrakstīja Margaritas 
Gotjē draudzenes Esteres lomu. Oranžkrāsas tafta kleitā 
rokoko stilā es ceturtajā cēlienā dejoju trakulīgu kan- 
kānu. Izrāde ar lielu troksni izgāzās, jo bagātnieki par- 
terā bija sašutuši par Brehta uzrakstīto negaidīto finālu. 
Te nebija tās A. Dimā aprakstītās pirmsnāves svētlaimes, 
ko bija atnākusi noskatīties pirmizrāžu buržuāziskā pub- 
lika, te bez kompromisiem tika parādīta kurtizānes 
briesmīgā nāve. Buržuāziskās avīzes šķīla zibeņus un 
pērkonus. Tikai «Rote Fahne» uzslavēja. 


Kopā ar Bernhardu Reihu es devos no Berlīnes uz 
Minheni, kur viņš tika uzaicināts par galveno režisoru. 


Minhenes Kamerteātrī bija angažēts Bertolts Brehts. 
Viņš gatavoja savas lugas «Eduarda Il dzīve» inscenē- 
jumu. Ar Bertu Brehtu, kā viņu toreiz sauca, man tūlīt 
radās labs kontakts. Viņš iztaujāja mani par Oktobra 
revolūciju ип padomju teātriem. Brehts savukārt 
pastāstīja par savu režisora koncepciju «Eduardā» un 
runāja par masu ainām. Es ieteicu kareivjiem nogrimēt 


= baltas sejas un, kara bungām rībot, mehāniski maršēt kā 
marionetēm. Tas Brehtam ļoti patika, un viņš tūliņ uzai- 
cināja mani strādāt pie viņa par asistenti. 

ч Es mēģināju izrādes masu ainas. Centos iesaistīt 


statistus stingrā ritmā. Viņu sejām vajadzēja būt nekustī- 
gām un bez jebkādas domas, it kā viņi nezinātu, kāpēc 

šauj un kurp iet. Taču šajās ainās vēl kaut kā trūka. Lie- 
lais komiķis Maksims Valentins, noskatījies kādu mēģi- 
nājumu, sacīja: «Viņi ir bāli. Viņiem ir bailes.» Brehts 
vēl piebilda: «Viņi ir noguruši.» Nu viss bija kārtībā. 

Brehts izcili vadīja režiju; viņš strādāja neparasti pre- 
cīzi. Režisors varēja bezgalīgi atkārtot kādu kustību, 
kura viņam šķita svarīga, turklāt viņš aizvien bija laipns 
un pacietīgs, nekad rupji neuzkliedza aktieriem. Viņš 
veidoja dialogu un pantu citādi, nekā aktieri bija para- 
duši. Brehts gribēja atradināt viņus no neskaidrības un 
nekonkrētības: Tas jau bija «gestu» valodas sākums. 
Aktieriem darbs ar Brehtu bija grūts, jo viņš vienmēr 
ierosināja kaut ko jaunu un pat ģenerālmēģinājuma laikā 
iedeva viņiem jaunu tekstu. Taču Brehta radošā enerģija 
saviļņoja viņus, un viņi strādāja ar interesi un pacietīgi. 

Šai izrādē Brehts iedeva man jaunā prinča Eduarda 
lomu un ļoti rūpīgi strādāja pie teksta ritma. Režisors 
gribēja, lai es spēlētu mežonīgu, cietsirdīgu un bīstamu 
princi. Vēl nekad es nebiju redzējusi vēsturiskas drāmas 
spēlējam tik uzsvērti vienkāršā stilā. Kaspars Nēers vei- 
doja dekorācijas bez pārspīlēta krāšņuma, arī lordu 
kostīmi bija no vienkārša maisu audekla darināti, un 
aktieriem bija jārunā bez patosa. Man patika, ka Brehts 
spēja strādāt kolektīvi. 

Brehts bija saudzīgs. Mazs piemērs. «Eduarda Il dzī- 
ves» pirmizrādē notika nepatīkams gadījums. Uz pirm- 
izrādi no Berlīnes bija atbraukuši slaveni teātra ļaudis: 
Leopolds Jesners, Herberts Jērings un citas slavenības. 
Es biju ļoti uztraukusies. Manam princim vajadzēja iet 
šķērsām pāri skatuvei, bet skatuves vidū es pēkšņi nogā- 
zos visā garumā. Biju ļoti nelaimīga, jo sabojāju taču 
svarīgo pirmizrādi. Es neaizgāju uz svētku mielastu pēc 
pirmizrādes un vairākas dienas izvairījos no Brehta. Taču 
sastopoties viņš bija tikpat laipns kā agrāk un ne ar 
vienu vārdu nepieminēja manu nelaimi. Varbūt viņš nekā 
nebija manījis, varbūt tieši tobrīd viņš nebija skatītāju 

zālē? Kādreiz vēlāk — jau viņa 
teātrī Berlīnē — Brehts pavisam 
negaidot sacīja: «Tu laikam domā, 
ka es nemaz neesmu pamanījis, 


kā tu Minhenē pirmizrādē no- PANA GGI 

i kriti?» Tagad tās bija nesāpīgas, Itāliešu mākslinie- 
jautras atmiņas. lepriecināta un ka Panadži zīmē- 
aizkustināta es klusēju. tais Annas Lācis 


Minhenē ap Brehtu izveidojās šaržs 


saskanīga darba biedru grupa — 
Feihtvangers, Nēers, Reihs un 
es —, ar kuru viņš sistemātiski apsprieda mēģinājumu 
rezultātus un turpmākos uzdevumus. 
| _ Teātra ļaužu vidū Bertolts Brehts bija izcila personība. 
Ārēji viņam nepiemita nekas no slavena mākslinieka. 
Viņš valkāja pelēku sporta uzvalku bez kaklasaites un 
cepuri ar nagu; viņam nebija spožu manieru — dažkārt 
viņš bija pat neveikls un apjucis. Brehts runāja klusi, ļoti 
reti dusmās kliedza, bet, ja arī gadījās, — tad kliedza tik 
spalgi, ka tas gāja caur kauliem. Režisors bija patiesi | 
sirsnīgs, bet bija arī pietiekami atturīgs un reti izteica 
komplimentus. Ja viņu kaut kas aizkustināja, tad viņš | 
nolieca galvu sānis un gari novilka: «Jā, jā.» Ja viņa 
| 
i 

draugs nokļuva grūtībās, viņš vienmēr bija gatavs palī- 
dzēt. Ja viņš bija izvēlējies kādu par savu draugu, tad 
bija tam uzticīgs. 

Kad Brehts prasīja Minhenes Kamerteātra direkciju 
noslēgt līgumu ar mani, tā kategoriski atteicās. Tūlīt pēc 
«Eduarda 1! dzīves» pirmizrādes es biju spiesta atstāt 
Minheni. Brehts sagādāja man pajumti Augsburgā kādā 
strādnieku ģimenē (pirmās dienas es dzīvoju Brehta 
vecāku mājās). Nabadzīgajā dzīvoklī pulcējās strād- 
nieki; viņi lūdza mani pastāstīt par dzīvi Padomju Savie- 
nībā. To es arī darīju. 

Brehts ļoti nopūlējās, lai dabūtu atļauju man uzturēties 
Minhenē. Tas izdevās, un es atkal drīkstēju dzīvot 
Minhenē. 

Brehts nepieņēma sīkpilsoniskos priekšstatus par pie- 
klājīgu izturēšanos un ignorēja tos. Droši vien no kādas 
nolietotu automobiļu kapsētas viņš bija izmakšķerējis 
vecu satiksmes līdzekli, samontējis to un ar cigāru zobos 
žirgti braukāja apkārt. Bieži viņš ņēma līdzi mani. Kad 
mēs braucām pirmo reizi, vecā kaste traki sprauslāja un 
grabēja. Gājēji apstājās un atskatījās: kas tur trokšņo? 
Mašīnas priekšā Brehts bija piestiprinājis no rupja 
audekla darinātu trīsstūra formas karodziņu, uz kura bija 
rakstīts: Brehts. Es kautrējos un neapmierināta vaicāju 
Brehtam: «Kāpēc tu uzrakstīji savu vārdu uz šīs vecās 
kastes?» Brehts savukārt jautāja man: «Vai mums ātri 
jānokļūst galā?» Es atbildēju, ka — jā. «Vai mēs brau- 
cam ātri?» Atkal es teicu: «Jā.» — «Tātad mēs panākam 
to, ko vēlamies!» Es nevarēju neko iebilst pret šo prak- 
tisko saprātu. 


Vācijā man izdevās sastapties ar interesantām rado- 
šām personībām, un daudzas no tām kļuva par maniem 
draugiem. Dažas sastapšanās bija saistītas ar darbu, 
citas — pilnīgi nejaušas. 

Kapri, kur es biju apmetusies 1924. gada pavasarī uz 
pusgadu, lai ārstētu meitu Dagu, es kādu dienu aizgāju 
ar viņu uz veikalu nopirkt mandeles. Mēs iegājām vei- 
kalā, bet es pēkšņi biju aizmirsusi, kā itāliski sauc man- 
deles. Pārdevējs nesaprata ne manu mīmiku, ne žestus. 
Pēkšņi atskanēja balss: «Cienītā kundze, atļaujiet jums 
palīdzēt!» Es pagriezos, blakus stāvēja kungs ar lielām 
brillēm, kurām bija biezi stikli. Es atbildēju: «Lūdzu.» 
Kad es saņēmu paciņu ar mandelēm un citiem pirku- 
miem, viņš sacīja: «Atļaujiet stādīties priekšā — doktors 
Valters Benjamins. Atļaujiet jūs pavadīt!» 

Benjamins bija atbraucis no Berlīnes uz Kapri, lai 
pabeigtu disertāciju par vācu dramaturģiju 17., 18. gad- 
simtā. Viņš ļoti interesējās par Padomju Savienību. Es 
viņam daudz stāstīju par padomju teātri, dramaturģiju, 
par jauno kūsājošo dzīvi un plašajām iespējām perso- 
niskai iniciatīvai. Mani viņš saistīja ar franču literatūras 
lieliskajām zināšanām. Savā tulkojumā viņš lasīja man 
Žirodū, Bodlēru, Prustu, Židu. Bez tam mani interesēja 
vācu progresīvās buržuāziskās inteliģences psiholoģija. 
(Vēlāk es uzrakstīju rakstu «Par vācu inteliģences dife- 
renciāciju».) Šie intelektuāļi bija neapmierināti ar pastā- 
vošo iekārtu, tāpēc viņi vaļsirdīgi interesējās par 
Padomju Savienību, taču nespēja galīgi saraut saites ar 
savu šķiru. 

Mums ar V. Benjaminu tūlīt sākās karsti strīdi. Es jau- 
tāju, kāpēc viņš, progresīvi domājošs cilvēks, pētī un 
raksta disertāciju par šo mirušo vācu baroku. Viņš aiz- 
stāvējās, sacīja, ka saskatot to jaunā gaismā un atklājot | 
tajā saites ar vācu ekspresionistiem. Es jautāju — vai 
patiešām starp baroka dramaturgiem un ekspresio- | 
nistiem pastāv analoģija pasaules uzskatā? Un jautāju, 
kādas šķiras intereses viņi izteic. Sākumā viņš atbildēja | 
izvairīgi, pēc tam piebilda, ka viņu esot ieinteresējusi 
materiālistiskā estētika. Es ieteicu viņam studēt Marksu, | 
Engelsu, Ļeņinu, Pļehanovu. To viņš arī izdarīja. | 

Ar Valteru Benjaminu mēs sadraudzējāmies, bieži sati- 
kāmies Berlīnē. Viņš parādīja man Berlīnes strādnieku 
rajonus, ieveda mani baismīgajās akmens kazarmās, 
asfaltētajos pagalmos, kur bērniņi elpoja putekļus. Viņš 
apmeklēja ar mani vienistabas dzīvokļus, kur liela 
ģimene — tēva vecāki, vīrs, sieva, daudzi bērni — no- 
darbojās ar mājamatniecību: šuva pogcaurumus un 
apšuva pogas. Ja viņi visi augu dienu bija neatlaidīgi 
strādājuši, tad atalgojuma pietika iesala kafijai un kar- 
tupeļiem. 

Tad mēs devāmies uz Berlīnes centru, un viņš konfron- 
tēja nabadzības kvartālus ar greznības pasauli. Es biju 
pārsteigta, jo neviens komunists man nebija tik asi un 
uzskatāmi parādījis šķiru pretišķības kā Valters Ben- 
jamins. 


PADOMJU SAVIENĪBĀ 


Maskavā es ierados 1926. gada pavasarī un nokļuvu 
politisku un literāri politisku diskusiju krustugunīs. 

Padomju Savienības galvaspilsēta mani uzņēma drau- 
dzīgi. Vilis Knoriņš pieņēma mani partijas Centrālko- 
mitejā, it kā es būtu veca paziņa. Izrādījās, ka viņš bija 
labi informēts par «vajātā teātra» darbību. Biju samulsusi 
un dziļi saviļņota — lielās Padomju valsts atbildīgs dar- 
binieks un zina par mūsu grūto, necilo darbu «vajātajā 
teātrī» buržuāziskajā Rīgā. Pēc dažām dienām viņš uzai- 
cināja mani noskatīties Mihailu Čehovu Hamleta lomā 
Maskavas Dailes teātrī. Čehovā es redzēju interesantu 
mākslinieku, bet viņa dāņu prinča traktējumam es neva- 
rēju piekrist — viss uzvedums bija mistiskas noskaņas ١ 
apdvests. 

Biju izbrīnījusies un pārsteigta par vienkāršību un 
kautrību, kas piemita boļševikam Vilim Knoriņam. Man 
iespiedies atmiņā kāds gadījums. Mēs gājām uz teātri 


204 


skatīties kādu opereti. Pie kases stāvēja gara rinda. Кпо- 
riņš nostājās rindas galā. Drīz vajadzēja sākties izrādei. 
Es jautāju: «Vai tiešām jums jāstāv rindā?» Tad viņš 
apķērās, piegāja pie kases un parādīja kādu dokumentu. 
Sacēlās uztraukums — mūs sagaidīja pie ieejas zālē, 
ieveda ložā, ienesa kādus atspirdzinājumus. 

V. Knoriņš vienmēr bija neuzkrītoši ģērbies, un viņa 
dzīvoklis bija iekārtots vairāk nekā vienkārši. Vecais 
tēvs un māte dzīvoja pie viņa. Knoriņš labi pazina lite- 
ratūru, mīlēja to. Kaut arī bija ļoti aizņemts, viņš pastā- 
vīgi ar dzīvu interesi sekoja latviešu literatūrai un kul- 
tūrai. Vēlāk viņš atbalstīja manu plānu uzvest «Zemnieku 
Becu» latviešu teātrī «Skatuve», konsultēja, pagādāja 
man nepieciešamos materiālus par zemes jautājumu 
kapitālistiskajā Vācijā. 

Mani uzaicināja lasīt referātu partijas Maskavas komi- 
tejā — «Ko dod buržuāziskais latviešu teātris proleta- 
riātam». Zāle bija pārpildīta. Mans referāts tika publicēts 
Maskavā «Krievijas Cīņā». 

Ārpusskolas audzināšanas darbā man bieži iznāca 
sastapties ar Nadeždu Krupskaju. Es bieži konsultējos ar 
viņu bērnu estētiskās audzināšanas jautājumos. Viņa, 
piemēram, noraidīja speciāli bērniem gatavotu teātri, 
kur pieaugušie nokāpj no saviem augstumiem, izlikda- 
mies bērnišķīgi, bet faktiski uzskata bērnus par nesa- 
pratīgiem radījumiem. Viņa teica, ka bērni esot mazi 
cilvēki, kuriem ir pašiem sava pasaule un kuri daudz 
ko saprot; vajagot daudz saprāta un takta, lai viņus 
izaudzinātu pareizi, tas ir, par patstāvīgi domājošiem 
cilvēkiem. Viņa ierosināja, lai bērnu kinoteātrī rāda labā- 
kās pieaugušo filmas, protams, saprātīgi tās izvēloties. 

Nadežda Konstantinovna no visiem cilvēkiem, ar 
kuriem man nācās kopā strādāt vai sastapties dažādās 
apspriedēs un sapulcēs, atstāja uz mani vislielāko 
iespaidu — iespaidu uz visu mūžu. Viņas vienkāršība un 
kautrība bija pārsteidzoša; ģērbusies viņa bija vienkārši, 

izturējās pret cilvēkiem vienmēr laipni un taktiski. Es 
biju iemīlējusies Krupskajā. Viss man viņā patika: viņas 
platā, atklātā piere, gludais matu sasukājums, lielās 
skaidrās acis, viņas nopietnā, allaž mazliet nogurusī sejas 
izteiksme. 

Kad Sovkino valde pieņēma S. Eizenšteina filmu 
«Oktobris», klāt bija arī N. Krupskaja. Sergeja Eizen- 
šteina kadri bija apbrīnojami radošās fantāzijas, teh- 
niskās atjautības un novatorisma ziņā. V. |. Ļeņina lomai 
režisors bija izraudzījis strādnieku Ņikandrovu no 
Ļeņingradas, kuram bija ārēja līdzība ar Ļeņinu. 
Apspriedē Krupskaja ņēma vārdu. Viņa ilgi un sirsnīgi 
runāja par Eizenšteina talantu, apstājās, acīm redzot, 
gribēja kaut ko sacīt, taču atkal sāka runāt par talantīga- 
jiem kadriem. Pēc tam pēkšņi apmulsusi sacīja: «Nav tik 
svarīga fotogrāfiskā līdzība ar Ļeņinu, svarīgi ir sajust, 
ka viņš ir personība.» 

Ārpusskolas audzināšanas darbs prasīja daudz laika 
un vēl vairāk enerģijas. Bet visu pārējo laiku es aktīvi 
piedalījos RAPP (Krievijas proletārisko rakstnieku aso- 
ciācija) teātra sekcijā. Šai sekcijai vajadzēja aizstāvēt 
Rappa idejiski māksliniecisko platformu — politiski ten- 
denciozas skatuves mākslas un reālistiska dzīves attē- 
lojuma principus teātros. 

Jautājumā par Meierholda teātri RAPP valdes un 
teātra sekcijas domas nesakrita. Vieni Vsevolodu Meier- 
holdu uzskatīja par formālistu tādēļ, ka viņš it kā lietojot 
nereālistiskus izteiksmes līdzekļus — hiperbolu, gro- 
tesku, ekscentriku, akrobātiku, biomehāniku, konstruk- 
tīvu un nosacītu skatuves noformējumu. Citi viņu 
dedzīgi aizstāvēja, deklarēdami, ka Meierholds ir pir- 
mais partijas biedrs — režisors, ka viņš ir drosmīgs 
reformators, ka reālismā ietilpst ļoti dažādi izteiksmes 
līdzekļi, to nedrīkst pielīdzināt naturālismam. 

Cits diskusiju centrs izveidojās ap Maskavas Dailes 
teātra novērtējumu. Viena daļa kritiķu un skatītāju aiz- 

stāvēja teātra apolitiskumu tā režijas un aktieru augstās 
meistarības dēļ. Otra daļa kritizēja Dailes teātra politiski 
neizturēto repertuāru, taču uzskatīja, ka mākslinieciskā 
ziņā teātris ir reālisma paraugs. Bet trešā daļa asi nopēla 
teātri par gauso evolūciju revolucionārās ideoloģijas 
propagandā un apsūdzēja teātri naturālismā. Іедедаѕ 
kaislības ap M. Bulgakova «Turbinu dienu» uzvedumu. 
Es bieži pavadīju Vācijas rakstniekus un teātru darbinie- 
kus uz izrādēm. Kad mēs ar vācu rakstniekiem Kišu, Tol- 
leru, Volfu, Beheru, režisoru Piskatoru un franču teātra 
darbinieku komunistu Musiņaku apmeklējām «Turbinu 
dienas», viņus pārsteidza tas, ka padomju teātris rāda 
Padomju Savienības ienaidniekus nelaimīgus, aizkusti- 
nošus un cēlsirdīgus. Bet, kad viņi redzēja V. Billa-Belo- 
cerkovska «Vētru», viņi sacīja: «Lūk, tā ir īstā Maskava.» 

RAPP valde izstrādāja rīcības programmu teātra 

frontē, pārspīlējot Meierholda trūkumus un atzīstot, ka, 
neraugoties uz Dailes teātra repertuāra atpalicību no 
laikmeta prasībām, vienīgi no tā proletāriskajam teātrim 
jāmācās reālistiskais tēlojums. Grupa RAPP teātra sek- 
cijas biedru (Bills-Belocerkovskis, Gļebovs, Vagramovs, 
Ļubimovs-Lanskojs, Beskins, Vakss, Reihs, es un citi) 
nepieņēma šo programmu, izstājās no Rappa un organi- 
zēja jaunu grupu — «Proletāriskais teātris». 
Gruzijā (S. Ahmeteli), Baltkrievijā (M. Rafaļskis), Ukrainā 
(M. Krušeļņickis). Mēs sarakstījāmies ar progresīviem 
teātru darbiniekiem Vācijā, Francijā, Dānijā u. c. Grupa 
kļuva par MORT (Starptautiskā strādnieku teātru apvie- 
nība) iniciatoru kodolu. 

Atbildīgais sekretārs bija rakstnieks A. Gļebovs — ļoti 
talantīgs organizators. Viņam piederēja ideja (un inicia- 
tīva) organizēt Maskavā nacionālo teātru olimpiādi, ko 
patiešām arī īstenoja. 

Mēs izstrādājām grupas idejiski māksliniecisko plat- 
formu. Darbs bija ilgstošs, tas lika mums nopietni un 

zinātniski nodarboties ar padomju teātra problēmām. 
Mēs atzīmējām dažus kreisā teātra pārspīlējumus, kriti- 
zējām Dailes teātra idejisko nostādni un brīdinājām Tai- 
rovu no viņa estētiskās aizraušanās. Mēs paziņojām, ka 
proletāriskā teātra radošajai metodei jābalstās uz mate- 
riālistisko dialektiku, un izvirzījām dialektiskā 
reālisma lozungu. (Interesanti, ka divdesmit piecus 
gadus vēlāk arī Brehts sāka runāt par dialektisko reā- 
lismu.) Mūsu programma tika publicēta brošūrā. 

«Proletāriskajam teātrim» atļāva organizēt diskusiju 
klubu. Telpas iedeva Nikoļskas ielā. Ar kluba organizē- 
šanu nodarbojās trijotne — Pāvels Novickis, Viktors 
Šestakovs un es. Klubs bija ērti iekārtots, ar ložām 
sienās, lai radītu intīmas nepiespiestības atmosfēru. 
Mēs ar mākslinieku Šestakovu ilgi meklējām piemē- 
rotas tapetes un beidzot atradām ultramarīna krāsā. 
Notika tikai viena kluba atklāšanas sanāksme. Ar 
1932. gada 23. aprīļa lēmumu VK(b)P CK likvidēja 
Rappu, un līdz ar to darbību pārtrauca arī citas radošās 
grupas. 

Tas bija viens no vētrainākajiem, kaismīgākajiem 
padomju teātra periodiem, kad notika daudz radošu 
strīdu, meklējumu un diskusiju. Maskavā vien par režiso- 
riem strādāja K. Staņislavskis, V. Ņemirovičs-Dančenko, 
V. Meierholds, A. Tairovs, (J. Vahtangova gars arī 
vēl bija dzīvs), A. Popovs, A. Dikijs, J. Zavadskis, 
N. Akimovs, V. Bebutovs, N. Ohlopkovs, A. Gripičs un 
daudzi citi (visus jau nevar nosaukt). Republikās teātrus 
vadīja tādi izcili talanti kā K. Mardžanovs, S. Ahmeteli, 
Ļ. Kurbass, M. Rafaļskis (kā dzīvu es redzu viņa jubile- 
jas izrādi Minskā — Lope de Vegas drāmu "Fuente 
Ovehuna"'). 

Teātros strādāja brīnišķīgi aktieri. Bet man vismīļākie 
bija A. Koonena, S. Mihoelss, S. Martinsons, mani kolēģi 
no Komisarževska studijas |. lļjinskis un A. Ktorovs, 
J. Glizere un M. Štrauhs, bet, kad es vēlāk ieraudzīju 

N. Hmeļovu Kareņina lomā, — tie bija «griesti» (kā saka 
mana mazmeita). 

Manas simpātijas tieši pret šiem aktieriem nenoteica 
instinktīva gaumes izjūta, tās acīm redzami bija saistītas 
ar maniem daiļrades principiem. Kaut arī minētie māk- 
slinieki bija dažādas radošās individualitātes, dažas 
iezīmes viņiem bija kopīgas — partejiska attieksme pret 
tēlu un spilgta, ekspresīva tēlojuma forma. 

Iepazīšanās ar dažādiem jaunrades virzieniem, dažā- 
dām aktieru personībām, dedzīgi strīdi aktieru, režisoru, 
kritiķu, teātra zinātnieku vidū bija kā universitāte, kas 
man deva vairāk materiāla zinātniskai domai un radošai 
fantāzijai nekā pieci gadi Valsts Teātra mākslas institūtā, 
kur es vēlāk mācījos aspirantūrā. Taču pārāk neaizrau- 
simies — institūts tomēr deva nopietnu marksistiski ļeņi- 
nisku mākslas izpratni. Režijā es visvairāk guvu no 
Meierholda. 

Maskavas Arodbiedrību teātrī tolaik izrādīja V. Billa- 
Belocerkovska «Vētru» režisora J. Ļubimova-Lanskoja 
traktējumā. Man tas bija vispriecīgākais teātra dzīves 
notikums. Kāpēc? Uzvedums man bija tuvs tajā izman- 
toto idejiski māksliniecisko paņēmienu ziņā. 1) Izrāde 
pauda kaislīgu pieķeršanos Oktobra revolūcijai un tās 
varoņiem. 2) Hronikālisms un dokumentālisms. 3) Sa- 
režģītu mīlestības intrigu ignorēšana. 4) Sociāli skaidri 
konturēti raksturi, kam tajā pašā laikā ir spilgti indivi- 
duāla nokrāsa. Šeit bija jūtams mēģinājums parādīt uz 
skatuves cilvēku kā visu sociālo attiecību kopumu. 
«Vētra» radīja laikmetu padomju dramaturģijā. V. Bil- 
lam-Belocerkovskim sekoja K. Treņovs, A. Gļebovs, 
V. Kiršons, A. Afinogenovs un vēlāk N. Pogodins, 
V. Višņevskis, radot daudz sarežģītākus, daudz spil- 
gtākus individualizētus tēlus, it īpaši Višņevskis savās 
lugās «Pirmā jātnieku armija» un «Optimistiskā traģē- 
dija». (Mazliet citādi šī attīstība norisinājās kinomākslā, 
kur agrākā aģitfilma sasniedza virsotni S. Eizenšteina 

filmā «Bruņukuģis «Potjomkins»», kuru daudzināja visā 
pasaulē.) 

Kad es strādāju «vajātajā teātrī», darbības personas 
lugās, kuras es uzvedu, izpildīja noteiktu funkciju — tās 
bija sociālu grupu pārstāvji, reizēm mazliet individuali- 
zēti pārstāvji. Arī politiskā teātra izrādēs Vācijā Piska- 
tora režijā («Sarkanais apskats» un «Par spīti visam») 
raksturi bija vairāk sociāli tipi nekā individualitātes. 
Tāda nostādne bija raksturīga agrīnā ekspresionisma iz- 
rādēm. 

«Vētras» uzvedumā pirmo reizi uz padomju skatuves 
tika rādīts patiess proletārieša tēls bez mazākā izskais- 
tinājuma. Individuālā un sociāli tipiskā elementa apvie- 
nojumā es tagad saskatīju jaunu, ļoti svarīgu būtisku 
politiskā teātra īpašību. Bills-Belocerkovskis bija bez- 
gala sašutis, kad viņš uz skatuves redzēja romantisko 
drāmu varoņiem pielāgotos deklamējošos un pozējošos 
boļševikus un strādniekus. Un patiešām — bija nepiecie- 
šami vairāki gadi, lai uz skatuves organiski un vienkārši 
sāktu runāt strādnieks. Šī padomju teātra pieredze man 
deva iespēju radīt «Skatuvē» izrādi «Zemnieks Becs». 

Vide ietekmē personības veidošanos. Vide, kurā es 
uzturējos, atstāja manī stipras pēdas un bagātināja ma- 
nus novērojumus. Es iepazinos ar cilvēkiem, kas ieņēma 
svarīgus valsts amatus, — es jau runāju par Knoriņu, bet 
gribas nosaukt arī Dāvidu Beiku, Jāni Sudrabu (Mārtiņu 
Lāci) — manus vecos paziņas no Rīgas, Vili Dermani. 
Bieži es sastapos darbā un personiskajā dzīvē ar V.Billu- 
Belocerkovski, A. Gļebovu, F. Panfjorovu, A. Altmanu, 
L. Toomu, A. Beku, P. Novicki, S. Eizenšteinu, V. Šesta- 
kovu. 

Vladimirs Bills-Belocerkovskis pusaudža gados 
bija aizbēdzis no nabadzīgā Belocerkovas miesta, no 
despotiskā tēva. Strādājis par jungu uz tālbraucējiem 
kuģiem, klaiņojis pa Eiropu, Ameriku, karājies virvēs, 
mazgādams logus četrdesmitajā stāvā; beidzot, nespē- 

jis vairs paciest šīs briesmīgās pilsētas, aizbēdzis tuk- 
snesī. 

Pēc februāra revolūcijas viņš atbrauca uz Krieviju un 
jau pirms Oktobra revolūcijas iestājās boļševiku partijā. 
Pilsoņu kara laikā Bills-Belocerkovskis karoja pret 
Kolčaku. Pēc tam viņš atbrauca uz Maskavu. Dailes te- 
ātra izrādes Č. Dikensa «Circenis uz krāsns» laikā viņš 
pielēcis kājās un, mežonīgi kliegdams: «Kas tā par bez- 
jēdzību! Par ko mēs cīnījāmies... lai rādītu tautai bur- 
žuāzisku ģimenes idilli un buržuāzisku tikumību!» — 
izšāvies kā lode no teātra. Aizskrējis mājās, apsēdies pie 
galda un sācis rakstīt stāstu «Asiņainais bifšteks». Pēc 
šī stāsta izveidotais inscenējums bija viņa pirmais pa- 
kāpiens augstajās dramaturģijas kāpnēs. 

Lugā «Dzīve sauc» ir aina, kur Fedja Ņikitins apjucis 
stāv pie grāmatu skapja. Ar kādu grāmatu sākt? Tas ir 
tīri autobiogrāfisks moments. Billam-Belocerkovskim ne- 
bija izglītības, un viņš saprata, ka ar kvēlu partejiskumu 
un dabisku talantu vien nepietiek, lai kļūtu rakstnieks. 
Viņš nolēma nopietni nodarboties ar pašizglītību un 
droši vien bieži bija apjucis stāvējis pie skapja, nezinā- 
dams, ar kādu grāmatu sākt. 

Anatolijs Gļebovs pārsteidza mani ar savu mīlestību 
pret citām tautām, viņš zināja franču un vairāku Vidus- 
āzijas tautu valodas. Sevišķi intensīvi viņš interesējās 
par mazām, atpalikušām tautām. Viņa populārajā lugā 
«Inga», ko uzveda Revolūcijas teātris, galvenā varone 
bija latviete. Viņš palīdzēja toreiz vēl nepazīstamam 
rakstniekam no Komi — Nikolajam Djakonovam — pār- 
strādāt komēdiju «Kāzas ar pūru»; to uzveda B. Raven- 
skihs, un izrāde guva lielu ievērību. A. Gļebovam pie- 
mita neizsīkstoša enerģija, un vienmēr viņam bija intere- 
santi projekti: te viņš propagandēja viencēliena lugas, te 
aicināja profesionālus rakstniekus radīt darbus kolhozu 
skatuvēm. Pats viņš uzrakstīja veselu sēriju viencēliena 
lugu. Kad es Valmierā uzvedu A. Upīša viencēlienu 

ciklu — «Stāsti par mācītājiem», Gļebovs speciāli at- 
brauca uz Valmieru. Viņam ļoti patika, ka mēs braucam 
uz skolām rādīt šo antireliģiozo izrādi. Viņš pat 
uzrakstīja par šo mūsu izrādi laikrakstam «Ļiteraturnaja 
gazeta». 

Viņa organizētība un akurātība literārajā darbā bija 
īsts paraugs. Viņš bija viens no pirmajiem dramaturgiem, 
kurš rakstīja vēsturiskas lugas, ievērojot vēsturiskā ma- 
teriālisma principus. Gandrīz visu A. Gļebova daiļradi 
caurstrāvo antireliģiozi motīvi. 

Pāvels Novickis bija Tautas Izglītības komisariāta dar- 
binieks un simpatizēja jaunajai kreisajai padomju māk- 
slas strāvai. Novickis bija iemīlējies mākslā, bija speci- 
ālists vairākās mākslas nozarēs, it sevišķi aizrāvās ar 
glezniecību. Viņš lasīja lekcijas par glezniecību augstā- 
kajās mācību iestādēs. Es biju viņa klau- 
sītāja Kinomākslas institūtā; visvairāk man patika 
viņa lekcijas par franču impresionismu. Viņš lasīja aiz- 
rautīgi, dziļi pārzināja materiālu, labi analizēja darbus, 
savus uzskatus izteica atklāti un droši. Viņa lekcijas deva 
studentiem lielu labumu, tāpēc ka viņš mācīja atšķirt 
īstu mākslu no amatniecības. Kad es mācījos Teātra 
mākslas institūtā aspirantūrā, viņš vadīja režijas ka- 
tedru, — es kļuvu par viņa sekretāri. 

Kad esmu Maskavā, tad zvanu P. Novickim, apmeklēju 
viņu un viņa dzīves biedri, bijušo V. Ņemiroviča-Dan- 
čenko operas studijas dziedātāju. Viņa istaba ir sava 
veida muzejs. Pie sienām senas grafikas, oriģināli māk- 
slas darbi, grāmatu plauktos monogrāfijas par māksli- 
niekiem. 

Bernhards Reihs mani iepazīstināja ar kinorežisoru 
Sergeju Eizenšteinu. 1926. gada aprīļa beigās Berlīnē 
notika «Bruņukuģa «Potjomkins»» pirmizrāde. Tas bija 
īsts padomju kino un Eizenšteina triumfs. Pazīstamais 
progresīvais kritiķis Herberts Jērings izteicās, ka «Bru- 
ņukuģis «Potjomkins»» un «Zelta drudzis» (Čarlija 

Skats no R. Blaumaņa «Ugunī» izrādes. Edgars — J. Baltausis, 
Kristīne — M. Leiko 


Čaplina filma) — tie esot filmu jaunrades poli: Krievija — 
Eizenšteins, Amerika — Čaplins. Ja no pēdējo div- 
desmit gadu dokumentiem visi būtu gājuši bojā un būtu 
izglābts tikai «Bruņukuģis «Potjomkins»», tad būtu sagla- 
bāts tāds pats darbs, kādi bija «Iliāda» un «Nībelungu 
dziesma». Tā toreiz rakstīja H. Jērings. 

Plašā atbalss visā pasaulē neatviegloja Eizenšteina 
daiļrades likteni. Tā kā viņš meklēja un atrada jaunu ki- 
nematogrāfijas valodu, tad dogmatiķi un vulgarizatori 
vajāja viņu, apvainojot formālismā. 

Es bieži sastapos ar Sergeju Eizenšteinu filmu skatēs, 
disputos «Padomju kinodraugu biedrībā». Es atceros in- 
teresantās 5. Tretjakova, Dz. Vertova un dokumentfālis- 
tes E. Šubas filmu apspriedes. Bieži un vienmēr saprātīgi 
uzstājās G. Rošals, kas toreiz sevišķi aktīvi interesējās 

par bērnu kino. Kinomākslas institūtā es klausījos Eizen- 
šteina lekcijas. 

Ļoti patīkama bija sastapšanās Maskavā ar teātra māk- 
slinieku Viktoru Šestakovu. Ar lielu siltumu mēs atcerē- 
jāmies kara komunisma laiku Orlā, kad viņš strādāja par 
mākslinieku bērnu estētiskās audzināšanas teātrī. Atce- 
rējāmies Meierholda «Alinura» pirmizrādes satraucošo 
brīdi, kad astoņus gadus vecs zēns, kas tēloja lācēnu, 
pēkšņi izrādes laikā sāka grīļoties. Šestakovs ātri aiz- 
vilka viņu aiz kulisēm un izrāva no maketa, jo zēns ma- 
ketā nebija atradis gaisa caurumu un viņam sāka trūkt 
elpas. 

Pēc darba Orlā V. Šestakovs nespēja šķirties no ska- 
tuves. Viņš daudz strādāja ar Meierholdu. Es redzēju 
viņa dekorācijas uzvedumos «lenesīga vieta», «Gudra 
cilvēka nelaime», «Lilla ezers» (A. Faiko) un citos. Viņš 
bija dekorators — konstruktors. «Lilla ezerā» viņš pirmo 
reizi pielietoja kustīgus liftus, uzbūvēja trīsstāvu kon- 
strukciju ar daudziem spēles laukumiem, kas pieļāva si- 
multānspēli. Viņš pamatīgi izpētīja mizanscēnu pro- 
blēmu un bija viens no labākajiem šī ļoti sarežģītā un 
svarīgā skatuves mākslas elementa speciālistiem. Es sa- 
stapos ar viņu arī Meierholda mēģinājumos. 

Vispār man bija iespēja piedalīties vairākos V. Mei- 
erholda mēģinājumos. Es atceros, piemēram, kā reži- 
sors strādāja ar aktrisi Z. Reihu pēdējā ainā «Dāma ar 
kamēlijām». Zinaidai Reihai nekādi nepadevās fināla 
aina — Margaritas Gotjē nāve. Nesekmīgi tika izmēģi- 
nāti vairāki varianti. Pēkšņi Meierholds satvēra krēslu 
un nolika to ar augsto atzveltni pret publiku. 
Reiha atkrita krēslā, kreisā roka it kā atdalījās no krēsla, 
pašūpojās un sastinga, — atrisinājums bija atrasts. 

Ar saviļņojumu atceros lugas «Kāda dzīve» mēģinā- 
jumu (N. Ostrovska romāna «Kā rūdījās tērauds» insce- 
nējums), kas bija pēdējais, kuru es noskatījos. Tas, ko es 
redzēju, nelīdzinājās mums pazīstamajam Meierholdam. 

Visa atmosfēra, viss kolorīts radīja kaut kādu baisu, bet 
tajā pašā laikā arī trauksmainu un svaigu iespaidu. Mei- 
erholds atkal bija atradis jaunu risinājumu, viņš bija sa- 
sprindzinājis visu savu talantu, lai uzvarētu par spīti sa- 
viem pretiniekiem. 

Emīls Fross bija Valsts latviešu teātra «Skatuve» lite- 
rārās daļas vadītājs. Viņš bija īsts sava darba lietpratējs 
ar plašām zināšanām literatūrā, rakstīja teorētiskus rak- 
stus un lieliski tulkoja. Mūsu estētiskie uzskati bija tuvi, 
viņš atbalstīja jaunas vēsmas dramaturģijā. Ar īpašu 
aizrautību E. Fross pārtulkoja songus «Zemniekā Becā», 
pat sacerēja vienu jaunu, politiskā ziņā aktuālu songu. 
Viņš pazina Brehta daiļradi un pārtulkoja antihitlerisko 
komēdiju — līdzību «Smailgalvji un apaļgalvji», ko es 
biju iecerējusi uzvest. Tulkojums iznāca lielisks, bet, 
kamēr teātris sadūšojās un pieņēma manu ieteikumu 
iestudēt šo Brehta darbu, tas tika slēgts. 

Tuvi draugi man kļuva Lidijas Toomas un Aleksandra 
Beka ģimene. Bijušais strādnieku korespondents — Li- 
dijas Toomas skolnieks Aleksandrs Beks kļuva par rakst- 
nieku un guva ievērību ar brīnišķīgo kara stāstu «Vo- 
lokolamskas šoseja». Viņš ir savdabīgs cilvēks ar labu 
humora izjūtu, un viņam patīk sarunās izjokot partnerus. 
Ilgu laiku viņš rakstīja kritiskus rakstus. Tad viņš pievēr- 
sās aprakstiem par sociālistiskās rūpniecības vadītājiem. 
Šie apraksti izraisīja lasītājos interesi. Mūsu rūpniecība 
kļuva par viņa daiļrades pamattēmu, bet aprakstu stilu 
viņš saglabājis arī savos romānos un garajos stāstos. 

Lidija Tooma kļuva un palika man tuvs cilvēks līdz pat 
šai dienai. Viņa ir īsta komuniste. Lidija Tooma ārkārtīgi 
drosmīgi aizstāvēja savus uzskatus, partijas dzīves jau- 
tājumos viņa bija taisnīga, tātad stingra, bet tajā pašā 
laikā ļoti objektīva. Vienkārša, labsirdīga, vienmēr 
gatava palīdzēt draugiem un citiem cilvēkiem nelaimē. 
Lidija Tooma bija organiski saistīta ar strādnieku šķiru, 
lielās celtniecības laikā viņa ilgi uzturējās Magņitogorskā. 

Ar lepnu humoru viņa stāstīja par grūtībām Кага komu- 
nisma laikā, ar apbrīnojamu pieticību un izturību pār- 
cieta likteņa cirtienus. Viņa mīl savu Padomju Dzimteni, 
daudz darījusi krievu literatūras popularizēšanā Igaunijā 
un igauņu literatūras popularizēšanā Krievijā. 


OTRU REIZI VĀCIJĀ 


1928. gadā Berlīnē es biju referente un preses šefs 
kultūras un bērnu filmu jautājumos. Man vajadzēja orga- 
nizēt bērnu un kultūras filmu demonstrēšanu vācu ko- 
respondentiem. Tagad Berlīnē man bija lieliski pazi- 
ņas — Behers, Brehts, Benjamins. Ar Behera palīdzību 
es nodibināju sakarus ar Lībknehta namu (tā sauca māju, 
kur bija novietota Vācijas Komunistiskās partijas CK) un 
Vācu proletārisko rakstnieku savienību. : 

Jau Padomju Savienībā mani bija sajūsminājušas Dzi- 
gas Vertova un Esfiras Šubas idejas un darbs. Es gribēju 
Berlīnē viņu labā kaut ko darīt. Benjamins man ieteica 
Vertova un Šubas filmas vispirms parādīt Zigfrīdam 
Krakaueram, kas bija autoritāte filmu kritikā. Benjamins 
sacīja: ja Krakaueram filmas patiks, tad Vertovs un Šuba 
Vācijā kļūs par zvaigznēm. Es uzaicināju Krakaueru, un 
speciāli viņam tika parādītas Vertova un Šubas filmas 
«24 stundas Maskavā», «Romanovu dinastija». Dažas 
dienas vēlāk avīze «Frankfurter Zeitung» ievietoja rakstu 
par padomju kino. Tā bija slavas dziesma. Vertovs un 
Šuba tika uzaicināti uz Berlīni; panākumi Vācijā vispār 
nostiprināja šo dokumentālistu pozīcijas. 

Vācijā es ļoti bieži sastapos ar trim В — Веһеги, 
Brehtu, Benjaminu. Johanness Behers organizēja Vācu 
proletārisko rakstnieku savienībā manu priekšlasījumu 
par mūsdienu padomju dramaturģiju. Savā referātā es 
plaši pastāstīju par Višņevski, Gļebovu, Billu-Belocer- 

kovski, mazāk par Afinogenovu un Kiršonu. Mans refe- 
rāts modināja interesi — daži režisori jautāja, kur varētu 
dabūt lugas izlasīt. Es pagādāju grāmatas, un Billa- 
Belocerkovska «Mēnesi no kreisās puses» un Gļebova 
«Ingu» uzveda Vācijā. 

Beheram referāts patika. Viņš ierosināja, lai es to no- 
lasu vēlreiz. Milzīga zāle... tā bija pilna bezdarbnieku. 
Viņi uzmanīgi klausījās. Bet referāta vidū mani pēkšņi 
iztraucēja — iepretī paaugstinājumam pie ieejas sāka 
kliegt: «Nost ar sarkano Maskavas aģitatori!l» Zāles kār- 
tības sargi metās pretī iebrucējiem — SA vīriem. Sākās 
kautiņš. Behers satvēra mani pie rokas un aizvilka prom 
no tribīnes. Viņš veda mani pa kāpnēm augšā, pa kāp- 
nēm lejā, tad caur kādu pagalmu, pāri ielai un vēlreiz 
cauri kādam pagalmam. Mēs nokļuvām uz kāda ielas 
stūra un iegājām alus krodziņā. Viņš teica, ka tā bieži 
atgadoties: kur notiekot komunistu sarīkojumi, tūlīt esot 
klāt SA. Bet cīnītāji nebaidoties. 

Bertolts Brehts tagad bija pasaules slavenība. Viņa 
«Trīsgrašu opera» bija piedzīvojusi pirmizrādi. Taču ba- 
gātais Brehts joprojām bija labs draugs tāpat kā agrā- 
kajos nabadzīgajos gados. 

Reiz pie Behera mājās notika kāda apspriede šaurā 
lokā. Piedalījās daži proletāriešu rakstnieki un Brehts. 
Brehta un Behera starpā izraisījās literāra diskusija. Es 
nostājos Brehta pusē. Behers izsauca mani gaitenī un 
uztraukts sacīja: «Kas tev ienācis prātā? Tu atbrauc no 
Maskavas un atbalsti sīkburžuāzisku rakstnieku!» Viņš 
vēl piebilda: «Tu esi nokļuvusi aplamā sabiedrībā: 
Brehts plus Benjamins.» 

Komunisti un viņu piekritēji toreiz bija pārliecināti par 
proletāriskās revolūcijas uzvaru Vācijā. Tāpēc noskaņo- 
jums bija kaujiniecisks, cerību pilns, kaut gan komunis- 
tiem bija jāiztur sīva cīņa pret vareno vācu kapitālismu 
un nacistiem. Šis noskaņojums ietekmēja arī Valteru 
Benjaminu. Tagad viņš bija koncentrētāks, ciešāk saistīts 

ar savu zemi un tās likteni. Šajā laikā viņš bieži sastapās 
ar Brehtu un vienmēr pavadīja mani uz Proletārisko 
rakstnieku savienības sarīkojumiem strādnieku zālēs, kur 
uzstājās Behers, Veinerts u. c. Šie sarīkojumi bija lieliski. 
It īpaši, kad Ēriks Veinerts lasīja savus dzejoļus — ar 
savu patosu viņš elektrizēja visu zāli. 

Benjamins bija noraizējies, kad domāja par vācu sīk- 
buržuāziju. Tā ir liela masa. Kāda loma vēsturiskajos 
notikumos būs šai vidusšķirai, ko raksturo egoisms, apro- 
bežotība, muļķība un bezprincipialitāte? Kā izturēsies 
pret revolūciju sīkie ierēdņi ar stīvajām apkaklītēm, vei- 
kalnieki, nelielu uzņēmumu īpašnieki, kas sīvi aizstāv 
savu īpašumu, savu šķietamo ekonomisko neatkarību? 
Benjamins domāja, ka sīkburžuāzija ir ideoloģiski jāpār- 
liecina, laikus jāiemanto tās simpātijas. Līdzīgas bažas 
un apsvērumus izsacīja arī Brehts. Zigfrīds Krakauers 
stāstīja, ka viņš strādājot pie apcerējuma par vācu sīk- 
buržuāzijas politisko psiholoģiju. (Gatavo grāmatu viņš 
man vēlāk atsūtīja uz Maskavu.) Kad Frīdrihs Volfs Mas- 
kavā runāja par politisko situāciju divdesmito gadu bei- 
gās, viņš vienmēr uzsvēra, ka toreiz intensīvi nodar- 
bojies ar sīkburžuāzijas psiholoģiju un tās pieejamību 
fašismam un tāpēc uzrakstījis traģikomēdiju «Zēni no 
Monsas». 

Mani stāsti par bērnu estētiskās audzināšanas teātri 
Orlā ieinteresēja arī vācu biedrus. Benjamins sacīja: «Es 
uzrakstīšu darbības programmu un teorētiski pamatošu 
tavu praksi.» Es piekritu. Pēc manām idejām Benjamina 
sarakstītā «Proletāriskā bērnu teātra programma» sagla- 
bājusies arhīvā. Nesen es dabūju programmas kopiju. 
Progresīvais Rietumberlīnes žurnāls "Alternative" to 
publicēja, un tā izraisīja ārkārtīgi spēcīgu atbalsi. Pro- 
grammā izklāstītos principus Rietumberlīnē un Minhenē 
grib ieviest praksē proletāriešu bērnu audzināšanā, 
atrodot šais principos ar revolucionārās šķiru cīņas vie- 
dokli saistītas pedagoģijas pieredzi. 

Viena no visizcilākajām toreizējās Berlīnes teātra dzī- 
ves personībām bija politiskā teātra radītājs — Ervīns 
Piskators. Viņa uzvedumos kūsāja nevaldāma radoša 
fantāzija. Viņš izjauca tradicionālā teātra pamatus, ievie- 
šot augsti attīstītu tehniku; viņš pavēra skatuves kārbā 
jaunas, neredzētas, sensacionālas iespējas: būvēja liftus, 
uzstādīja konveijerus, nolika kinoekrānu, kinokameru 
(sākumā tikai vienu, vēlāk jau četras). Viņš pārveidoja 
dramaturģiskā materiāla struktūru — sadalīja to daudzos 
gabalos, kadros, ieveda uzplūdu ainas, ar filmas palī- 
dzību radīja saiti starp tagadni un pagātni, un nākotni, 
konkretizēdams tagadni ar statistikas datu, laikrakstu 
izgriezumu, kinohroniku palīdzību; un beidzot viņš cen- 
tās pielietot daiļrades praksē marksismu-ļeņinismu, 
saprazdams, ka revolucionāram teātrim nebūs attīstības, 
ja tas neapgūs un neatspoguļos dziļas zināšanas. i 

Piskatoram jau bija pašam savs teātris, kurā es redzēju 
«Rasputinu» un «Berlīnes tirgoni». Šajos uzvedumos 
mani pārsteidza to plašais vēsturiskums; acīm redzot, 
tas bija režisora marksisma-ļeņinisma studēšanas rezul- 
tāts. | 

Uzveduma «Rasputins» (pēc A. Tolstoja un V. Ščego- | 
leva lugas) vēsturiskumu noteica ne vien dramaturģija, 
bet arī izrādes skatuviskais atrisinājums. Visu skatuves 
laukumu aizņēma globuss, globusā atvērās segmenti, un 
(darbības vietu konkretizēja nedaudzas detaļas) tur 
norisinājās attiecīgās epizodes. Ar šādu skatuves nofor- 
mējumu Piskators parādīja, ka jebkuri vēsturiski noti- 
kumi ir saistīti savā starpā, tie ietekmē cits citu un galu 
galā ir atkarīgi no visā pasaulē notiekošajiem procesiem. 

Progresīvā vācu dramaturga V. Mēringa lugas «Ber- 
līnes tirgonis» iestudējumā filma kļuva par izrādes orga- 
nisku elementu. Ervīns Piskators virtuozi izmantoja filmu 
skatuviskā izteiksmīguma pavairošanai. Viens piemērs: 
uz ekrāna mēs redzējām braucoša vilciena logā Polijas 
ebreju. Pēc tam vilciens apstājās, ebrejs izkāpa un gāja 

pa skatuvi trīs dimensijās — kā «laterna magica». Un uz 
viņu, lugas galveno varoni, tūlīt tika koncentrēta skatī- 
tāju interese. 

Es saslimu. Benjamins aizveda mani pie slavenā nervu 
ārsta profesora Kurta Goldšteina, kas nejauši bija iera- 
dies Berlīnē. Goldšteins sacīja, ka piecu minūšu ilgā 
vizītē viņš nevarot noteikt diagnozi, man jābraucot pie 
viņa uz Frankfurti pie Mainas un viņa mazajā privātsana- 
torijā jāizņemot dziedniecības kurss. Es aizbraucu uz 
Frankfurti. Goldšteins ārstēja mani ar psihoanalīzi. 

Arī kā paciente es Frankfurtē nodarbojos ar padomju 
dramaturģijas popularizēšanu. Manai aģitācijai bija 
panākumi. Pēc mana ieteikuma Frankfurtes pilsētas teāt- 
ris uzņēma repertuārā V. Billa-Belocerkovska lugu 
«Mēness no kreisās puses». Autors speciāli atbrauca no 
Maskavas uz pirmizrādi Frankfurtē. Partera publika 
uzjautrinājās, skatoties komēdiju, bet galerija vētraini 
pieprasīja autoru. Bills-Belocerkovskis parādījās uz ska- 
tuves garos zābakos, ar krievu kreklu pāri biksēm. Frank- 
furtes patricieši savilka sejas, studenti galerijā dedzīgi 
aplaudēja. Avīzes bija sašutušas: kā tas varējis gadīties, 
ka boļševiki ielauzušies pilsētas teātrī — vācu kultūras 
citadelē? Dažas dienas vēlāk profesors Goldšteins 
noskumis man stāstīja, ka teātra literārās daļas vadītājs, 
kas aizstāvējis «Mēnesi no kreisās puses», atlaists no 
darba. 

Arhitektu konferencē, kas notika Frankfurtē (konfe- 
rences sekretārs bija Šveices rakstnieks un arhitekts Zig- 
frīds Gideons), es arī runāju par padomju dramaturģiju. 
Stāstīju par A. Gļebovu un viņa lugu «Inga», kurā attē- 
lota sievietes emancipācija. Atskanēja starpsaucieni: 
«Emancipācija, līdztiesība visās lietās?!» Pretnoskaņo- 
jumu es uzvarēju ar joku. Referātu par padomju drama- 
turģiju publicēja Sociālo pētījumu institūta žurnāls. 

Biju atspirgusi, un man bija jāatgriežas Maskavā. Pirms 
aizbraukšanas mēs runājām ar Benjaminu par nākotni — 

viņam būtu derīgi pārcelties uz Padomju Savienību. 
Tomēr no tā nekas neiznāca. No hitleriskās Vācijas Ben- 
jamins bija spiests emigrēt, viņš devās uz Franciju. Kad 
fašisti okupēja Franciju, viņš mēģināja nokļūt pāri franču 
spāņu robežai, lai no Spānijas aizceļotu uz Ameriku. 
Taču uz robežas viņu aizturēja. Benjamins, baidīdamies, 
ka viņu izdos fašistiem, ieņēma indi un nomira. Bertolts 
Brehts uzrakstījis divus dzejoļus (sonetus) par Valtera 
Benjamina pašnāvību. 

Brehts uzaicināja mani uz savu dzīvokli atvadīties. 
Viņš man uzdāvināja rotaļlietu, ar ko es parasti spēlējos, 
kad apmeklēju viņu. Tie bija divi bokseri: viens balts, 
otrs melns. Kad rotaļlietu uzvilka, tie abi boksēdamies 
skraidīja pa istabu. Maskavā es bieži liku viņiem bok- 
sēties. 


ATKAL MASKAVĀ 


Maskavā mani gaidīja milzums darba. Es iestājos 
Valsts Kinematogrāfijas institūtā un ieguvu apliecību par 
scenāriju fakultātes beigšanu. Mācījos arī Valsts Teātra 
mākslas institūta aspirantūrā. Praksē mani aizsūtīja uz 
J. Vahtangova teātri, kur O. Glazunovs iestudēja Frīd- 
riha Volfa drāmu «Floridsdorfa». Man patika daži mēģi- 
nājuma momenti. Spēlēja labi aktieri: R. Simonovs, 
V. Kuza, M. Siņeļņikova. Aktieri ar lomu tekstiem rokās 
paši meklēja sev mizanscēnas uz skatuves un arī citādi 
izrādīja lielu iniciatīvu. Režisors it kā tikai kontrolēja. 
Dažbrīd man šķita, ka dažiem tēlotājiem trūkst īsta pub- 
licistiska patosa. Dažus režisores A. Remizovas norādī- 
jumus es uzskatīju par pilnīgi aplamiem. Tā, piemēram, 
«Floridsdorfā» ir tāda epizode. Saujiņa šucbundiešu, kas 
tik tikko izglābusies no policistiem, tuvojas Čehoslova- 
kijas robežai. Viens no viņiem, Francis, beigdamies nost 
aiz slāpēm, iedrāžas mežsarga būdiņā — tur uz galda 

stāv māla krūze ar glāzi. Aktieris, Franča tēlotājs, paķēra 
krūzi un sāka kāri dzert. Te režisore apstādināja aktieri 
un teica: «Nepieklājīgi dzert no krūzes... blakus stāv 
glāze. lelejiet ūdeni glāzē!» Manuprāt, komentāri lieki. 

Mācības aspirantūrā bija atbildīgas, programma sarež- 
ģīta — mums vajadzēja rakstīt referātus, jo toreiz kolek- 
tīvo ieskaišu vietā ieviesa individuālo ieskaišu metodi. 
Nopietni vajadzēja strādāt pie referātiem par tēmām — 
marksistiski-ļeņiniskā mākslas teorija, materiālistiskās 
dialektikas pielietošana teātrī u. c. Vienā kursā ar mani 
mācījās interesantas radošas personības: V. Dudins 
(tagad Centrālā bērnu teātra mākslinieciskais vadītājs), 
N. Dudinska (balerīna un mākslas zinātniece), G. Boja- 
džijevs (teātra zinātnieks) un daudzi citi. Ar pateicību | 
atceros profesorus, kuri dāsni un ieinteresēti atdeva 
mums savas zināšanas, — A. Dživiļegovs, P. Novickis, 

A. Gvozdevs (viņš brauca uz lekcijām no Ļeņingradas). 

Šai mācību laikā aspirantūrā E. Piskators piedāvāja 
man iespēju strādāt kopā ar viņu. Viņš bija uzaicināts uz 
Maskavu uzņemt skaņu filmu pēc toreiz vēl jaunās vācu 
rakstnieces Annas Zēgerses stāsta «Zvejnieku sacelšanās 
St. Barbarā». Tā kā es biju pazīstama ar Piskatoru no 
Berlīnes laikiem, tad viņš lūdza mani strādāt par viņa 
asistenti un tulku. Filmas uzņemšanā vajadzēja piedalī- 
ties diviem aktieru sastāviem — padomju un vācu. Mur- 
manskā notika jūras skatu uzņemšana, bet aktierus fil- 

| mēja Odesā. Ar patiesu interesi un ziņkāri Piskators sīki 
| jo sīki iepazinās ar zvejas tehniku un traleriem. Sadzīves 
apstākļi (uz traleriem un viesnīcā) nepavisam nebija 
ideāli, bet viņš katru rītu izgāja darbā sniegbaltā kreklā 
un tīri noskuvies. Es to ievēroju, un viņš atbildēja: «Kad 
es gulēju netīros ierakumos, es piespiedu sevi palikt cil- 
vēkam un skuvos katru rītu pat zem artilērijas lodēm!» 

Uz Odesu atbrauca ievērojamais vācu aktieris un reži- 
sors Pauls Vegeners un Lote Lenja, pazīstamā «Trīsgrašu 
operas» komponista Kurta Veila sieva. Te bija arī Alek- 

sejs Dikijs, Мега Janukova и. с. Saule, jūra un draudzība 
starp krieviem un vāciešiem. 

Pauls Vegeners bija slavens ne vien ar savu lielisko 
aktiera meistarību, bet arī ar senķīniešu skulptūru, slāvu 
svētbilžu un veca porcelāna kolekcijām. Viņš bija arī 

| smalks kulinārijas lietpratējs. Kad vakarā Vegeners, vies- 

| mīļu, pavāru un ziņkārīgo ielenkts, sēdēja «Londonas 
viesnīcas» restorānā, acu priekšā izauga Breigela otas 
cienīga aina. Uzrotījis piedurknes, Vegeners būrās ap 
dažādām bļodām, šķīvīšiem un tasītēm, un viņam nepār- 

| traukti nesa klāt aizvien jaunas burciņas, pudelītes, trau- 

| сіпиѕ ar indiešu un ķīniešu garšvielām. No šī haosa 
Vegeners radīja lieliskus uzkožamos un vinegretus. 

| Kinorūpniecības tehniskā bāze tajā laikā bija gauži 
nožēlojama. Bet Piskators pieprasīja ļoti daudz (dažreiz 
neņemot vērā reālos apstākļus). Zvejnieku bēru epizo- 
des uzņemšanai viņš prasīja, piemēram, simtiem cilindru 
un simtiem garu svinību svārku. Un, protams, pasūtījuma 
izpilde aizkavējās. 

Zvejnieku ciemata dekorāciju meti Piskatoram nepa- 
tika. Kādā jaukā dienā negaidot pie Piskatora viesnīcas 
istabas durvīm pieklauvēja Džons Hartfīlds, ar kuru kopā 
viņš Vācijā bija būvējis konveijeru «Šveika» izrādei. 
Hartfīlds steidzās, viņš, tikai garām braukdams, esot uzzi- 
nājis, ka Odesā ir Piskators, un ieskrējis satikties ar viņu. 
Pēc stundas viņam jābraucot tālāk. Taču Piskators apbēra 
Hartfīldu ar saviem plāniem, projektiem un priekšliku- 
miem tik dedzīgi, ka jau pēc pusstundas viņi abi 
apsprieda jaunos Hartfīlda dekorāciju metus un skices. 
Tā aizlidoja nedēļas radošā darbā un kaislīgos strīdos. 
Piskators ar savu spilgto fantāziju, atjautību un fantas- 
tisko neatlaidību vienkārši apstulbināja Džonu Hartfīldu. 
Beidzot skices bija gatavas, bet tagad režisors uzstāja, 
ka Džona Hartfīlda pienākums esot vadīt zvejnieku cie- 
mata būvi Melnās jūras krastā. Un Hartfīlds palika. Kad 
reiz ar telegrammu rokās es viņu uzmeklēju, viņš bija 

ļoti uztraukts un sauca: «Es nokavēju, es palaidu garām 
visus sava līguma termiņus — mani gaida Vācijā jau trīs 
nedēļas! Es nokļūšu cietumā! Atbraucu uz stundu un uz- 
cēlu veselu zvejnieku ciematu!» Un aizdrāzās uz vilcienu. 

Viņš vēl nepaguva aizbraukt līdz Berlīnei, kad naktī 
sacēlās vētra un ieslaucīja visu ciematu jūrā. Tad arī 
P. Vegeners mierīgi paziņoja, ka viņa termiņš beidzies 
un to pagarināt nevar — viņam sākas jauns darbs Vācijā. 
Vācu trupa aizbrauca uz Vāciju. 

Filma «Zvejnieku sacelšanās» iznāca interesanta. 
Sevišķi bija izdevusies zvejnieku bēru procesija — 
viņiem galvās bija cilindri un mugurā gari, vecmodīgi 
svārki. Režisora neatlaidība bija attaisnojusies. Sešdes- 
mitajos gados Vācijā Piskatora filma atkal parādījās uz 
ekrāna un izraisīja dzīvu interesi. 

Strādādama ar Piskatoru, es sāku saprast, ka viņš ir 
nenogurdināms, mūžīgi nemierīgs un līksms darba cil- 
vēks. Viņš gribēja pasauli padarīt labāku, nekā tā ir. Un 
viņa saprātīgais un nevaldāmais optimisms vienmēr uz- 
varēja. Viņš interesējās par filmu ražošanu nevis kā 
šaurs speciālists, bet centās uzlabot visas filmu rūpniecī- 
bas tehnoloģiju, regulāri rakstīja lietišķus ziņojumus un 
ierosinājumus augstākstāvošām instancēm. Vēlēšanos 
pārveidot un uzlabot veco viņš centās realizēt vienmēr 
un visur. 

Piskators bija arī dramaturgs. Ne velti Brehta piezīmju 
grāmatiņā mēs lasām: «Pēc manis Piskators ir vislielākais 
vācu dramaturgs...» Brehtam bija pilnīgs pamatojums 
to apgalvot, jo viņš zināja, cik spīdoši Piskators raksta, 
pārveido un uzlabo autora tekstu, radot jaunu dramatur- 
ģisku kompozīciju. Par romāna «Amerikāņu traģēdija» 
inscenējumu pats Teodors Dreizers devis lielisku 
atsauksmi. «Kara un miera» inscenējumam bija un ir 
panākumi Eiropā. 

Režisors un dramaturgs Ervīns Piskators bija arī ass 
publicists. Viņa grāmatas, raksti un runas par teātra 

problēmām vienmēr asi uzstādīja politiskus jautājumus ип 
vērsās pret karu un apspiešanu. Kad es pēdējo reizi 
sastapos ar Brehtu Maskavā un jautāju, ko tad Piskators 
dara VFR, Brehts sacīja: «Neraizējies, viņš tur veic ļoti 
svarīgu un derīgu darbu.» 

1966. gadā Ervīns Piskators mira. 


EPILOGA VIETĀ 


Strādādama teātrī, es pievērsu uzmanību gan aktiera, 
gan skatītāja audzināšanai. 

Aktierim nepieciešams talants — tas ir elementārs 
priekšnoteikums. Bet talants nav nekas sastindzis. 
Talants jātrenē, jāattīsta, jāpaplašina, jāpadziļina. Bet arī 
tas nav viss. Ar talantu vien nepietiek, bez tā vēl vaja- 
dzīgs, lai aktieris būtu pilnvērtīgs jaunās sabiedrības cil- 
vēks, viņam nepieciešams politisks un intelektuāls brie- 
dums, jūtu cildenums un zināšanas. 

Īsts mākslinieks atrodas nepārtrauktu meklējumu, 
pastāvīga nemiera varā, viņā kvēlo dziņa uzzināt vairāk 
un dziļāk iepazīt pasauli, dzīvi. Protams, to nedrīkst 
saprast mehāniski, jautājums nav par kvantitatīvu zinā- 
šanu, informācijas uzkrāšanu (kaut arī to nedrīkst nonie- 
cināt), galvenais — kā šīs zināšanas tiek pārstrādātas un 
apgūtas. Mani satrauc, ka jaunie režisori dažkārt ignorē 
objektīvos vēsturiskos apstākļus un pārāk paļaujas uz 
subjektīvo metodi. Patīkami, ka režisoram ir sava kon- 
cepcija un ka viņš cenšas to realizēt bez kompromisiem, 
bet subjektīvā metode vien neļauj izzināt daudzveidīgo 
pasauli tās attīstībā. Cīnīties ar tādām parādībām — jau- 
natnes audzināšanas tiešais uzdevums. 

Mani vienmēr ir interesējis jautājums, kā labā es strā- 
dāju, kāds ir mans skatītājs un kas man viņam jādod. 
Maskavā (1927., 1928. g.) es strādāju skatītāju pētīšanas 
komisijā. Novērojām un pētījām skatītāju reakciju 

izrādes laikā, izdalījām aptaujas anketas, noturējām pār- 
runas un disputus ar strādniekiem. Bieži mēs sadūrāmies 
ar interesantiem uzskatiem, piemēram, daudzi skatītāji 
negribēja saprast Annas Kareņinas pašnāvības motīvus. 

Skatītājs nav nekāds nekustīgs lielums, viņu var ietek- 
mēt un pagriezt uz vienu vai otru pusi. Bet, lai ietekmētu 
viņu mērķtiecīgi, nepieciešama neatlaidība un princi- 
pialitāte. Tā, piemēram, «vajātajā teātrī» skatītāju vaja- 
dzēja pieradināt pie politikas. Turklāt vajadzēja viņu 
iemācīt uztvert jaunās estētikas pirmos mēģinājumus un 
elementus, kurus radīja politiskais teātris. 

Maskavā, kur darbojos latviešu teātrī «Skatuve», es 
izvēlējos Frīdriha Volfa antifašistisko drāmu «Zemnieks 
Becs». Volfa dramaturģija bija ļoti cieši saistīta ar Vāci- 
jas Komunistiskās partijas revolucionāro cīņu. Viņa drā- 
mai «Zemnieks Becs» bija radniecīgas iezīmes ar L. Lai- 
cena un L. Paegles dramaturģiju. Lugā tika izmantoti 
dokumentāli materiāli, intermēdijas un songi. Songiem 
bija liela idejiska nozīme, tajos bija vispārināts katra 
cēliena satura kopsavilkums; tie bija uzrakstīti asā kauji- 
nieciskā garā. Skatītāji uzņēma izrādi ar aplausiem, vi- 
ņiem neparastie teātra paņēmieni nebija nekāds kavēklis. 

Valmierā es sastapos ar citu skatītāju. Daļa publikas 
uzskatīja teātri par izpriecu, gribēja vai nu smieties, vai 
raudāt, bet domāt nevēlējās. Mans mērķis bija izaudzināt 
jaunās sociālistiskās sabiedrības cilvēku, pavisam atbrī- 
vojot viņu no gadsimtos mantotā buržuāziskā un sīkbur- 
žuāziskā domāšanas veida, iemācot viņu politiski domāt 
un pieņemt sociālistiskās ētikas un estētikas principus. 

Saskaņā ar šo mērķi es izvēlējos repertuāru. Tādos 
asi politisku lugu uzvedumos kā «Šakāļi», «Amerikas 
balss», «Vējš no dienvidiem», «Dienvidos no 38. para- 
lēles» savijās politiskais ar ētisko, bet intīmajās lugās, 
piemēram, S. Mihalkova «Zaudētajā mājā», egoistiskajai 
tieksmei pēc personīgās laimes tika pretstatīta jaunā 
sabiedriskā dzīve. 

Lai realizētu šādu idejisku skatītāja audzināšanu, reži- 
sors nedrīkst ielaisties nekādos kompromisos un dot 
nolaides skatītājam. Te nepieciešama visstingrākā, vis- 
principiālākā izturība. No viena soļa uz priekšu, kas 
panākts ar nopietnu radošu uzvedumu, kopsummā iznāks 
divi soļi atpakaļ, ja nākošais — mazvērtīgais iestudējums 
izdabās publikas atpalikušajai gaumei. Saprazdama to, 
es nepieņēmu nekādus kompromisus, neraugoties uz to, 
ka man bija jāiztur sarežģītā cīņā. 

Lai pieradinātu skatītāju pie nopietna repertuāra, vaja- 
dzēja izmantot zināmu lokanību: izvairīties no garlaicī- 
gas pamācīšanas, censties artistiski pasniegt dialogu, 
apspēlēt rekvizītus un iekļaut jautras, humoristiskas scē- 
nas. Piemēram, «Augstajā vilnī» aina ar harmonikām, ar 
piena pudeli — līksma atmosfēra; elastīgais temps «Trīs 
kapteiņu» ceturtajā cēlienā, sektanta satīriskais sprediķis 
«Šakāļos» utt. 

No klasikas es izvēlējos sacerējumus, kuri varētu izrai- 
sīt skatītājā nopietnas pārdomas un kuriem būtu aktuāls 
sabiedrisks skanējums. Bieži es dzirdu, ka režisori saka: 
«Es uzvedu Šekspīru kā Šekspīru, Raini kā Raini, «Mēr- 
nieku laikus» tā, kā tos uzrakstījuši Kaudzītes. Un nekā 
es negribu pārtaisīt.» Patvaļīga apiešanās ar klasiķiem, 
protams, nav pieļaujama, nopietni jāiedziļinās konkrētajā 
darbā, jāizpētī laikmets, jāieskatās to idejiskajā sub- 
stancē. 

Bet klasiskajā sacerējumā izteiktā autora doma nav 
sastingusi, nedzīva masa, tā attīstās kopā ar laiku, to 
bagātina vēstures pieredze un laikmeta jaunās idejas. 
Patiesība, kas atrodas klasikas sacerējumos, ir daudz- 
pusīga. Jo lielāks laiks paiet, jo lielāku daudzpusību 
cilvēce pamana. Konkrētos vēsturiskos apstākļos viena 
šķautne apdziest, bet citas laikmeta prožektors izrauj 
no tumsas. Pareizi uzvest klasiku nenozīmē tikai atvei- 
dot pagātni, tas uzliek pienākumu pārmest tiltu no 
pagātnes uz tagadni, uz šodienu, uz šo brīdi. 

Skats no N. Gogoļa «Revidents» izrādes. Hļestakovs — A. Martin- 
sons, Zemļaņika — Ž. Vīnkalns 


Tāpēc es, strādādama pie klasiskas lugas, virzīju pro- 
žektora staru uz tiem notikumiem un pārdomām, kas 
varētu mūsu skatītājam palīdzēt labāk apgūt pagātni 
un izprast mūsu dzīves jautājumus. Hļestakova tēlotājs 
(A. Martinsons) manā uzvedumā brīžiem bija bīstams, 
pat gandrīz briesmīgs: šajā mazvērtīgajā, banālājā cil- 
vēkā bija jūtama mežonīga varaskāre un spēcīga 
griba. Viņa aprobežotība tāpēc pavairoja šī tipa bīsta- 
mību. Hļestakovs iznāca līdzīgs Artūram UT, kura kar- 
jera nevarētu izdoties, ja cilvēki būtu bijuši gudrāki. 

Aiz pedagoģiskiem apsvērumiem es centos izvēlēties 
repertuāru, kas ir mazliet augstāks par skatītāja līmeni. 
Galvenām kārtām es izvēlējos lugas, kur jaunās sociā- 
lās attiecības un mūsu dzīves jautājumi ir sarežģīti 

Skats no V. Lāča «Ciems pie jūras» izrādes. Vecais Kļava — 
B. Priedītis, Miltiņu Kate — A. Salduma 


Skats no A. Brodeles «Dace meklē laimi» izrādes. Stefans — 
A. Martinsons, Alīde — V. Liepiņa 


savijušies. Es minēju «Augsto vilni», С. Nikolajevas 
romāna inscenējumu, vai A. Jākobsona «Šakāļus». Es ne- 
uzņēmu repertuārā klasisko «Bez vainas vainīgie», bet 
«lenesīgo vietu», «Mežu» — tātad tāda mēroga lugas, 
kuru pamatā ir asa sociāla substance. 

Aktīva skatītāja audzināšana ietilpst padomju teātra 
neatliekamo uzdevumu skaitā. Darbs pie izrādes jāpa- 
pildina ar darbu apkārt izrādei — jāsagatavo skatītājs 
izrādei. Skatītājam, ar kuru bija jāsastopas Valmieras 
teātrim, mēs meklējām un piedāvājām šādus pasākumus. 

1) Lai informētu lauku un pilsētu skatītāju par gai- 
dāmo izrādi, pastāv sludinājumi, afišas. Taču tas ir nepie- 
tiekami, jo fiksē tikai kalendāra datumu. Vajag priekšlai- 
kus norādīt skatītājam uz galveno lugā, izrādē, kādiem 
jautājumiem, notikumiem, tēliem jāpievērš sevišķa uz- 
manība. Tā kā Valmieras teātra uzvedumi iztirzāja sarež- 
ģītus jautājumus mūsu zemes un starptautiskajā dzīvē, 
bija lietderīgi dot iepriekšēju komentāru, ziņas par 
autoru, par viņa literārajiem darbiem, ievirzīt skatītāju 
uz diskusijām. Šim nolūkam es rakstīju vietējā avīzē 
«Liesma» pirms katras pirmizrādes paskaidrojošus rak- 
stus un pielikumus izrādes programmai. 

Var būt, ka frizētavā vai pusdienas pārtraukuma laikā 
kāds ar šo laikrakstu rokās teiks: «Ā, šie jautājumi attie- 
cas arī uz mums! Jāiet skatīties!» Kad es pirms izrādes 
sākuma lūkojos pa priekškara spraugu skatītāju zālē, tad 
ar apmierinājumu redzēju daudziem apmeklētājiem ro- 
kās Valmieras «Liesmu». 

2) Atklāti mēģinājumi. 

Mums bija draudzīgas saites ar Valmieras skolotāju 
saimi un Pedagoģiskā tehnikuma audzēkņiem. Es biju 
pārliecināta, ka katram pedagogam, kas aizbraucis uz 
perifēriju strādāt par skolotāju, jāprot vadīt dramatisko 
pulciņu ne tikai savā skolā, bet arī kolhoza klubā un 
kultūras namā. 

Es skolotājiem un audzēkņiem lasīju lekcijas, pie 

viņiem ieradās aktieri un stāstīja par nākamo izrādi. Mēs 
lasījām dialogus, pat parādījām veselas ainas. Іеіпіеге- 
sētie varēja apmeklēt mēģinājumus teātrī. Un vispār 
visiem, kas interesējās par izrādes veidošanu, bija atļauts 
atnākt un noskatīties manus mēģinājumus. 

3) Darba mēģinājumi kolhozu klubos. 

Mūsu galveno — kolhozu skatītāju vajadzēja ciešāk 
piesaistīt teātrim. Mani neapmierināja tas, ka skatītājs 
nopērk biļeti, nosēstas savā vietā, noskatās izrādi, 
aplaudē un — aiziet. Skatītāju konferences nedeva 
sevišķu labumu. Cilvēki kautrējās uzstāties un runāja 
vairāk par tehniskām kļūmēm. Es pūlējos vaiga sviedros, 
lietoju dažādas «kara viltības», kamēr man beidzot izde- 
vās viņus piedabūt uz nopietnu sarunu. Vajadzēja kaut 
ko izdomāt, lai aktivizētu skatītāju un iemācītu viņu 
izprast izrādes radīšanas procesu, parādītu, ka izrāde 
ir neatlaidīga un grūta garīga un fiziska darba rezultāts. 
Es ierosināju aktieriem noturēt dažus mēģinājumus uz 
kolhoza kluba skatuves. 

Paziņojām Ļeņina kolhoza priekšsēdētājam, ka mēs 
gribam parādīt viņu pašdarbības dalībniekiem teātra 
mēģinājumu uz kolhoza kluba skatuves. Kad mēs iegā- 
jām klubā, zāle bija bāztin piebāzta — bija ieradies viss 
kolhozs, droši vien arī tuvākie kaimiņi. Daļa aktieru gan 
iebilda, taču mēģinājums tomēr notika. 

Tie, kas noskatījās mūsu darbā, sajuta darba atmosfēru, 
neviļus atmeta kautrību un pēc mēģinājuma uzstājās 
brīvi, nepiespiesti, ar lietišķām piezīmēm. Mani pār- 
steidza tas, ka viņi atzinīgi novērtēja aktrisi V. Liepiņu 
kolhoza priekšsēdētājas Alīdas lomā (A. Brodeles luga 
«Dace meklē laimi»). Teātrī strīdējās par lomu sadalī- 
jumu, sacīja, ka priekšsēdētāju jāspēlējot liela auguma 
spēcīgai sievietei, bet Vilma Liepiņa esot pārāk trausla. 
Kolhoznieki mums parādīja nomaļus sēdošu cilvēku un 
teica: «Lūk, šis mazais un kalsnais cilvēks nes visu kol- 
hozu uz saviem vājajiem pleciem!» 

Pats interesantākais šī pasākuma rezultāts bija tas, Ка 
viss kolhozs atbrauca uz pirmizrādi un noskatījās izrādi 
kā tās radīšanas līdzdalībnieks. Sakari starp skatuvi un 
skatītāju ieguva jaunu kvalitāti. Veidojās tā saucamais 
radošais skatītājs. 

Lasot vācu teātra žurnālu "Theater der Zeit”, ko izdod 
VDR, 1969. g. 3. numura 3. lappusē es atradu ziņojumu, 
ka Halles pilsētas teātris arī veicis līdzīgu pasākumu — 
M. Gorkija «Sīkpilsoņu» sagatavošanas mēģinājumi 
parādīti skatītāju pamatgrupai. Pasākums tiek turpināts. 


Mani uzskati bija saistīti ar politisko teātri. Vispirms 
gribu paskaidrot jēdziena «politiskais teātris» nozīmi. 

Buržuāziskā estētika noraidīja mākslu, kas iejaucās 
sociālajā, politiskajā cīņā; tā kategoriski apgalvoja, ka 
tendenciozā māksla esot pseidomāksla. Pēc Kanta 
uzskatiem, mākslai nedrīkst būt nekādu citu interešu, 
vienīgi pašas mākslas intereses. Hēgelis savās lekcijās 
par estētiku atzina mākslas saites ar cilvēka gara dzī- 
vei svarīgām idejām. Viņa formulējumos tomēr pazu- 
dusi šo saišu konkrētība, tāpēc viņa estētika nesatrici- 
паја teorijas par «tīro» mākslu, t.i., par mākslu, kura 
tīra no praktiskiem stimuliem un apsvērumiem. 

Bet pēc Marksa un Engelsa, un vēlāk Ļeņina darbiem, 
pēc izskaidrojumiem, kurus sniedza Lafargs Francijā, 
Mērings Vācijā, Pļehanovs Krievijā, daudzi saprata, ka 
ikviens mākslas darbs ir tendenciozs un ka mākslas 
darba radītājs apzinīgi vai neapzinīgi kalpo noteiktas 
šķiras interesēm. Tomēr inteliģences aprindās (izņemot 
marksistiski izglītotos) par aksiomu tika uzskatīta dok- 
trīna, ka māksla nav savienojama ar politiku — sacerē- 
jumi par politiskām tēmām ir racionālistiski un sausi. 

Mākslinieciskā prakse pirmajos gados pēc Oktobra 
revolūcijas sagrāva šos aizspriedumus. Radās dažādas 
mākslinieciski politiskās aģitācijas formas: aģitlitmontā- 


232 


žas, aģitlugas pēc S. Tretjakova «Klausies, Maskaval» 
parauga, politiski alegoriski pamfleti, kā V. Majakovska 
«Mistērija Bufs», «Zilo blūžu» uzvedumi. Šādās formās 
uzrakstīti daiļdarbi režisora Meierholda un citu māksli- 
nieku izrādēs pirmām kārtām aģitēja par padomju varu, 
par tās jaunajiem pasākumiem un idejām. Politiskais, 
revolucionārais saturs radīja savdabīgu poētiku; šī 
jaunā poētika ietekmēja jauno skatītāju ne vien politiski, 
bet arī — es pasvītroju — estētiski. Tādējādi radās ne 
vien jauni izteiksmes paņēmieni un veidi, bet visai māk- 
slinieciskajai daiļradei pavērās jauns attīstības ceļš. 

Uz šī ceļa nostājās arī mūsu — latviešu «vajātais 
teātris» buržuāziskajā Latvijā. Padomju māksla, kas bija 
politiskā teātra iniciatore, ierosināja mūs izmantot апа- 
loģiskus principus un izstrādāt tos tālāk patstāvīgi. 

Politiskā teātra virziens izplatījās it sevišķi Vācijā 
(aģitpropkolektīvi, Piskatora politiskais teātris, Brehta 
episkais teātris) un radās arī Francijā un citās kapitālis- 
tiskajās valstīs. 

Lai veiktu aģitācijas uzdevumus, revolucionārā poli- 
tiskā teātra darbinieki pielietoja īpašus aģitācijas veidus 
un attēlošanas līdzekļus. Aplūkosim tos. 

1) Vienkāršs, uzskatāms sarežģītu parādību 
attēlojums. Turklāt šis attēlojums ir enerģisks un 
izceļ būtisko. (Aģitators neko nepanāks ar gausu 
notikumu izklāstu.) 

Aģitācijai atbilst spilgts, pārsteidzošs, uzmanību sais- 
tošs, ass attēlojums. Aģitējošai mākslai ir sevišķa tieksme 
uz plakātismu, grotesku, karikatūru; ar aģitācijas mēr- 
ķiem turpretī nesaderas mazsvarīgu, acumirklīgu detaļu 
sīks attēlojums, tādu intīmu psiholoģisku nianšu izklās- 
tījums, kas neietekmē ne vēsturisko procesu, ne arī gal- 
veno notikumu gaitu. : 

2) Par lietderīgu atzīts nosacīts skatuviskais 
ietērps un nosacīts spēles stils, jo tas palīdz koncentrēt 
uzmanību uz galveno saturā. 

3) Politiskai tēmai tiek piesaistīts plaši izvērsts pārlie- 
cinošs materiāls. Aģitteātri bieži izvēlējās hronikas un 
arī tā saucamās atklātās formas, jo tajās varēja ietilpi- 
nāt daudz ziņu un novērojumu. 

4) Marksisma aģitators parāda notikumu, personu 
rīcības un ideju saistību ar vēsturiskajiem apstākļiem, 
pie tam parāda to visu kā liela vēsturiska procesa d a | u. 
Līdz ar to notikumi un personu rīcība iegūst zināmu 
vērienīgumu. Prasmīgs aģitators, vēl jo vairāk māksli- 
niecisks aģitators izjūt šo plašo vērienu un prot to 
atklāt auditorijai. 

Tātad aģitācija prasa noteiktus mākslinieciskus izteik- 
smes līdzekļus, t. i., īpašu poētiku. Iepriekš mēs izklās- 
tījām aģitācijas teātra principus, kas ir kopīgi daudziem 
politiskā teātra variantiem Padomju Savienībā un aiz 
robežām. Vēsturiskie apstākļi ikreiz konkretizē šo īpašo 
estētisko programmu. Viens piemērs. 

«Vajātajā teātrī» izrāžu laikā policija bieži izklīdināja 
aktierus un skatītājus, paziņojot, ka tālāk spēlēt aiz- 
liegts. Ievērojot šos darba apstākļus, dramaturgi un 
režija centās lakoniski un skaidri izteikt savas domas 
īsās, bet saturīgās nobeigtās ainās un epizodēs. 
Paegle un Laicens mērķtiecīgi strādāja, lai šarādēs piln- 
veidotu šo tehniku. 

Ir zināms, ka sākumā politiskā teātra ideja iekaroja 
ne mazums piekritēju. V. Meierholds saskatīja jaunus 
aspektus un meklēja (ne vienmēr pārliecinoši) jaunus 
politiskā teātra variantus. Darba jaunatne un komjau- 
nieši paši saviem spēkiem ķērās pie sava teātra radīša- 
nas, viņi gribēja izveidot teātri, kas politiski audzinātu 
jauno paaudzi. 

Trīsdesmito gadu sākumā daļa mūsu literatūrzināt- 
nieku un kritiķu asi kritizēja politiskā teātra estētisko 
programmu, tā shematismu, primitīvismu, tiešo tenden- 
ciozitāti, ilustratīvismu; viņi apvainoja mūs par dzīšanos 
pēc jaunām, modernām formām, +. і., formālismā, argu- 


234 


g | 


mentēdami ar to, ka padomju mākslas tapšanas periodā 
šie trūkumi bijuši vēl kaut kā pieciešami, bet pie bez- 
šķiru sabiedrības sliekšņa tie traucējot veikt tos māk- 
slinieciskos uzdevumus, kurus izvirza nopietnā un plaši 
izvērstā kultūras revolūcija. Šie politiskā teātra preti- 
nieki ievēroja zināmas sastinguma izpausmes TRAM un 
Meierholda teātrī, bet viņi nevēlējās skatīties nākotnē, 
paredzēt auglīgas, radošas iespējas, kādas slēpjas vēs- 
turiskumā, attēlojuma enerģiskumā, atklātās formās, 
brīvā izklāstā, eksperimentālismā un citos politiskā 
teātra estētiskajos principos. 

Tādi bija apstākļi padomju teātrī, kad es ierosināju 
«Skatuvē» iestudēt antifašistisku, asi publicistisku, pēc 
stila iezīmēm aģitācijas stilam radniecīgu F. Volfa daudz- 
epizožu lugu «Zemnieks Becs». Pati Beca figūra ir indi- 
vidualizēta un sarežģīta. Bet Beca individuālie vaibsti — 
viņa uzticamā pavalstnieka stāja, taisnīguma izjūta, aku- 
rātā buržuāzistisko uzvedības normu ievērošana, viņa 
reliģiozitāte, viņa piekāpība, ko negaidot nomaina izmi- 
sīga stūrgalvība, — tajā pašā laikā ir tipiski vācu | 
vidējam zemniekam. Skatītājam ir jāsaprot, ka šis indi- | 
viduālais Весѕ ir sociālstips. 

Kā lomu tēlot? Es prasīju no Beca lomas atveidotāja 
aktiera J. Baltauša, lai viņš parāda šīs individuālās zem- | 
nieka iezīmes sabiezināti, izceļot tās ar iekšēji organi- | 
zētu, enerģisku un intensīvu spēli. Šādu koncentrētu 
attēlojumu skatītāji uztvēra kā norādījumu, ka viņu 
priekšā rīkojas beci un nevis viens vienīgs Becs. 

Salīdzinot ar maniem agrākajiem režijas darbiem, kur 
personas tika parādītas kā sociālas maskas, tagad kon- 
centrēts rakstura attēlojums aizvietoja agrāk bieži lie- 
toto hiperbolu un šaržu. 

«Zemnieku Becu» spēlēja kaislīgi. Kaislīgi spēlēt 
šeit nenozīmēja temperamentīgu, dedzīgu spēli, bet 
maksimāli ieinteresētu tēlojumu, kad aktieris vēlas pār- 
liecināt skatītāju, ka lieta, ko viņš aizstāv, ir taisnīga. 

Ar Volfa lugas izrādi mēs gribējām skatītāju pārliecināt 
par to, ka buržuāzija nikni aizstāv savu īpašumu, ka 
Beca uzskats par izglābšanos ir nepamatotas ilūzijas, ka 
nepieciešama kopīga strādnieku un zemnieku revoluci- 
onāra cīņa. Es nepiekāpīgi iestarpināju songus, kuriem 
bija liela emocionāla un idejiska slodze. Izrāde iedves- 
moja «Skatuves» skatītāju: revolucionārs entuziasms 
rada estētiskas jūtas. 

Mans otrais iestudējums «Skatuvē» bija V. Billa-Belo- 
cerkovska «Dzīve sauc», psiholoģiska luga ar nelielu 
darbības personu skaitu, uzrakstīta trijos kompaktos 
cēlienos, stingri ievērojot darbības un vietas vienību. 

Taču es negribēju «Dzīve sauc» iestudēt tā, kā parasti 
iestudē šādas psiholoģiskas lugas. Es centos izmantot 
politiskā teātra poētiku. Vai tas būs iespējams? — tāds 
bija jautājums, jo intīmais sadzīves materiāls grūti 
pakļaujas politiskā teātra stila paņēmieniem. Personas 
es analizēju politiski, ne tikai psiholoģiski. Tā, pie- 
mēram, skumīgs liktenis ir vienam no lugas varoņiem — 
Fedjam Ņikitinam: pagātnē viņš drosmīgi cīnījies pil- 
soņu kara frontēs, bet tagad savas nezināšanas dēļ 
nespēj veikt viņam uzticēto saimniecisko darbu. Neveik- 
sme viņu demoralizējusi. Režisors un aktieri šai gadī- 
jumā neapstājās pie morāliem, ētiskiem vērtējumiem, 
viņi gāja tālāk, atsedzot, kādas politiskas sekas ir 
tam, ka Fedja nevēlas un neprot mācīties, ka viņš 
p nespēj padomju sabiedrības attīstības jaunajā posmā 
{| dot labumu revolūcijai. Та neprašas un neveiksminieka 
|| figūra kļuva ne vien skumīga, bet sociāli bīstama. 
|| «Vajātā teātra» pieredze man palīdzēja tikt galā ar 
| man neparasto lugas materiālu. 
| Trešais iestudējums — Rūdolfa Blaumaņa «Ugunī». 
| Šajā latviešu klasiķa populārajā sacerējumā skaidri 

atspoguļota sociālā nevienlīdzība: no vienas puses — 
barons un viņa svīta, no otras — Alders, Edgars, kuri 
neprot piemēroties barona dzīves noteiktajām nor- 


236 | 


Ко Gajas сы АА 


ы... . 
sanasta - 


mām. Ja šo darbu analizē ne vien psiholoģiski, bet arī 
socioloģiski, tad krietnās, skaidrās, nabadzīgās meite- 
nes Kristīnes un nesavaldīgā, trakulīgā staļļa puiša 
Edgara mīlas stāstā atklājas sociāli motīvi. Kristīnes 
nelokāmo mīlestību nevar izskaidrot vienīgi ar tieksmi 
pēc kaislīgā, spēcīgā Edgara, ne arī ar mātišķu žēlumu 
pret nelaimīgo. Solidaritāte ar savas šķiras biedru, 
kuram dārga neatkarība, stingri saista Kristīni un 
Edgaru savā starpā. Viņa piedod Edgara izlēcienus, 
tāpēc ka jūt, saprot: tas ir stihisks, sociāls protests. 

«Skatuvē» Kristīni tēloja Marija Leiko. Vārdus «Es 
nolieku savas vieglās dienas... nesīsim tad arī kopā to 
krustu, kas mums abiem tiks uzlikts» aktrise izrunāja kā 
zvērestu, pilnīgi izprazdama sava lēmuma nopietnību. 
Monologs iznāca nozīmīgs, gandrīz traģisks. 

Mans paradums analizēt politiskos procesus un parā- 
dības izrādījās noderīgs, lai atklātu sociālos momentus 
tur, kur tie paslēpti dziļāk. 

Šie trīs iestudējumi bija manu teorētisko uzskatu 
pirmā praktiskā pārbaude. Es uzskatīju, ka 
politiskā teātra virzienam ir tiesības pastāvēt arī tādos 
apstākļos, kuri atšķiras no šāda virziena rašanās laika 
vēsturiskajiem apstākļiem. Politiskajam teātrim ir vieta 
arī Padomju Savienībā, kur vairs nav nepieciešamības 
aģitēt un pirmajā plānā izvirzījušies propagandistiski 
uzdevumi. 

Divus gadus es biju mākslinieciskā vadītāja Rietum- 
apgabala latviešu sovhozu un kolhozu teātrī (tam bija 
sava bāze Smoļenskā). Teātra uzdevums bija iepazīsti- 
nāt ar mākslu dzimtajā valodā latviešu kolhozniekus, 
kas bieži dzīvoja attālās sādžās. Bet mums vajadzēja arī 
palīdzēt viņiem izprast sarežģītus politiskus jautājumus, 
visu, kas satrauca ļaudis tajā laikā, kad draudīgi pieauga 
hitleriskās Vācijas agresivitāte. Šos nopietnos politiskos 
uzdevumus vislabāk varēja atrisināt tieši ar izrādēm 
politiskā teātra stilā. Mūsu repertuārs: F. Volfa antifa- 

šistiskā luga «Trojas zirgs», V. Billa-Belocerkovska 
«Dzīve sauc» un A. Upīša lieliskā satīra par antidemo- 
krātisko agrāro politiku buržuāziskajā Latvijā — «Ziņģu | 
Ješkas uzvara». Koncentrētā reālistiskā stilā nospēlētās | 
izrādes tika labi uzņemtas. Kolhoznieki saprata, ka tās 
viņiem palīdz izprast lielos un draudīgos laikmeta noti- | 
kumus. Kad mēs ar šīm izrādēm braukājām pa latviešu | 
kolhoziem, mūs sagaidīja ar sirsnību un mīlestību. 
Rietumapgabala kolhozu teātrī es iestudēju arī izrādi, 
kas bija veidota, balstoties uz latviešu folkloras materi- 
āla. Kritiķi un pētnieki, kas nodarbojas ar politiskā teātra 
agrīno periodu, maz uzmanības pievērš tam, ka šī vir- | 
ziena teātri mēģināja atdzīvināt arī aizmirstās tautas 
mākslas tradīcijas, piemēram, laukuma teātra vai itāliešu 
commedia dell'arte tradīcijas. | 
Frīdrihs Volfs pārliecinoši pierādīja, ka vācu aģitpro- 
pagandas teātru paņēmieni un formas — piemēram, 
iedalījums nobeigtās īsās ainās, skeči, vienkāršu, ļoti 
| uzskatāmu, gandrīz plakātisku izteiksmes līdzekļu pielie- | 
tojums, tieša vēršanās pie skatītāja, rezumējošs vispā- | 
rinājums — aizgūti no dramatiskajām izrādēm, kuras 
| sacēlušies zemnieki spēlēja vācu zemnieku kara laikā. 
{| Arī pie mums saites ar seno tautas mākslu bija ciešas. 
| Daži paņēmieni, piemēram, Laicena «Karaliskajā tepiķī» 
Li vai Paegles komēdijā «Zemes sāls», ir tuvi tautas teātra 
stilam. Un vispār mēs «vajātajā teātrī» augstu vērtējām 
tautas mākslas tradīcijas. | 
Rietumu apgabala kolhozu teātra folkloras izrādes — 


| 
ti 
| kompozīcijas tekstu bija uzrakstījis Jūlijs Daumants. 
| Izraudzītās latviešu tautas dziesmas stāstīja: vagars grib 
aizvest meiteni — līgavu pie barona. Kalpi nogalina 
| 
І 


vagaru.Glābdamies по soda, viņi cauri mežiem aizbēg | 
uz Lietuvu. Fabula par pirmās nakts tiesībām, раг lat- 
viešu dzimtcilvēku piesmiešanu izklāstīja notikumus 
uzmetuma veidā un brīvā stilā. Šis mans eksperiments 
bija riskants tajā ziņā, ka toreiz, trīsdesmito gadu 


238 


Ta 


sākumā, tika noraidītas brīvas uzmetuma formas. Bet 
uzvedums izdevās. Izrāde patika arī krievu skatītājiem. 
Vēlāk, 1936. gadā, mēs ar Laicenu apspriedām liela 
apjoma scenārija plānu par pasaku «Gudrais Ansis un 
velns». Mums nebija lemts īstenot šo ieceri. 
Četrdesmito gadu beigās, kad es sāku strādāt par 
galveno režisori Valmieras drāmas teātrī, man nevarēja 
būt cita mērķa kā ar teātra palīdzību ieinteresēt lauku 
skatītāju par Padomju Latvijā veicamajiem darbiem un 
nākotnes ideāliem. Uzkrātā pieredze, piemērojot to Val- 
mieras apstākļiem, izrādījās noderīga šī jaunā nopietnā 
uzdevuma veikšanai. 
Manā estētiskajā programmā ietilpst: 
1) Repertuārs. 
2) Skatuviskais īstenojums — 
a) ar virsuzdevuma palīdzību, 
b) virsuzdevuma īstenojums ar attiecīgu stila 
paņēmienu palīdzību. 


Repertuārs 


Es uzvedu tādas padomju autoru lugas, kas atklāti un 
tieši iedzīvināja politiskas tēmas ar aktuālu nozīmi. Tās 
sastādīja repertuāra kodolu. Es principiāli neuzņēmu 
repertuārā ne politiski neitrālus «grāvējus», ne asarai- 
nas ģimenes drāmas ar mīlētāju trīsstūri, ne klasiskās 
kostīmu lugas. 


Skatuviskais īstenojums 


1) Ar virsuzdevuma palīdzību. 

Virsuzdevums, ko atklāja K. Staņislavskis, padomju 
teātrī ir obligāts. Pateicoties tam, mūsu režisoru un 
aktieru darbs kļuvis ievērojami kvalitatīvāks, salīdzinot 
ar pirmsrevolūcijas teātri, kurā reti tika apzinīgi 
realizēts virsuzdevums. 

Maskavas latviešu teātrī «Skatuve», Rietumapgabala 
kolhozu teātrī, Valmierā — vienmēr un visur es meklēju 

idejiski saturīgu, agresīvu, politiski asu virsuzdevumu. 
Tāds man bija nepieciešams. Klasikas darbos vajadzēja 
rūpīgi meklēt to literārās vielas daļu, kas dotu visvairāk 
labumu ētiski politiskajai audzināšanai. Es gribu minēt 
vienu piemēru — «Spoki». 

Н. Ibsena luga meistarīgi attēlo, kā brīnišķīgā 
Alvinga kundze, kas jau pārcietusi netiklā vīra apvaino- 
tas sievietes drāmu, pārdzīvo mātes bēdas. Taču bez 
tā norvēģu dramaturga darbā ir attēlota arī sasprindzi- 
nāta garīga un intelektuāla varones cīņa par atbrīvo- 
šanos no melīgajiem, cieņu un sirdsapziņu nāvējoša- 
jiem aizspriedumiem — spokiem. Baznīca (mācītāja 
Mandersa personā) sīksti pretojas Alvingas patiesības 
un laimes meklējumiem. Valmieras teātra izrādē skatī- 
tājam vajadzēja secināt, ka baznīcas morāle bieži vien 
ir ne tikai lielu cilvēcisku drāmu cēlonis, bet ka baznīca 
kalpo reakcionārajai valsts varai. Tā mēs palīdzējām 
mūsu publikai izprast kapitālistiskā režīma politiskās vil- 
tības. 

2) Virsuzdevuma īstenojums ar attiecīgas stilistikas 
palīdzību. 

Manos iestudējumos Valmierā koncentrējās un attīs- 
tījās mana iepriekšējā pieredze. Es nosaukšu pamatmo- 
mentus, kurus tiecos izrādēs panākt: 

saturīgs, ass tēlu traktējums; 

darbības personu pozīcijas skaidrība, tēlu rīcības un 
lugā attēloto notikumu noteikts vērtējums; 

stingrs konfliktu zīmējums; 

sižeta līniju attīstības skaidrība; 

dialoga skaidrība un mērķtiecība; 

īpaša vērība pret telpisku risinājumu (pret mizanscē- 
nām, kas pauž domu); 

īpaša vērība pret ritmu; 

uzmanība pret vēsturiskumu (tikai ievērojot vēstu- 
riskos apstākļus, iespējams saprast politisko faktoru 
nozīmi un spēku izvietojumu). 

Bernhards Reihs un Anna Lācis Murjāņos 1968. gadā. 


Katrā izrādes epizodē nepieciešams ne vien aptvert 
dzīves plūdumu, bet arī parādīt to redzami un dzirdami. 
Man ļoti gribējās uz skatuves saglabāt daudzpusīgās 
dzīves burvību. «Spokos» un citās izrādēs man izdevās 
precīzi saskaņot replikas un pauzes, žestus un mizan- 
scēnas, trokšņus — saskaņot kā mūzikā. 

Man bija ļoti grūti panākt no aktieriem šādu teātra 
uzdevumu izpratni un iecerētā tēla precīzu atveido- 
jumu, bet politiskajā teātrī ir ļoti svarīgi pavisam skaidri 
noteikt, kas ir labi un kas ir slikti. V. Liepiņa, M. Ada- 
mova, Z. Dekšņa kļuva par manām domu biedrēm. Labi 
bija strādāt ar E. Radziņu, A. Saldumu, A. Martinsonu, 
B. Priedīti, J. Mētru (Cvetkovu), K. Lorencu, M. Zem- 
degu. 

Mākslinieks A. Punka, ar kuru Valmierā es strādāju 
pirmajos gados, ar smalku nojautu uztvēra manu ieceri 
un parādīja apbrīnojamu atjautību, lai maskētu toreizējo 
teātra materiālo trūkumu. 

Par sevi es varu teikt, ka es paliku uzticīga saviem 
galvenajiem estētiskajiem uzskatiem. Bet tajā pašā laikā 
nepārstāju meklēt jauno, labāko. Kādu laiku es (pēc 
Staņislavska padoma) sadalīju ainas gabalos, lai precī- 
zāk noteiktu daļas, daļiņas, kas sastādīja sacerējuma 
sarežģīto vienību. Tālākajā darbā es sajutu, ka dalīšana 
gabalos traucē pārredzēt veselo un parādīt nepār- 
traukto dzīves virzību ar pilnu spēku. Es pārgāju uz 
notikumu un to kopsakaru meklēšanu. Es centos šiem 
notikumiem atrast spēcīgus, saturīgus, aktiera aktivitāti 
ierosinošus nosaukumus. 

Trauksmaini tiekdamās pēc sava mērķa, es bieži 
paklupu. Іесегёће eksperimenti tūlīt neizdevās, vaja- 
dzēja mācīties pašai no savām kļūdām. 

Darbs Valmierā, tāpat kā «Skatuvē», balstījās uz poli- 
tiskajā teātrī atrastā un bija ar padomju teātra lielisko 
pieredzi bagātināts. Valmieras perioda izrādēs es 
izmantoju daudz plašāku, daudz smalkāku paņēmienu 
gammu nekā agrāk. Savu darbu «Skatuvē» un Valmierā 
es uzskatu kā politiskā teātra tradīciju turpinājumu un 
attīstību. 

Sociālistiskais reālisms ir daudzveidīgs; tas veicināja 
un veicina jūtu, prāta un politiskās apziņas 
audzināšanu visdažādākajos aspektos. Daļa sociā- 
listiskā reālisma mākslinieku orientējas uz emocionālām, 
ētiskām problēmām, citi uz politiskām un vēsturiskām 
problēmām. Es cienu poētisku izrādi un psiholoģisku 
izrādi, ja tajās ir talants un pārliecība. Bet mūsu Valmie- 
ras teātris akcentēja interesi par politiski ētiskiem jau- 
tājumiem. Šo īpatnību atzīmēja kritika un sabiedrība, 
dēvējot mūs par publicistisku teātri. To varēja pieņemt. 

Es negāju pa vieglu ceļu. Nesen kāds Valmieras aktie- 

ris man draudzīgi jautāja: «Vai tagad jūs strādātu Val- 
mierā tāpat, kā strādājāt agrāk?» Es atbildēju — jā. Pie 
šī «jā» jāpiebilst sekojošais: mana darba stilu toreiz 
radīja laiks un apstākļi. Tagad laiks un apstākļi stipri 
pārmainījušies, bet mana pamatprasība pret teātri pali- 
kusi spēkā arī šodien: nepaiet garām svarīgākajiem kon- 
fliktiem, kas skar mūs visus un katru atsevišķi. Tagad 
saasinājušās jaunas problēmas: jaunās paaudzes audzi- 
nāšana, sarežģījumi ģimenes attiecībās, internacionā- 
lisms un nācija, individuālais radošais elements darbā 
automatizācijas laikmetā. Šādus jautājumus es gribētu 
apspriest arī speciālās izrādēs — disputos. 

1938. gadā Bertolts Brehts rakstīja apcerējumā 
«Volkstūmlichkeit und Realismus» (pirmo reizi publicēts 
1958. g.), ka nepareizi ir noraidīt stilu, kāds piemita 
aģitpropkolektīviem, kuri veiksmīgi centās «izlobīt 
būtisko». Arī mūsu dienās ir aktuāls šis Brehta aizstā- 
vētais teātra virziens. Arī tagad par zemu novērtē poli- 
tiskā teātra radošo pieredzi. 

Kad sāka runāt par šiem kolektīviem, Brehts vienmēr 
izcēla to māksliniecisko kvalitāti. Viņš nosauca tā dēvē- 
tās aģitpropmākslas stilu par «savdabīgu un dabisku 
stilu». Rakstā «Daži vārdi par proletāriešu aktieriem» 
(Raksti par teātri, 4. gr., 69. lpp.) viņš saka: «Mazie 
strādnieku teātri pārsteidzoši bieži atklāj lielās, vien- 
kāršās patiesības par sarežģītajām un nepārskatāma- 
jām mūsu laikmeta cilvēku savstarpējām attiecībām.» 
(Brehts te domā marksisma-ļeņinisma patiesības un 
nosauc tās par vienkāršām tāpēc, ka «komplicētās prob- 
lēmas ir tā apstrādātas, ka tagad tās ir vieglāk pieeja- 
mas».) Brehts rakstīja: «Tā sauktā aģitpropmāksla bija 
jaunu māksliniecisku līdzekļu un izteiksmes veidu bagā- 
tību krātuve... Ja vēlas estētiku, to var atrast šeit.» 

Brehts pats daudz mācījies no Piskatora politiskā teātra 
un no aģitpropkolektīviem. Viņa lugā «Galileja dzīve» 
tikai dažas epizodes risinātas politiskā teātra garā, bet 

«Maizes veikalā», «Mātē», «Labajā cilvēkā no Sečuā- 
nas», «Kaukāza krīta aplī» autors bez kautrēšanās aiz- 
guvis aģitpropmākslas mākslinieciskos paņēmienus. 

Pēdējos piecpadsmit gados mūsu planētas teātra 
dzīvē notikušas iepriecinošas pārmaiņas: skaidri redzams 
politiskā teātra atdzimšanas process. Norādīšu dažas 
šīs attīstības līnijas. 

Brehta dramaturģija devusi spēcīgus impulsus J. Ļubi- 
mova meklējumiem. Teātri Tagankas laukumā nevar 
nosaukt par Brehta teātri vārda tiešajā nozīmē, bet reži- 
sors Ļubimovs caur Brehta daiļradi atradis ceļu uz 
politiskā teātra sākumiem. Majakovska, Vozņesenska 
un triju Lielajā Tēvijas karā kritušu padomju dzejnieku 
dzejoļu dramaturģiska adaptācija izdarīta pēc noteikta 
drāmas modeļa, kuram ir acīm redzama līdzība ar 
agrīnā politiskā teātra dramaturģiju. Izrāžu («Klausieties 
Majakovski», «Antipasaules», «Dzīvie un kritušie», 
«Desmit dienas, kas satricināja pasauli») pamatā ir lite- 
rārs karkass — aģitlitmontāžas, kas apvieno vairākas 
mazas dažādu žanru lugas — skečus, pantomīmas, 
īsmetrāžas sadzīves ainas, monologus. Bieži tiek iesais- 
tīts dokumentāls un autentisks materiāls (vēstules, 
iesniegumi, ziņojumi). Šī kolektīva spēle dažās ainiņās 
mani pārsteidza: tā spēlējām arī mēs kreiso arodnieku 


klubā — aktieris paņēma cilindru vai portfeli, un, lūk, 
viņš ir ministrs, pacēla gaisā čeku grāmatiņu — un viņš 
ir baņķieris. 


Protams, starpība starp šo teātri un mums ir liela. Ska- 
tuviskie principi Tagankas teātrī tiek īstenoti ar artistisku 
meistarību. Atjautīgais Jurijs Ļubimovs ar žestiem, into- 
nācijām, gaismu piešķir katrai epizodei — numuram 
negaidītu savdabību. Neraugoties uz to, šie atsevišķie 
numuri saplūst kopā lielas izrādes simfonijā. lestudē- 
jumi iedarbojas uz skatītāju emocionāli un estētiski. 

Sešdesmitajos gados Džoena Litlvuda iestudēja 
Anglijā asprātīgu estrādes aģitnumuru montāžu — niknu 

politisku satīru par imperiālistiskajām militārajām avan- 
tūrām. Režisore atrada tai trāpīgu nosaukumu — «Ak, 
kāds jauks karš!». Izrādes poētika bija tuva politiskā 
teātra principiem tā agrīnajā attīstības stadijā. Satīra 
trāpīja mērķī — Dž. Litlvudas aģitapskats guva pasaul- 
slavenus panākumus. 

Pasaules prese ziņo par citām izrādēm šajā žanrā uz 
franču un amerikāņu skatuvēm. Politiskā teātra virziens 
neatturami paplašinās. Tas izvirza jaunus žanrus. 

Pasaules teātros no jauna parādījušās dokumentālas 
lugas, nosauksim H. Kipharda «Openheimera lietu», 
P. Veisa «Vjetnamu», R. Šneidera «Nirnbergas pro- 
cesu», Ievērojamais Rietumvācijas dzejnieks Hanss Mag- 
nuss Encensbergers uz nopratināšanas protokolu pamata 
radījis dokumentālu Kubas kontrrevolucionāru portretu 
galeriju lugā «Nopratināšana Havannā». Šīs lugas iestu- 
dējums Berlīnes Vācu teātrī M. Vekverta režijā kļuva 
par notikumu teātru un politiskajā dzīvē. 

Padomju Savienībā dramaturgs M. Šatrovs nenogur- 
stoši un konsekventi rada dokumentālu lugu ciklu par 
V. 1. Ļeņinu («Sestais jūlijs», «Boļševiki» u.c.), atklājot 
lielas dramatiski emocionālas iespējas šajā «sausajā» 
žanrā. Kā velte Oktobra revolūcijas 50. gadadienai tika 
sarakstītas un uzvestas dokumentālas lugas — L. Zorina 
«Dekabristi», A. Svobodina «Narodovoļci» un D. Aļa 
«Patiesība, tikai patiesība». 

Francūzis Armāns Gatī meklē formu, kas apvienotu 
aģitācijas dokumentalitāti ar emocionālu faktu poēziju. 
Nenogurstoši un fanātiski viņš rada aizvien jaunus 
variantus. Franču komunists Klods Prēns lugā «Ceremo- 
niāls ap kādu cīņu» (runa ir par Parīzes Komūnu) atra- 
dis dokumentācijas apvienojumu ar patosa pilnu vispā- 
rinājumu, kam reizēm ir alegorisks raksturs. а 

Vācijas Federatīvajā Republikā, Itālijā, Francijā jau- 
natne gatavojas dedzīgi, aktīvi darboties politikā. No 
jauna atskan Frīdriha Volfa 20. gados izvirzītais 

lozungs: «Māksla ir ierocis.» Daži aicina atgriezties atpa- 
kaļ pie Ervīna Piskatora politiskā teātra un pie agrīnās 
Brehta daiļrades. Arī tagad kaujinieciskie aģitatori аїга- 
dīs savu publiku visur, kur pulcējas cilvēki, — uz ielas, 
pilsētas māju pagalmos, metro, vasarā pludmalē. Tur 
rodas ielu un jūrmalas teātri. 

Atdzimst 20. gados populārais «referāts» — teatra- 
lizēts ziņojums par svarīgiem, aktuāliem politiskiem 
notikumiem. Ulmas pilsētas teātrī uz skatuves tika 
uzvesta luga «Ārkārtējais likums». Pēc struktūras, aģitā- 
cijas mērķtiecības, pēc raksturu tipizācijas luga ir līdzīga 
«referātiem». Tā sasniedz pieklājīgu literāru līmeni — 
dialogs ir noslīpēts, notikumi un cilvēki attēloti ar 
radošu izdomu, raksturi un viņu domas detalizētas. 

Arī VDR, kur ir mierīga, veselīga politiskā atmosfēra, 
ar gadiem nostiprinās kaujinieciskas aģitizrādes pozīci- 
jas. H. Pertens Rostokā devis vairākus lieliskus šī vir- 
ziena iestudējumus. Halles pilsētas teātrī 1969. gada 
sezonā tika izrādīta aģitlitmontāža «lerosinājums». Tā 
sastāv no trīspadsmit autoru sacerētām vairākām ainām, 
un ir dramaturģisks apskats par sabiedriski nozīmīgām 
problēmām, trūkumiem, sasniegumiem un perspektīvām 
Vācijas Demokrātiskajā Republikā. Vācu prese atzīmēja, 
ka «lerosinājums» kļuvis par teātra notikumu Nr. 1. 

Politiskā teātra virziens sekmīgi izturējis laika pār- 
baudi un tagad nonācis savā otrajā — vairāk nobrie- 
dušajā attīstības stadijā. Nevar būt šaubu, ka mums ir da- 
rīšana ar dzīvesspējīgu, produktīvu virzienu, kurā var 
veidoties jaunas iezīmes un īpašības. Pašlaik politiskā 
teātra eksperimentos vērojami daži trūkumi — vienpu- 
sība, neveiklība, naivums u.c. Tas ir pašlaik, bet nav 
jādomā, ka tā tas būs arī turpmāk. 

Partijas dokumenti pasvītro, ka idejiskās propagandas 
un audzināšanas nozīme pašreizējā periodā kļūst vēl 
svarīgāka. Tātad politiskā teātra virzienam nākotnē va- 
jadzētu pastiprināties. 


ANNAS LĀCIS IESTUDĒJUMI LATVIEŠU TEĀTROS 
UN DRAMATISKAJOS KOLEKTĪVOS 


TAUTAS AUGSTSKOLA 


1921 


L. Paegle. «Gadsimtu sejas» — brīvdabas izrāde Saules dārzā. 


RĪGAS ARODBIEDRĪBU CENTRĀLBIROJA KLUBS 
1924/25 


L. Laicens. «Berlīne». 

L. Paegle. «Prologs», «Zemes sāls». 

O. Mirbo. «Epidēmija». 

Ainas no E. Tollera «Cilvēks — masa», «Hinkemans», «Mašīnu 
grāvēji». 

L. Paegle. Šarādes Ne 1, 5, 7, 8. 


RABCB bērnu klubā: 


L. Laicens. «Šujmašīna un vējdzirnavas». 
L. Paegle. «Āzis un maskas». 


LATVIEŠU TEĀTRIS «SKATUVE» 
1934 


8. Ill. F. Volfs. «Zemnieks Becs». 
16. XII. V. Bills-Belocerkovskis. «Dzīve sauc». 


1936 
8. VI. R. Blaumanis. «Ugunī». 

RIETUMAPGABALA LATVIEŠU KOLHOZU TEĀTRIS 
1936/37 


A. Upīts. «Ziņģu Ješkas uzvara». 

«Klaušu laiki» (J. Daumanta kompozīcija). 
V. Bills-Belocerkovskis. «Dzīve sauc». 

F. Volfs. «Trojas zirgs». 


JELGAVAS DRĀMAS TEĀTRIS 


1952 
19. VII. H. Fāsts. «Brīvības ceļš». 


LEONA PAEGLES VALMIERAS DRĀMAS TEĀTRIS 


1948 
19. XII. A. Brodele. «Skolotājs Straume». 


1949 


2. V. E. Grīns. «Vējš no dienvidiem». 
9. МІ. A. Ostrovskis. «Ienesīga vieta». 
8. XII. K. Goldoni. «Divu kungu kalps». i 


1950 


18. 11. В. Lavreņovs. «Amerikas balss». 

28. IV. A. Arbuzovs. «Seši mīļi cilvēki». 

9. VII. A. Grigulis. «Kramā ir uguns». 

22. XI. Thai-Djan-Čuns. «Dienvidos no 38. paralēles». 
13. XII. E. Skribs. «Glāze ūdens». 


1951 i 


17. Il. S. Mihalkovs. «Zaudētā māja». 

16. VI. A. Jākobsons. «Trīs kapteiņi». 

13. VII. A. Upīts. «Stāsti par mācītājiem». 
21. X. A. Brodele. «Dedzīgās sirdis». 

16. ХІІ. Tirso de Molīna. «Tikumīgā Marta». 


1952 


9. Ill. N. Gogolis. «Revidents». 
3. IX. H. Fāsts. «Trīsdesmit sudraba graši», 
25. XII. G. Nikolajeva. «Augstais vilnis». 


of 

1953 


8. IV. A. Ostrovskis. «Mežs». 
11. УШ. A. Jākobsons. «Šakāļi». 


1954 


10. 1. A. Upīts. «Ziņģu Ješkas uzvara». 
5. VI. J. Rainis. «Mīla stiprāka par nāvi». 
28. X. A. Makajonoks. «Atvainojiet, lūdzamil» 


1955 


22. Ill. H. Ibsens. «Spoki». 

28. IV. V. Lācis (V. Sauleskalna dramatizējums). «Uz jauno krastu». 
3. IX. A. Afinogenovs. «Savu bērnu māte». 

30. XI. A. Brodele. «Dace meklē laimi». 


1956 
23. VIII. L. Paegle. «Runga, iz таіѕа!». 


1957 


26. 1. V. Lācis (J. Žīgura un A. Lācis dramatizējums). «Ciems pie 
jūras». 
24. V. G. Lesings. «Emīlija Galoti». 


RĪGAS PILSĒTAS 49. VIDUSSKOLA 


1964 


L. Laicens (A. Lācis dramaturģiskā apstrāde). «Šujmašīna un vēj- 
dzirnavas». 


LATVIJAS PSR FILHARMONIJA 


1969 


14. Il. В. Brehts. «Kurāžas māte un viņas bērni» (В. Reiha scenārijs 
viena aktiera teātrim; aktrise LPSR Nopelniem bagātā skatuves 
māksliniece |. Zvanova). 


ANNAS LĀCIS GRĀMATAS 


Лацис А. Революционный театр Германии. M., 1935. 270 с. с ил. 

Lācis A. Dramaturģija un teātris. R., LVI, 1962. 320 lpp. 

Lacis Asja. Revolutionār im Beruf. Berichte über proletarisches 
Theater, über Meyerhold, Brecht, Benjamin und Piskator. Mün- 
chen, Rogner $ Bernhard, 1971. S. 132, ill. 


ANNAS LĀCIS RAKSTI PRESĒ! 


Berlīnes teātru iespaidi. — «Darbs un Maize», 1922, Ne 6, 189.— 
190. lpp. 

Vācijas teātris. — «Domas», 1924, Ne 6, 49.—52. Ірр.; Ne 7, 155.— 
159. lpp. 

Berlīnes teātru pagājušā sezona. — «Sociāldemokrāts», 1925, 
15. nov., 3. lpp. 

Jaunā vācu režija. — «Domas», 1925, Ne 3, 194.—198. lpp. 

Parīzes ikdiena un teātris. — «Domas», 1925, Ne 9, 285.—291. lpp. 

Lācis A., Benjamin W. Neapel. — «Frankfurter Zeitung», 1925, 
19. Aug. 


Strādnieku teātris pie RABCB kluba. — «Jaunā Vienība», 1926, 
5. martā. 
Rīgas pilsoņu teātris un ko viņš dod strādniecībai? — «Krievijas 


Cīņa», 1926, 13. maijā. 

Padomju Krievijas dramaturģija. — «Domas», 1928, Ne 10, 349.— 
353. lpp. - 

Эгон Эрвин Киш. — «Молодая гвардия», 1928. 

Влияние капитализма на организационную структуру герман- 
ского театра. — «Коммунистическая революция», 1928, № 3. 

Дифференциация интеллигенции в Германии. — «Коммунисти- 
ческая революция», 1928, Мо 14. 

Лацис A., Кейлина Л. Дети и кино. — «Коммунистичечская ре- 
волюция», 1928, № 5. 


1 Saraksts nepilnīgs. 

Das Referat ūber sowjetische Dramatik. Zeitschrift der Būhnengenos- 
senschaft. — «Die Szene», 1929, Ne 5. 


Дифференциация немецкой интеллигенции. — «KOMMYHHCTH- 
ческая революция», 1931. 

Заметки о театре Германии. — «Молодая гвардия», 1932, 
Мо 8, 9. 

Эгон Эрвин Киш — мастер пролетарского художественного 
репортажа. — «Интернациональная литература», 1933, Мо 1. 

Театр Эрвина Пискатора. — «Интернациональный театр», 1933, 
Мо 5. 

«Zemnieks Becs». — «Komunāru Cīņa», 1934, 12. martā. 


Frīdriha Volfa dramaturģija un «Zemnieka Beca» latviskojums. — 
«Celtne», 1934, Ne 2/3, 198.—201. lpp. 

Režijas piezīmes par lugas «Dzīve sauc» uzvedumu VLT «Ska- 
tuve». — «Komunāru Cīņa», 1934, 18. dec. 

Немецкий агитпроптеатр. MOPT, 1934. 

Драматургия Bepronbra Bpexra. МОРТ, 1934. 

Rietumapgabala latvju kolektīva teātra reids. — «Komunāru Cīņa», 
1936, 7. jūl. 

Sižeta nozīme dramaturģijā. — «Literatūra un Māksla», 1951, 
13. maijā, 5.—6. lpp. 

Dramaturģijas pamatuzdevums. — «Literatūra un Māksla», 1951, 
29. jūl., 3—4. lpp. 

Augusta Jākobsona dramaturģija. — «Karogs», 1951, N2 5, 466.— 
471. lpp. 

» Darbs ae ге jaunatni. — «Karogs», 1951, Ne 9, 851.—853. lpp. 

Lugas fināls. — «Literatūra un Māksla», 1952, 17, aug., 5. lpp.; 
31. aug., 5. lpp. 

Tipisko īpašību akcentējums uz skatuves. — «Literatūra un Māksla», 
1953, 8. febr., 2. lpp. 

Par satīru. — «Literatūra un Māksla», 1953, 16. aug., 4.—5. lpp. 

Театр и колхозный зритель. (Из опыта Валмиерского театра.)— 
«Советская Латвия», 1953, 28 июня. 

Par lugas sākumu un finālu. — «Karogs», 1954, Мо 6, 98.—105. 1рр. 

Par Bertoltu Brehtu. — «Karogs», 1956, Ne 12, 115.—118. Ipp. 

«Krietnais cilvēks no Sečuānas» [par B. Brehta lugas uzvedumu 
Raiņa Dailes teātrī]. — «Cīņa», 1958, 2. febr. 

Vilma Liepiņa — teātra entuziaste [Leona Paegles Valmieras drā- 
mas teātra aktrises 30 skatuves darba gadi]. — «Padomju Lat- 
vijas Sieviete», 1958, Ne 12, 15. Ipp. 

По-брехтовски. «Пунтила и его слуга Матти» в постановке 
Таллинского театра драмы им. В. Кингисеппа. — «Советская 
Латвия», 1958, 20 дек. 


Ceļš uz skatītāju sirdīm [L. Paegles Valmieras drāmas teātra aktri- 

ses Vilmas Liepiņas 30 gadu skatuves darbības jubileja]. — 
«Karogs», 1959, Ne 2, 147.—149. 1рр. 


Gunāra Priedes dramaturģija. — «Karogs», 1959, Ne 8, 132.— 
137. lpp. 
Слово к товарищам. — «Советская культура», 1959, 14 марта. 


Vajātais teātris [kreiso arodbiedrību teātris buržuāziskajā Lat- 
vijā]. — «Karogs», 1960, Ne 2, 121.—129. Ipp. 

Лацис A., Рейх Б. Советский театр и наследие Брехта. — «Ли- 
тература и жизнь», 1960, 25 сент., с. 3. 

Bertolts Brehts. — Grām.: Bertolts Brehts. Izlase. R., 1961, 525.— 
544. lpp. 

Hikmets Maskavas teātros. — «Literatūra ип Māksla», 1961, 
18. martā, 3. Ipp. 

Dažas pārdomas un vērojumi [par režisora un aktiera sadar- 
bību]. — «Māksla», 1961, Ne 4, 24.—25. lpp. 

No Staņislavska jāmācās vēl daudz. — «Literatūra un Māksla», 
1962, 15. dec., 3. lpp. l 

Народная трагедия Брехта [«Kurāžas māte un viņas bērni»]. — 

«Советская Латвия, 1962, 8 июля. 

Brehta zemē, Brehta teātrī [apskats par teātru darbu VDR]. — 
«Literatūra un Māksla», 1963, 24. aug., 5.—6. lpp. 

Jaunas tēmas, jauni risinājumi [krievu padomju dramaturģija]. — 
«Karogs», 1963, № 2, 117.—124. lpp. 

Daži iespaidi demokrātiskās Vācijas teātros. — «Padomju Latvijas 
Sieviete», 1963, Ne 11, 9—10. Ipp. 

Brehta mantinieki [par VDR teātri «Berlīnes ansamblis»]. — «Lite- 
ratūra un Māksla», 1964, 26. dec., 5. lpp. 

Iespaidi Vācijas Demokrātiskajā Republikā, — «Karogs», 1964, 
Ne 2, 127.—136. lpp. 

Brehts iekaro Maskavu [B. Brehta lugu uzvedumi Maskavas teāt- 
ros]. — «Karogs», 1964, Ne 7, 140.—141. lpp. 

Aktieris Jānis Baltausis un viņa liktenis [latviešu teātra «Skatuve» 
mākslinieka 70. dzimšanas diena. 1894—1937]. — «Karogs», 
1964, Ne 12, 125.—127. lpp. 

Dažas domas par vēsturisko lugu iestudēšanu. Sakarā ar A. Upīša 
«Mirabo» un «Žannas d'Arkas» iestudējumu mūsu teātros. — 
Grām.: Teātris un Dzīve. R., 1964, 65.—76. lpp. 

Vācu strādnieku teātra vēsture [par L. Hofmaņa un D. Hofmaņa- 
Ostvalda grām. «Vācu strādnieku teātris»]. — «Karogs», 1965, 
Ne 1, 144.—145. lpp. 

Izcils notikums teātra dzīvē [V. Šekspīra traģēdijas «Koriolans» 
uzvedums «Berlīnes ansambļa» teātrī]. — «Karogs», 1965, Ne 9, 
152.—153. lpp. 

Rietumu teātros. Atdzimusi luga un interese. Japāņu lugas Polijā. — 
«Karogs», 1965, Ne 10, 157.—158. lpp. 


252 


Laiks un skatītājs. — «Karogs», 1965. Ne 11, 128.—131. lpp. 

Vācu dramaturgs atmasko [P. Veisa drāma «Izmeklēšana»]. — 
«Karogs», 1965, Ne 12, 153. lpp. 

«Godavīrs un dedzinātāji» J. Raiņa Dailes teātrī. — «Literatūra un 
Māksla», 1965, 4. dec., 5. lpp. 

Mērķtiecīga izrāde [E. Radzinska luga «Filma top» J. Raiņa Dailes 
teātrī]. — «Literatūra un Māksla», 1966, 7. maijā, 4.—5. lpp. 
Atmosfēra [par VDR teātra «Berlīnes ansamblis» darba stilu]. — 

«Padomju Jaunatne», 1966, 21. aug. 

«Trīsgraši» seškārt [par Brehta «Trīsgrašu operas» izrādēm Ber- 
līnē, Maskavā, Rīgā]. — «Karogs», 1966, Ne 2, 157.—161. lpp. 

Cīņa saasinās [par vācu rakstnieka P. Veisa dokumentālo lugu 
«Izmeklēšana»]. Visuvarenā sistēma. — «Karogs», 1966, Ne 5, 
183.—184. lpp. 

Ervīns Piskators [vācu dramaturgs un režisors]. — «Karogs», 1966, 
Ne 8, 148.—151. | pp. 

No piezīmju burtnīcas [atmiņas par bērnību, pirmajiem mācību ga- 
diem un skatuves gaitu sākumiem]. — «Karogs», 1966, Ne 10, 
118.—121. lpp. 

10 gadi pēc Brehta nāves. — «Karogs», 1966, Ne 11, 184. lpp. 

Lācis A., Reihs B. Saprātīgo jūtu dramaturģija. Piezīmes par Brehta 
lugu iestudējumiem. — «Literatūra un Māksla», 1966, 15. okt., 
4.—5. lpp. 

Neaizmirstamā tikšanās ar Leonu Paegli. — Grām.: Teātris un 
Dzīve. R., 1966, 239.—248. lpp. 

Dzejas teatralizācijas problēmas. — Grām.: Dzejas diena. R., 1967, 
259.—263. lpp. 

«Vajātais teātris» buržuāziskajā Latvijā. — «Māksla», 1967, Ne 2, 
34.—35. lpp. 

Atskatoties [atmiņas par vadītajiem bērnu teātriem Orlā, Maskavā, 
Rīgā un pārdomas par bērnu estētisko audzināšanu]. — «Pa- 
domju Latvijas Sieviete», 1967, Ne 4, 5.—46. lpp. 

Atbilstoši daiļrades uzdevumam [par E. Līva romāna «Velnakaula 
dvīņi» dramatizējuma iestudējumu Akamēdiskajā drāmas teāt- 
rT]. — «Padomju Jaunatne», 1967, 16. dec. 

Nachricht von Asja Lacis [vēstule redakcijai par V. Benjaminu]. — 
«Alternative», 1967, 56/57, 5. 211.—214. 

No piezīmju burtnīcas [režisores autobiogrāfiski materiāli]. — 
«Karogs», 1968, Ne 3, 123.—130. Ipp. 

Biedrs. Dažas epizodes no «Piezīmju burtnīcas». — «Padomju Jau- 
natne», 1968, 15. nov. 

